
ADEVĂRUL DESPRE DORA 


Telefonul sună prelung, dar sora nu era în cabinet, 
astfel încît doctorița Mariana Cristescu, plictisită de veş- 
nicele absențe ale colaboratoarei ei, lăsă pe birou tensio- 
metrul și ridică receptorul. 

— Doctoriţa Cristescu la telefon, da, bună ziua tova- 
rășe doctor. Ascult! Am mult de lucru, da, este aglome- 
rație. E vorba de o consultaţie? Altceva? Bine, dacă nu 
puteți spune la telefon, veniţi aici. Peste vreo două ore. 
Sper să termin. Vă aştept! La revedere! 

După ce închise telefonul, doctorița se gîndi un mo- 
ment la scurta convorbire cu colegul ei, apoi, cu un efort, 
se întoarse la bolnavul care se afla pe canapeaua de con-. 
sultaţii. 

În sfirşit, apăru şi sora, abia suflind, pe buze cu ulti- 
mele noutăţi din vastul spital. Se întîmplau atîtea în su- 
tele de încăperi ale clădirii şi veștile zburau de la un etaj 
la altul, cu viteza nenumăratelor lifturi. 

Sora tăcu, totuşi, şi se așeză cuminte pe scaunul ei, în 
îața condicii de consultaţii. Se ştia vinovată de lunga absen- 
ţă din cabinet şi mai ştia că atunci cînd doctoriţa se spală 
îndelung pe miîini şi se şterge cu grijă, gindeşte, face diag- 
nosticul diferenţial și dacă spune ceva şi o deranjază se 
înfurie cu siguranţă. Nu era greu de lucrat cu doctorița 
Cristescu, fiindcă citea şi atunci se putea pleca din cabinet, 
dar avea şi ea toanele ei, să n-o plictiseşti cu intervenții, 
s-o laşi în pace cînd sînt bolnavi în cabinet şi să taci cînd 
citeşte. 

După plecarea pacientului, sora care îl condusese, fu 
surprinsă de gestul doctoriţei, care îi făcuse semn să în- 
chidă ușa. Nelămurită, rămase în pragul cabinetului, uitîn- 
du-se la doctoriţă, așteptînd, nu-i venea să creadă că aceas- 
ta vrea să întrerupă consultaţiile. 


Prin uşa deschisă, cei care aşteptau, puteau vedea însă 
orice mişcare a celor două femei, era riscant să nu le dea 
o explicaţie pentru întrerupere. 

Doctoriţa gîndi că de astă dată sora, contrar obiceiului, 
pricepe greu şi se decise să continue, dar cu un bolnav 
mai vechi, care nu-i solicita prea mult atenţia. 

După ce scrise reţeta, în timp ce bolnavul se îmbrăca, 
doctoriţa îi spuse sorei că vrea să facă o scurtă pauză. 

— Să plec? întrebă sora, care ştia că Mariana Cris- 
tescu prefera să fie singură și să se odihnească între două 
consultaţii, uneori. 

— Rămii, vreau să te întreb ceva, spuse doctoriţa spre 
surpriza sorei, care se așeză la locul ei, curioasă şi bine 
dispusă. 

— Îl cunoşti pe doctorul Aldea? 

— Chirurgul? 

— Da, e venit de curînd, mi se pare! 

— De cîteva luni. E tînăr şi drăguţ. Nu e însurat. Fe- 
tele spun că este un doctor foarte bun. 

—- Cum adică bun? Este capabil, sau se poartă frumos 
cu fetele? 

— Am auzit că este un bun medic. Cu fetele e foarte 
serios, le ine din scurt şi este pretenţios. De ce vă inte- 
resează? 

— O să vină la mine peste două ore și vroiam să ştiu 
şi eu cîte ceva despre el. 

— Spuneţi ce vreţi să ştiţi şi mă duc și întreb pe fetele 
de la chirurgie, pe Geta de la sala de operaţii de la eta- 
jul 4, sau pe Gabi de la sterilizare. 

— Nu mai am nevoie de alte date, mi-ai spus destul, 
zise doctoriţa, voi puteţi afla și cînd i-au crescut măselele 
de minte, îşi continuă ea gîndul. Să-i dăm drumul, se adre- 
să însă sorei. 

— Are o Dacie roşie, am uitat să vă spun, adăugă sora, 
în timp ce se ducea spre ușă să introducă un nou bolnav. 

— Acuma îl știu, cred, zise doctorița, este foarte tînăr 
şi merge cu viteză, l-am văzut de cîteva ori cînd veneam 
la spital, dar nu ştiam cine este. 

— La maşină are un căţel! 

— Un căţel?, se miră doctoriţa. 

— De plastic. E agăţat în faţă, la parbriz. 

— Eu n-am observat, mai discutăm noi. Să continuăm 
consultaţiile! Încurajată de succesul avut cu informaţia 

despre mașină, sora, se gîndea probabil deja la alte amă- 
nunte pe care le deţinea, dar le omisese, nu era atentă la 
ce se spunea în cabinet şi doctorița aproape regreta că a 
recurs la ajutorul ei. În orice caz, momentul fusese prost 
ales, acum nu mai putea face nimic cu Iuliana, nici n-o 
putea pune la punct, nici asculta, trebuia s-o ignore pur 
și simplu, ceea ce nu era prea elegant, după ce ea însăşi o 
incitase. Pe de altă parte, dacă făcea pe misterioasa prea 
mult timp, ea, doctorița risca să-i trezească cine știe ce 
bănuieli şi să declanșeze o suită de plictiseli. 

Cînd şi ultirnaul bolnav ieşi pe uşa cabinetului, Mariana 
Cristescu încercă să reia discuţia, dar fără să arate un in- 
teres deosebit. De fapt nu mai spera la noutăţi, trebuia 
însă să epuizeze, să stingă focarul de excitație, produs de 
ea însăși în capul colaboratoarei ei. 

— Dacă nu-mi spuneai de mașină nu-mi aminteam. De 
fapt, eu nu am făcut cunoştinţă cu el; mi-a dat însă tele- 
fon că vine să mă consulte în legătură cu un bolnav, minți 
doctoriţa. 

— Husele de la maşină sînt tot roşii. O ia întotdeauna 
cînd pleacă pe Silvia, stau în același bloc și Silvia este acum 
registratoare la chirurgie. Vin şi pleacă împreună. N-ar 
trebui să aibă încredere în el, ea este însă proastă deși 
fetele i-au spus că el a zis că nu se încurcă cu ea. 

— Cum adică să nu aibă încredere? Ai zis înainte că e 
om serios... 

— El a spus către fete, că dacă ar vrea, ar putea s-o 
zăpăcească pe Silvia, dar nu-l interesează. 

— Am înțeles, dar de unde deduci că ea are încredere 
în el? 

— l-a povestit cum s-a certat cu șefa și el s-a dus şi 
i-a spus şefei. De atunci fetele nu-i mai spun nimic lui. 

— Este tînăr şi nu știe că nu-i bine să încaieri oamenii. 
Cred că nu are mai mult de 33—34 ani! Cu timpul va mai 
învăța unele lucruri, nu? 

Intenţionat, doctorița lăsa să decurgă convorbirea de la 
sine, se temea de creierul bine dotat, dar liber de preocu- 
pări al lulianei. Iuliana Năzdrăvana, cum îi zicea cînd era 
bine dispusă, era capabilă să umble neobosită prin spital 
ore în șir, să se întrețină cu un număr incredibil de mare 
de persoane, să afle multe, să răspîndească la rîndul ei, 
în acest colos de spital, tot felul de amănunte din propriul 
ei cabinet. Cu Iuliana alături, doctorița se simțea ca un 

pește în acvariu. Orice mișcare îi putea fi observată, co- 
mentată. Era incomod, dar era şi bine. Se controla tot 
timpul. 

În timp ce ele mai erau încă preocupate de persoana 
doctorului, ușa se deschise și în cabinet, pătrunse, sprin- 
ten, un tînăr în pantaloni și bluză de doc alb, pantofi albi, 
foarte sigur de el şi întinse spre doctoriţă o mînă pe care 
se mai vedeau urme de talc. Își scoase abia mănușile la 
terminarea unei operații și nu avusese nici răbdarea să se 
spele pe miîini, gindi doctoriţa. 

— Sint doctorul Aldea. M-am grăbit să vin, să vă spun 
că putem pleca împreună dacă vreţi. Aţi terminat consul- 
taţiile? 

— Da, am terminat, dar putem vorbi şi aici, eu mai 
am o jumătate de oră de program și vă stau la dispoziţie. 

— N-aş putea să vă spun aici, zise el, uitîndu-se lipsit 
de tact și de politeţe spre soră.. 

— N-am secrete față de ea, spuse doctoriţa, dar cînd 
Iuliana ofensată se prefăcea că se scoală să plece, fiindcă 
nu pleca niciodată cînd era de prisos în cabinet, doctoriţa 
îi făcu semn discret colegului ei. Acesta pricepu şi ime- 
diat remedie dezastrul: 

— De fapt, nu este cine ştie ce, am un bolnav, o rudă 
a mea, pe care v-aș ruga, dacă puteţi, să mergeţi să-l ve- 
deţi azi, acum, după program. 

— Nu pot să întirzii la prînz, mă așteaptă copiii şi 
soțul cu masa, zise doctoriţa, nelămurită totuși. 

— După-masă se poate? Diseară, să zicem la orele 20, 
este bine? Vin să vă iau de acasă? 

— Da, sper să fiu liberă. Îmi mai daţi eventual un 
telefon înainte. 

— Vă mulțumesc, la revedere! 

— La revedere, spuse doctoriţa, mereu nedumerită, pri- 
vind statura zveltă, mișcindu-se cu multă cheltuială de 
energie, a tinărului ei coleg, care se îndreptă spre uşă și 
ieși rapid. 

— Asta îmi trebuia diseară, o consultaţie, la cine știe 
ce capăt al orașului, se lamentă doctoriţa, sperînd că a 
păcălit-o pe Iuliana Năzdrăvana, întrebindu-se însă ce o fi 
vrînd Aldea de era atît de misterios, tocmai el care se pare 
că nu obișnuiește să fie cu tact și nici discret. Un tînăr 
niţel cam zăpăcit, îşi zise Mariana Cristescu, dar simpatic, 


8 


trumuşel, tocmai bun să rupă inima tuturor fetelor din 
jurul lui. Își ascunse un zîmbet de ochii vigilentei ei cola- 
boratoare, apoi oftă ușor. 


La ora stabilită, maşina roşie opri în fața casei 
doctoriței şi Mariana Cristescu cobori, ieșindu-i înainte, 
pentru a evita întîlnirea între soţul ei şi doctorul Aldea, 
pe care nu o prevedea prea amicală, soţul ei fiind împo- 
triva consultaţiilor la ore nepotrivite. Iar ore nepotrivite 
i se păreau toate orele din zi şi noapte. 

Tînărul ei coleg nu era însă dispus să mai plece un- 
deva, era nerăbdător să stea de vorbă, astfel încît femeia 
fu nevoită să-l invite în casă. 

În timp ce se instalau în sufragerie, doctoriţa gindea 
să trebuie să fie foarte prudentă cu acest coleg, care se 
tiovedeşte foarte necontrolat, se poartă de parcă s-ar cu- 
noaște de cînd lumea; desigur că nu-și face probleme cînd 
produce altora neplăceri şi nu-şi dă nici o osteneală să-și 
ascundă nerăbdarea, cînd este nerăbdător, ca acum de pil- 
ză. Un răsfăţat, prost crescut, dar frumos și plăcut totuşi. 

Călare pe scaunul pe care i-l oferise, cu bărbia reze- 
mată de spetează şi legînindu-se periculos (numai de nu 
mi-ar rupe scaunul, gîndea doctorița) acest domn Goe cu 
studii universitare şi post universitare, începu să vorbească 
imediat ce colega lui se așeză jos: 

— Mi s-a întîmplat ceva foarte neplăcui, vreau să vă 
povesteso şi să mă ajutați. M-am gîndit că numai dum- 
ueavoastră mă puteţi ajuta. 

—— Încă nu stiu despre ce este vorba. 

— Eu, poate ştiţi, am venit de curînd în oraşul aceşta, 
sbia mi-am dat examenul de specialist, sînt tînăr în me- 
gerie dar îmi place s-o fac cum trebuie. Îmi place să man- 
fesc şi să citesc, în fine nu sînt un chiulangiu, pe umde 
m trecut, prin clinicile pe unde am învăţat vi se poate 
pune cine sînț. 


Vorbea foarte serios, convins, doctorița era din ce în 
ce mai curioasă, dar nu-l întrerupea, era drăguţ ca un copil 
care spune o poezie în fața musafirilor. 

— Acum o săptămînă eram de gardă. Pe la două noap- 
tea, m-a trezit sora că a venit o urgenţă. Abia mă culca- 
sem, nu cred că dormisem mai mult de trei sferturi de oră. 
M-am sculat ameţit puţin și fără prea mult chef, dar sora 
mi-a spus că este vorba de soţia unui CURA al medicului 
şef, doctorul Toader. 

— Oho, şeful cel mare! 

— Dumnealui în persoană, mai bine zis soţia cumna- 
tului lui. În fine, m-am dus la bolnavă, mă duceam la ori- 
care, desigur, pentru mine toţi bolnavii sînt egali, și am 
găsit-o pe targă în comă. 

— Cred că am auzit şi eu de cazul ăsta! A murit, nu? 

— Da, a murit, dar staţi să vedeţi! Bolnava fiind in- 
conştientă, am cerut date de la soţ. Mi-a spus că a găsit-o 
în acea stare cînd a venit de la o ședință. L-am întrebat 
ce oră era şi mi-a răspuns că în jur de ora unu. A avut 
o ședință, apoi s-a dus cu colegii la un local și, cînd s-a 
întors acasă, a găsit-o căzută jos în baie. 

— Seara o lăsase perfect sănătoasă? 

— Da, o lăsase bine cînd a plecat. L-am întrebat, cred 
că orice medic l-ar fi întrebat, dacă a mai avut astfel de 
stări. Mă gîndeam la o criză de amețeală sau de epilepsie. 
Mi-a spus că a mai avut crize. L-am întrebat cîte şi mi-a 
zis că încă trei. Sigur că am vrut să știu cînd a fost prima 
criză, ca să-mi pot da seama dacă este vorba de o epilepsie 
veche, fără importanţă, sau ceva recent. Aţi fi făcut la 
fel, nu? 

— Bineînţeles! 

— Mi-a relatat că prima criză a fost în 7 Martie, a 
doua în 15 Mai, a treia în 30 Iunie. Am memorat datele, 
nu m-am mirat că le-a ţinut minte, mi-am închipuit că se 
pregătise să mi le spună cînd a venit spre spital cu bol- 
nava. M-am bucurat că am dat peste un aparținător inte- 
ligent, care îmi ușura munca. Ştiţi ce greu se iau datele. 
Şi cînd mai este şi două noaptea, eşti fericit cînd întîlnești 
un astfel de om. Am întrerupt interogatoriul şi am cerut 
sorei o foaie de observaţie ca să şi scriu cele culese. Am 
dat dispoziţii să pună bolnava într-un pat şi fiind convins 
că este vorba de o criză de epilepsie, nu i-am dat nimic, 
aşteptind să-şi revină. Cred că am procedat corect, nu? 

— Desigur! 

— Între timp a sosit o altă salvare cu un bețiv lovit 
la cap, care sîngera, și m-am ocupat de el, am lăsat să fac 
foaia după ce-l pansez pe beţiv. Am terminat pansamentul 
şi m-am dus din nou la bolnavă. Nu-şi revenise. M-am aşe- 
zat la masă și am început să scriu foaia. La istoricul bolii, 
l-am rugat din nou pe soț să-mi spună cînd a mai avut 
crize. Nu voiam să-mi bat eu capul să-mi amintesc. Ştiţi 
cum se întîmplă, ţi-e lene să faci un efort de memorie, 
mai ușor îţi vine să mai întrebi odată. Nu procedaţi tot 
aşa? 

— Ba da. Dacă scriu treizeci de rețete pe zi, de trei- 
zeci de ori o întreb pe soră data zilei. Ea știe însă și cînd 
vede că am ajuns acolo, mi-o spune automat. 

— Exact, este un fel de a-ţi economisi energia. La fei 
am făcut și eu. Deci l-am întrebat pe soţ din nou datele 
crizelor anterioare. Le știuse foarte bine, mi le servise 
prompt și mi le-a spus din nou, dar parcă mai puţin sigur. 
Atît am sesizat la început. Bolnava nu-și revenea și m-am 
gîndit că poate în cădere s-a lovit de ceva și este trau- 
matizată cranian. Avea un păr foarte rar şi mi s-a părut 
că se simte o umflătură în regiunea temporală stingă. Am 
cerut o radiografie şi am chemat pe şeful gărzii, doctorul 
Irimia. Pe soţ l-am lămurit că nu este numai o simplă criză 
și că s-ar putea să fie nevoie de operaţie. Pe radiografie 
a ieșit fractură și ne-am gîndit să facem o gaură de tre- 
pan, să vedem dacă nu este hemoragie. Am dus-o în sala 
de operaţie, ne-am spălat și am trepanat-o. Am găsit un 
mare hematom extradural, l-am evacuat şi ne-am chinuit 
să facem hemostaza şi cred că am făcut-o perfect, la au- 
topsie nu mai era sînge colectat. Cînd însă s-o ducă în 
salon, la lift, a făcut stop cardiac. Dacă nu întîrziam cu 
povestea spusă de soţ, dacă nu ascundea faptul că s-a lo- 
vit, fiindcă am avut impresia că el știa de traumatism, era 
altceva, dar n-am mai putut s-o salvăm. Am fost conster- 
naţi, ştiţi cum te simți cînd nu dormi o noapte să faci ceva 
pentru un om și nu reușeşti să faci nimic. Te alegi numai 
cu oboseală și: dezgust de meserie. Eu m-am dus şi am 
băut o cafea, nu mai puteam să stau de vorbă cu nimeni. 
În ziua aceea nu am mai intrat în operație, m-am învirtit 
prin secţie, am făcut foi, pansamente, abia aşteptam să mă 
duc acasă să dorm, să uit. 

— Cunosc această stare! 


Iu 


| 
| 
| 


— A doua zi a fost autopsia și m-am dus să asist. 
Cînd totul a fost gata, eu am trecut în camera alăturată. 
Așteptam pe şef care întîrziase să vină, dar telefonase să-l 
aștept, luasem o mică piesă de la cadavru împreună cu 
anatomo-patologul şi o examinam, în sala de autopsie in- 
trase cineva din familie să îmbrace moarta şi am auzit 
un plins de femeie. Mi-am dat seama că trebuie să fie mama 
ei, o bătrină după voce, am fost impresionat la început şi 
eram gata să fug, nu pot să suport astfel de scene, îmi fac 
rău, cind am fost izbit de cuvintele: „te-a mîncat cîinele“, 
„tu mi-ai spus, fata mea, mamă nu mai pot, eu nu te-am 
crezut, te-am gonit“ și așa mai departe. 

| M-am dus s-o văd pe bătrină și s-a oprit din plîns ime. 
diat. N-am putut s-o întreb, nimic, s-a ferit de mine. A venit 
şeful şi i-am spus lui. Îl cunoaşteţi pe doctorul Irimia? 
Nu-l mai impresionează de mult fleacurile, dar și el a fost 
de părere că nu-i lucru curat. Ne-am sfătuit ce să facem 
şi am ajuns la concluzia că este bine să anunţăm procu= 
ratura, ca să nu fim cu conștiința încărcată că am aco- 
perii o crimă. 

— A fost deci o crimă? 

„esa Cred că da, dar staţi să vă spun ce a mai urmat. 
Mi-am amintit de datele crizelor, de ezitarea soţului cînă 
mi le-a spus a doua oară. M-am dus la foaie şi am con- 
trolat, îmi spusese alte date a doua oară, pe primele le 
memorasem, făcusem acest efort, pe cele scrise automat 
nu le-am reţinut. Ei bine, nu erau aceleaşi, se schimba- 
seră de la o relatare la alta. Am dedus că nici unele, nici 
altele nu erau reale. Pe primele le-a spus foarte sigur, pe 
celelalte ezitind. Şi-a dat seama că le-a uitat şi că trebuie 
să înventeze altele. Cred că sînteţi de acord că dacă erau. 
reale nu le uita la o jumătate de oră după ce mi le-a spus 
Eu nu le-am uitat. 

— Sinteţi chiar aşa de sigur că nu le-aţi uitat? Aveţi 
vreo dovadă? 

— Că ini-a spus la început alte date? 

— Da! El poaie nega! 

— Nu am dovezi, este adevărat, dar se leagă su ce spu- 
nea bătrîna! 

— Aţi mai stat de vorbă cu ea? 

— Nu! Aici începe tragedia. 

În acest moment uşa se deschise și în încăpere pă- 
trunse o femeie în vîrstă. Nu apucă să spună însă nici un 

cuvînt, fiindcă împetuosul chirurg o conced 
agasat de eventuala întrerupere. Bătrina se se, doc- 
torița cu un zîmbet consternat, jumătate amuzat, spuse: 

— Era soacra mea! 

— Nu-i nimic! răspunse imperturbabil tinărul ei coleg. 

Așa crezi, amice, fiindcă încă nu ai o soacră, gîndi doc- 
torița, dar zise: 

— Un lucru nu înţelegi De ce v-au chemat pe dum- 
neavoastră surorile atunci noaptea şi nu au chemat un 
internist 

— A'ta este chestie secundară. Probabil că bărbatul a 
spus că a căzui în baie şi fetele au dedus că este un trau- 
matism şi m-au chemat pe mine, faptele au dovedit că 
au avut dreptate. 

— Afară de acea tumefacţie de care mi-aţi spus, nu 
mai prezenta alte leziuni traumatice? 

— Nu, dar nu. asta este important. Să vă spun ce a 
urmat! 

— Ascult! Dar, vă implor, o să cădeţi cu scaunul, să 
ştiţi că nici nu este foarte rezistent, spuse femeia exaspe- 
rată de faptul că nu stătea liniștit şi nici în poziţia obiş- 
nuită pe scaun, preferînd un echilibru tot timpul instabil, 
pe numai două din picioarele scaunului. 

Un nou gest al miinii o reduse și pe ea la tăcere. 

— Nu ştiu de unde, dar bănuiesc pe cineva, o să vă 
spun mai tîrziu, s-a ailat de intenţiile noastre de a anunța 
procuratura şi înainte de a putea face ceva, am primit un 
telefon de la medicul șef, să mă prezint de urgenţă la el. 
M-am dus şi mi-a spus franc, să nu întreprind nimic fiind- 
că îi dezonorez familia. Că sînt numai bănuieli, că nu am 
nici o dovadă și niște cercetări, chiar dacă nu s-ar dovedi 
nimic, i-ar dăuna foarte mult soţului moartei şi chiar lui, 
medicului șef. 

— Asta cam aşa este! Nici dumneaveastră nu v-ar con- 
veni aşa ceva! 

— Da, dar eu sînt convins că am dreptate! Că aici a 
fost o crimă! 

— Nu este suticient atît, trebuie şi probe! 

— Cum să am probe, cînd de la început mi se inter- 
zice să cercetez? 

— Admit că aveţi dreptate, dar nu văd nici o ieşire! 

— De aceea am venit la dumneavoastră! Am auzit că 
v-aţi mai ocupat de astfel de cazuri! 

— Fantastic! Stimate coleg, sînt medic şi nimic altceva! 
Îmi pare rău că vă dezamăgesc, ce am făcut atunci, a fost 
absolut accidental și nu doresc să repet experienţa. Atunci 
m-a solicitat miliția! 

— Ştiu, ştiu totul! Acum vă solicit eu, vă rog să mă 
ajutați! Vreau să aflu adevărul în povestea asta! Înţele- 
geţi, de cînd s-a întîmplat, nu-mi găsesc liniștea! M-au 
revoltat şi amenințările medicului şef... 

— V-a ameninţat! 

— Da, i-am spus că s-ar putea să acopere o crimă și 
că este de datoria lui ca om, ca medic, să afle adevărul, 
nu să mușamalizeze faptele. S-a înfuriat şi m-a avertizat 
că mă mută în vîrtul muntelui, la nu știu ce spital de 
cronici. 

— Chiar aşa a spus? 

— A spus multe, dar nici eu nu am tăcut! I-am zis 
şi eu destule, așa că nu stau pe roze. Mă aştept la orice 
din partea lui! 

— Sînteţi venit prin concurs, nu? 

— Da, dar mi se poate restructura postul peste noapte 
— s-a mai văzut așa ceva — şi să fiu dat disponibil. M-am 
gindit la toate! 

— Dacă vă vedeţi de treabă, nu se întîmplă nimic. 

— Da, dar nu pot să-mi văd de treabă, asta este! Vreau 
să ştiu adevărul! 

Doctorița îl privi cu un zîmbet de simpatie şi chirurgul 
profită imediat de avantaj. Începu să se roage cu o voce 
de copil răstăţat: 

— Mă ajutați? Înţelegeţi, eu sînt sub observaţia lor, 
nu pot întreprinde nimic, imediat s-ar da alarma şi aș fi 
mutat sau sancționat, în orice caz mi s-ar pune piedici din 
toate părțile, dar dumneavoastră aveţi libertatea să acțio- 
naţi ... . 

— Şi dacă află medicul șef că m-am amestecat și eu, 
ce păţesc? 

— Nu va afla! Vă asigur, nu suflu un cuvint la nimeni, 
vă dau cuvîntul meu, vă jur! 

Slabă asigurare, gîndi doctoriţa. Spuse: 

— Mă supraestimaţi tovarăşe doctor, nu sînt în stare 
să fac lumină într-un astfel de caz! 

— Eu sînt Marius, nu-mi mai spuneți tovarășe doctor! 
Nu mă puteţi lăsa fără nici un ajutor, m-am gindit la 
dumneavoastră, sînteți singura mea speranţă! 

— Stimate coleg, evită Mariana Cristescu să-i spună 
pe nume, nu faceţi o tragedie din nimic! Eu consider că 
v-aţi făcut datoria! Aţi sesizat pe doctorul Irimia, şeful 
direct, știe şi medicul șef, v-aţi descărcat de orice obli- 
gații! Vedeţi-vă de treabă! 

— Siînteţi la fel de bătrină ca doctorul Irimia, gîn- 
diți la fel ca el! Sint dezamăgit, nu mă aşteptam, mi-am 
pierdut timpul degeaba! 

— Îmi pare rău, dar nu pot face nimic! 

Doctoriţa se ridică în picioare cu speranţa că se va ri- 
dica şi el. Stătea însă cu capul aplecat, cu fruntea spriji- 
nită pe spătarul scaunului pe care era încălecat. Părea că 
este un copil care plinge necăjit. Femeia vru să-l conso- 
leze şi spuse: 

— Hai, Marius, uită povestea asta! Nu merită să suferi 
atit pentru un fapt de care nu eşti vinovat. Ţi-ai făcut 
datoria! Vei mai vedea multe, ești tînăr încă, te entuzias- 
mezi și te întristezi cu prea mare ușurință! 

— O femeie de patruzeci şi ceva de ani, ucisă, este pu- 
țin lucru? Nu trebuie să mă întristeze? Ce poate fi mai 
grav? 

— Ai dreptate, dar nu poţi face nimic! 

— Sînteţi singură că nu pot? Dacă aş fi ajutat, dacă m-aţi 
ajuta... 

— N-am cum, nu văd nici o cale! 

— Căile se pot găsi, dacă vă giîndiţi. Este imposibil să 
nu fie un mijloc, numai să vreţi. Poate v-am luat prea 
repede... dacă reflectaţi... dacă vă dau timp, nu mă gră- 
besc, poate o să acceptaţi. 

— Nu promit nimic, zise femeia, care continua să stea 
în picioare dominîndu-l. 

La auzul cuvintelor ei, o bucurie îi luci în ochi. Sări de 
pe scaun şi se repezi la doctoriţă, care făcu un pas înapoi, 
de teamă că o s-o îmbrăţişeze. Acum, înalt, cu un zîmbet 
cuceritor, conştient de farmecul lui, începu să o lingu- 
şească: 

— Ştiam că o să primiţi, sînteţi o dulce, o bomboană, 
și în entuziasmul lui, o prinse de umeri, fără grijă şi fără 
teamă. 

— Dacă intră soţul meu? încearcă să-l potolească doc- 
toriţa și se degajă uşor, sau soacra mea? Ce le spun? 

— Orice, puteţi să le spuneţi că m-am îndrăgostit su- 
bit şi iremediabil, că sînt la picioarele dumneavoastră! 

— Fii rezonabil, sîntem oameni serioşi, te rog să te 
comporți ca atare, altfel mă supăr! Acuma, du-te, destul 
pentru astă seară! Și mu uita, că nu ţi-am promis încă 
nimic! 

— Cînd mai discutăm? 

— Te voi anunţa eu. Dealtfel, dacă cumva accept, ca 
să nu fiu deconspirată, rupem orice relaţii! 

— Va fi cum doriţi! Sărut mîinile! 

Doctoriţa evită să-i mai întindă mina, el neavînd ce 
face cu ale lui, pornite deja spre femeie, le împreună ca 
pentru rugăciune, se înclină adînc şi părăsi încăperea. 

Doctoriţa închise în urma lui ușa, gînditoare. Din stradă 
se auzi imediat mașina demarînd cu zgomot. Mariana Cris- 
tescu intră în sufragerie, îndreptă scaunele, stinse lumina 
şi porni spre camera de unde se auzeau vocile copiilor. Îşi 
spunea că problema lui Marius Aldea merită să fie stu- 
diată, deşi este sigură că n-o tentează să se asocieze cu 
acest tînăr şi nestăpînit coleg. 


Mariana Critescu decisese, după matură chibzuin- 
ţă, să nu-l ajute pe colegul ei să descopere adevărul în 
eazul pe care i-l relatase. 1 se păruse că nu poate avea 
încredere în Marius Aldea. Era prea tînăr şi necontrolat, 
îl bănuia și superficial cu tot aerul lui de medic conștiin- 
cios. Poate întreținea relații și cu ceva femei, cărora le 
spunea tot ce-i trecea prin cap și mai ales se lăuda cu 
succesele lui profesionale. Îi cunoștea Mariana bine pe 
aceşti domni care ardeau de nerăbdare să spună cuiva ce 
aveau pe suflet. Se fereau în general de toţi, pină cînd 
ieușeau să găsească o femeie, de cele mai multe ori de o 
discreție îndoielnică. Aceasta se arăta plină de admiraţie 
pentru ei şi ei, ca s-o copleșească, îi destăinuiau copilă- 
veşte chiar lucruri care nu-i priveau dieect, încredințate 
or de vreun coleg imprudent, în cine ştie ee moment de 
slabă inhibiție. 

În plus, acest tînăr chirurg, era frumos ca un zeu, pro- 
voca fără îndoială și destulă suferință cînd părăsea o fe- 
meie. Ele se puteau răzbuna. Nu era deci bine, să aibă 
încredere în Marius Aldea. Medicul şef era un om de te- 
mut. Îl cunoscuse în cîteva ocazii și impresia era detesta- 
bilă. Dealtfel nu numai ea avea această părere. Toţi me- 
dicii îl dispreţuiau, fiindcă nu mai era medic decît cu nu- 
mele. Nu se mai ocupa cu specialitatea lui de cel puţin 
zece ani, uitase și ce știuse. Acum era prea bătrin ca să 
o ia “iar de la început. Se jena de subalternii lui mai tineri, 
de aceea ţinea la scaunul de şef, unde se simțea bine, dar 
care începea să se clatine, toți medicii așteptînd ca pe o 
salvare schimbarea lui din acest post. Nu era un șef bun, 
era abuziv, nepoliticos, dur, nedrept, cultivînd favoritis- 
mele, nepotismul. Un om nu prea deștept, cu o şcolarizare 
la limită, arivist, lipsit de maniere şi umor. 

Doctoriţa Mariana Cristescu frisona numai la gîndul că 
ar îi putut să se împotrivească unui astfel de om. În dis- 
cuția pe care a avut-o cu Marius Aldea la ea acasă, făcuse 
o imprudențţă, gîndea ea, spunîndu-i acestuia că ar fi po-— 
sibil să pr;:mească. Nu-și amintea exact cum a formulat 
promisiunea, poate nu fusese chiar o promisiune, dar la 
plecare acesta credea că se va ocupa de cazul lui. Va tre- 
bui să-i spulbere orice speranţă, chiar dacă se supără, în 
definitiv nu ţine să aibă un astfel de prieten, în care să 
nu aibă deloc încredere. Cînd nu ai încredere în cineva 
este mai bine să nu fie în preajma ta, mai ales cînd este 
un seducător tînăr, care te face să zimbeşti cînd vrei să 
fii serioasă şi să vorbeşti chiar ce nu-ţi convine, fiindcă 
iți cerşeşte cuvintele cu privirea şi te dezarmează cu un 
gest de copil răsfăţat. 

Aşa gîndise doctorița și era o femeie care se conducea 
mai ales după rațiune, dar se plictisea și cînd se plictisea 
își găsea de lucru, 

Așa se face că într-o dimineață pe la orele 11 se hotări 
să meargă la arhiva spitalului să caute niște foi de obser- 
vaţie pentru o viitoare lucrare ştiinţifică. Fusese o zi li- 
niştită, îşi terminase treaba în salon, pusese totul la punct 
pînă la cel mai mic amănunt, bolnavii nu-i creau probleme 
deosebite. 

Coborf treptele la subsolul! spitalului unde se afla ar- 
hiva și o găsi pe tovarășa Gurău ocupată să facă ordine 
în rafturile cu dosare. 

— Aș avea nevoie şi eu de niște foi, vă rog, zise Ma- 
riana după ce schimbară salutul obişnuit. 

— Vă servesc imediat tovarășă doctor! Cînd au fost in- 
ternaţi în secția dumneavoastră? 

— Luna trecută. Vreau două foi de observaţie. Mă 
interesează un caz care a murit şi unul care s-a făcut bine. 

— Atunci să vă dau și dosarul cu decedați! 

— Da, te rog! Nu le iau în secţie că sînt prea grele, 
dar dacă îmi dai voie aș scrie aici ce-mi este necesar. 

— Cum să nu! Luaţi loc la masa mea, eu şi aşa am 
de lucru la rafturi! Staţi comod, poftiţi, zise femeia şi de- 
gajă singurul scaun din încăpere. 

— Mulţumesc, nu te deranja! Mă descure singură, gă- 
sesc eu foile în dosar. O scuti pe cealaltă de a mai căuta 
şi, aşezată comod, începu să răsfoiască. Îşi amintea apro- 
ximativ data internării bolnavului care o interesa, de aceea 
evitase să o plictisească pe tovarășa Gurău, care era cam 
cu toane, cînd foarte serviabilă, cînd destul de nepoliti- 
coasă. 

Nu după mult timp, Mariana Cristescu reuși să găsească 
una din foile de observaţie și se cufundă în copierea da- 
telor care o interesau. Se scurse mai bine de o oră Şi cele 
două femei îşi continuau munca tăcute, cînd doctorița luă 
în mînă dosarul cu decedații. 

— Au fost ceva decese în luna asta, zise ea contemplînd 
grosimea dosarului. De fapt nu erau mai multe ca de obi- 
cei, dar simţise nevoia să-i facă puţină conversaţie tovarășei 
Gurău, față de care era obligată, fiindcă îi ocupa scaunul 
și o ţinea astfel numai în picioare. 

— Au fost destule! Accidentele astea de circulație dau 
cei mai mulți morți. Aţi auzit, săptămîna trecută, au murit 
trei persoane, n-a scăpat decît un copil! 

— Cred că am auzit, un profesor, nu? 

— Da, şi era tînăr! Şi el şi soţia și mama lui au murit. 
Cine o să-l crească pe bietul copil? 

— Într-adevăr este o problemă! Poate mai are pe cea- 
laltă bunică, zise doctorița, care deja dorea să încheie dis- 
cuţia, nu mai era mult pînă la ora de plecare și vroia să 
scoată şi celelalte date. 

— De ruda tovarăşului medic şef, aţi auzit? întrebă 
cealaltă, bucuroasă că mai are cu vine să vorbească, ea 
care era așa de izolată în acest subsol. 

— Vag de tot, ce a fost cu ea? spuse doctorița subit 
interesată, dar afișînd un calm plictisit. 

— Hemoragie la cap, săraca și nu era prea bătrînă, 
m-am uitat în foaie, este acolo în dosar, se numește Păs- 
culescu. 

— S-a făcut ora 13 şi trebuie să plec, zise doctoriţa, 
mai mult ca să schimbe discuţia. Găsise foaia decedatei 
Păsculescu şi ochii ei urmăreau cu atenţie rîndurile scrise 
în gardă, la două noaptea, de Marius Aldea. Fu atentă la 
datele crizelor şi deși nu reținea cu exactitate pe cele spuse 
la început de soţul bolnavei, totuși îşi dădu seama că nu 
erau aceleași. Una din date coincidea cu ziua de naştere 
a ei, a doctoriţei, își amintea perfect că atunci cînd i-a spus 
Marius Aldea datele a remarcat această coincidenţă. Pe 
foaie nu era notată o criză la această dată. S-ar putea ca 
neastimpăratul chirurg să aibă dreptate, dar asta nu schim- 
bă cu nimic hotărîrea ei de a nu se amesteca în acest caz. 

— Cred că trebuie să plec, dar am să mai revin, zise 
doctorița sculîndu-se și închizînd dosarul. 

— Poitiţi cînd doriţi, o îmbie cealaltă femeie care în- 
timplător azi era în toane bune. 

— La revedere și spor la treabă, mai zise Mariana Cris- 
tescu, gîndindu-se că data viitoare va trebui să aducă o 
ciocolată sau un pachet de țigări ca s-o servească pe tova- 
răşa Gurău. 

În timp ce urca în lift spre secţie, se gîndea la acel de- 
ces, la acele crize cu date care s-au schimbat de la o rela- 
tare la alta şi tot mai mult îi dădea dreptate doctorului 
Marius Aldea. leşi din lift şi cu un aer de somnambulă stră- 
bătu coridorul şi intră în camera medicilor. 

— Pe unde ai umblat, te-a căutat doctorul Aldea, îi 
spuse colega ei. 

— Am scos material pentru lucrare. Ce voia Aldea?, 
întrebă Mariana, deşi ştia prea bine de ce o căuta și era 
deja furioasă că a îndrăznit să facă acest lucru. 

— Pentru un consult zicea, nu mi-a spus exact! 

Atit ar mai fi lipsit să-ţi spună ţie, gîndi Mariana, dar 
spuse: 

— A, da, pentru o rudă a lui mă plictiseşte mereu. 

— Nu pare un tip plictisitor! 

— Nici n-am spus că este, se apără Mariana, colega ei 
nu-și ţinea gura nici atît cît Marius şi dacă acesta află că 

îi face plicticos, ca orice bărbat, este în stare să devină 
nai puțin manierat ca de obicei. 

Se despărţi de colega ei, regretînd ca întotdeauna că 
nu s-a putut apropia de ea, că n-au fost prietene, ele două, 
care lucrează de atita timp împreună. A simţit mereu lipsa 
acestei prietene, pe care n-a reușit s-o aibă alături; ele 
două nu s-au potrivit, a existat chiar o adevărată incom- 
patibilitate între ele. Da, acesta este cuvîntul! Nu s-au urit, 
nu s-au certat, erau doar femei instruite, dar nici nu s-au 
apnopiat sufletește din cauza acestei incompatibilităţi. 

Mariana Cristescu coborise scările şi ieșise din spital, 
bucurindu-se de soar-le de afară şi de cei cîţiva pași, pe 
care îi va face în aer liber pînă la staţia de autobuz. Soţul 
ei era de gardă şi mașina rămînea în curtea spitaluiui la 
discreţia lui, nu și a ei. Asta era situația, de mult accep- 
tată şi acum era chiar bine că era timp frumos, dar nici 
pe ploaie nu avea altceva de făcut, în astfel de zile cînd 
el era de serviciu. Voia să coboare de pe trotuar, cînd din- 
ir-o mașină se auzi strigînd: 

— Alo, tovarășa doctor! 

Neştiind că ea este strigată în acest mod, jumătate fa- 
miliar, jumătate oficial, Mariana nu dădu atenţie, nu era 
singura doctoriță care putea fi găsită la această oră, în 
acest loc. Cobori, asigurindu-se la traversare, căutînd în 
zare să vadă dacă vine autobuzul. Observînd că nu se 
strinsese lume în staţie, semn că abia ce plecase unul, o 
porni agale cu geanta pe umăr. Nu făcu însă decit cîţiva 
paşi pe celălalt trotuar, cînd se simţi prinsă de braţ și se 
întoarse intrigată. Cine îşi permitea? 

— Te-am aşteptat! Te duc cu mașina! 

— Stimate coleg, zise ea degajindu-se uşor, prefer să 
merg cu autobuzul! E clar? 

— Foarte clar, dar nu înţeleg de ce? spuse Marius Al- 
dea. 

— Nu e nevoie să mai şi înţelegi! Îmi permiţi, zise ea 
ironic, vine autobuzul! Îi întoarse spatele, crezind că l-a 
convins. 

— Vin şi eu cu autobuzul!, sosi răspunsul neașteptat. 

— Şi mașina o laşi în stradă? 

— Sper să nu mi-o fure nimeni! 

— Dacă observă cineva că ţi-ai părăsit maşina şi mergi 
cu mine cu autobuzul, ce-și închipuie? Mai ales că soțul 
?neu este de gardă? 

— Puţin îmi pasă ce zice lumea! Dacă soţul tău este 
de gardă vom putea sta mai bine de vorbă la tine! 

— Exclus! Sint foarțe obosită şi mi-e foame. Mă aș- 
teaptă copiii, nu sînt dispusă să mai discut nimic despre 
cazul acela care te preocupă. Am văzut foaia la arhivă și 
sint sigură că te-ai înşelat. Ca să fiu sinceră, cred că ai 
cam luat-o razna cu chestia. Ai făcut o obsesie, ar fi bine 
să te adresezi unui psihiatru! 

— Ei, să ştii că merita să te aștept de o oră în stradă 
să-mi dai astfel de sfaturi! Deşteaptă te mai crezi, soro! 
Te-ai lămurit din foaie de ce a murit aia, mi-ai pus și mie 
diagnosticul. Mai rămîne să baţi toba! 

— Te rog să fii politicos! 

— Mă faci nebun şi rnai vrei să fiu politicos? Uite că 
n-am să fiu; să văd dacă tușești fără politeţea mea! Şi să 
nu-ți dai drumul la gură că o păţeşti! N-am bătut pînă 
acum o femeie, dar să ştii că sînt în stare! 

— Nu mă îndoiesc, zise Mariana și îi întoarse spatele. 

Din autobuz văzu maşina roșie zburîind pe bulevari şi 
zimbi. Ciudat, deşi ar fi trebuit să se supere, nu-și pier- 
duse buna dispoziție după scena pe care i-o făcuse tinărul 
chirurg. Încerca să analizeze de ce. Probabil fiindcă scă- 
pase de el, în primul rînd, al doilea fiindcă îi plăcuse, c 
recontortase grija lui pentru păstrarea secretului, semn că 
şi el se temea. Există deci șanse să nu trăncăne, siguranţă 
au poate îi, și în al treilea rînd văzuse ce este în star la 
furie. Îl testase. Ştia acum la ce se poate aștepta de la el 
dacă sînt în relaţii bune şi ce riscă dacă nu sînt amici. 
Concluzia era că sint mai puţine dezavantaje dacă sînt cer- 
taţi. Putea fi deci mulțumită și, cînd cobori din autobuz, se 
bucură din nou de soare şi de faptul că mergea acasă. 


De două luni de zile, Mariana Cristescu elabora 
planuri, ie executa în parte sau total, în cel mai mare se- 
cret, prindea un fir şi era nevoită să-l abandoneze fiindcă 
se convingea că nu duce nicăieri, căuta altul, aştepta ne- 

răbdătoare să-și găsească timp pentru o mică investigaţie, 
ceea ce nu era deloc ușor și iarăşi nu obținea nimic. To- 
tuși se încăpăţina, se convinsese și ea că trebuie să fie 
ceva cu acel deces. De multe ori gîndise că probabil pu- 
terea de sugestie a lui Marius Aldea este de vină. Ar fi 
vrut să-l întrebe din nou datele crizelor, primele date spuse 
de soțul decedatei, să-l verifice şi ea pe Marius. Nu le știa 
pe toate, dar una coincidea cu ziua ei de naştere şi ar fi 
fost foarte curioasă să vadă dacă Aldea o mai reține. Nu 
putea însă să reia relaţiile cu el, așa decisese. În ultimul 
timp nici nu o mai saluta, astfel încît își reprima orice 
încercare, evita chiar şi întîlnirile la patul unor bolnavi, 
unde din întîmplare erau solicitaţi amîndoi. Fugea, reve- 
nea la bolnav cînd se convingea că Marius a plecat. 

Tot ce reușise să afle din foaia de observaţie a dece- 
datei era adresa și făcuse un drum de recunoaștere în 
blocul respectiv, se uitase pe la ușile locatarilor să vadă 
dacă din întîmplare nu găseşte vreo cunoștință printre ve- 
cinii familiei Păsculescu. Încercarea se soldase cu un eșec. 
Apoi tot din foaie reţinu și un alt fapt: cu doi ani înainte 
mai fusese internată la serviciul dermatologic fiindcă îi că- 
dea părul. Nu îndrăznise însă o cercetare în arhiva spita- 
lului dermatologic şi nici nu încercase să întrebe pe medici 
dacă îşi amintesc; faptul i se păruse prea riscant. 

Soțul ei, căruia îi spusese într-o zi neinspirată toată 
povestea, se speriase foarte tare și îi interzisese cu desă- 
vîrșire orice amestec în această tristă întîmplare. Trebuia 
deci să se ferească şi de el. 

Tot din foaia de observaţie ştia că a lucrat la OCL pe 
funcţie de economistă şi asta era tot. Bănuia că trebuie să 
fi avut o prietenă căreia i-a făcut confidenţe, dar cum s-o 
găsească în sutele de funcţionari ai întreprinderii? Spera 
că hazardul o va servi şi într-o zi va intra în cabinetul de 
consultaţii o bolnavă care s-o fi cunoscut, dar pînă acum 
hazardul se arătase zgîrcit, nu-i ieşise în cale nici o func- 
ționară de la acea instituţie, nici de la şcoala unde învăța 
fiica decedatei, nici de la stațiunea experimentală unde lu- 
cra inginerul agronom Dan Păsculescu. 

Nu se putea spune însă că Mariana Cristescu așteptase 
numai serviciile întîmplării! Mai provocase și ea unele eve- 
nimente, şi cu toate că se ferea să-și facă iluzii, spera ca 
în această noapte să obţină date importante și să-l cu- 
noască pe inginerul Păsculescu. 

În faţa oglinzii îşi îmbrăca rochia de seară și, în timp 
ce îşi studia talia, în ochi îi lucea plăcerea de a se ști ele- 
gantă şi gîndul amuzant, că nu merge la o petrecere ca 
orice altă femeie, să se distreze, sau să se plictisească co- 
pios, ci merge să facă cercetări, aşa îmbrăcată în rochie 
de catifea, cu mica poşetă de mărgele şi cu cei mai fini 
pantofi ai ei. Alergase mult după această invitaţie! Își as- 
cundea cu greu un zimbet, cînd îl vedea pe soțul ei îmbră- 
cîndu-se docil, după ce se mirase îndelung de această ne- 
așteptată sindrofie, acceptată cu atîta entuziasm de ea, de 
Mariana, care nu prea mergea oriunde. 

Într-una din zile, scormonindu-și mintea, Mariana desco- 
perise că undeva în blocul vecin, locuia o colegă a ei de |i- 
ceu, cu care se întilnea adesea prin magazinele cartierului, 
cu care schimba de obicei cîteva fraze între două cumpără- 
turi și care avea un soţ agronom. A găsit-o în cartea de 
telefon şi a sunat-o într-o zi, să-i ceară o mică informaţie 
în legătură cu o reţetă de bucătărie, de care aceasta îi vor- 
bise odată. Plăcut surprinsă, colega i-a dictat rețeta la te- 
lefon şi apoi convorbirea s-a prelungit de la sine. Cînd au 
lăsat receptoarele jos, cele două femei erau mult mai in- 
time ca la începutul discuţiei şi se invitaseră reciproc la o 
cafea. Mariana fusese extrem de surprinsă cînd aflase că 
soţul colegei ei este chiar directorul stațiunii experimentale 
unde lucrează inginerul Păsculescu. Nu întrebase totuşi ni- 
mic despre acesta. În vizitele care au urmat, și au fost cel 
puțin o duzină, nici n-a pomenit de el. Acum însă la unul 
din inginerii staţiunii care avea o casă încăpătoare, se săr- 
bătorea un premiu luat de stațiune la un concurs interna- 
țional cu nu ştiu ce produs al lor. Toţi cercetătorii sta- 
ţiunii erau încîntaţi de acest mare succes și dispuși să cin- 
stească evenimentul. Inginerul Păsculescu era în doliu, dar 
colegii lui nici nu voiseră să audă de un refuz de a parti- 
cipa, el avînd un mare aport la realizarea respectivă şi do- 
rind cu toţii să-l mai scoată din tristețea lui, insistaseră 
atit încît acesta, ca să nu le strice lor petrecerea, acceptase. 

Mariana aflase toate acestea de la colega ei de liceu Ger- 
truda și se arătase aşa de invidioasă de plăcerea pe care o 
va avea ea, Gertruda, încît aceasta pînă la urmă o invi- 
tase. Mariana îi mulțumise cu mult elan şi începuse să-și 
facă planuri de abordare a inginerului Păsculescu. 

Acum, înarmată cu ele, contînd şi pe inspiraţie, deşi nu 
o prea servea prompt, (tot mai bună şi mai sigură era ela- 

borarea detaliilor anticipat, cu eventuale corecţii la mo- 
mentul oportun) Mariana era gata de plecare. 

Cobori scările ridicîndu-și rochia, cuprinsă de senti- 
mente contradictorii, aşa cum i se întîmpla deseori. Se 
simțea bine în rochie de seară, era oricum altceva decît ha- 
latul alb de doctoriţă, îi da o senzaţie de festiv, de lux, în 
același timp gîndea că moda rochiilor lungi este stupidă. Cu 
ambele mîini ţinea fusta ca să nu măture scările. Practic. 
aceste rochii te lasă fără miini şi trebuie să te ajute alții 
dacă vrei să te urci într-un autobuz, de pildă. Ca în vre- 
murile de altădată! 

Se urcă în mașină, invidiind confortul hainelor bărbă- 
tești, apoi în timp ce rulau pe bulevard gindul ei reveni la 
problema pe care spera să o rezolve și încercă să-și încehi- 
puie cam cum arată inginerul Păsculescu. Maşina intră pe 
străduțe mai mici şi pierdu din viteză. Opri să lase să tra- 
verseze un bătrîn. 

— Ai luat cheile de la poartă?, o întrerupse soțul din 
gînduri. 

— Desigur! răspunse ea scurt. 

Ştia din experienţă, că dacă încearcă să-și imagineze o 
casă sau o persoană, precis, casa sau persoana respectivă 
arată exaet invers. De aceea acum trata imaginea pe care 
și-p făcuse, cu toate corecturile necesare și deducea, că va 
ti o casă pe dreapta străzii, iar el, Păsculescu va fi înalt şi 
distins. 

Casa era într-adevăr pe dreapta străzii și mai solidă, 
mai impozantă decit crezuse, iar la intrare descoperi încă o 
cunoștință, ceea ce era foarte bine, fiindcă nu se va simți 
prea străină. 

— Bună scumpo, o saiută eliptic Gertruda și mimară 
că se sărută, amindouă avînd grijă de ruj, să nu-l lase pe 
obrazul celeilalţe, 

— Ce minunat arăţi! o complimentă sincer Mariana, pe 
colega ei, care imbrăcase o rochie foarte îndrăzneață, cu 
spatele gol și o enormă fundă pe şale. Se mișca însă cu 
multă naturalețe, nu avea acel aer stingher și acea ati- 
tudine ţeapănă pe care fusta lungă o imprimă multor fc- 
mei. 

— Bă-ţi fac cunoştinţă cu lumea, se oferi Gertruda, spre 
mulțumirea Marianei şi începură să facă turul celor două 
agrare. 

Bărbaţi şi femei, cu unii se mai întîlnise în alte îm- 
prejurări, îi fură prezentaţi și în sfîrşit îl văzu şi pe ingi- 
nerul Păsculescu. Era în picioare, la o fereastră, vorbea cu 
cineva fără mare interes și se întoarse reverențios către 
ele, le sărută mîinile. 

— Unul dintre autorii lucrării, spuse Gertruda și băr- 
batul zimbi, mai mult din obligaţie, Gertruda fiind soţia 
directorului. Altfel nu ar fi zîmbit, gîndi Mariana, are un 
zîmbet chinuit. 

— Noi sîntem cam străini în lumea dumneavoastră, dar 
atit mi-a vorbit amica mea de performanțele staţiunii, de 
acest mare premiu, muream de curiozitate dacă nu ve- 
neam! Are un mare dar Gertruda de a antrena oamenii! Şi 
în liceu era la fel! 

— Să nu spui că vă antrenam la rele! 

Mariana căuta cu febrilitate în minte vreo întîmplare din 
liceu, în care Gertruda să fi jucat un rol, dar nu găsea, nu 
sra în stare să găsească nimic niciodată la repezeală, de 
aceea începu să povestească ceva cu o profesoară severă, 
una din acele pozne, care nu amuză decît pe cei care au 
trăit-o şi pe care ceilalți o ascultă ascunzîndu-și un căscat. 
Odată începute, aceste amintiri nu se mai termină, fiecare 
are stocul lui la fel de puţin interesant, dar pe care ţine 
să-l epuizeze. Unul întrerupe pe altul, de obicei rîde fiecare 
de propriile povestiri, se apără cu miîinile cînd cineva vrea 
să-i ia cuvîntul şi cel ce povesteşte își retrăiește adolescen- 
ţa, dar vai, cum seamănă aceste isprăvi și cum există în fie- 
care clasă aceleaşi tipuri de elevi și în cancelarii aceleași 
tipuri de profesori! 

De astă dată însă, discuţia nu urmă acest curs, deşi Ma- 
riana ar fi dorit. Gertruda era prea solicitată în calitate de 
soţie de director, era în centrul atenţiei, iar Păsculescu nu 
se lăsă antrenat. 

— De fapt în ce constă noutatea lucrării dumneavoas- 
tră? 

— Este greu de explicat acum și aici și drept să vă spun, 
eu m-am cam săturat de această poveste! | 

— Ceva cu un soi de porumb, am auzit, insistă Maria- 
na, prefăcîndu-se că nu observă lipsa lui de amabilitate. 

— Cam aşa ceva, răspunse bărbatul plictisit. 

Totuși, nu este un îngîmfat, nu pozează, e realmente 
fără chef de vorbă și trebuie să recunosc, că are de ce. Mă 
reped asupra lui cu niște întrebări stupide, dar nu găsesc 

altceva; mi-a tăiat și mie pofta și mi-a pierit orice inspira- 
ţie. Numai să nu fac gafe, cuvîntul boală trebuie evitat, 
i-ar produce suferinţă, fie că este sau nu ucigaşul soţiei 
lui. Altceva să spun, dar ce?, se întrebă Mariana. 

— Aţi văzut piesa de marţi, la televizor? Era cu niște 
cercetători geologi. Interesantă viaţă duc acești oameni, dar 
extrem de grea! 

— Nu mă uit la televizor decit foarte rar. Fiica mea îl 
mai deschide cîteodată. N-am timp! 

— Cîţi ani are fiica dumneavoastră? 

— 18 ani. 

— Termină liceul, cred? 

— Da! 


Fusese planificat de acasă, ca unul din subiectele de a- 
bordat să fie în legătură cu copiii. Orice părinte vorbeşte 
cu plăcere de ei. 

— Va da admitere la facultate? Pentru ce se pregă- 
teşte? 

— Pentru medicină! 

— Se intră greu la medicină, trebuie multă muncă, zise 
Mariana. 

— Nu mă pricep. Eu nu aş vrea să se facă medic fata 
mea, dar nu mă ascultă şi o las să încerce. 

— Îi place matematica? 

— Da, a fost bună la ştiinţe, în tot cursul liceului. 

Discuţia părea epuizantă pentru acest om și se vedea că 
face eforturi să vorbească chiar despre propria lui fiică. 

Doctoriţa Mariana Cristescu era descurajată și simţea că 
trebuie să renunțe. Era nedrept să-l mai chinuie cu între- 
bări. Cu intenţia de a-i spune un cuvînt şi a se retrage, 
ridică ochii în sus, la faţa lui; pînă atunci privise lumea 
din încăpere. Era înalt, cu părul complet alb, distins, trist, 
dar surpriză, purta perciuni. Constatarea o uimi și o recon- 
fortă. Un om care zilnic cînd se bărbiereşte, își cruţă niste 
perciuni așa de amuzanţi, nu este un disperat, nu este un 
înfrînt și nu trebuie tratat ca atare. Deși suferă, nu are 
nevoie de milă! Are un suport moral, fie profesional, fie 
de altă natură. Trebuie să văd cine mai poartă perciuni în 
colectivul lor, își propuse Mariana şi se scuză, părăsindu-l. 

Își găsi loc lîngă o femeie solitară, gîndind că aceasta 
pare să fie soția unuia dintre agronomi și poate să mai afle 
lucruri interesante dacă îi face puțină conversaţie. 

— Mi se pare că ne-am mai cunoscut zise doctoriţa Ma- 
riana Cristescu. 

— Aţi mai fost la vreo petrecere de a noastră?, între- 
bă la rindul ei femeia. 

— Din păcate nu! Poate aţi fost dumneavoastră la spi- 
tal cumva şi ne-am cunoscut acolo. Eu sînt doctoriţă! 

— Nu, m-a ferit sfîntul, pînă acum n-am fost nicio- 
dată bolnavă. Poate în viitor mi-o veni și mie rîndul. Mă 
gîndeam mai înainte de a vă așeza dumneavoastră lîngă mi- 
ne, că acum nici şase luni, la o onomastică în casa asta, era 
și biata Irina şi stăteam tot așa de vorbă, ea nu dansa. 

— Era bolnavă sau nu-i plăcea? 

— Era sănătoasă, dar nu se prea distra la aceste petre- 
ceri. O aducea însă bărbatu-său cu forţa! 

— Sărmana, trebuie să fi fost foarte greu pentru ea! Eraţi 
prietene? 

— Oarecum, mai scăpa cîte ceva către mine. 

Avu senzația pe care trebuie s-o aibă căutătorii de aur 
cînd dau peste un filon. Își ascunse bucuria și o înconjură 
pe acea femeie cu o mie de atenţii și se oferi să-i facă tot 
felul de servicii. Aflînd că are o mamă bolnavă, stabiliră 
să se vadă chiar a doua zi s-o examineze pe bătrină. 

Părăsi petrecerea încîntată. Nu mîncase aproape nimic, 
dansase de cîteva ori, dar cu așa lipsă de chef, încît par- 
tenerii se lăsaseră păgubași și ea revenise mulțumită lîngă 
noua ei prietenă. 

Meritase să piardă o noapte, fie și numai pentru per- 
ciunii lui Păsculescu, dar mai era și această Lenuţa Leo- 
veanu pe care o cucerise. 

— De ce nu-ţi lași și tu perciuni? întrebă Mariana pe 
neaşteptate pe soţul ei cînd erau în mașină spre casă. 

— Draga mea, ai băut ceva astă seară?, zise bărbatul 
surprins. 

— N-am băut nimic, te-am întrebat şi eu, cred că ţi-ar 
sta bine! 

— Dacă ţii neapărat, pot să-mi las! 

Mariana privi cu ironie spre reprezentantul sexului tare 
de lingă ea şi spuse alintindu-se: 

— Mi-e așa de somn! Abia aştept să mă văd în pat! 
Cit e ceasul? 

Era ora la care nimic nu mai prezenta interes pentru 
Mariana. 

De multă vreme Mariana Cristescu nu se mai mira 
cînd i se dădeau date contradictorii despre o persoană. În 
meseria de medic, auzi şi constați multe, atît de multe încît 
din citeva cuvinte spuse de un membru al familiei poți să 
reconstitui atmosfera dintr-o familie. Există nişte clișee, cu 
cîteva variante, gîndea Mariana în timp ce o asculta pe 


noua ei amică, o ingineră agronom, care îi venise la con- 
sultație. 


În decurs de două luni, de cînd îl cunoscuse pe Păscu- 
lescu, de la acea petrecere, devenise pur şi simplu medicul 
de casă al tuturor cercetătorilor staţiunii experimentale un- 
de lucra acesta. Avea în tratament mame şi soacre, copii 
cu deficienţe şcolare, soţii la menopauză, bărbaţi cu hiper- 
tensiune. Mai mult, îi ajutase și cu ocazia unui accident de 
muncă, cind întreaga staţiune se agitase, fiind implicaţi 
mai mulţi muncitori. | 

— Dora dragă, un lucru nu înțeleg, zise doctoriţa, mi-ai 
spus că ai avut niște neplăceri. Ești fată deșteaptă, de ce 
nu încerci să le rezolvi. Nu trebuie să te refugiezi în boală! 

— Tu chiar gîndești cu adevărat că toate se pot rezol- 
va? Că este suficient numai să vrei? Nu crezi că există şi 
situaţii care sînt de nerezolvat? 

— Categorie! Suferința produsă de un deces al unei per- 
soane dragi, este un astfel de caz. Dar nu ți s-a întîmplat 
aşa ceva! 

— Am impresia că pentru voi medicii numai boala și 
moartea sint nenorociri. Alte drame nu vedeţi și nici nu vă 
imaginați că există! 

— Vedem și alte drame, cum zici tu, dar fiindcă le 
avem în permanenţă pe cele mai mari sub ochi, celelalte 
ni se par ușor de suportat, iar unele de rezolvat. Cred că 
aici este diferenţa. 

— Mariana, am venit la tine să-mi dai ceva să uit! Nu 
are importanță pentru tine ce vreau să uit, dar dacă poţi 
să mă ajuţi dă-mi te rog ceva, în nici un caz sfaturi. 

— Am să încerc, dar să-mi spui dacă ai mai folosit ceva 
medicamente şi ce efect au avut, ca să nu-ți mai prescriu 
altele similare. 

mentele folosite, destule la număr, doctorița Mariana Cris- 


În timp ce Dora lancu se gîndea şi îi înșira medica-— 


tescu o privea dar cu alți ochi decit o privise în cele 
aproape două luni de cînd o cunoștea. 

Îi fusese prezentată ca o ingineră foarte capabilă, foarte 
stăpînă pe ea şi cu autoritate asupra celorlalţi, i se păruse 
chiar puţin mai rece decît celelalte femei şi atribuise acest 
fapt inteligenței şi puterii ei de stăpînire. Şi iată ce ascun- 
dea această Dora: o suferință misterioasă, suficient de pu- 
ternică pentru a o determina să încerce tot felul de re-- 
medii. 

— Nici unul din medicamentele pe care mi le-ai înşirat 
nu te face să dormi? 

— Nici unul! Sînt nopţi în care nu închid ochii. Mă scul 
extenuată! Îmi e rușine să spun la serviciu ce am şi se cre- 
de că fac eforturi pentru munca de cercetare, că citesc 
noaptea. 

Mariana Critescu își dădea seama că nu mai este mult 
pînă la o confidență totală, se prefăcea că n-o interesea- 
ză şi căuta în minte un produs farmaceutic pe care Dora 
să nu-l fi încercat. 

— Dacă nici ăsta n-o să meargă, ce ar fi să te internezi 
pentru cîteva zile? propuse Mariana la sfîrșit, cu intenţia 
de. a prelungi discuţia și chiar de a o determina cel puţir: 
la o nouă consultaţie. 

— Exclus să mă internez! 

— Să ştii că nimeni nu este de neînlocuit, o asigură doc- 
torița. Dacă nu dormi, randamentul tău nu este cel nor- 
mal şi într-o zi ţi se va reproşa. Să nu crezi că te pot: 
ascunde multă vreme! 

— Nu-mi place să mă dau în spectacol! Oricît m-ar cos- 
ta, voi încerca orice mijloc şi trebuie să-mi revin cu tim- 
pul! : 

— Da, timpul le vindecă pe toate, spuse doctorița gîndi- 
toate. 

Inginera strînse buzele, păru că își înăbușe un oftat- 
Se ridică, apoi își îmbrăcă paltonul. Își aranjă cu grijă șa- 
lul la gît, mai mult din obișnuință decît din cochetărie, își 
puse mănușile deget cu deget. Întîrzia momentul plecării și 
Mariana intui: 

— Îţi pare rău că mi-ai spus și atît, nu-i aşa? 

— Exact! Nu știu cît pot avea încredere în așa-zisul 
vostru secret profesional! 

— Fii liniştită! Te înțeleg şi vreau să te ajut. Nu ştiu 
dacă mă crezi, dar te stimez, ai ceva în tine care cere 
stimă! 

— Mă cam îndoiesc că merit această stimă, profit însă 
de ea... am chiar aerul că o cer, ce zici? 

— Eşti depresivă, te subapreciezi, cum se întîmplă de 
obicei în astfel de stări, şi chiar te autoacuzi! 

— Draga mea, mi-este neplăcut să-ţi spun, dar greșşeşti 
diagnosticul! Voi, medicii, sinteţi obişnuiţi să nu fiţi con- 
traziși, îmi pare rău, dar eu nu sînt deloc depresivă. 

— Atunci de ce spui că nu eşti o persoană demnă de 
stimă? 

— Fiindcă nu sînt! 

— Fă-mă să înţeleg! 

— Bine! Să caut un exemplu pe care să-l priceapă re- 
pede capul tău de doctoriţă. Se spune că apa de izvor, deşi 
e limpede, poate conţine destui microbi, este deci o curăţenie 
înșelătoare... 

— Vai, încep să mă dumiresc! Tovarășa inginer are con- 
ştiinţa pătată de ceva și suferă, nu doarme, se simte vino- 
vată că nu este pusă la stilpul infamiei! Just? 

— Este ridicol, dar e just! 

— Şi pata aceea, cît o fi de mare de ţi-a răpit liniştea, 
somnul, de nu te ajută nici produsele farmacopeei române 
şi mondiale? 

— Mariana dragă, ai fost foarte drăguță că m-ai ascul- 
tat, ţi-am răpit mult timp cu poveştile mele, de fapt cred 
că ai dreptate, exagerez! 

— Timpul meu este al pacienţilor. Cînd e însă vorba de 
o prietenă, nu contează decit faptul că încerc să o ajut. Nu 
mai sînt alți bolnavi în sala de aşteptare și dacă reușesc... 

— Ai reușit, probabil că este un simplu surmenaj. Deja 
mă simt mai bine, îți mulțumesc! 

— Minţi! Te ascunzi de mine, îţi pare rău că ai vorbit. 
Bănuiesc că ai pe suflet o banală poveste de amor şi te 
simți plină de păcate ca o Magdalenă! 

Doctoriţa se hotărise să o încolțească cu întrebările, o 
vedea epuizată și o anumită idee o ghida. Deocamdată i se 
părea puţin probabil, nu i se făcuse nici cea mai mică 
aluzie la o legătură între Dora şi Păsculescu, deși de cîte- 
va luni se învirtea în lumea lor şi totuși ceva semăna în 
suferinţa celor doi. 

— Ai ghicit, zise cu ironie Dora. M-am îndrăgostit şi 
sînt sfişiată de remuşcări. Am venit la tine să mă spo- 
vedesc. 


— Dacă nu mă înşel, am auzit cîte ceva, minţi Maria- 
na, gîndind că nu este prea elegant ce face, dar o interesa 
prea mult reacţia celeilalte. O privi atent și remarcă cu 
ușurință tresărirea provocată de cuvintele ei. 

— Nu cred, spuse Dora cu glas moale. 

— Am făcut o confuzie probabil, rectifică Mariana re- 
pede, închipuindu-şi că ştie deja destul. 

— Te-am pupat scumpo, îți mulțumesc pentru tot, îţi 
mai dau eu un telefon... 

Dintr-o dată grăbită, inginera ieși pe uşă. Mariana pă- 
răsi și ea cabinetul după cîteva secunde şi de la o fereas- 
tră a coridorului așteptă să apară în faţa policlinicii, apoi 
îi privi silueta elegantă depărtîndu-se pe stradă. Interesan- 
tă femeie, gîndi doctoriţa, cred că am prins un fir, dar am 
senzația că l-am rupt, trăgind neîndemînatic de el. 


Apartamentul Gertrudei era plin de musafiri și dir 
hol încă se mai auzeau urările de bun sosit pe care gazda 
le rostea de cite ori mai venea cineva. În sufragerie era 
aşezată masa, o cameră era pregătită pentru dans, în alte 
două se grupaseră după preferinţe invitaţii. 

Mai multe femei făcuseră cerc în jurul lui Leoveanu, 
căruia i se spunea „baronul“, fiindcă semăna cu actorul 
care jucase rolul baronului Miinchausen, într-un serial de 
televiziune. 

— Să vă spun una bună cu oltenii la Paris, zise el. 

— Baroane, îl întrerupse un bărbat care intră chiar 
atunci, ştii ceva de Păsculescu, vine sau nu vine astă 
seară? 

— Nu vine, răspunse cel întrebat, dintr-o dată serios 
și cu o notă de tristeţe în glas. 

Mariana Critescu care se plictisea rizînd din politeţe 
la glumele debitate, se trezi brusc și cercetă fața Dorei 
Iancu, avantajată fiind de locul pe care îl ocupa. Se afla 
în penumbră, iar Dora în plină lumină. 

Iniţial păru să nu fi auzit, deşi o clipă de nemișcare ab- 
solută, trădase momentul loviturii, apoi treptat păru să-și 
piardă din strălucire. 

Mi se pare, gindea Mariana, fiindcă mi-a intrat în cap 
că între cei doi trebuie să fie ceva, avînd, după a mea pă- 
rere, ceva comun în felul cum suferă. Dar dacă ar trebui 
să dau date concrete, ce-aş putea spune? 


Dora discuta acum firesc cu o altă femeie şi numai cu 
rea voinţă ai fi putut zice că nu e bine dispusă. 


Și totuși știu că nu doarme nopţi întregi, acesta este un 
fapt sigur, nu are nici un motiv cunoscut de vreuna din 
persoanele de faţă, care să-i explice suferința, şi uite, ţi- 
nuta ei nu mai este dreaptă, pare prăbușită în scaun, parcă 
nu mai are coloană vertebrală, nu mai este aceeași de la 
începutul serii. 

— E adevărat că nu vine Dănuţ Păsculescu? se interesă 
alt bărbat, ce naiba oameni buni, nu aţi fost în stare să-l 
aduceţi? V-am lăsat pe voi şi n-aţi făcut nimic. Mă due 
să-i dau un telefon! 

— Potolește-te, Sandule, că nu vine. Nu-i mai da tele- 
fon, mi-a spus categoric că nu vine. 

— Eu totuși îi dau, chiar dacă mă înjură, nu este pen- 
tru prima oară și nu-mi strică pofta de mîncare. 

Zicind acestea Sandu se îndreptă spre telefon, care se 
afla pe o măsuţă în hol. Se opri derutat și strigă: 

— Ştie cineva numărul lui Dan Păsculescu? 

Nu se auzi nici un răspuns, dar Mariana iarăși ar fi 
putut să jure că Dora îl știa foarte bine. 

— Vezi că este cartea de telefon sub revistele de pe 
măsuţă, spuse Gertruda care, ca o gazdă ideală, se ivea de 
cite ori era nevoie de ceva. 

Sandu făcu numărul și telefonul sună în locuinţa celui 
căutat. Mariana nu-şi dezlipea privirea de pe faţa Dorei. 

Cu miîinile nemișcate în poală, părea că ascultă ce-i 
spunea vecina, dar atitudinea capului o trăda din nou, gîndi 
Mariana. Urechea ei nu era plecată spre vecină, situl în- 
tins şi urechea întoarsă spre telefon, dovedea sigur că este 
atentă la ce se petrece în hol. 

— Nu răspunde nimeni, zise Sandu și puse receptorul 
în furcă. 

Din nou atitudinea Dorei se schimbă, dar imperceptibil, 
astfel încît Mariana renunță la observaţie, îndoindu-se prea 
mult de justeţea constatărilor ei. 

— Sint ridicolă, zise ea tare, atît de tare că una din 
femei o auzi şi o întrebă automat de ce. 

— Mă agăţ de toate fleacurile, dădu ea un răspuns în 
doi peri. 

— Dan Păsculescu nu mai este acelaşi, chiar dacă ar fi 
venit, spuse Lenuţa Leoveanu. 

— Nici nu este de mirare. Eu dacă aş rămîne văduv, aș 
ti mai vesel de cum sînt, zise soțul Lenuţei. 

— Ai fi poate mai vesel, îi răspunse femeia. 

— Nuţişor scumpă, se poate să crezi tu așa ceva despre 
bărbățelul tău? se lamentă Leoveanu. 

— Ce om de viaţă era săracul! Ţineţi minte, la un 1 
Mai, ce a mai cîntat, cum a făcut pe toreadorul cu şalul 
meu? 

— O să-şi revină şi o să mai cînte, păcat de ea că putre- 
zeşte, se amestecă în discuţie o femeie grasă, sufocată par- 
că în rochia pe care o purta, strîmtă și cu mîneci enorme. 

— Ei doi nu se potriveau, se vedea cît de colo, continuă 
Lenuţa. Tot ce-i plăcea lui, pe ea o deranja, o obosea. 


Mariana cunoștea părerile Lenuţei, deveni din nou aten- 
tă la reacţiile Dorei. Nu suferă, mai degrabă se plictisește, 
gindi doctorița, lipseşte el şi pentru ea totul pare pustiu. 
Pe mine se face că nu mă cunoaşte. E cu gust îmbrăcată, ca 
întotdeauna. 

— Lui îi plăceau prea multe, spuse femeia cu mîneci 
largi. 

Dora asculta ca o statuie, nemișcată. Iar a ridicat capul, 
iar stă dreaptă; are coloană vertebrală, își zise Mariana. 

— Să ştii că în ultimul timp, înainte de moartea Irinei, 
nu mai umbla după fuste, devenise foarte serios şi senti- 
mental... 

— Ţineţi minte ce am rîs de el cînd a lăcrimat ascul- 
tind „Plaisir d'amour“?, se amestecă în discuţie baronul, 
mai mult ca să o sprijine pe Lenuţa. 

— Băuse cam mult, cred. Voi atunci deveniți esntimen- 
tali, aruncă Gertruda în discuţie părerea ei. 

— Nu era beat, el nu depășea două sau trei pahare de 
vin... 

Dora privea acum înainte, fix, ca și cum nu ar fi auzit 
ce se vorbea. 

— Fetelor, ce faceţi aici? Baroane, le-ai sedus pe toa- 
te, nouă nu ne lași nici o șansă?, interveni soţul Dorei, un 
bărbat cu părul cărunt, zburlit, mişcîndu-se cu vioiciune, 
bine dispus, expansiv. 

— Titişor, te fac un dans? Ne dai voie Dora? întrebă 
Gertruda. 

— Să nu-l obosești prea tare că-i crește tensiunea, spu- 
se Dora zîmbind. Acelaşi zîmbet chinuit ca al lui Păscu- 
lescu, gîndi Mariana și se înfurie împotriva ei însăși că o 
persecută acest amănunt care poate nici nu corespunde rea- 
lității. Fantasmagorii de ale mele, îşi zise și decise să în- 
cerce să se distreze și ea puţin. 

Soţul Dorei dansa cu pasiune, de dragul dansului nu al 
partenerei, se vedea însă că se potrivea cu Gertruda, că 
mai dansaseră şi altă dată şi că o astfel de ocazie nu putea 
fi pierdută de ei doi ca să facă o mică demonstrație asisten- 
ței. Valsau, dealtfel singurii. De pe banda de magnetofon 
răsună apoi un tango şi cei doi se crezură la un concurs 
de dans: improvizau figuri, rochia Gertdudei se înfoia gra- 
țios, iar pe tîimplele cavalerului apăruseră picături de trans- 
piraţie. 

— Nevastă, astă seară dansăm cu stomacurile goale, nu 
mîncăm nimic?, interveni soţul Gertrudei. 

Se opriră, bărbatul vădit încălzit sărută mîna partene- 
rei, părea mulțumit de întrerupere, obosise. Gertruda se 
întoarse la îndatoririle ei de gazdă. Soţul Dorei scoase ba- 
tista și îşi şterse fruntea comentînd: 

— Altădată dansam ore întregi, dar; vîrsta... 

Cuvintele se pierdură şi de pe bandă se auzi vechiul cîn- 
tec de dragoste „Plaisir d'amour“. 

Mariana se întoarse reflex spre Dora, dar era prea tir- 
ziu, aceasta se ridicase şi cu faţa la perete examina foar- 
te atent o pictură, cam prea atent şi de la distanță prea 
mică, gîndi Mariana. Acest bătrin cîntec le spune ceva, ei 
și lui Păsculescu, deduse ea, uitînd hotărîrea pe care o lu- 
ase, de a nu mai continua să se convingă cu argumente atit 
de puţin palpabile. 

Camera se golise, în cealaltă încăpere se aşezau la masă. 

— Unde vrei să iei loc Dora? interveni Gertruda. Ce 
poţi vedea la mizgălitura aia? 

Dora nu răspunse. Se făcu că nu aude. Marianei îi fu 
milă și crezu că este cazul să-i sară în ajutor. Se postă ală- 
turi de ea, dar cu faţa spre masă, ca s-o apere de even- 
tuali indiscreţi. 

Melodia se termină și Mariana merse și închise aparatul. 
Își făcu de lucru în jurul lui, pînă ce Dora se decise să se 
ducă la masă. 

În vacarmul general, se cînta „mulţi ani trăiască“, in- 
trarea lor nu fu remarcată şi totul intră în normal. 

Acum gata cu interpretările, își zise Mariana, mai este 
și mîine o zi, masa este apetisantă şi gălăgia prea mare ca 
să mai pot gîndi ceva. 


Frau orele 16, Mariana Cristescu îşi începuse capi- 
tolul pe care intenţiona să-l studieze, în după-amiaza aceea, 
cînd, telefonul o întrerupse brutal. Lăsă creionul în carte la 
pagina pe care o citea, întoarse caietul de notițe cu coper- 
țile în sus și se duse la telefon, decisă să nu prelungească 
convorbirea, indiferent cine ar fi fost; eventual să spună că 
ea însăși nu este acasă, dacă va putea identifica după voce 
o persoană plicticoasă. 

Din receptor răsună vocea colegului ei Aldea, triumfă- 
toare, impertinentă, plăcută: 

— Mariana, te-am prins, ești a mea! 

— Tovarăşe coleg, te rog, păstrează tonul academic, dar 
mai ales vocabularul, dacă vrei să nu-ți închid telefonul! 

— Stimată colegă, te avertizez, că degeaba îl închizi, îl 
vei deschide din nou, fiindcă te sun pînă diseară dacă vrei! 

— Mă rog, ce doreşti să-mi spui? 

— Aş vrea să ne întilnim, nu-ți pot spune la telefon! 

— Imposibil, sînt foarte ocupată, despre ce este vorba? 

— Vechea noastră problemă! Te-am depistat! Cum se 
face că ai devenit în cîteva luni, intimă cu staţiunea expe- 
rimentală? 

— Intimă cu stațiunea experimentală? Te exprimi con- 
fuz, nu știu despre ce vorbeşti! 

— Vezi cum prelungești inutil o convorbire? Să-ţi spun 
pe șleau? Ei, bine, cum se face că ai devenit medicul cu- 
rant al întregului colectiv al staţiunii, de la portar şi pînă 
la director, şi nu numai al lor, ci şi al rudelor şi prieteni- 
lor şi profesorilor copiilor și vecinilor de apartament, vîn- 
zătoarelor din cartierele unde stau, preotului de la biserica 
unde se duce bătrîna, femeilor de serviciu de la ingineri... 

— Destul! Și ce-i cu asta? 

— Înseamnă ceva şi acest ceva mă interesează! Vreau 
să știu ce ai aflat pînă acum! 

— Absolut nimic şi sînt decisă să renunţ! 

— Eu sînt decis să nu te cred! Fii fată rezonabilă şi ac- 
ceptă să discutăm azi! Nici eu n-am stat degeaba şi am și eu 
niște noutăţi să-ţi spun! Nu ai nimic de pierdut! 

Mariana nu era o femeie curioasă, dar problema care o 
preocupa, pe care ţinea s-o rezolve, îi dăduse atitea insatis- 
facţii, atitea frămîntări sterile, fiindcă nu ajunsese totuși 
la nici o certitudine, încît speranța unui indiciu sigur o 
tentă şi zise: 

— Îmi dau seama că nu pot să scap de tine, că trebuie 
să te ascult dacă așa vrei tu, hai, spune ce ai de spus! 

— Imposibil la telefon! Vin la tine acasă! 

— Exclus! Soţul meu mi-a interzis să mă ocup de aceas- 
tă problemă! Te-ar da imediat afară! 

— Să vii în centru, să zicem în faţa unui cinematograf 
şi eu aduc maşina. Stăm în ea şi vorbim. 

— Nu-i bine! 

— Atunci te răpesc şi te duc undeva! 

— Să fim serioşi, vino la spital, zi și tu că ai un bolnav 
la mine și vom sta de vorbă în cabinet, în secţie. Seara nu 
e prea multă animaţie şi să sperăm că buna mea colegă 
va chiuli de la contravizită. 

— Perfect! Sînt nerăbdător să nu întîrzii! 

— Peste o oră sînt acolo! 

Faptul era comis. Dar abia acum Mariana se gîndi că 
poate Marius Aldea nu are nimic de spus, a vrut s-o facă 
curioasă şi trucul i-a reușit. Nu-i nimic, în cazul în care 
se dovedește că a fost o stratagemă, ea, Mariana, nu-i va 
furniza nici o dată și va trage concluzia, împreună cu el, 
că problema este insolubilă cu mijloacele de care dispun ei. 
De fapt, ea în nici un caz nu poate să-i relateze cele aflate 
de la Dora la consultaţie. Ar fi o încălcare a obligaţiei de 


a 


a păstra secretul. De aici derivă imposibilitatea de a-i îm- 

părtăși tot ce a clădit sprijinit pe confidenţele Dorei, deci 
partea cea mai consistentă a descoperirilor ei, ale Marianei, 
care dealtfel nu sînt nici prea bine fundamentate. În schimb, 
îl va pune la încercare pe Marius, adică memoria lui, ce- 
rîndu-i să mai spună acele date ale crizelor, cele relatate 
prima oară de soţ, din care una coincidea cu ziua de naş- 
tere a Marianei. În cazul că nu mai menţionează acea zi, 
îi va spune că abandonează şi chiar va abandona! 

De unde știe el pe cine am avut eu la consultaţii? De- 
sigur Iuliana! I-a spus chiar şi de preot! Formidabil! Oare 
luliana a sesizat interesul meu pentru staţiune? Nu cred! 
l-am explicat că sînt prietenă cu soția directorului, că am 
iost colege de liceu, faptul că apelează la mine nu o sur- 
prinde. Mă duc la petrecerile lor, îi cunosc pe toţi, nu-i pot 
refuza cînd au nevoie. Iuliana găsește totul normal, dar 
trăncăne, iar Marius auzind o frîntură numai a priceput 
tactica mea. Îi voi spune că s-a înșelat şi că abandonez! 

Gîndindu-se la cuvintele ce vor trebui spuse ca să-l con- 
vingă pe nerăbdătorul chirurg, Mariana începu să se îm- 
brace, lăsînd cartea cu creionul în ea, la capitolul abia în- 
ceput, caietul deschis şi cu coperţile în sus, în speranţa că 
va reuși să revină destul de devreme, să mai poată citi o 
oră, pînă la cina copiilor. 


— Te caută Aldea pentru un bolnav, îi spuse cole- 
ga ei, Olguța, Marianei de cum intră în coridorul secţiei. 
— Mizerie! Mă bate mereu la cap cu o rudă a lui, care 
aşteaptă de la mine să-l fac de douăzeci de ani, zise Ma- 
riana în treacăt către colega ei, gîndind că mizeria era ge- 
nerată de prezenţa colegei în secţie la acea oră. Pentru asta 
am şi venit! 
Se îndreptă spre cabinet și în momentul în care vroia să 
intre sora de serviciu o întrebă mirată: 
— Nu sînteți de contravizită azi, de ce v-aţi deranjat? 
— Am ceva probleme de rezolvat, zise doctorița, ştiind 
că faptul nu va rămîne fără urmări. Va fi comentat, iar 

prezența lui Marius Aldea va constitui desigur un factor 
agravant. Va trebui să discute foarte puţin cu el și să nu 
plece împreună. 

Nu se mai îmbrăcă în halat, se așeză la micul birou și 
începu să aştepte sperind că Marius nu va întîrzia prea 
mult şi Olguţa va fi ocupată undeva în secţie. 

Usa se deschise, parcă smulsă din balamale, şi frumo- 
sul chirurg, mai proaspăt, mai tînăr și mai vioi ca nicio- 
dată se află în faţa ei. El îi luă amîndouă miinile și în- 
cepu să-i sărute deget cu deget, ca unui copil; așa făcea 
Mariana cu copiii ei cînd se loveau. Bine că este birou! 
între noi, gîndi ea şi cu greu reuși să-și tragă mîinile. 

— Ştiam că eşti cea mai deșteaptă şi mai grozavă femeie 
pe care am cunoscut-o, am simțit asta de la început, zise 
impetuosul chirurg. 

— De aceea mi-ai promis o bătaie la ultima noastră în- 
tilnire? 

— N-am atins niciodată o femeie nici cu o floare! 

— Pe mine m-ai asigurat însă că eşti în stare să-ţi arăţi 
puterile bătînd o femeie, ca orice chefliu de mahala! 

— M-am lăudat! Eram furios și cînd sînt furios nu 
prea iau în seamă ce vorbesc. Scuză-mă, n-am să mai fac! 

Exact formula copiilor mei, gîndi Mariana, gînd care o 
supără în mod subit, ajungînd la constatarea că imediat 
ce vorbește cu el, are senzaţia că face conversaţie cu un 
copil. 

— Spune-mi te rog, zise ea, alungînd impresia care ce 
deranja, mai ţii minte datele crizelor, primele date pe care 
ţi le-a spus Păsculescu? 

— Cum să nu! Prima, 7 Martie, a doua 15 Mai, a treia 
30 Iunie! Le-am repetat în minte de zeci de ori. Dar de ca 
întrebi? A asistat cineva la o criză? 

— Nu, am vrut să-ţi încerce memoria! 

— Eşti mulţumită? 

— Da. Spune-mi acum ce ai mai aflat! 

— Bine! Să încep eu. Am cunoscut o colegă de birou 
a Irinei Păsculescu, cu care era și bună prietenă. 

— Bravo! Strașnică descoperire! 

Mariana Cristescu fu dintr-o dată convinsă și definitiv 
de astă dată de seriozitatea colegului ei, astfel încît prevă- 
zind o convorbire mai lungă decit se aștepta, hotărî să-i 
facă un mic instructaj. 


38 


— Ştii ceva? Aici se poate asculta la ușă. Lumea se aș- 
teaptă la cine știe ce, dar dacă sîntem auziți pronunțind 
"ume ne putem considera pierduţi. Deci, fără nume proprii, 
izră date! Vorbește tot timpul ca și cum ar mai fi cineva 
de faţă, iar dacă intră colega mea sau 0 soră, să reciți pro- 
tocolul de la ultima ta operaţie... 

— Lasă că mă descurce eu, dar nu credeam că se ascul- 
tă la uși! 

— Nu în mod sigur, dar recunoaște că trebuie să fim 
precauți! 

— Am înţeles! S-o iau de la cap! Deci: de la sus men- 
ționata persoană am aflat că era o căsnicie nepotrivită. 

— Asta ştiu și eu din altă sursă. Deci este adevărat! 

— Oh, ce bine e în doi, așa vom lucra! Vom corobora 
mereu datele culese, zise Marius Aldea și în entuziasmul 
ini se ridică de pe scaun şi se îndreptă spre Mariana. 

— Stai acolo, zise repede Mariana. Ţi-am spus că poa- 
ie oricînd intra colega mea Oiguţa. 

— El era un bărbat cu succes la femei și nu lipsea de 
ia nici o ocazie unde se putea dansa, petrece, în fine, era 
ceea ce se cheamă un om de viață. Ea era geloasă, mai 
mult de atit, se prefăcea bolnavă ca să nu meargă de acasă 
şi el o lua aproape cu forţa. Nu vroia să plece totuși fără 
ea, ţinea la căsnicia lui, nu s-a gîndit niciodată la divort. 

— Era deci un om cu scaun la cap! 

— Exact! Muncea acasă în gospodărie, își adora fetiţa, 
iar profesional este un cercetător de excepţie! Foarte apre- 
ciat de forurile lui superioare şi acum cîtva timp se pusese 
problema să fie mutat undeva la centru, să poată fi valori- 
ficat mai bine. 

— De ce s-a renunţat la această idee? 

— N-a mai vrut el să plece! S-a insistat în fel şi chip,i 
s-a trasat sarcină pe linie de partid, dar a reuşit să con- 
vingă pe cei de sus, că aici dă el maximum de randament 
și pînă la urmă a şi dat. L-au crezut, l-au lăsat în pace și 
el a antrenat tot colectivul într-o problemă importantă şi 
au reuşit să obțină acel premiu internaţional. 

— Ştiam de premiu, dar nu știam că nu a vrut să plece 
în altă parte, spuse Mariana. 

— Femeia, soţia lui, era o pacoste! 

— Prietena ei ţi-a spus asta? Curios, o prietenă să po- 
vestească aşa ceva despre amica ei moartă! 


39 


— Nu mi-a spus cu aceste cuvinte, dar am tras eu con- 
cluzia din cele ce mi-a relatat. 

— Spune-mi şi mie ce ţi-a relatat, să trag şi eu conclu- 
ziile mele şi să vedem dacă coincid, fiindcă voi bărbaţii 
aveți alte criterii decît noi femeile şi, în general, nu le înțe- 
legeți suferinţele, le condamnaţi prea repede. 

— Un fapt: cînd erau invitaţi undeva ea se îmbolnă- 
vea subit, fiindcă știa că el nu pleacă fără ea! Și o ruga, o 
alinta, îi făgăduia orice ca să meargă şi ea pînă la urmă 
accepta. Spun drept că eu n-aș fi suportat! 

— Am aflat şi eu că la petrecerile agronomilor ea stătea 
pe scaun şi el se cheltuia în dans, glume, cîntece. Cercetă- 
torii stațiunii sînt oameni foarte simpatici, m-am convins 
singură de asta, fiindcă am luat şi eu parte la cîteva din 
reuniunile lor. Păsculescu are slăbiciune pentru o anume 
melodie „Plaisir d'amour“, în general bea puțin, dar e sen- 
timental, sau mai exact de la un timp a devenit senti- 
mental. 


— Cum e cu părerea despre ea? Este pacoste sau nu o 
nevastă care nu are chef de nimic? 

— Nu mă pronunţ încă. Am rezerve. Ştii că i-a căzut 
la un moment dat părul? 

— Ce legătură are una cu alta? 

— O mare supărare poate produce căderea părului, ceea 
ce la o femeie este un dezastru, trebuie să recunoști! 

— Dar ce necazuri a avut? 

— Asta nu ştiu, n-am reuşit să aflu, dar în foaia de 
observaţie pe care singur ai completat-o la două noaptea, 
cu cîteva ore înainte de moartea ei, ai specificat la ante- 
cedente că a fost internată la dermatologie pentru căderea 
părului. De acolo ştiu. 

— Eu am uitat. Am scris mecanic în foaie şi nu am 
reţinut acest amănunt care ţie ţi se pare important. 

— Sigur că este important! Înseamnă că a avut o mare 
supărare venită pe neaşteptate şi dacă am ști ce a fost am 
face un pas înainte. 

— Am s-o întreb pe prietena ei! 

— Ascultă, nu rişti prea mult vorbind cu această per- 
soană mereu despre Irina? Nu-i dai de bănuit? 

— Nu! 

— Eşti chiar aşa de sigur? De mine te rog să nu-i po- 
meneşști cumva, şi în general te sfătuiesc să nu ai încre- 

dere în această femeie! Dacă îţi spune ţie, mai spune fără 
îndoială şi la alţii! 

— Îmi face confidenţe numai mie! 

— Mă enervează această siguranță! Nu poţi fi nicio- 
dată sigur de o femeie! 

— Ia uite cine vorbește! Mariana, dacă ziceam eu așa 
ceva, mă tratai de necavaler! 

— Ascultă, sînt lucruri prea serioase ca să nu luăm ma- 
mixum de precauţiuni! Am o impresie proastă despre fe- 
meile care își birfesc prietenele moarte! 

— Eşti nedreaptă cu ea! Îmi spune mie, iar eu nu sînt 
oricine pentru ea! Însemn ceva în viaţa ei! 

— Poftim! Altă dovadă de discreţie, de data asta din 
partea ta! I-ai jurat desigur cînd ţi-a căzut în brațe că vei 
păstra taina... 

— "Ţie pot să-ți spun! | 

— Nici mie nu ai voie să-mi mărturisești ceea ce ai pro- 
mis că va rămîne un secret pentru toată lumea! Sigur că 
nu i-ai cerut permisiunea să spui unei colege, ar fi ceva 
neobişnuit. 

— Bine dar tu ești aliata mea, în tine am încredere 
mai multă decît în mine, tu eşti Mariana... 

— Destul! Se aud pași, cred că este Olguţa, vezi ce 
vorbeşti! 

— Vorbeşte mai bine tu, ești actriță mai bună! 

— Nu vă sfătuiesc să daţi anticoagulante, este pericu- 
los, spuse Mariana în timp ce colega ei intra în cabinet. 

— Atunci ce să-i dau? Anticoagulantele sînt periculoa- 
se, antibioticele inutile... 

— Dacă te iei după Mariana, nu-i da nimic, îţi spun 
eu, părerea ei este că numai mișcarea și masajul fac bine. 
Este o adeptă a tratamentelor minime, a metodelor... 

— După caz, nu generaliza, zise Mariana cu ton uşor 
ofensat, în timp ce tînărul chirurg se retrăgea spre ușă, 
văzînd că Olguţa se aşază de cealaltă parte a biroului. 

— Am să vă mai dau eu telefon și să vă ţin la curent 
cu starea lui, dacă nu vă deranjez prea mult, zise cu mîna 
pe clanţă. 

— Da, poţi să-mi telefonezi după orele 16, nu mă de- 
ranjezi și sînt întotdeauna acasă la această oră. 

— Sărut mîinile! 

— La revedere, răspunse Mariana oarecum cu înţeles, 
în timp ce colega ei spuse ceva ininteligibil. 

— Drăguţ băiat, adăugă după ieşirea lui şi Mariana își 
aminti că şi altă dată a mai făcut același comentariu cole- 
ga ei, scurt şi plin de înţelesuri. 


Nevasta administratorului stațiunii experimentale 
avea gripă şi mașina directorului staţiona în faţa casei Ma- 
rianei, care trebuia să meargă să o examineze. De dimi- 
neață primise telefon de la director şi acum, după ce îşi pu- 
sese în geantă un stetoscop şi un tensiometru, își îmbrăcă 
pardesiul în hol, condusă de soţul ei. 

— Vezi să nu întiîrzii prea mult, spuse el. 

— Nu mai mult decît este necesar, răspunse Mariana, 
ușor iritată de insinuarea, lipsită de temei gîndea ea, că 
și-ar pierde timpul inutil. 

— Poate te mai întîlneşti cu inginerele staţiunii și ştiu 
că în ultimul timp staţi cam mult de vorbă. 

— S-ar putea, este o zi splendidă și aş face cu plăcere 
o plimbare prin staţiune, dacă mă invită cineva, recunoscu 
Mariana. 

— Totuşi, vezi să nu te apuce noaptea, acum se înserea- 
ză devreme și este destul de rece. 

— Chiar atît de tirziu nu cred să rămin acolo! La re- 
vedere! 

— Petrecere frumoasă, zise bărbatul convins că Maria- 
na se duce la o mică petrecere la ţară fără el. 

Mariana îi făcu un semn cu mîna din poartă şi se în- 
dreptă spre maşina care o aștepta, gîndindu-se dacă a luat 
tot ce-i trebuie pentru consultaţie. 

— Bună ziua Costele, zise ea şoferului, ce mai faci? 

— Sărut mina, bine! 

— Copiii merg la şeoală? S-au refăcut după pojar? 

— Cel mare se duce la școală, dar cel mic este încă slă- 
bit şi îl mai ținem cîteva zile în casă. 

În timp ce vorbeau, maşina rula prin nişte străduţe şi 
Mariana nu se putea dumiri unde merg. 

— De ce faci acest ocol? întrebă ea. 
De fapt se aşezase confortabil în maşină, soarele era 
biînd în această zi de noiembrie, copacii nu-și pierduseră 


“toate frunzele, se simţea bine şi drumul pe care îl aveau 


de parcurs, se anunța plăcut. 

— 'Trecem pe la tovarășul director pe acasă, să o luăm şi 
pe soţia dumnealui, așa am primit dispoziţie. 

— Bun, zise doctoriţa, nu prea încîntată totuși. 

— Și dînsa este bolnavă, mi se pare, mai adăugă şo- 
ferul. 

— Nu mi s-a spus, de unde ştii? 

— Cînd m-a chemat la dînsul tovarășul director, tocmai 
vorbeau la telefon şi a zis că dacă tot veniţi la noi, să o 
vedeţi şi pe dînsa. 

Mariana își înăbuși un oftat. Vedea trecînd orele aces- 
tei după-amieze în consultaţii și nici măcar nu avea tot 
ce-i trebuie. Uitase parafa în halat la spital. 

— Mă mir că este bolnavă, continuă ea, este aşa voi- 
nică, bine făcută, nu mi s-a plins niciodată de nimic! 

— Munceşte foarte mult şi acasă şi la serviciu. Dînsa 
este profesoară foarte bună, se ocupă de elevi. Tovarășul 
director vine numai seara de la staţiune și nu face nimic 
în casă. 

— După cîte știu stă și mama ei în același bloc şi cred 
că o mai ajută. Nu duce singură gospodăria! 

— Este foarte bătrînă, nu mai poate să lucreze. 

— Să-l mai pună şi pe tovarășul director la treabă, că 
acasă nu este şef! Dumneata nu-ţi ajuţi soţia? 

— Eu da, dar tovarășul director nu este bărbatul care 
să facă ce zice nevasta! 

— De ce? Este autoritar şi acasă? 

— Dinsul nu suportă să-i dea o femeie ordine! 

— De la nevastă suportă toţi bărbaţii! 

— Tovarășul director nu este cum credeţi dumneavoas- 
tră! 

— Este sever? 

— La serviciu nu e sever, e cel mai bun șef, dar acasă 
nu admite să cînte găina. 

Ajunseseră în fața blocului în care locuia Gertruda cu 
familia ei şi șoferul se dădu jos să o anunţe pe aceasta că 
au sosit. 

Mariana rămăsese singură în maşină și se uita cu plăcere 
la şirul de plopi, în parte desfrunziți, savurînd cele cîteva 

rana 7 singurătate, convinsă că după venirea priete- 
ei ei va rebui să asculte istoricul bolii Gertrudei, un isto- 
Tic amănunțit, obositor. 
fiti. Bună, scumpo, fu trezită din visare doctorița, de sa- 
u pede e ca întotdeauna al Gertrudei. | 
a î. s-a intimplat? Eşti şi tu bolnavă? 
EEE rege intrebase cu graba care se cere în astfel de 
a » dar amica ei îi făcu un semn, dîndu-i să înțeleagă 
ă nu paie sa spună faţă de şofer. | 
ic Fit dp minunată, schimbă vorba Mariana, mă bucur că 
p d [iri că acei castani de pe alee mai au încă frunze. 
SP Tuul. X, iu că n-am fost anul acesta deloc la stațiune, 
să E meimigareau scurt şi oarecum cu reproş. 
a eam că mergi des la soţul tău, nu-ţi face plăcere 
ZI cimpul şi pomii şi viile stațiunii? 
— N-am timp! 
— Nu există i ă i 
. oameni care să nu aibă timp, există 
| ă oa- 
men! care pierd timp. Tu cu ce ţi-l pierzi? 
ep iei casa, copilul, ca orice femeie. 
RS. ertru a părea într-adevăr suferindă, avea cearcăne la 
» părea că plinsese, în orice caz arăta prost. 
-— hi tău este încă la stațiune? 
i în că da, au mult de lucru cu strinsul recoltei. 
e nu m-o fi chemat la ea acasă pentru consultaţie, 
oriţa, ar fi fost mai comod pentru ea. O fi 


un ă ă i 
pretext să meargă la staţiune, ce se întîmplă cu această 


femeie? 

Maşina intră pe o alee 
o mică grădină în față. 
nu 0 văzu bine pe doc 
simte soţia lui. 


_.. marte ta intuneric şi un miros pe care Mariana nu-l 
a enutica în primul moment; apoi se obișnui cu el. 
. ertruda rămăsese într-o mică încăpere şi după consul- 

ație doctoriţa se întoarse la ea. 
— Vrei să ieşim afară? 
= z: exact ceea ce doresc, răspunse Mariana Cristescu. 
.. ge pe Recea acela şi o chema soarele. Din mo- 
șI Gertruda prefera o plimbare, boala ei nu era 
prea gravă și consultația se va reduce probabil la o con- 
versaţie, spera doctoriţa. 
ci CN cu Picioarele cufundate în covorul de frunze 
e, cele două femei tăceau. Din cînd în cînd întor- 


: şi se opri în faţa unei căsuțe cu 
Îi aștepta administratorul care nici 
toriţă şi începu să-i spună cum se 

| 3 rar eee 


ceau capul să admire un copac sau să privească un foc 
mocnit, de unde ieșea mult fum. Doctoriţa aștepta fără cu- 
riozitate spovedania Gertrudei, fiindcă își dăduse seama că 
asta va urma. Spera să nu fie prea lungă. Ştia că va fi o 
variantă a miilor de confesiuni ascultate în cabinet, că va 
trebui să dea sfaturi din care o parte vor fi chiar urmate, 
deci va fi nevoită să facă o analiză atentă a celor relatate. 
Cuvintele spuse de doctoriţă în astfel de împrejurări erau 
adesea reținute şi peste ani i-au fost chiar reproduse de 
citeva ori. Startul părea greu și Mariana nu vroia să o 
ajute în nici un fel. Îşi priveau pantofii care se umpluseră 
de praf deja şi continuau să calce frunzele moarte. 

Merge şi aşa, gîndea doctorița. Dacă nu spune nimic, 
deşi stau încordată şi nu mă pot gîndi la ale mele, tot este 
bine că nu sînt silită să ascult și să dau răspunsuri. 

— Am avut azi aşa o durere de cap, începu Gertruda, 
încit n-am fost bună de nimic. 

— Am aflat de la şofer că eşti bolnavă. A tras cu urechea 
cînd vorbea soţul tău cu tine la telefon. 

— Mi-am închipuit! 

— Ţi se întimplă des să ai astfel de dureri? Mariana 
începuse deja să pună întrebările stereotipe. 

— De un timp, numai. Am avut atitea necazuri! 

— Nu trebuie să dai importanţă la toate fleacurile, răs- 
punse doctoriţa, convinsă că prietena ei exagerează. Nu vedea 
ce supărări mari ar fi putut avea, probabil certuri în casă, 
veșnicul conflict dintre ginere şi soacră, sau ceva probleme 
cu copilul. 

— Ştii că am vrut să divorţăm? 

Asta era o surpriză, şi încă una mare. Mariana se uită 
la prietena ei şi întrebă: 

— De ce? 

— Sinceră să fiu, nu ştiu nici eu exact de ce. Ne-am 
trezit în această situaţie. Citeodată simt că nu mai pot! 

— Nu-l mai iubești pe soţul tău, nu te mai iubeşte el? 
Ce s-a întimplat cu voi? 

— Nimic, absolut nimic palpabil, dar am senzaţia că nu 
mă mai poate suferi. Îl enervez, îl plictisesc, nu pricep ce se 
petrece cu noi, dar ne certăm din nimic şi ne spunem vor- 
be grele care ne dor, în special pe mine mă dor. Pe el îl 
apucă furia şi vrea să nimicească totul. 

— Probabil că este suprasolicitat la staţiune şi cînd vine 
acasă trebuie să-l lași în pace să se refacă. Așa păţesc toţi 

conducătorii de mari întreprinderi! Tu fii mai răbdătoare și 
caută să-l distrezi! 

— Am răbdare cu carul! Nu așteaptă distracţii şi dacă, 
ar putea să doarmă la staţiune ar face-o bucuros! | 

— E pasionat de munca lui! Eu îi admir pe acești oa/ 
meni! Sînt un colectiv de elită! / 

Mariana crezu că a descifrat situaţia și era gata să-i 
servească Gertrudei exemple din istorie, de soţii care și-au 
înțeles bărbaţii și s-au sacrificat, contribuind astfel la rea- 
lizarea unor mari țeluri. Prietena ei însă, îi tăie avintul 
cu un gest. 

Crezînd că nu este înțeleasă, doctorița căută noi argu- 
mente cu care să o facă pe cealaltă femeie să accepte si- 
tuația. 

— Nu ai de ce să fii îngrijorată, din moment ce el se 
dedică muncii, pronunţă Mariana cu tonul unei sentințe. 

— Este infernal, răspunse cealaltă. Cu fiecare ceartă 
prăpastia dintre noi se adîncește şi, oricît mi-aş da oste- 
neala, conflictele se ivesc din nimic. Nu ştiu unde vom 
ajunge! 

— Încearcă să vorbești cu colegii lui, interesează-te, poa- 
te are necazuri la staţiune! 

— Cu cine să vorbesc? În cine să am încredere? 

— Mi s-au părut oameni foarte înțelegători și cu suflet. 
Îmi amintesc cu cîtă grijă s-au interesat de soarta lui Păs- 
culescu, după nenorocirea cu nevastă-sa. Poate chiar Păs- 
culescu te-ar putea ajuta, adăugă doctorița mai mult la 
întîmplare. 

— Pe Păsculescu nu-l poate suferi! 

— Eşti sigură? 

— Absolut sigură! 

— De cîte ori i-am văzut împreună, păreau că se sim- 
țeau foarte bine, am auzit chiar spunîndu-se că sînt nedes- 
părţiţi! 

— Nu te lua după ce spune lumea! 

— Gertruda, se poate ca soţul tău să fie gelos pe com- 
petența profesională a lui Păsculescu, poate ai și tu drep- 
tate, dar cu atît mai mult trebuie să-l înţelegi, fiindcă, fii 
sigură, suferă! 

— Nu știu cît suferă, știu că îl urăște însă, că ar face 
orice să scape de el! 

Gertruda se oprise şi răscolea cu piciorul frunzele. În 
Mariana se trezise un interes deosebit și nu ştia cum să 

facă să nu se epuizeze nevoia de destăinuire a EI e a 
dăduse nici o importanță pînă acum directorului Mihai To- 
muș. Zise: i : 
|. — Ar fi avut ocazia să scape de Păsculescu, cînd a fost 
solicitat la centru, soţul tău n-a făcut-o, înseamnă că nu 
| . . . [] 
e poate totuşi lipsi de el! , FAR 
i Mihai - vrut să-l mute, a făcut toate demersurile, a 
i, pe zi 
insistat dar n-a reuşit! o SRR în di 
ț _— Gertruda, pe ce te bazezi cind susţii așa în. Îţi 
dai seama în ce lumină îl vezi tu pe soţul tău dacă îl crezi 
| . 2 
capabil de astfel de fapte! 5 | Ş 
in I-am zărit faţa de cîteva ori cînd nu se știa obser 
vat, l-am surprins vorbind la telefon și pledind pentru i 
V . A A 
tarea lui Păsculescu și încă multe altele... în sigură 
nu-l acuz degeaba şi în definitiv nici nu-l acuz! ȘI 
_— Este clar deci, că are probleme, că nu ra si e 
solutioneze. Lasă-l în pace, cu timpul se rezolvă toate! Ă 
__ De ce nu mi le împărtășește? L-aș înţelege, l-aș 
ajuta! , _ | 
_—— Din mîndrie! Nu poate recunoaște faţă de soţia lui 
că detestă un om numai fiindcă acesta este mai ip A mei ca 
el, mai inspirat în cercetare. Cine ştie ce motive sa d er- 
vin, în orice caz rezultatul e că nu-ți poate ea ge 
ghicit însă, şi nu văd de ce te-ai neliniști. Dacă ar fi o fe 
meie la mijloc, ar fi cu totul altceva! Ai răbdare fi și va 
găsi o soluţie! E şi pentru tine greu, dar pentru el trebuie 
Să . * E . . ] 
să fie de-a-dreptul chinuitor! | | Ă _ 
Din spate se auziră frunzele uscate foșnind şi se ai 
seră amîndouă exact la timp. Încă un pas şi butei i rana 
te. Din urmă le ajunsese inginerul Mihai Tomuş, directoru 
stațiunii, soţul Gertrudei. | | j . . 
Mă Bună ziua, fetelor! Vă plimbaţi, ce vă pasa că alții 
strîng recolta! | | 
- se Vrei să-ți dăm o mînă de ajutor la cules mere? se 
oferi Mariana. | | da 
__ Merele s-au cules, la porumb mai am nevoie. Vă în 
scriu pe listă? .... 
sie asta, interveni Gertruda ușor iritată. Am făcut 
să a: € da a 
o plimbare mai lungă, ne place grădina voastră! i 
Mariana îl vedea într-o nouă lumină pe inginer. com- 
para cu Păsculescu şi se străduia să fie obiectivă. iai 
_— Să vă duc să vedeţi crizantemele, propuse ei şi o 
luă înaintea lor pe o potecă. 

Femeile îl urmară, bucuroase că merg 
altuia pe cărarea îngustă. Nu se putea vorbi. 


munca lui și în același timp un meschin inv 
de lovituri pe la spate. Înfăţișarea lui suge 
curajos. În sfîrșit, 

— Îţi plac crizantemele?, o surprinse 
Se oprise din mers şi le așteptase. 

— Îmi plac toate florile, 
nici una. Ce ar fi toamna fă 

Ajunseră la grădina de flo 
amăgită. Tufele arătau dezordonat 


_Pe Gertruda n-o interesa nimic, nu-i vorbea soţului ei, 
stătea deoparte, aștepta. Mariana Cristescu se plimba prin- 


în cînd își lipea obrazul de petalele reci 
ale unei flori. Giîndea. Ziua se sfirșea încet, fusese mai fru- 
moasă decit sperase şi aflase destule. 


10 


Trecuse o oră de cînd Mariana Cristescu citea, în 
englezeşte, un text foarte greu pentru ea, descrierea unui 

unul în spatele / 
Distanța din- | 


sfert de oră şi, lăsînd cartea, privirea îi alunecă pe cele 


trei crizanteme mov, care de cîteva zile 
somptuos colțului de încăpere unde se 
Gertruda. Mariana privea degradeul de 
talelor exterioare se transforma treptat 
în mijloc. 

În grădină nu păreau aşa frumoase, gîndi ea, se deper- 
sonalizau, exact ca un om în mulțime, ca un tablou într-o 
expoziție în care oboseşti de atita frumos. Şi acest Mihai 
Tomuş; îl revedea aplecat cu grijă gospodărească asupra 
florilor, mîinile lui stringînd frunzele uscate de pe tulpini, 
miini obişnuite să lucreze. Acest bărbat nu părea deloc un 
nefericit nerealizat. Oamenii sînt mai complecși decit ne 
place nouă să credem. Nu toţi corespund tiparelor mele, își 
zise Mariana şi tocmai vroia să reia cartea cînd sună tele- 
fonul. Se uită la ceas, era 17 şi jumătate şi știu că o sună 
Marius Aldea, deşi nu se înțeleseseră anume. 

— Domniţă, sărut mîna, ce mai faci? 

— Bună seara! Citeam. Știi ceva Marius, nu-mi mai 
spune aşa că nu-mi place! De ce nu-mi zici Mariana ca toa- 
tă lumea? 

— Mariana... este un nume... 

— Comun, da, ştiu, dar e numele meu şi te rog să-l 
foloseşti, dacă vrei să mai stăm de vorbă, zise ea brusc 
enervată. 

— Dacă mă iei tare o să încerce! Nu te supăra! Aș vrea 
să ne vedem, am o mulţime de noutăţi! 

— Ce fel de noutăţi, temporiză Mariana. 

— Nu pot spune la telefon! Nu vrei să vii la spital? 

— A, nu, s-a terminat! La spital nu se mai poate, am 
da de bănuit! 

— Să vin la tine? 

— Imposibil! Soţul meu este de gardă, ar afla de la 
soacră-mea şi n-ar fi deloc bine! 

— M-ar provoca la duel? 

— Fii serios! El ar ști imediat de ce ne întîlnim şi ca 
să se termine povestea te-ar amenința că-i spune medicu- 
lui şef! 

— Dar nu i-ar spune! 

— Depinde ! S-ar putea să-i și spună și să te mute în 
virful unui munte. Dacă soţul meu susține că îi strici fa- 
milia, ce pretext bun pentru medicul șef să scape de tine. 


dădeau un aspect 
aflau. 1 le oferise 
culoare; movul pe- 
într-un lila brumat 

4 — Adevărul despre Dora 


— Bine, m-ai convins! Dar cum să facem? La mine nu 
îndrăznesc să te invit din mai multe motive... 

— De venit nu vin la tine, dar vreau să știu moti- 
vele! 

— În apartamentul meu e dezordine, una la mînă, doi, 
ştii... mai am un musafir... 

— Feminin, care în timp ce vorbim spală vasele în bu- 
cătărie. Asta e singurul motiv şi e mai mult decît suficient. 
Trebuia să începi cu el! 

— Ştii ce? Mi-a venit o idee! 

— S-o auzim! 

— Vin cu maşina și stăm de vorbă în maşină. Afară a 
început să se întunece, nu se vede cine e înăuntru. Stăm 
comod, nu ne deranjează nimeni și nici nu e frig, dau 
drumul la radiator. 

— Nu-i rău! Şi unde crezi că putem staţiona? 

— La o parcare. E cel mai bine! 

— Ai dreptate. Unde vrei să vin, la care parcare? 

— Lîngă grădina din centru. Cunoşti mașina, nu e ne- 
voie să-ţi notezi numărul. Am să te văd cînd vii. Peste cît 
timp poţi fi acolo? 

— Să se mai întunece; peste o jumătate de oră e bine? 

— Pertect! 

— La revedere, zise Mariana şi puse receptorul în furcă, 
rămînînd alături de telefon, epuizată, încercînd să se obiş- 
nuiască cu ideea că iese din cotidian. Se întoarse după un 
timp în camera unde citea, nu mai dădu nici o atenţie 
cărții, se întinse pe pat și căută să-şi adune gîndurile. Oare 
nu face rău, acceptind astfel de situaţii? Ce consecinţe ar 
putea avea? Va regreta graba cu care a zis „da“? Afurisi- 
tul ăsta de text e de vină că m-am desprins aşa de uşor 
de ocupațiile mele, gîndi ea, dar şi povestea Irinei Păs- 
culescu mă interesează cu adevărat. Misterul morţii ei pre- 
mature este de fapt singurul mobil al acţiunilor mele. Cu 
asta mă atrage și Marius, care, dealtfel, trebuie să recu- 
nosc, e un tip amuzant și plăcut. În fond, de ce mă justi- 
fic? Mă plictiseam și îmi cade bine o astfel de preocupare. 
Şi cu asta gata, am găsit explicaţia, mai bine zis, am re- 
cunoscut adevărul. E timpul să mă îmbrac, gîndi și sări în 
picioare. 

Afară se întunecase suficient, dar strada era plină de 
lume. Mariana trase transperantul decisă să nu-i pese de 
nimic. 

Îşi puse o rochie de culoare închisă. Dacă va fi cald în 
mașină să nu fie vizibilă cînd va rămîne în rochie. Îşi dă- 
du jos gulerul alb de blană al paltonului și renunţă și la 
căciulă. Nu-și anunță soacra unde pleacă. Părăsi casa cu 
sentimentul că face ceva interzis. 


Portiera mașinii roșii se deschise înainte ca Mariana 
să ajungă în dreptul ei. Mereu nerăbdător, își zise ea, mare 
mirare să nu păţesc ceva cu acest coleg! 

— Cred că nu m-a văzut nimeni, spuse ea. Nu trebuia 
să deschizi portiera înainte de a fi lîngă mașină! 

— Ce fricoasă ești! Gindeșşti că lumea nu are altă trea- 
bă decît să observe ce face doctorița Mariana Cristescu? 

— Mă rog, sper să fie cum zici tu! Dă-i drumul! 

— Plecăm? 

— A, nu, dă drumul la ce ştii, doar nu am venit aici 
să stăm degeaba! 

— Tu n-ai aflat nimic? 

— Nimic, minţi Mariana. 

— Îmi e imposibil să te cred! Toată ziua te învirţi în 
cercul lor, nu se poate să nu fi aflat chiar nimic! Am im- 
presia că nu vrei să spui ce știi, dar nu-mi pasă. Îţi spun 
eu, tot este bine că am cu cine discuta! 

— Am auzit lucruri contradictorii și care cred că nu au 
nici o legătură cu povestea morţii Irinei Păsculescu. Eu nu 
am o sursă atît de sigură ca a ta! Ce ţi-a mai spus prietena 
Irinei? Ai aflat de ce i-a căzut părul Irinei? 

— Ai răbdare că-ţi relatez tot ce ştiu. Cu această oca- 
zie îmi ordonez și eu materialul adunat. 

— Vorbești de parcă ai fi detectiv de meserie! 

— Vorbesc cum pot! Deci Păsculescu este un bărbat 
frumos, elegant, cu mult succes în tot ce face și în special 
la femei. Nevastă-sa se pare că se împăcase cu situaţia. Îi 
tolera nişte aventuri trecătoare, ştia că el ţine la fetiţa lor 
şi în general era mulțumit de căsnicia lui. 

— Data trecută susțineai că o suporta greu pe nevas- 
tă-sa! 

— M-am înșelat. Nu! Era o impresie pe care mi-a spul- 
berat-o un amănunt sau mai bine zis mai multe amănunte 
pe care mi le-a furnizat amica mea și a decedatei. 

— Să le aud şi eu! 

— N-a vorbit niciodată de divorţ, oricît l-a terorizat ea 
cu scene şi reproșuri. Ea ameninţa cu divorţul, a plecat de 
cîteva ori la mamă-sa, dar el s-a dus şi a adus-o acasă. 

Dacă îți amintești și mama ei cînd o îmbrăca la morgă, cred 
că ţi-am spus, zicea că ar fi trebuit să-l părăsească. Dacă 
ar fi vrut să scape de ea, putea s-o facă foarte ușor. 

— Probabil că nu vroia să se dea în spectacol divorţînd, 
zise Mariana gîndindu-se, nici ea n-ar fi putut spune de 
ce, la cealaltă pereche care pusese problema divorţului. 
Mihai Tomuş dorea despărțirea, sau poate cuvintele lui au 
fost doar o ameninţare. Dar oricum asta e altă poveste, 
gindi Mariana și continuă să asculte ce spunea Marius 
Aldea. 

— Cînd nu ai motive, evident, nu te dai în spectacol. 
Şi el nu avea. O căra cu el peste tot, chiar în deplasări, 
fără să-l oblige nimeni. 

— O iubea, deci! 

— În felul lui. Ca pe un obiect din inventarul casei, 
fără de care casa ar fi părut goală! 

— Asta cum ai dedus-0? 

— Prietena mea mi-a spus că lucrurile au decurs astfel 
ani de zile apoi dintr-o dată el s-a schimbat! 

— S-o fi îndrăgostit, zise Mariana cu ironie. 

— Probabil, dar nimeni n-a putut să-i dea Irinei nici cea 
mai mică informaţie. 

— Atunci cum şi-a dat seama? 

— Nu mai era același! Era tot drăguţ cu ea, răbdător, 
prietena ei se mira cit este de calm şi cum îi împlinește 
toate dorinţele şi totuși era departe sufletește! Cînd era 
singur, prefera singurătatea acum, rămînea cu ochii în lam- 
pa din plafon ore întregi şi dacă era întrebat la ce se gîn- 
deşte, răspundea că la o problemă profesională, dar ea ar fi 
jurat că nu acolo îi era gîndul. 

— Fiindcă era bănuitoare! Să nu uităm că el este un 
cercetător de elită și avea la ce se gîndi. 

— Așa dintr-o dată! Pînă atunci nu cercetase? 

— Nu mă convingi! Bănuieli de femeie geloasă, care nu 
are ce face cu timpul ei şi îşi spionează soțul. Mă mir că 
nu l-a urmărit! 

— L-a urmărit, n-a aflat nimic. 

— Nu era nimic de aflat! 

Mariana se înverşuna să-i spulbere aceste deducțţii, deşi 
ştia că sînt adevărate. Se potriveau de minune cu ce își 
închipuise ea de la început. Dora era femeia! Deci ea, Ma- 
riana nu greșise, tot ce observase la petrecerea de la Ger- 

truda se confirma. Nu putea însă să-i spună nimic lui 
Marius. 

— Mariana, mă enervezi! O ţii într-una că nu era nimic! 
Era; femeile au ochi! Toate au observat că se schimbase, 
devenise mai sentimental și nu-l mai interesa nici una. Nici 
cea mai frumoasă femeie nu-i mai spunea nimic. Era total 
indiferent! 

— Bine, să zicem că îl interesa numai aceea, unica, pe 
care o iubea. De ce nu s-a aflat nimic? 

— Mister! N-au descoperit-o! Nici colegii incitaţi de ne- 
vestele lor, nici Irina. Nu s-a găsit nici măcar acea bine- 
voitoare persoană care să scrie o anonimă sau să dea un 
telefon... 

— De ce n-a vrut să plece cînd i s-a propus să fie 
mutat într-un loc cu mai multe perspective pentru el? 

— Asta e! De ce? S-au întrebat toţi şi în primul rînd 
nevastă-sa și faptul că a refuzat o astfel de ofertă a fost 
pentru ea un argument că e reţinut de o femeie. 

— Irina voia să plece? 

— Din tot sufletul, tocmai ca să iasă el din starea în 
care se afla. Ea era convinsă că numai plecarea putea să-l 
vindece. 

— Şi el s-a opus! 

— Cu strășnicie! Cum nu făcuse niciodată în nici o 
altă problemă ivită în viaţa lor. S-au certat zile în șir. S-au 
făcut reproşuri de o parte şi de alta. El n-a cedat, ei i-a 
căzut părul de supărare. 

— Deci asta a fost! Este clar, scăpă fără voie Mariana. 

— Nu e clar deloc! Lucrurile au continuat şi, pînă a 
murit, Irina nu a reușit să afle nimic. L-a observat cum 
se îmbracă cu grijă în fiecare zi, a remarcat că şi-a schim- 
bat gusturile în materie de muzică, literatură, filme, a 
urmărit cum îl transforma altă femeie sub ochii ei, fără 
ca această femeie să se facă cunoscută. 

— Sigur că n-a fost uşor pentru Irina, dar cum a ajuns 
la crimă? 

— Asta n-o mai ştiu. Trebuie să plecăm de aici, am 
impresia că ne supraveghează cineva! 

— Mai bine să cobor eu! 

— Nu! Vrei să afle cine ești? 

Înainte ca Mariana să mai spună ceva, Marius Aldea 
pornise motorul şi ţişnise de la locul de parcare. 

Mariana nu-și făcea probleme, era preocupată de cele 
aflate, se potriveau de minune cu deducţiile ei și un senti- 
ment tonic de încredere în ea o invadase. Nu ținea cont că 
beneficiase de mărturisirile Dorei și era gata să-și atribuie 
mai mult merit decît trebuia. Numai Dora și cu ea cunoș- 
teau misterul. Strașnic și-au păzit taina, gîndea Mariana, 
cînd Marius puse o frînă bruscă și ea se lovi cu capul de 
parbriz. 

— Ce faci, stimabile?, întrebă ea fără să-şi piardă buna 
dispoziţie. 

— Idiotul mă urmăreşte! 

— Ei, fugi, ştii că-i grozav! De ce nu opreşti să vedem 
cine este? 

— Ţi-ar place să știe mîine tot spitalul că te întîlneşti 
cu mine noaptea? 

— Ce-i drept, nu prea mi-ar conveni. Dă-i înainte! 

— Ține-te bine să nu ieşi prin parbriz! 

— Începe să devină palpitant! Unde mergem? 

— Mă învirt prin nişte străduţe cu sens unic unde sper 
să mai piardă și la un colț să poţi să te dai jos fără să fii 
văzută. 

— Arată-mi ce fel de șofer ești! 

Un sfert de oră de rulat printr-un cartier prost luminat 
nu rezolvă cu nimic problema. Urmăritorul era mai în- 
verşunat ca la început, se convinsese probabil că are ce 
descoperi. Tinărul chirurg luă hotărîrea să iasă din oraş, 
şi să cîştige prin viteză un avans, să se întoarcă pe altă 
rută şi să o poată depune pe Mariana cît mai aproape de 
casă. Se angajă în bulevard și se opri la stop cu urmărito- 
rul în spate. 

— Eşti sigur că nu riscăm mai mult ieşind din oraş? 
întrebă doctorița căreia îi mai trecuse din buna dispo- 
ziție. 

— Bag viteză și mă pierde, spuse plin de încredere Ma- 
rius Aldea. 

Scăpară de stop şi o luară întins pe bulevard. La pasa- 
jul pentru pietoni nu dădu prioritate, celălalt fu nevoit 
să oprească și distanţa dintre mașini crescu. 

— L-am luat, zise el triumfător şi apăsă în continuare 
pe accelerator. 

— Marius, mi-e frică, te rog mai încet! 

— Cu mine? N-ai de ce te teme, am niște reflexe gro- 
zave! 


e 

— Nu ţin să mi le demonstrezi în astă seară. Te rog 
opreşte! Uite autobuzul tocmai sosește în staţie, mă urc 
în el și-mi pierd urma! 

— Nu pot să opresc aici! 

— Nu ieși din oraș, Marius! Întoarce, mă dau jos indi- 
ferent unde! 

— Stai cuminte și lasă-mă să fiu atent la condus, sper 
că nu vrei să facem un accident! 

Mariana îngheţă cu amîndouă mîinile ţinîndu-se de 
bordul maşinii, incapabilă să mai gîndească la ceva. | 

— Se ţine după noi, măgarul, lasă că-i arăt eu lui! 

— Ce ai de gînd să mai faci? 

— Merg către pădure! 

— Nu, te rog, e prea departe, cînd mă mai întore 
acasă? 

— Stai liniştită, ai încredere în mine! 

Ușor reconfortată, Mariana tăcu. Marius Aldea gonea 
cu peste o sută pe oră, urmat îndeaproape de cealaltă ma- 
șină. Depăşiră în serpentină şi pe pod mai multe autotu- 
risme care se fereau din calea lor. Cei ce veneau din sens 
invers se ţineau prudent pe dreapta. , 

— La pădure opresc şi tu rămii în mașină. Eu mă dau 
Jos şi îi arăt eu lui! Ştii că am făcut box? | N. 

— Chirurg boxer, n-am mai auzit! Dacă ai chef să t 
baţi cu el de ce ai mai ieșit din oraș? Puteai s-o faci acolo, 
aveai mai mulți spectatori! Nici aici n-o să lipsească pro- 
babil şi mîine apărem şi la ziar. O să se vîndă ziarul la 
chioșcul spitalului ca pîinea caldă! Îţi mulțumesc pentru ce 
va urma, anticipat! 

— Îmi place că nu-ţi pierzi umorul! 

— E singurul lucru care mi-a mai rămas! Miine voi fi o 
femeie compromisă, îmi va fi rușine să mai vin la spital. Ţie 
ce-ţi pasă! | 

— Ai și tu parte de o aventură cu un bărbat tînăr și 
nostim! 

— Ești modest şi cu haz! Vezi, nu știam ce-mi lipseşte, 
m-am dumirit în sfîrşit! Gata, oprește aici şi să te văd 
bine bătut? Nu ştiu cine e celălalt, dar îi doresc succes! 

— Mulţumesc pentru încurajare! Gentilă, ca întotdeau- 
na! Tipul din mașină este fostul amic al informatoarei 
noastre. 

— Înţeleg, crede că ești cu ea în maşină! Nu mi-ai spus 
cum ai pescuit-o pe prietena Irinei? 

— „Am pescuit-o“ i i 
ii „ ce expresie puţin el ă - 
sait puț egantă folo 
ăi pipi | rit a diminuase. Mariana credea că vorbind 
WU distrage atenţia și ridică involu ici 
€ ntar 
svebrdia Piciorul de pe 

a ta rog, ce întimplare te-a ajutat să o cunoşti? 

i implu, am văzut-o la morgă, printre cei veniţi s-a 
a pe lrina, apoi am întîlnit-o pe stradă şi am acostat-o 

— Frumos! Ce nu faci tu de dragul adevărului! 

— Dar tu? | 

— Sper că acum, după i 

» după ce ai aflat tot ce ne inter 

e : im, c esa 
vei înceta să te mai întîlnești cu ea! i 

— Îmi ordoni tu? 

— Rațiunea, stimabile, ea trebuie să-ți ordone! Nu 
mai ai nevoie de această femeie, termină cu ea, altfel riști 
sa al cine ştie ce încurcături! 

. a iu ro a rula pe care mi-o porţi! Cred că 

e urmărire!. Stăm cîteva mi aici 

edi nute aici... de 
pp mașina pe dreapta și își aprinse relaxat o țigară. 
pa Si Arne să poată respira şi auzi pădurea. 
N Imp, că din pămînt apăru în sti 

şina miliției. i căii 
i După un sfert de oră, se întorceau în oraș cu viteză re- 
g iei ainu tăcuţi. Marianei îi venea să rîidă, avea o poftă 
nebună, pentru ea totul se sfîrșise cu bine, dar se temea 
să nu-l înfurie pe Marius Aldea, care avea de plătit o 

Ninge inutil, gindea Mariana într-o mohorită zi de 
februarie, privind fulgii care dansau în lumina lămpii de 
neon din faţa policlinicii şi care se topeau imediat ce ai 
geau pe asfaltul umed. sani 

De mai bine deo oră, nimeni nu mai intrase în cabi- 
netul de consultaţii. Coridoarele erau pustii, nu se auzeau 

decit vocile îngrijitoarelor care îşi începuseră munca. Poli- 
clinica este puţin frecventată sîmbăta după-amiază. Medicii 
se plictisesc prin cabinete, bolnavii preferă să se înghesuie 
luni dimineaţa, dar se pare că și suferințele au un orar 
al lor şi nefiind nimic de făcut pentru a schimba lucrurile, 
Mariana privea cum ninge, așşteptind să treacă ultima oră 
de program. 

Sora Iuliana plecase cu seringile la sterilizare şi mai 
anunţase că trece şi pe la spălătorie, să ia halate şi cear- 
șafuri curate pentru luni, ceea ce însemna, de fapt, că va 
lipsi mult din cabinet. Mariana fusese mulţumită că o ve- 
de plecată, era obosită și incapabilă să-i mai facă conver- 
saţie, să citească spre a o sili să tacă, sau să meargă la 
altă colegă în cabinet. Preferase să rămînă singură, se în- 
timpla adesea acest lucru, făcea cumva parte din progra- 
mul de sîmbătă seara. 

Doctoriţa se așeză din nou pe scaun la birou și se uita 
pentru a nu ştiu cîta oară la ceas, cînd ușa se deschise 
brusc şi într-un curent de aer, care împrăștie toate hirtiile 
de pe masă, intră cu pletele în vînt şi calota în mînă, abia 
respirînd, Iuliana. 

— Închide repede uşa, de ce este aşa curent?, întrebă 
doctorița. 

— Sînt deschise toate ferestrele pe coridor, spuse sora, 
aşezîndu-se epuizată pe scaunul ei. 

— Am impresia că îngrijitoarele astea vor cu orice preţ 
să spargă ceva, n-au plătit de mult un geam, comentă Ma- 
riana. 

— Au adus un inginer călcat de tren, la urgenţă, anun- 
ţă Iuliana ultima noutate din spital, fără să ia în seamă 
remarca doctoriţei. 

— E grav? 

— Era mort, l-au dus direct la morgă. 

— Tînăr? 

— E rudă cu tovarășul medic şef. Îl cheamă Păsculescu. 

— Inginerul Păsculescu de la staţiunea experimentală? 

— Da, îl cunoaşteţi? 

— Bineînţeles! Ştii că eu cunosc toată stațiunea! Dar 
cum s-a întîmplat, cînd l-a călcat trenul? 

— În după-amiaza asta. L-au găsit pe linie! 

— Ce-a fost? Un accident, așa în plină zi? A fost cum- 
va beat? Ce căuta pe linia ferată? 

mea Nimeni nu știe. L-au văzut ie 
ta, avea o scurtă îmblănită 
j ită 
stațiune. daia 


| —— Deei a plecat în haină a 

nimeni nu s-a mirat? 

— Nu era 
gros. 

— Fie şi ă ini 

— all ai dar ce căuta pe linia ferată? Traversa? 
ani i nu Ştie, repetă sora. Linia ferată e departe 

ă . stațiunii, din cîte am auzit ă 

— Destul de departe. Ca să aiunsi 
— ( „Ca să ajungi la statiu 
sezi calea ferată. Bariera nu era pasă? ii ct 


— Nu l-a călcat ] “emă 
3 a barie -au păsit î a 
ciudati ieră, l-au găsit în cîmp, asta e 


șind din birou fără 
a râmas în cuier la 


fară pe o astfel de vreme şi 


în haină, preciză luliana, avea un pulover 


— Într-adevăr ciudaţ! 
Au Vreo experiență pe te 
găsit? 

V-am spus, n-au nimic în 
ştie ce căuta acolo, ni 
de astă dată categoric. 

— Cine l-a adus? 


POI d i latu şi cu doi oameni. Au anunţat şi pe 

» nu a venit, nu era acasă câ 

ru nt, ra acasă cînd au dat telefon. 
fata nu era acasă, își debită în continuare Iuliana in- 


4 Fi i doc ita an 


_— Biata fată a r 
Vă amintiţi, 
la cap. 


Ce căuta în februarie pe cimp? 
renul acela? Ce zic cei ce l-au 


acel loc pe cîmp. Nu s 
. . . . ă E se 
meni nu știe nimic, repetă Iuliana 


ămas orfană și de mamă și de 


i tată! 
mama ei a murit nu de mult, de hemo 


ragie 


— Îmi amintesc, zise scurt doctoriţa. 


— E în ultima clasă 


de li ie să dea şi 
i iceu, trebuie să dea şi ea admi- 


ceasul, am impresia că 
stescu să scape de pre- 

O subestimez prea des, îşi zise doctoriţa, deși eu am 
botezat-o Iuliana Năzdrăvana. Îmi ghicește gîndurile şi cînd 
nu procedează după placul meu, înseamnă că nu vrea, deși 
a priceput ce-i cer, fără cuvinte. Deşteaptă fată! O clipă 
zimbi, apoi tragedia inginerului Păsculescu îi inundă su- 
fletul de tristeţe. Îl revăzu, înalt, cu părul albit prematur, 
cu suferinţa întipărită pe faţă, făcînd eforturi să fie poli- 
ticos. Interpretase greşit, crezuse că suferinţa lui nu este 
prea mare. Acest accident de cale ferată seamănă cu o 
sinucidere. N-a putut suporta gîndul că este un asasin. 
Marius Aldea avea dreptate și dacă medicul şef nu inter- 
venea şi s-ar fi dat totul pe faţă, acest om nu ar fi acum 
mort. Medicul șef e de vină, dar și laşitatea noastră a celor- 
lalţi medici care am cunoscut adevărul despre moartea Iri- 
nei Păsculescu. Adevărul? Acum aşa pare, dar mai înainte 
cu o oră era o supoziţie. Nu poţi expune unei astfel de an- 
ehete pe un cercetător de talia lui Păsculescu. Dilema a 
fost greu de rezolvat și s-a soldat în modul cel mai de- 
zastruos posibil. A dispărut un om de știință, un copil a 
rămas orfan şi Dora... Ce va fi în sufletul ei? Singurul 
care poate se bucură este directorul Mihai Tomuş. Mariana 
îl revăzu şi pe acesta printre crizantemele lui, culegînd cu 
miini pricepute frunzele uscate. Da, are niște miini care 
inspiră încredere. Ciudat, acest amănunt, mîinile ingineru- 
lui Tomuş i-au atras atenţia. A reținut aspectul lor, o anu- 
mită impresie de onestitate pe care nu a uitat-o, deşi atunci 
nu-și aminteşte să fi atribuit prea multă atenție acestei 
impresii. Nu a analizat-o, a memorat-o undeva ca un de- 
taliu la portretul lui Tomuş. Sînt gata să trag niște con- 
cluzii, probabil total eronate, așa cum fac de obicei, își 
zise Mariana Cristescu. Ştiu din surse sigure că îl ura pe 
Păsculescu, că este un om mic la suflet, invidios, ascuns, 
practicînd lovituri pe la spate. Nu-mi pot permite să deduc 
pornind de la impresia pe care mi-au făcut-o miinile lui că 
e un om bun! Nu! Experienţa mi-a dovedit că greşesc 
atunci cînd fac astfel de caracterizări bazate pe amănunte 
vagi. Așa am crezut că Păsculescu nu suferă prea mult 
fiindcă poartă perciuni. Azi toţi bărbaţii poartă perciuni. 
Probabil sînt opera frizerului, dealtfel și directorul Tomuș 
are perciuni. În fine, cînd nu schematizez, trec la extremă 
și mă leg de cine ştie ce fleac, își încheie cu dezgust pentru 
propria persoană, autoanaliza, doctorița Mariana Cristescu. 

Venise ora de plecare şi îşi 
sa i Şi îşi dezbrăcă uniforma, își în- 
călță cizmele, puse în geantă Parafa şi batista, aud în 


un d i îl pi i 
A pa inte îi îl pierdea cu siguranţă dacă îl găsea. Își 
pia pă sa onul şi 1ȘI așeză căciula privindu-se în oglin- 
î ȘI uinţă. O stăpînea un sentiment de nemultumire 
— Bună seara, răsări de u i i 
Ri ndeva Iuliana, care i 
pîndise plecarea doctoriţei, petrecere frumoasă! pe 
— Mulţumesc, asemenea! 


— Doctorul Ald 
a ea, spuse Iuliana i 
în: « dea acoperind 
să ă Spun că nu mai sînteţi în cabinet? î lt ct 
ol a 
SE ee pf mă nu un moment. Era mai bine să vor- 
isa d i î i se spune că a plecat, o va suna acasă 
mul care renunță, şi acasă nu se simte în largul 
. . ici 


— Ai. î 
î. avut dreptate, în totul cred, faptele o confirmă! 
PE pic să-l felicite, dar vroia să-i dea cea mai 
sii e ca să încheie convorbirea mai repede 
— Totu - i 
eu ilegala e cae rezolvat definitiv si 
« ! ţ nse privirea ianei, î ii ei 
se citea o mare nedumerire. i îs ate ae matii a 
sie aaa î. aa nimic!... Da, păcat! Mai vorbim 
! ut o gafă, gîndi cu ciudă i 
ă Mariana, dublă 
cum le fac numai e i ee Dia 
1 u. Promisese o altă i "M: 
mă nai convorbire lui 
ri ă = Ă 
us și î. același timp dăduse de gîndit Iulianei. dica 
a IE a, că = a 
iii le ri reuși să spună, în sfîrşit şi se grăbi să 
arie ee sa își luă geanta repede și din ușă îi 
n sărut cu mîna înmînusată 
In ată, ca s- - 
leze pentru nesatisfăcuta ei curiozitate di e 

În faţa marelui magazin universal, zăpada bătăto- 
rită de picioare devenise alunecoasă ca un patinoar și fie- 
care păşea cu cea mai mare atenţie. Una sau două persoane 
erau mereu pe jos, cei din jur le ajutau să-și adune cum- 
părăturile risipite, rîzînd mai mult sau mai puţin ascuns. 
O sticlă de ulei se spărsese şi o soartă asemănătoare avusese 
şi un borcan cu gogoşari. Ştrengarii care se bucurau din 
plin de acest alunecuş, jucau fotbal cu cioburile, adesea 
proiectîndu-le în picioarele celor ce intrau şi ieșeau din 
magazin. De sus, de pe terasa etajului întîi, cineva încerca 
să-i gonească, dar copiii erau stăpîni pe situaţie, ştiind că 
nici un adult nu va îndrăzni să-i urmărească. 

Mariana cumpărase din autoservire mai multe borcane 
cu piure de castane, din care vroia să facă un desert pen- 
tru copii, cu multă frişcă proaspătă, dar cînd încărcase 
sacoşa, nu ţinuse cont de drumul pînă acasă. Coborise cu 
bine treptele şi se gîndea că ar fi de preferat să se întoarcă, 
să dea un telefon soţului ei, să-i ceară ajutor, cînd se simţi 
prinsă de braţ şi auzi vocea veselă a Dorei: 

— E greu la vale? 

— Ah, tu erai Dora, ce fericită întîmplare! Tocmai mă 
gindeam că n-am să reușesc să ajung cu bine acasă cu 
aceste borcane. Cu tine la braţ, simt că am curaj să merg 
și la polul Nord! 

— Ce-ai cumpărat atît de preţios? 

— Piure de castane! Să nu-mi spui că te întorci să iei 
şi tu, că mă nenoroceşti! Prefer să-ți dau eu un borcan, 
două chiar, dacă mă duci pînă la domiciliu! 

— Păstrează-le! Nu-mi place piureul de castane! Dar te 
duc, nu am un program special astă seară și pot să fac o 
faptă bună! Nu crezi că ar trebui să te ţii tu de mine? 

— Ba da, tocmai vroiam să-ți propun! 

Mariana era foarte încîntată de întîmplare. Luă pe 
Dora de braţ și curajoasă înaintă pe alunecușul din stradă. 
Trecură cu bine şi cînd se simțiră mai în siguranţă, înce- 
pură să-și pună obișnuitele întrebări: 

— Ce mai faci? Nu te-am văzut demult, zise Dora. Pot 
spune că ţi-am dus dorul în ultimul timp, n-ai mai apărut 


printre noi! 

A Bucuroasă de cele ce-i spunea Dora, dar şi intrigată de 
aparenta ei bună dispoziţie, Mariana răspunse: 
RE şei ge venit la inmormîntarea lui Păsculescu fiindcă 
membri se a ŞI n-am găsit pe nimeni dispus să mă 
„ toți aveau program. Drept să-ți însă i 
ogram. -ți spun însă, nu-mi 
e eri de gi a. Și nu am regretat deloc! Am auzit 
e popor mult, desigur, mulţi i de 
sie pa Ala ; gur, (i amatori de spectacol, 
Fă = Într-adevăr, dar ce să-i faci, aşa este lumea, dornică 
senzațional. Nu în fiecare zi se sinucide un insiner! 
— A fost deci sinucidere! | 
— Da! Tu ce credeai? 
— A lăsat vreo scri 
scrisoare, cum fac sinucigasii? 
— A lăsat! col 
— Cui? 
-.-- rul lui! Îi scria să-l ierte că o părăsește, dar nu 
poate ră! după moartea mamei ei, adică a Irinei. 
— A iubit-o așa de mult? 
— Nu știu cît a iubi i 
iubit-o! Evident Dorei i fă ici 
e C i ! ei nu-i făcea 
o plăcere discuţia, se întunecase la faţă. ia 
— î te mai simţi? Dormi mai bine? 
— Mulțumitor! Cînd am i i la ti i 
cari venit atunci la tine eram dis- 
— De fapt, ce se întimplase? 
— Eco răspunse Dora. 
— Ştii că eu am cr ă (N 
i ezut că ești îndrăgostită ă 
| i U ită - 
iescu, atacă Mariana direct. i i tat a 
— î .. ce te-a făcut să crezi asta? 
— Suferinţa voastră avea cev. 
„.€ | a comun! ă 
a Am observat că 
— ra map să că a pierdut-o pe nevastă-sa! 
— M-ai făcut să cred adineaori că i 
. . . i ca îi b 
Preda a n-o iubea prea mult, 
— Eu? Nu cred că ţi-am spus aşa ceva! 
— Nu, dar m-ai lă ăi | 
| - asat să înțeleg! Cel puti 
înterpretat vorbele tale! tăi SIP AIA Soaa 
” ăia mea, tu interpretezi prea mult! În meseria 
ia ar mima î te pricepi, dar nu încerca să te reprofilezi! 
7 aură e ce nu răspunzi cinstit la nici o întrebare? 
ie mc & ee . nu-ți înţeleg întrebările, al doi- 
i Juns la tine acasă şi nu mai i ă 
pe că Ș mai este timp să 

Într-adevăr ajunseseră, pentru prima oară de cînd locuia 
aici, Mariana regreta că stă așa aproape de centru, se opriră 
si se priviră una pe alta în faţă. Dora nu suportă mult 
timp privirea, întoarse capul și Mariana profită de ocazie 
cel puţin să o studieze. Arăta foarte bine. Odihnită, ele- 
gantă. Deşi sacoşa atirna greu şi mîna Marianei era amor- 
țită de efort, nu se îndura să se despartă de Dora. Mai riscă 
o întrebare: 

— Ascultă Dora, îți place cîntecul „Plaisir d'amour“? 

— Ce cîntec? 

— „Plaisir d'amour“ repetă Mariana, uşor agasată de 
aerul de indiferenţă pe care credea că și-l dă Dora. 

— Interesant, dar ce-ţi veni acum cu el? A mai dedus 
ceva, se feri Dora să răspundă. 

— Se cînta des la petrecerile voastre, spuse Mariana cu 
răbdare, Păsculescu lăcrima cînd îl auzea. 

— Şi ce-i cu asta? Păsculescu avea gustul nu prea rafi- 
nat în materie de muzică. E un cîntec care în general de- 
lectează. Deşi eu prefer marea muzică simfonică, și eu îl 
ascult cu plăcere. 

— Mi s-a părut că ţi-ar trezi nişte amintiri dureroase, 
lansă Mariana cu disperare. 

— De unde şi pînă unde și, mai ales, cînd? 

— La o petrecere la Gertruda, păreai suferindă cu in- 
termitenţe și eu am pus asta pe seama faptului că lipsea 
Păsculescu. 

— Cred că aveam migrenă. Am rar dureri de cap... 
cînd mă apucă sufăr cumplit. Mi s-a spus că este o mi- 
grenă, fiindcă se însoţeşte de senzație de vomă. 

— Mi se pare nefiresc faptul că am vorbit amîndouă 
și nu mi te-ai plins. De obicei nu sînt cruţată de consultații 
nici la petreceri, nici la spectacole, nici în tren... 

— Eu te-am cruțat, vezi ce fată bună sînt? 

Mariana îşi dădea seama că Dora își bate joc de ea, 
îi venea şi uşor s-o facă, se și pricepea să deruteze, nu mai 
era nimic de făcut. Totuși ca să nu-i dea satisfacţie că a 
ieșit învingătoare din discuție, Mariana nu se arătă supă- 
rată şi schimbă subiectul discuţiei sperînd să o mai poată 
întîlni. 

— Ştii că m-am gindit, de fapt acum îi venise ideea, 
să vă invit și eu o dată la mine. Am fost de atîtea ori în 

casele voastre, că mă simt oarecum obligată să mă revan- 
şez. Mă vei onora cu prezenţa, tu și soțul tău? 

— Acuma nu te sfătuiesc să ne inviţi. Sîntem în doliu. 
A fost colegul nostru, am lucrat ani de zile împreună, aşa 
cum a fost el, totuşi a lăsat un gol. 

E Cercetările voastre vor avea de suferit mult cred prin 

dispariţia lui, spuse mai mult de complezență Mariana. 

=> A, nu, asta nu! Nu prea conta el ca cercetător, era 
mai mult executant! 

— Eu am auzit că era un cap plin de idei! 


— Da de unde! Săracul, nu este bine să vorbeşti rău 
de morţi, dar era departe de așa ceva! 


— Atunci de unde aureola asta de savant? 

= La voi în medicină nu se întîmplă să aibă faimă de 
medic bun o nulitate? 

— Ba da, spuse Mariana complet derutată și îşi mută 
sacoşa în cealaltă mină, gest nechibzuit, care atrase atenția 
Dorei şi îi oferi un pretext bun de despărţire rapidă: 

— Scuză-mă draga mea, te-am reținut și tu ai mare 
greutate în sacoşă zise ea şi întinse mîna. 

| Mariana care se străduise s-o reţină cu orice preţ, se 
văzu din nou învinsă. Îi strînse mîna și intră în curte zicîn- 
du-și că nu mai are nici o şansă să insiste. Dora era prea 
tare. Va trebui să o prindă într-o stare de mai puțină sigu- 
ranță de sine. Un lucru este cert, îşi zise Mariana ca o con- 
cluzie, Dora nu sufere după moartea lui Păsculescu, deci 
Dora nu l-a iubit. Restul pot să fie neadevăruri. O convor- 
bire cu Gertruda ar mai putea lămuri unele lucruri. Cu 
aceste ginduri în cap, nici nu observă că soțul ei o aşteaptă 
la capul scărilor: 

— Draga mea, credeam că nu mai vii! 

— M-am întîlnit cu Dora! 

__— N-am văzut! Era să nu mai plece! Aș fi venit să-ţi 
iau sacoşa, dar mi-am zis că nu mai scapi de ea, că trebuie 
s-o inviţi chiar în casă! 

— Era o idee, zise Mariana. . 

— Dacă tu n-ai făcut-o, eu n-am vrut să mă amestec! 


= Evident, zise Mariana şi se îndreptă spre dormitor 
să-şi schimbe hainele de oraş. 

Gertruda şi familia ei s-au mutat într-o casă nouă. 
De fapt clădirea fusese construită între cele două războaie 
mondiale și nu mai era de mult nouă, dar arăta foarte bine 
după renovările făcute. 

Mariana Cristescu știa că Gertruda era o bună profe- 
soară, dar se întreba ca toţi prietenii familiei Tomuş de- 
aitiel, dacă avea tot atita talent didactic cît avea ca decora- 
toare. În urma discuţiilor dintre ea şi Tomuș, era de mi- 
rare că mai găsise resurse pentru punerea la punct a acestei 
case. Arătase ca o dărăpănătură, nu avusese instalaţii sani- 
tare, fusese locuită de mai mulţi chiriași, la fel de negli- 
jenţi toţi, care fuseseră fericiţi să se mute în apartamente 
de bloc, fără să-şi mai bată capul cu o casă veche şi de- 
modată. Gertruda oferise în schimb apartamentul său şi 
garsoniera mamei, care se mutase la ţară. Se apucase de 
treabă, deschizîind un adevărat şantier. Timp de cîteva luni 
îi consacrase tot timpul liber şi priceperea ei. Mihai Tomuş 
fusese plecat la Paris şi sperase că la întoarcere să fie 
totul gata. Se înșelase însă și mai dormise încă multe nopţi 
în casa abia părăsită seara de muncitori, împiedicîndu-se 
de uneltele. lor și pătîndu-și hainele cu vopsea proaspătă. 
Se înțelegeau însă bine și a fost o perioadă în care au 
avut ginduri şi interese comune, cum nu mai avuseseră 
de mult. 

Cînd se termină cu zidurile şi instalaţiile veni rîndul 
decorării şi Gertruda făcu risipă de fantezie și bani. Așa 
se face că Tomuş se trezi într-un dormitor stil Ludovic XVI, 
vechea lor sufragerie arătînd cu totul altfel, iar cît despre 
salon era aproape gol, chiar și perdelele părîndu-i-se Ger- 
trudei că îngreunează camera. Ea părea fericită în acest 
nou decor pe care nu-l definitivase încă şi la care se mai 
gîndea. 

Mihai Tomuş își vedea de stațiunea lui, ambii fiind 
foarte ocupați şi obosiţi, cînd se întiîlneau nu mai izbucneau 
acele certuri din nimic. 

Se gîndeau la inaugurarea casei, cînd a survenit sinuci- 
derea lui Păsculescu. În tot acest timp Mariana nu se întil- 
nise cu Gertruda, pe de o parte fiindcă aceasta fusese foarte 
ocupată și nu mai avusese timp de boală, iar pe de alta 

Mariana însăși nu o căutase, considerînd că nu are ce mai 
afla de la ea. Dorinţa doctoriţei de a se întilni cu Gertruda 
coincisese cu intenția acesteia de-ai arăta casa. Pasul îl fă- 
cuse deci Gertruda şi o invitase împreună cu soţul ei. Ma- 
riana ar fi preferat să fie ele două singure, se cam temea 
de Tomuș, i se părea distant și chiar ostil prieteniei dintre 
ea şi Gertruda, de aceea nu-și făcea iluzii cînd plecă de 
acasă în acea vizită. 

Îi aşteptau amîndoi în prag, în aparenţă o pereche per- 
fect unită. Erau bine dispuţi, directorul Tomuş părea chiar 
mai amabil ca de obicei şi dornic de oaspeți. 

— Întii să vă arătăm casa, propuse Gertruda, și pe 
urmă ne așezăm în colțul pe care îl preferaţi. Este pentru 
mine un fel de test. Procedez aşa cu toți prietenii şi vizi- 
tatorii, ca să-mi fac o idee, aş vrea să știu care este cel 
mai atrăgător ungher. 

— Draga mea, zise Mariana, ar trebui să pui și o carte 
în care să ne notăm impresiile. 

— l-am spus şi eu asta, zise la rîndul lui Tomuş. Eu 
vreau însă să fac și nişte fotografii, fiindcă nu cred că va 
rămîne prea mult timp aşa cum se află acum. 

— Nu-ţi place cum a ieșit? se interesă soțul Marianei. 

— li place, dar ce să facă cu ideile care îi mai vin, răs- 
punse Tomuş. 

— Voi nu vă puteți plinge că vă plictisiţi de un inte- 
rior sau de o mobilă, cred că e foarte amuzant pentru 
dumneata, remarcă doctorul Cristescu, adresîndu-se soţu- 
lui Gertrudei. 

— Teribil de amuzant! Îţi închipui, cînd am venit de 
la Paris, tocmai vînduse dormitorul. Am folosit aproape 
două săptămini această canapea, pînă a fost recondiționat 
cel pe care îl vedeţi. 

— Aveai o bibliotecă. Ai vîndut-o? 

— Da, cărţile erau pe jos, în mijlocul camerei acesteia, 
acoperite cu covorul, să nu se umple de moloz şi praf. Mi-a 
trebuit o carte de specialitate, a fost imposibil s-o găsesc, 
am dat telefon la un coleg să mi-o trimită pe a lui. 

— Acum arată splendid totul, aşa că merită sacrificiul, 

„Zise Gertruda. 

— Lasă să se exprime alții, dragă, îi spuse bărbatul ei. 

— Noi sintem încă uimiţi. Cum ai vopsit pereţii cu 
acest roşu aprins, de unde ai ştiut că vei găsi mobilă asor- 

tată? Cuburile acestea tapiţate nu le-am mai văzut nică- 
ieri! | 

— Sint în magazine, spuse Gertruda rizînd, dar nu toţi 
le văd, nu știu cum se face. Mi se spune mereu că n-au 
mai fost văzute. SRI 

— Probabil că printre alte mobile nu arată ca aici și 
nu rețin atenţia, sau avem noi un fel de incapacitate de a 
recepționa noul. 

— Cînd aveţi chef de renovare şi nu aveţi ce face cu 
banii, chemați-o pe nevastă-mea și veţi fi serviţi. Vă go- 
leşte buzunarele şi vă umple casa de lucruri cînd vechi, 
cînd noi, după plăcere. i 

Gertruda dispăruse, probabil în bucătărie să aducă ceva 
gustări, Mariana alesese un colţişor mai intim, unde se pu- 
teau vedea mai bine și într-o lumină obişnuită, ocolind 
camerele cu pereții vopsiți în culori tari şi cu mobilă in- 
comodă. Tomuş aducea pahare și băutură. 

— Cum s-a întîmplat cu Păsculescu, întrebă Mariana 
mai mult ca să ofere un subiect de discuţie celor doi băr- 
baţi, care nu se prea cunoșteau şi care păreau stingheriţi 
din această pricină. 

— Un nenorocit, zise Tomuş cu voce indiferentă. 

Mariana îşi amintea de cele spuse de Gertruda despre 
ura pe care o nutrea Tomuș faţă de Păsculescu. 

— A fost o mare pierdere pentru stațiunea dumnea- 
voastră, se spunea că ar fi fost un cercetător de elită. 

— Da, da, sigur că da, confirmă directorul cu multă 
grabă, cam prea multă, gîndi Mariana, și prea puţină con- 
vingere. 

—: Am auzit că a lăsat o scrisoare pentru fiica lui, con- 
tinuă Mariana. 

— A lăsat, repetă Tomuş vorbele ei. | 

— Mi-a spus Dora de scrisoare. Am întilnit-o acum ci- 
teva zile. Arăta foarte bine. Eu am crezut că între ea și 
Păsculescu era ceva. 

— Draga mea, cum poţi să faci o astfel de afirmaţie, se 
scandaliză soţul Marianei. 

— Mai mulţi au crezut asta, zise spre surprinderea Ma- 
rianei, Tomuş. 

— Irina Păsculescu a bănuit şi ea ceva? 

— Cred că da. Păsculescu nu era omul care să ţină un 
secret, continuă Mihai Tomuş. 

— Bine, dar ce secret, din moment ce nu era nimic 
între el şi Dora? 

— Mariana, fă-mi plăcerea şi nu mai discuta astfel de 
chestii care nu te privesc. Nici nu este frumos să vorbești 
rău despre un mort, interveni din nou Cristescu. 

— Te rog nu-mi da lecţii de bună. creștere în public, 
ripostă Mariana. 

— Cînd e nevoie ţi le dau și în public! veni răspunsul. 

— Poftim, gîndea Mariana, ce-mi trebuie, dădacă! Oare 
de ce se consideră bărbaţii stăpîni și deținători ai tuturor 
virtuţilor! : 

— Bine că ai revenit draga mea, era să izbucnească o 
dispută aprinsă în familia Cristescu, zise Mariana cu ciudă. 

— Ce dispută, pentru ce? 

— Pe teme de educaţie, care mie îmi lipseşte şi scumpu- 
lui meu soţ îi prisoseşte. 

— Ei, dar văd că într-adevăr spiritele sînt înfierbîn- 
tate. Cum s-a făcut încălzirea?, spuse Gertruda depunînd 
platourile cu gustări pe masă. 

— Te rog, spuse scurt soțul Marianei, și aceasta îşi în- 
ghiți necazul, făgăduindu-și să nu-l mai ia cu ea niciodată 
cind are de discutat ceva anume. Uitase că nu depinde totul 
numai de ea. 

— Să ciocnim, zise Mihai Tomuş ridicînd paharul. 

Mariana zîmbi forţat, dar zîmbi şi pe urmă uită supă- 
rarea și deveni bine dispună și discuţiile continuară însu- 
fleţite pe teme de artă pînă începu serialul de televizor. 

— Vă place acest serial? întrebă Tomuş. 

— E bine realizat, ca tot ce face BBC, dar aș fi prefe- 
rat un subiect mai actual, zise Mariana. 

— Mie îmi place, este un roman de dragoste frumos. 

— Cam prea romantic, pentru zilele noastre, adăugă 
Mariana. Vroia să-i cunoască gusturile lui Tomuş, ca să-l 
poată antrena în discuţii. Descoperise că nu e atit de extra- 
ordinar de discret ca soțul ei şi nutrea speranța că va afla 
multe de la el în problema care o interesa. 

— Mariana, fiindcă tot nu-ţi place, ce-ar fi să plecăm 
și să-i lăsăm să-și vadă serialul în liniște, spuse total ne- 
potrivit Cristescu. 

Iritarea Marianei reveni, dar fiindcă nu mai vroia o dis- 
cuție cînd gazdele doreau să vadă filmul se ridică și zise: 

— E o idee bună! Voi nu vă deranjaţi, vă rog, mă supăr 


dacă veniţi să ne conduceţi! 

Fiindcă totuşi cei doi se ridicară, Mariana ca să-i facă 
să nu piardă prea mult din film ieși repede urmată de 
soțul ei. 

— Ai fost grozav! își dădu ea drumul supărării în ma- 
şină. 

— Tu ai fost şi mai grozavă, îi răspunse soţul ei. 

Femeia își reţinu din nou cuvintele de repros, parcurseră 
drumul în liniște şi reveniră la ei acasă cu senzaţia unei 
seri ratate. 

A doua zi, pe la ora 16, telefonul suna insistent în 
casa Marianei. Aceasta se trezi din somnul abia început și 
se duse ameţită la aparat, bănuind că este vreun bolnav 
sau, și mai neplăcut, rudele unuia care vor să stie totul 
despre o anumită boală. Astfel de convorbiri sînt frecvente 
în casa unui medic şi se produc la orice oră. 

— Mariana? se auzi o voce de femeie în receptor. 

— Da, eu sînt, răspunse aceasta, cu cine am onoarea? 

— Dora la telefon, aş vrea să-ţi vorbesc, răsună auto- 
ritar şi amenințător. Nu o mai auzise niciodată pe Dora 
folosind un astfel de ton. Mariana bănui ce s-a întîmpla: 
și se enervă brusc. 

— Îţi stau la dispoziţie, zise ea rece. 

— Nu pot spune la telefon, trebuie să ne întîlnim la 
mine sau la tine. 

— Te aștept „aici, decise Mariana, preferînd să dea lupta 
pe teren propriu, fiindcă se anunţa o luptă, verbală, bine- 
înţeles. 

— Vin imediat, anunţă Dora mereu amenințătoare. 

Mariana închise telefonul şi rămase să se reculeagă pu- 
țin. Caraghiosul de Tomuş a trăncănit, își zise ea. Avea 
dreptate soțul meu cînd m-a făcut atentă. Nu poţi spune 
un cuvînt nici măcar față de un om serios ca acest director 
de instituţie de cercetare, fără să nu se transmită imediat! 
Mariana era pur și simplu scîrbită şi se întreba cum să 
facă față indignării Dorei. Își aminti că aceasta spusese că 

vine imediat, așa că se duse să se îmbrace. În timp ce se 
pieptăna în faţa oglinzii, decise să fie sinceră şi directă. 
Să acuze. Să atace, altfel se alege numai cu o lecţie de 
morală și nervii pe care ţi-i faci cînd cineva te acuză pe 
bună dreptate de lipsă de educaţie. 

Cind se auzi soneria, Mariana era deja la uşă. Apoi o 
pofti pe Dora în dormitor, unde erau mai izolate de restul 
casei. Noroc că soțul meu este de gardă, își mai zise Ma- 
riana urmîndu-o pe Dora. Îi oferi un scaun așteptînd. Dora 
era încruntată. 

— Mariana, ce ai tu cu mine, ce te interesează pe tine 
persoana mea? 

— N-am nimic cu tine, dar mă interesează persoana ta 
așa cum spui, din motive speciale. 

— Pot să ştiu care sînt acele motive? 

— Nu, nu ţi le pot spune! 

— Şi crezi că te îndreptăţesc aceste motive să mă bir- 
feşti? 

— Cine ţi-a spus că te birfesc? 

— Mai multă lume! 

— Minţi! 

— Aveam 0 părere mai bună... 

— Despre mine, și ţi-am stricat-o. Regret! Altceva? 

— Ştii că aș putea să te acuz de calomnie? Să te dau 
în judecată? 

— Nu cred că o vei face! 

— Dacă nu încetezi cu comentariile asupra persoanei 
mele să ştii că o fac. Nu mă cunoşti! 

— E adevărat că nu te cunosc, dar şi eu te pot acuza de 
complicitate la moartea Irinei Păsculescu! 

— Eşti nebună? 

— Deloc, cum poţi să te exprimi astfel? 

— Ai dovezi să mă amesteci în povestea cu Irina? 

— Am dovezi scrise de mîna lui Păsculescu, minţi Ma- 
riana și o privi în ochi cu stăruinţă. 

Dora plecă ochii. Oftă. Zise pe alt ton: 

— Mai ştie cineva sau numai tu? 

— Numai eu. ia 

— Bănuiesc că nu îmi vei spune de unde le ai. El mi-a 
spus că numai mie mi-a scris, dar trebuia să mă aştept că 
minte. 

— Nu se poate conta pe discreţia bărbaţilor. Tomuş a 
venit imediat la tine și ţi-a spus că am discutat de tine 

la el acasă. De fapt este singura persoană cu care mi-am 
permis să vorbesc despre tine. 

— Mariana, te rog să mă ierţi că te-am luat aşa de tare, 
dar am fost foarte supărată. : 

— Te înţeleg. Nu face nimic! 

— Ştii, Păsculescu a murit, s-a pedepsit singur pentru 
moartea Irinei, acele dovezi la ce-ţi mai folosesc? Nu vrei 
să le distrugi? Ți-aş fi recunoscătoare toată viaţa. 

— Dora dragă, să nu te temi de mine. Nu mă voi folosi 
de ele niciodată, poţi fi sigură. 

— Nu vrei să mi le dai? Așa ar proceda corect o per- 
soană dezinteresată. 

— Nu știu dacă acesta ar fi procedeul cu adevărat co- 
rect. Numai procuratura ar putea stabili acest lucru, pe 
mine mă depăşeşte. 

— Asta vrei să faci? 

Dora era de-a-dreptul îngrozită. 

— Spune-mi cît m-ar costa să cumpăr aceste dovezi? 
Îţi dai seama că aș putea oferi o sumă destul de accep- 
tabilă. 

— Mă vezi în stare de un șantaj? 

— lartă-mă, nu mai știu ce spun. Vrei să-mi dai pu- 
țină apă? 

Mariana se sperie, mersese prea departe cu gluma. Dora 
nu este femeia care să leşine, probabil îi este rău cu ade- 
vărat. Imediat ce umplu paharul îi veni altă idee şi mai 
alarmantă. Dacă Dora care are acasă o mulțime de medi- 
camente somnifere face şi ea un gest disperat, ca al lui 
Păsculescu? Dacă chiar acum înghite ceva? 

— Te simţi rău, întrebă intrînd repede în dormitor cu 
paharul de apă. i 

— Nu, mi-e seste numai! 

— Dora îmi pare rău... 

— Da, știu, dar datoria nu te lasă să nu mă faci de ris. 

— Nu, nu ţin la asta. Detest să fac rău la oameni. 

— Ce vrei atunci? 

— Nu ştiu nici eu ce vreau, zise sincer Mariana. M-am 
cramponat de povestea asta, dacă o abandonez acum, am 
sentimentul că am acoperit nişte vinovaţi. 

— Bine, dar eu nu sînt vinovată! Nu pot însă dovedi 
cu nimic. 

— Dora, fii sinceră! Între tine şi Păsculescu a fost o 
poveste de amor. 


71 


— Nu l-am iubit! 

— Știu, însă el te-a iubit! 

— Şi ce sînt eu vinovată de acest lucru? I-am spus în 
nenumărate rînduri să mă lase în pace! 

— I-ai spus, dar nu este suficient să spui, trebuia să te 
porţi cu el de o anumită manieră încît să înțeleagă că tu 
ești total indiferentă. N-ai făcut-o! 

— Ştiu, dar a fost peste puterile mele. N-am putut pro- 
ceda cum aş îi vrut eu. 

— Îţi dai seama cit a suferit Irina? 

— Draga mea, el era un afemeiat, făcea curte la toate 
femeile din instituţia noastră. Toate erau îndrăgostite de el. 
Eu n-am fost decît una dintre multele! 

— Nu-i adevărat! Pe tine te-a iubit. 

— Era un om în care nu puteai avea încredere, un fle- 
car, un laş, așa cum s-a dovedit. Numai laşii se sinucid. 

— Posibil! Ştii însă că de dragul tău îşi schimbase pînă 
și gusturile în materie de muzică, de literatură! 

— Da, ştiu, i-am dat chiar eu nişte plăci cu muzică 
simfonică. Nu credeam că fac un rău! 

— Soţia lui observa totul şi nu ştia cine este femeia. 

— Da, pentru că eu nu vorbeam mai mult cu e] ca 
alte femei şi nici nu am ieşit vreodată împreună, sau să fi 
avut vreo întîlnire. 

— Apropo, ce era cu cintecul acela „Plaisir d'amour“? 

— O poveste stupidă! Mă suna la telefon şi-mi punea 
placa. 

— Romanție! 

— Închipuie-ţi la virsta noastră astfel de serenade. +» 

Dora zimbi, pentru prima dată în această ocazie şi avu 
un aer ștrengăresc care o uimi pe Mariana. 

— Și îți făcea plăcere! 

— La început nu știam cine este. Îi bănuiam pe mai 
mulți, dar nu am îndrăznit să povestesc nimic la serviciu 
ca să nu ridă de mine. Abia după o jumătate de an am 
avut certitudinea că este el. 

— O jumătate de an de serenade la telefon. Şi susţii că 
nu l-ai încurajat? Stăteai și ascultai în loc să trîntești te- 
lefonul. 

— Ţi-am spus că nu știam cine este! 

— Te-am prins, Dora! De la oricine ar fi fost, trebuia 
să procedezi la fel. Sau poate sperai că este de la altul? 
Atunci se complică chestia! 

— Tu nu te plictiseşti niciodată? N-ai chef de evadare 
din cotidian niciodată? 

— Da, dar vezi unde te duce evadarea? 

-— Nu puteam bănui unde vom ajunge! 

Mariana ar fi vrut să-i pună încă o mulţime de între- 
bări, dar se temea să nu se trădeze. Dacă își dezvăluia 
ienoranța în privinţa felului cum a murit Irina, mai exact 
a felului cum a fost lovită la cap, pierdea toate atuurile. 
Se feri să pună întrebări, merse mai departe pe acuzaţii. 

— Dacă mi-ai fi mărturisit totul atunci cînd ai venit 
la mine la consultaţie, poate se putea face ceva şi Păscu- 
lescu nu era astăzi mort. Se pare însă că moartea lui ţie 
ţi-a priit. Ţi-au trecut insomniile și arăţi mult mai bine. 

— Dacă eu aş fi prevăzut ce se întîmplă, cu siguranţă 
că aș fi încercat orice să împiedic acest deznodămînt. Şi să 
știi că nu îmi priește, ca să folosesc cuvîntul tău. Îmi pare 
nespus de rău, dar fiindcă nu mă simt cu nimie vinovată, 
evident că nu sufăr. 

— Cum nu eşti vinovată? Ce am discutat pînă acum? 

— Mariana, tu eşti medic, vrei să mă înnebunești? 

— Nici vorbă de așa ceva, vreau numai să știu ade- 
vărul! 

— Adevărul îl știi, nu tot, în parte. Spune-mi, poţi pre- 
vede că orice bărbat care îţi face curte mai în glumă, mai 
în serios, ajunge un ucigaș? 

— Nişte încurcături poți prevede şi cel mai adesea multă 
suferință din partea celeilalte femei. De ce nu te-ai gîndit 
la asta? Ai fost egoistă, te-a amuzat cu serenadele lui, ai 
vrut numai să-ţi alungi plictiseala şi uite... 

— Ah, ce uşor e să acuzi şi ce complicat e totul în 
viaţă! Se adună și se amestecă atitea fapte și sentimente, e 
greu să-ți explic, dar nu sînt o uşuratică egoistă cum 
crezi tu! 

— Pînă acum ăsta este diagnosticul. Îmi pare rău! 

— Greşeşti! O dată poate am să-ţi spun mai multe... 

— Cred că e singurul lucru bun pe care îl ai de făcut! 

— Bine, am să încerc să te fac să înţelegi, deşi îmi 
vine foarte greu şi este și periculos pentru mine. 

— Nu văd de ce e periculos! 

— E dificil de văzut de la distanţa la care eşti tu fap- 
tele petrecute. Eu am să încerc. Poţi veni la mine într-o zi, 
să zicem săptămîna viitoare? 

— De azi într-o săptămînă? 

Mariana se miră de ce așa de tirziu. Îi trebuia timp? 
Zise: 

— Da, cred că pot să vin la tine. Nu sînt de gardă. Îmi 
mai dai un telefon eventual. 

— Te voi aștepta! Acum plec. Promite-mi să nu mai 
vorbeşti cu nimeni despre mine de azi înainte. Tot ce vrei 
să ştii îți voi spune eu. Dacă te conving, pot spera că îmi 
vei da acea scrisoare? 

— Promit! 

Mariana o conduse pînă la stradă. 

Marius Aldea intrase în cabinetul medicilor din sec- 
ţia unde lucra Mariana fără să bată la ușă şi stătea neo- 
bișnuit de liniștit lîngă birou, așteptînd să termine Ma- 
riana de scris. O soră urmărea de asemenea mîna docto- 
riței care încheia o foaie de observaţie a unui bolnav ce 
se externa în acea zi. 

Cînd sora ieşi din cabinet cu documentele, Marius se 
aşeză călare pe un scaun şi îi întinse Marianei un plic: 
— Citeşte aceasta! 


Stimate tovarăşe doctor, 

Soţia mea nu a fost o epileptică așa cum am declarat 
în noaptea aceea. Nu am avut în familie nici un caz de 
boli mintale sau ceva asemănător. Ţin să fac această măr- 
turisire, spre a nu plana asupra fiicei mele vreo suspiciune. 
În certițicatul de deces al mamei ei scrie că a decedat de 
epilepsie, căzind în timpul unei crize. Retrag tot ce am de- 
clarat atunci. Eu am fost cauza căderii. Am vrut să plec 
seara de acasă, ea s-a opus, eu am împins-o cu să mă de- 
gajez, a alunecat pe parchet și s-a lovit în tîimplă de tocul 
ușii. Am ridicat-o și am dus-o în dormitor. Am plecat şi cînd 
m-am întors era în comă, așa cum aţi văzut-o. N-am pre- 
văzut ce va urma. Este, cred, de prisos să vă mai spun de 
ce n-am declarat atunci adevărul. Sînt un ucigaș, nu merit 
stima nimănui, cu atît mai puţin simpatia sau dragostea 

cuiva. Nici înainte de această nenorocită întîmplare nu am 
avut succes în nimic. Nici profesional, colegii m-au dus în 
spate, nici în dragoste, nici în căsnicie, după cum aţi văzut. 
Nu mai am gust deiviață. Nu mai am nici speranța că îmi 
voi reveni. Nu am la ce reveni. Și înainte eram un nimic. 
Aş vrea cîndva, dacă fiica mea va avea nevoie de un sprijin 
să i-l puteţi da. Mi-aţi făcut o impresie deosebită în acea 
noapte fatală, de aceea apelez la dumneavoastră. Vă mul- 
țumesc pentru tot, 


ing. Dan Păsculescu 


Mariana ridică privirea de pe scrisoare și fu uimită de 
satisfacția pe care o citi pe faţa lui Marius. Acesta nu în- 
tîrzie să spună: 

— Vezi că am avut dreptate!? 

— Ai avut, dar ce tristă poveste. 

— Am găsit scrisoarea în cutia poştală după ce am ve- 
nit din concediu. 

— Ai fost plecat? De aceea nu te-am mai văzut! 

— Am fost două săptămîni la munte la ski. Înainte de 
asta pierdusem cheia de la cutia de scrisori. În lipsa mea 
au făcut ordine și curăţenie, au găsit-o și au scos tot ce era 
strîns acolo de mai mult de o lună. Am descoperit și asta. 
Am s-o păstrez şi dacă va fi nevoie o voi arăta fiicei lui pe 
care vreau s-0 cunosc. 

— "Ţi-a lăsat-o, cumva, în grijă, aşa că este de datoria 
ta, dar vezi să nu se îndrăgostească de tine! 

— Nu deduci din scrisoarea lui că era şi o femeie la 
mijloc?, reveni Marius Aldea la problema care îl preo- 
cupa. 

— Ba da, și chiar ştiu cine este femeia, nu se putu îm- 
piedica Mariana să spună. Simţea nevoia să-i dea replica 
lui Marius. Să-l facă să-şi mai atenueze autoadmiraţia, care 
deja o irita pe Mariana. 

— Cine este, eu o cunosc? 

— N-o cunoşti, se numeşte Dora Iancu și este cercetă- 
toare în acelaşi sector cu Păsculescu. 

— Tu o cunoşti? 

— Foarte bine, chiar zilele astea a fost la mine. 

— Interesant! Şi cum ai dat de ea? 

Mariana nu era dispusă să-i dea amănunte, dar îi venise 
o idee. De fapt în momentul cînd văzuse scrisoarea se giîn- 
dise că providența îi trimisese exact documentul pe care îl 

promisese Dorei. Dacă nu există o providenţă, atunci ea, 
Mariana are puteri de ghicitoare. Afirmase că mai există o 
scrisoare şi exista. Avusese remușcări că mințise și se sim- 
țea uşurată. Nu minţise, îi spunea acum, prevăzuse și afir- 
mase cu aceeași siguranță cu care se citește buletinul meteo. 
Şi ei, meteorologii, aproximează, dar atunci cînd scriu sau 
vorbesc despre vreme au un ton destul de categoric. În 
fine, își spunea ea, acum îi pot arăta chiar scrisoarea. Se 
întoarse cu gîndul la întrebarea lui Marius care aștepta răb- 
dător, neobișnuit de răbdător, un răspuns. 

— A venit la mine la consultaţie. Ştii că venea toată 
staţiunea. Nu dădu alte amănunte fiindcă își aminti că i-a 
promis Dorei să nu mai vorbească cu nimeni despre ea. 
De fapt cam tîrziu mi-am adus aminte, îşi reproșă Mariana, 
dar își zise că nici Dora nu joacă cinstit, așa că și ea își 
poate permite o abatere. Însăși interesele Dorei impuneau 
această indiscreţie, nu putea obține scrisoarea dacă nu-i 
vorbea lui Marius despre ea. 

— AŞ vrea s-o cunosc şi eu, zise Marius. 

— Am să-i vorbesc de tine şi de scrisoare. Cred că op 
interesează. 

— În scrisoare nu se pomenește numele ei. Cum ai 
aflat că între ea şi Păsculescu a fost ceva? 

— Mici birfe prin stațiune, minţi Mariana. 

— Am impresia că tu îmi ascunzi multe! 

— Posibil, zise Mariana pe un ton enigmatic, satisfăcută: 
că a făcut praf încintarea de sine a lui Marius. 

— Mariana, eu nu ţi-am ascuns nimic. Eu am avut în- 
credere în tine, deși tu eşti femeie şi nu te cunoșteam 
prea bine. 

— Îţi place riscul. 

— Da, răspunse el gînditor, și de multe ori cîştig. Cre- 
deam că în tine am cîștigat un prieten adevărat, căruia pot 
să-i spun tot ce am pe suflet. Ştii că nu am un astfel de 
prieten, nu am avut nici mamă, probabil de-aceea am ales 
o femeie. 

— Nu încerca să mă înduioșezi! 

— Nu încerc, tu nu poţi fi duioasă, cel puţin cu mine 
nu! Dealtfel cred că nici cu alţii! 

— Stimabile, ştii că nici corbul din fabulă nu mai sca- 
pă brinza din cioc, cînd vulpea îi laudă glasul? Au învăţat 
și femeile cîte ceva dintr-o experiență de secole! 

— Tu nu ai învățat nimic, aşa eşti din fire! 

— Nu ştiu de unde ai dedus asta, văd însă că vrei să 
mă răneşti. Să ştii că nu reușeşti, mă apăr bine de lovitu- 
rile sub centură! 

— Bine formulat! 5 | 

— Fără interpretări vulgare! la expresia în sensul ei 
curent, aşa cum ai fi luat-o dacă ţi-o servea un bărbat! 

— Sensibilă mai eşti! Am zis că este bine formulat 
fiindcă eu mă adresam femeii din tine şi caracterele de 
femeie sînt dictate de anumite organe din abdomen. 

— Femeia mai are însă şi creier! E timpul să obser- 
vaţi și să înceteze aceste aluzii la un comportament dictat 
de ovare! 

— Decretezi tu! Ș . 

— Marius, este timpul să pleci! Am încă multă treabă pe 
secţie. Mariana se sculă în picioare și se îndreptă spre ușă. 

— Te-am supărat, iartă-mă! 

— Nu face nimic. La revedere! 

— Stai, nu pleca așa! j 

O prinsese de miini şi Mariana se întreba cum să pro- 
cedeze să scape. Decise să fie fermă: 

— Încetează te rog cu maimuţărelile, zise ea. | 

— Maimuţăreli? Eu mă maimuţăresc, întrebă dintr-o 
dată indignat tînărul chirurg. | 

— Bineînţeles! Faci pe băiețașul care cere iertare fru- 
mos! E, 

— Ascultă, dragă, ce vrei, să-ţi cad în genunchi? 

— Vreau să pleci! _ 

— Bine, atunci adio şi n-am cuvinte! Smulgind ușa 
din balamale parcă, ieşi din cabinet și se îndepărtă cu 
pași mari pt coridor. Mariana se reașeză pe scaun și își 
reluă munca, zicîndu-și că se va gîndi și va analiza totul 
după ce termină. Nu se putu împiedica însă să constate că 
de la un timp se ceartă cu prea multă lume. Discuţia cu 
Marius se terminase atît de prost din vina ei. Nu-i acorda 
prietenia pe care i-o cerea fiindcă nu avea destulă încre- 
dere în el. Îi părea rău totuşi și va remedia ea cumva si- 
tuaţia. În fond Marius avea nevoie de ea! Era sincer şi 
deschis, nu avea dreptul să-l refuze. Oare mie îmi trebuie 
această prietenie, se întrebă ea, suspectîindu-se. , 

Sora intră în cabinet şi văzînd că foile nu sînt încă gata 
se aşeză pe scaun obligînd-o pe doctoriță să se concentreze 
la ceea ce făcea ca să poată termina cît mai repede. 

| Sei Mi se pare că este pentru prima oară că vii la 
mine, zise Dora după ce închise ușa. 
SE E adevărat, confirmă Mariana, întinzind Dorei 0 CU- 
tie respectabilă de bomboane, frumos învelită, și trei pa- 
roafe. i 

— Drăguţ din partea ta, eu cînd am venit la tine eram 
așa de furioasă încît am uitat de bunele maniere. 

— Se mai întîmplă. Vizita ta nu era prevăzută în pro- 
gram! 
„Dora o invită în camera de zi a apartamentului şi în 
timp ce Mariana se așeza, se auzi telefonul. Dora se scuză 
şi trecu din nou în hol. Mariana fu mulţumită că rămîne 
singură, să poată să studieze interiorul. Camera era mobi- 
lată cu strictul necesar. Nu dovedea nici lipsă de bani și 
nici nu era fără confort. Elementul dominant, gîndea Ma- 
riana, e funcţionalitatea. Totul concură să te simţi comod 
dar respiră o totală indiferență din partea celor ce o lo- 
cuiesc. Nimic personal. Dora nu şi-a bătut capul să o facă 
să-i poarte amprenta, dacă tocmai indiferența asta nu e 
semnul distinctiv pentru locuinţa ei. Ce contrast, nu se 
putu împiedica Mariana să facă comparaţia, între locuinţa 
Dorei Şi aceea a Gertrudei. Cite strădanii la Gertruda, câtă 
risipă de fantezie și ce convenţional este totul la Dora! 
Gertruda nu face reconstituiri, deși foloseşte lucruri vechi 
adesea, păstrează o anumită detaşare, le tratează cu o iro- 
nie fină, ironia omului de azi, pentru gustul celui de ieri... 

— Sînt oameni care izbutesc performanţa de a da tele- 
foane numai cînd te deranjează, cînd ai musafiri, eşti la 
masă, sau vrei să vezi filmul la televizor! Cred că ăștia 
nu dispun de o anume telepatie, nu ghicesc cînd sînt bine 
veniţi şi cînd nu! 

= Cel puțin dacă aceste convorbiri ar fi mai scurte! 
Se întind însă la discuţii şi nu mai știi cum să scapi. Eu 
adesea sînt de-a dreptul nepoliticoasă şi, spre disperarea 
soțului meu, îi rog să revină mai tîrziu. 

— Soţul tău este un om foarte bun, am auzit multe 
lucruri frumoase despre el. 


— Într-adevăr, am avut noroc în viață dînd peste un 
om ca el. 

Se studiau una pe alta şi vorbeau de lucruri care nu le 
interesau. Mariana observase că dacă data trecută scosese 
ceva de la Dora, acum părea complet alta, refăcută și din 
nou tare. Ca o cetate ale cărei ziduri dărîmate ziua, cresc 
din pămînt noaptea. Exact, o cetate inexpugnabilă, con- 
chise Mariana și se gîndi că este mai bine să rupă ea gheața. 

— Draga mea, începu ea, am încercat să-ți aduc acea 
scrisoare, dar din păcate... 

— Nu ai putut, mă așteptam, m-aş fi mirat dacă mi-o 
aduceai, zise Dora zîimbind maliţios. 

— Să ştii că nu îmi aparţine. A primit-o doctorul Aldea 
Marius, cel care a operat-o fără succes pe Irina Păsculescu. 
Să știi că numele tău nu este menţionat, se face aluzie la 
o dragoste neîmpărtăşită, sau cam așa ceva şi eu am dedus 
că este vorba de tine. 

—— Pe ce te-ai bazat? 

_— Pe cele ce mi-ai spus la consultaţie, dacă îţi mai 
aminteşti. 

— Nefericită idee am avut să vin la tine atunci. 

— Nu este cazul să regreţi. Nimeni nu te poate acuza 
de nimic! 

— M-ai amenințat cu procuratura! 

— Și tu că mă dai în judecată pentru calomnie. 

— Sîntem chit! Şi Dora rise fals, după părerea Ma- 
rianei. 

Convorbirea era încheiată, Dora nu părea dispusă să mai 
adauge ceva, aşa cum promisese, doar de aceea o invitase, 
se scuză şi plecă să aducă ceva de băut. 

Mariana rămase din nou singură și, ca un făcut, începu 
din nou să o compare cu Gertruda, dar de astă dată com- 
paraţia era în favoarea Dorei. Şi-o amintea pe Gertruda 
durdulie, cu o rochie ușor demodată, pe care o purta pro- 
babil numai prin casă, cînd avea musafiri, cu un şorț de 
bucătărie deasupra, uneori coafată, alteori ciufulită îngro- 
zitor şi această Dora, în pantaloni şi pulover, sveltă şi la 
fel de puţin preocupată de interiorul ei, ca ori care dintre 
cei ce o vizitau. Gertruda este anacronică cu aspectul ei 
greoi, dă prea multă importanţă mincării, tocmai ea, care 
în probleme de decorare nu admite încărcarea. Este undeva 

o contradicţie, între aspectul modern al interiorului şi acele 
platouri cu tot felul de gustări, prea consistente, care o 
răpesc aproape tot timpul dintre oaspeţi, fiindcă chiar 
atunci cînd nu lipseşte fizic, mintea ei este preocupată cu 

problemele servitului, fiind atentă să nu rămînă cineva fără 
șerveţel, -să fie paharele pline, să vadă care fel de mîncare 
s-a epuizat şi să-l înlocuiască, astfel încît ea nu participă 
la conversaţie, nu prinde sensul unei replici, nu sesizează 
conţinutul tuturor discuţiilor care se poartă în casa ei și 
este păcat, ea nu este o proastă şi nu este nici lipsită de 
instrucţie. Pe teren neutru, în alte case, este chiar spiri- 
tuală şi deosebit de activă. Dora însă, atribuie lucrurilor 
exact importanţa pe care o merită. Este degajată de grijile 
inutile ale gazdelor de altă dată, nu serveşte decit băutură, 
este atentă la ce se vorbește, iar acum cu mine, îşi zise 
Mariana, pare că este la pîndă. Nu pierde nici un cuvînt, 
nici o inflexiune a vocii, vrea să cîştige ceva, liniștea ei 
probabil şi mă va expedia imediat ce o va obţine. 

Întoarcerea Dorei curmă gindurile Marianei, mai ales că 
aceasta părea deja plictisită. 

— Despre ce vorbeam? întrebă cu indiferență. 

— Cred că despre tine! 

— Nu vrei să schimbăm subiectul? 

— Dora, tu m-ai chemat la tine, ca să-mi spui nişte 
amănunte ... 

— Nu mai știu exact cu ce intenţie te-am chemat, îmi 
face plăcere că eşti la mine și vreau să ne simțim bine. Să 
pun puțină muzică? 

— Da, pune, zise Mariana înăbuşindu-și ciuda. 

Dintr-un colț al camerei răsunară acordurile unei sonate 
de Beethoven şi Dora se așeză din nou în faţa Marianei, 
pregătindu-se să asculte. Se înşela însă dacă credea că Ma- 
riana nu o va hărţui mai departe cu întrebări. Deocam- 
dată însă căuta să-și facă un mie plan. Muzica îi dădea ră- 
gazul să gindească şi să pregătească o lovitură. Observase 
că numai aşa obține cîte ceva. Mariana zise: 

— Te interesează să vezi acea scrisoare ultimă probabil 
a lui Dan Păsculescu? 

— Nu ţin neapărat! 

— Eşti de o indiferenţă... 

— Ce ar fi să nu mă judeci? 

— Îmi e imposibil! 

— Aş putea să-ți spun că mi-e și mie imposibil să te 
ascult. Adevărul este că m-au plictisit întrebările şi acu- 
zaţiile tale. Nu-mi explic de ce o faci şi de ce pui tu atîta 
înverșunare. La un moment dat m-am gindit că poate l-ai 
iubit cumva pe Păsculescu. 

— Dora, tu eşti o enigmă pentru mine, se decise Ma- 
riana să spună adevărul, şi această enigmă nu-mi dă pace 
pînă n-o rezolv. 

— Mă faci să rid! În realitate era iritată, tonul o do- 
vedea. Mariana continuă: 

— Dacă te deranjează, şi recunosc că ai dreptul să te 
plingi, ajută-mă să-mi potolesc curiozitatea sau ce o fi la 
mine de acord atita importanţă cazului tău și scapi de plic- 
tiseli. 

— Cazul meu? 

— lartă-mă că am folosit această expresie din medicină! 
La mine e uzuală şi o folosesc şi cînd nu trebuie! 

— O folosesc şi poliţiştii, dacă nu mă înșel. Tu eşti 
aici pe post de anchetator și ai folosit-o corect. Ceea ce 
nu este în regulă, după părerea mea, este tendința ta de a 
te reprofila în anchetator. 

Avea perfectă dreptate, Mariana recunoștea, dar intrase 
în horă şi simţea că nu mai poate da înapoi. Desigur Ma- 
rius purta vina! 

— Dora recunosc tot ce spui tu ca fiind perfect ade- 
vărat. Dar te rog, nu mă lăsa în ignoranță, de asta m-ai 
și chemat, ţi-am mai spus, la un moment dat şi tu ai fost 
convinsă că trebuie să-mi lămurești niște lucruri. Dacă ai 
fi consecventă şi mi-ai da citeva detalii, ai scăpa de mine! 

— Ce vrei să știi în fond, ca să terminăm cdată cu 
această poveste, zise Dora plictisită şi se duse și opri banda 
de magnetofon. 

— L-ai iubit pe Păsculescu? 

— Ţi-am mai spus odată că nu. 

— EL te-a iubit însă! 

— Da, şi asta ţi-am mai spus-o! 

— Unde mergea atunci seara, cînd n-a vrut s-o ia și pe 
Irina și a îmbriîncit-o? 

— Aveam o şedinţă de lucru la staţiune. 

— Pe urmă v-aţi dus la un local. 

— Exact! 

— Era planificat din timp să mergeţi la local sau v-a 
ventt ideea după şedinţă? 

— Ce importanţă are? 

— Mare importanță! Dacă aţi stabilit dinainte că veţi 
merge undeva să vă distraţi, desigur că fiecare din voi şi-a 
pus o haină mai deosebită. Închipuieşte-ți ce a fost în su- 
fletul Irinei cînd l-a văzut cum se îmbracă! 

— Posibil! Îmi amintesc acum că şi eu mi-am pus pe 
mine ceva mai deosebit pentru această ocazie. Dar dacă ea 
a întrebat unde se duce, el a putut să-i spună fără să mintă 
că merge la o şedinţă. 

— Exact explicaţia care nu mai linișteşte pe nici o ne- 
vastă geloasă. Şedinţele inventate au intrat în istorie. 

— Nu din vina mea! 

— Evident! Nu te acuză nimeni pe tine! Tu te-ai dus 
frumos îmbrăcată şi liniştită la această ședință, în timp ce 
Irina suferea şi îşi trăia ultimele ore! 

— Nu m-am dus la ședință ca să mă întîlnesc cu băr- 
batul ei cum insinuezi tu, aveam o lucrare şi la acea oră 
eram foarte preocupată de problemele profesionale. Eu nu 
puteam lipsi în nici un caz, eram vioara întii, dacă vrei 
să ştii! 

— Cu atit mai bine pentru tine! Conştiinţa împăcată. 
Dar de ce aveai totuși insomnii pe care le ascundeai de cei 
de la stațiune, sau le puneai pe seama preocupărilor tale 
profesionale, atunci cînd erai nevoită să recunoșşti că n-ai 
dormit bine? 

— Poate că totuși purtarea lui Păsculescu îmi crea 
probleme. 

— Fii mai explicită! 

— Vroiam să-l îndepărtez cu blindeţe, după decesul ne- 
vestei lui nu puteam fi dură cu el! 

— Nici înainte nu ai fost dură! 

— Ce ştii tu? 

— Ştiu că ai ascultat o jumătate de an serenade la 
telefon şi nu l-ai pus la punct! Sau credeai că sînt de la 
altul? 

— Mariana, destul! Sint gazdă şi politețea mea a fost 
epuizată. Nu mai suport acest ton. Te rog să mă scuzi! 

— Bine. Iartă-mă! 

Mariana se ridică și condusă de Dora își îmbrăcă pal- 
tonul în hol și părăsi apartamentul cu un la revedere abia 
șoptit, la care i se răspunse la fel de lipsit de căldură. Dora 
era rece şi liniştită cînd am plecat, își zise Mariana și eu 
nu am aflat mai nimic. Ea poate fi mulțumită și cred că 
de acum înainte nici pe stradă și nici în altă parte nu-mi 
va mai vorbi. Se va face că nu mă cunoaşte, va întoarce 
capul în altă parte. Mă viîr în sufletul ei şi nimic nu-mi dă 
acest drept. Şi totuşi trebuie să ştiu! 

Dora este extrem de greu de descifrat, cel puţin pentru 
mine. Probabil acest mister, care poate nici nu este cine 
știe ce, o face foarte interesantă în ochii bărbaţilor. Şi un 
gind se ivi în mintea Marianei, la început timid, apoi se 
convinse că i-a venit o idee teribilă şi începu să-și pună la 
punct amănuntele viitoarei întîlniri cu Marius Aldea. 

Parcurse drumul pînă acasă și era cît pe aci să nu sa- 
lute o vecină pe care o stima foarte mult, din cauza preo- 
cupării intense şi grabei de a ajunge mai repede la un tele- 
fon ca să poată să-și pună planul în aplicare. Îl va convoca 
pe Marius şi îl va face să dorească singur să o cunoască 
pe Dora, se va transforma în confidenta lui dacă va urma 
o idilă, şi, cum el nu este discreția personificată, se va 
edifica în privinţa ei. 

Marius nu era acasă, era de gardă, și Mariana se hotări 
să-i facă o vizită la spital. 

Se îmbrăcase în uniforma de spital şi trecuse chiar 
pe la bolnavi, prin saloanele ei, apoi se făcu nevăzută din 
secţie, urcînd la etajul chirurgiei generale. Întrebă pe o soră 
ce medic e de gardă, deși ştia cine este, dar vroia să afle 
unde se găseşte Marius la acea oră, fără să dea de bănuit 
că ar fi venit special pentru el și cînd află că operează, 
iu destul de contrariată. Nu putea renunța însă, nici amina, 
convorbirea cu Dora o învrăjbise, se angajase într-o com- 
petiție, ori ea, ori Dora învingea, așa își explica în acest 
moment faptul că îl va căuta pe Marius chiar la sala de 
operație şi îl va aştepta să termine. Se interesă la ce etaj 
se operează la acea oră şi pătrunse la blocul operator, apoi 
ghidată de vocile care se auzeau, nimeri sala. Se opri în 
prag şi încercă să-l repereze pe Marius, între cei doi băr- 
baţi în halate lungi și măștile pe față, aplecaţi asupra plăgii 
operatorii. Unul își îndreptă șalele la un moment dat, pri- 
virea îi merse spre intrare şi o zări pe Mariana, rămase o 
fracțiune de secundă imobil, apoi schiță un mic semn cu 
capul. Era desigur Marius. Mariana se retrase, ştiind că el 

nu va întîrzia să o caute, imediat ce va fi disponibil, cobori 
treptele la ea în secție şi luă o revistă de specialitate ca 
să-i treacă timpul. 

Se cufundase în citit deja, articolul era interesant, cînd 
auzi voci pe coridor şi recunoscu pe aceea a lui Marius. Se 
ridică de pe scaun şi ieşi pe culoar, exact cînd acesta vroia 
să intre. 

— Sărut mîna! 

— Bună ziua! 

— M-ai căutat, eram curios să știu de ce... am venit 
imediat ce am terminat operaţia. 

— Îţi mulțumesc! Vreau să-mi vezi un bolnav și să-mi 
spui: părerea ta. 

Avea într-adevăr un bolnav care trebuia examinat de 
un chirurg, dar nu intenţionase să-l cheme pe el, de dimi- 
neaţă cînd se pusese problema consultului, acum însă își 
zicea că se potriveşte de minune. Își va face și treaba în 
salon şi în acelaşi timp va angaja pe Marius în problema 
cu Dora. . 

— Credeam că eşti supărată pe mine, zise el, zîimbind 
fermecător. 

Își imaginează că este un pretext de a-l vedea şi a mă 
împăca cu el, nemaipomenit de încrezuţi mai sînt unii băr- 
baţi, îşi zise Mariana, dar nu-i nimic, asta prinde bine 
proiectelor mele. 

— Nu pot fi supărată pe un bărbat seducător ca tine! 

— Și deştept! 

— Și modest! Porniră rizînd spre salon și Marius își 
dădu toată osteneala să corespundă profesional. Examină 
conştiincios și făcu indicaţii precise și competente. Mariana 
era mulţumită. 

Se întoarseră în cabinet și îl pofti să ia loc și îi servi o 
țigară. 

— Nu fumez, mulțumesc, zise el puţin surprins de aceas- 
tă atitudine a ei. 

— Am fost azi pe la Dora Iancu! 

— Cine mai este şi asta? 

— Iubita lui Păsculescu! 

— A, interesant! Ce fel de femeie este? Frumoasă? Fa- 
tală? 

— Aparent nu este nici frumoasă şi nici fatală, dar nu 
ştiu cum o văd bărbaţii. Tu poate ai avea altă părere. În 
general nu este bine să ceri părerea unei femei despre altă 

femeie, sau a unui bărbat despre alt bărbat. Descrierea e 
intotdeauna în defavoarea persoanei, în special femeile sînt 
necruțătoare. .. 

— Tu poți fi și obiectivă! 

_—  Încere! 

— Blondă sau brună? 

— Şatenă, rece, stăpînă pe ea, totuși ascunzind ceva, 
are un aer de mister, se pare că deţine nişte forțe cumva 
oculte. 

— Interesant! Aş vrea s-o cunosc şi eu! 

— Eram sigură că o să spui acest lucru! Eu din păcate 
nu-ți pot face cunoştinţă cu ea... 

— Eram şi eu sigur că o să-mi răspunzi așa! 

Mariana sesiză interpretarea pe care el o dădea răspun- 
sului ei şi decise să-i cînte în strună: 

— Ai impresia că mă tem că o să te pierd? zise ea cu 
cel mai convingător aer de gelozie. 

— Să nu-ţi fie frică, o linişti el. Chiar dacă fac noi 
cunoștințe, nu le uit pe cele vechi! 

— Mulţumesc de asigurare! Să ştii că am să caut un 
prilej să te duc în cercul lor şi să te văd de ce eşti în stare! 
Să nu crezi că vei avea succes fulgerător, să te aștepți la 
cel mai total eșec! 

— Chiar aşa? 3 

— Da, sînt convinsă că nu vei reuși să-i atragi atenţia! 
E. o femeie la care se ajunge greu. 

— Voi încerca! 

— Vezi să nu te îndrăgostești de-a binelea! E măritată 
și are şi un copil şi s-a mai sinucis unul din cauza ei! 

*— Pericolul atrage, tu ştii asta! Am impresia că vrei 
să mă înciţi! 

Deştept băiatul, gîndi Mariana și răspunse: 

— Te contrazici! Mai înainte m-ai acuzat de gelozie şi 
acum îmi spui contrariul! 

— Dacă stau şi analizez bine, și cunoscîndu-te pe tine, 
cred că a doua acuzaţie este întemeiată. Tu nu poţi fi ge- 
loasă, tu eşti calculată în tot ce faci şi zici! Spune drept ce 
-vrei de la mine! 

— Vreau s-o cunoşti pe Dora, dădu Mariana cărţile pe 
faţă. Vreau s-o descifrezi ca pe o partitură muzicală. Eu 
n-am reușit și mă intrigă această femeie, care a jucat un 
rol în tragedia lui Păsculescu şi nu cel mai mic. 

— Puteai să spui de la început așa! 

— Nu m-ai lăsat, îl acuză pe nedrept Mariana. 

— Bine! Explică-mi însă ce anume ţi se pare neobișnuit 
în povestea cu Păsculescu. O iubea pe această Dora, ea 
nu l-a iubit, și-a îmbriîncit nevasta, aceasta a căzut, s-a 
lovit şi a murit. Ce vină are Dora? Așa și de tine se poate 
îndrăgosti un nebun şi... 

— Scuteşte-mă de rest! Am să-ți mai dau cîteva amă- 
nunte. Dora l-a încurajat, deşi nu l-a iubit! 

— O cochetă ca o mie altele, nu putea să prevadă ce 
întorsătură vor lua lucrurile! 

— Suferea şi ea în acest timp și nu știu de ce. Din 
cauza lui Păsculescu este exclus..., cred că nici nu-l sti- 
ma, profesional în nici un caz nu dădea prea mult pe el. 

— Ştii ce scrie el în scrisoarea pe care mi-a trimis-o 
mie! 

— Da, ştiu, că l-au dus colegii în spate. Circula însă 
părerea că este un cercetător de excepţie, că l-au solicitat 
la un institut central. Eu am mai discutat și cu alţii de la 
stațiune și se pare că nu era mare lucru de capul lui. 

— Ca bărbat era bine și cred că avea succes la femei! 

— La Dora n-a avut! 

— Am să încerc şi eu. Acum chiar doresc să o cunosc! 

Mariana îl privi gînditoare şi el observă. Întrebă: 

— Ce te uiţi așa la mine? 

— Mă întreb în ce costumaţie să te prezint Dorei! 

— Nu înţeleg! 

— Nu ştiu cum îţi şade mai bine, în costumul tău de 
doc alb şi cu calota asta pe cap, sau în haine negre şi cu 
papion la gît. Gindesc că în frac ai fi răpitor! Te şi văd 
aruncînd cozile fracului și așezîndu-te picior peste picior, 
sau cu ele zburînd în vîrtejul unui dans... 

— Să ştii că nu am frac! Îmi lipseşte din garderobă, 
dar am vreo trei uniforme date de sora şefă! 

— S-ar putea s-o impresionezi mai repede așa! Ea nu 
vede prea des chirurgi! 

— Ca tine, de pildă! 

— Ca mine şi ca alte femei care lucrează în spitale! 


_— Presupun că dacă eu merg în ţinută de seară, tu: 


vei arbora o rochie din alea lungi. Mă întreb cum ţi-ar 
sta! 2 

— Dacă ne decidem pentru această variantă, ne vom 
admira reciproc. Tu însă avînd o misiune de îndeplinit, și 

nu prea uşoară, cred că vei fi cu totul absorbit. Dacă scapi 
cu bine şi nu te sinucizi, a doua zi ne vom comunica im- 
presiile şi vom vedea ce va mai fi de făcut. 

— Citeodată am senzaţia că mă crezi un prost... 

— Nu, băieţaș! 

— Nu-mi mai zice băiețaș şi în general termină cu aerul 
acesta de profesoară. Sper că nu vrei să ne certăm iar? 

— Deloc! Te rog să mă scuzi dacă fac pe mămica 
din cînd în cînd, deformare familială! Deşi te supără acest 
lucru, trebuie să admiţi că eu, ca mamă de familie, am 
mai multă experienţă de viaţă decit tine şi oarecum asta 
îmi dă dreptul să te tratez de sus. 

Mariana își dădea seama că se află pe teren alunecos, 
încerca să dreagă lucrurile, dar le înrăutățea, observa cum 
pe faţa lui se aşterne iritarea și căuta cu febrilitate o ie- 
șire. Situaţia fu salvată de o soră care o chemă la tele- 
fon. Mariana părăsi cabinetul sperînd că şi el se va de- 
cide să plece. Marius Aldea însă nu se mișca de pe scaun. 
Cind reveni, şi întîrziase cit puiuse de mult, îl găsi în pi- 
cioare privind pe fereastră: 

— Te rog să mă scuzi, zise Mariana. 

— Nu-i nimic! Mă întreb de ce naiba ne certăm de 
cite ori ne întîlnim, cu alte persoane care îmi sînt cate- 
goric antipatice nu mă cert niciodată, sînt politicos! 

— Nu-ţi mai bate capul! Sintem două firi deosebite şi 
este firesc să existe ciocniri, mai ales că nu ne cruțăm 
unul pe celălalt. Sîntem însă doi buni prieteni şi ne sti- 
măm reciproc. Mariana vedea efectul cuvintelor ei, se pe- 
trecea procesul invers, fața lui se însenina treptat și în 
fine îi apăru zimbetul pe buze. Era fermecător și ce uşor 
era totuşi de obținut, își zise Mariana, zîmbetul acesta și 
bucuria care iradiază din el. Ca un copil gîndi ea, dar se 
feri să-i mai spună acest lucru şi se duse la dulap să-și 
scoată paltonul să se îmbrace de plecare. 

— Deja pleci? 

— Bineînțeles! Tu eşti de paiăă, dar eu ce mai caut 
la această oră în spital? N-am nici o urgenţă, deci nici o 
justificare, acasă mă așteaptă ai mei. 

O ajută să se îmbrace fără să mai spună nimic. Ca să 
rupă tăcerea, Mariana zise în timp ce îşi aranja căciula 
în mica oglindă de deasupra chiuvetei: 

— Am înţeles! 


leșiră împreună din cabinet şi se despărțiră la scară ca 


niciodată de prieteni. 

Abia de 1 Mai cercetătorii staţiunii experimentale 
o invitară pe Mariana să petreacă împreună cu familiile 
lor, cele două zile libere la o cabană din munți. Închiria- 
seră de fapt două cabane la două sute de metri una de 
alta, fiindcă erau șapte familii, cabanele aveau cîte patru 
camere și către priînzul primei zile, mașinile lor, cu port- 
bagajele încărcate cu tot ce își imaginaseră că le-ar putea 
fi util, soseau una după alta, întîmpinate de cei deja ca- 
zaţi. Nu erau la prima lor ieşire de acest gen, se cunoșteau 
aşa de bine, de mult timp se stabilise în grupul lor un 
fel de diviziune a muncii, astfel încît cei ce sosiseră primii 
aprinseseră un foc, începuseră pregătirea mesei. Bărbaţii 
strîngeau crengi uscate, aranjau friptura la proţap, femeile 
așezau mesele scoase din camere, copiii transportau cele 
necesare de la mașini. În agitația generală, Mariana putu 
cu greu să anunţe sosirea a încă unui invitat și Marius Al- 
dea se văzu nevoit să se prezinte singur. 

— Stai pe lîngă bătrînul acela, îi zise Mariana în fugă, 
este un profesor de la un institut central, bătrina este ne- 
vasta lui. Ține-le de urit, pînă aranjăm noi totul. 

— Care este faimoasa Dora? 

Mariana care tocmai spăla salata la fîntina de lîngă 
cabană, îl împroșcă din greșală cu apă şi îi zise: 

— E în grupul de lîngă foc, ghiceşte care se potrivește 
cu ce știi tu despre o femeie fatală! 

— Bătrîna nu este, fetiţa aceea nu poate fi, cea solidă 
nu are aer de eroină, poate aceea cu pantaloni albaștri? 

— Ai ghicit, dar n-a fost greu, ai mers prin excludere. 
Ce impresie îţi face? 

„să În concluzie, pregăteşte-ţi hainele de seară şi la 
prima ocazie ivită te anunț şi mergem în societatea lor. 


— Niţel cam băieţoasă, cu părul scurt și slabă! 

— Nu este genul tău? 

— Nu prea! 

— Fă efortul şi închipuie-ţi că este femeia visată de 
tine! Du-te în grupul lor și fă-te util! 

— N-ar fi mai bine să mergi cu mine și să mă prezinţi? 

— Ce, băiețaș? Ți-e frică şi trebuie să meargă mămica 
cu tine de mînă? 

— Fără ironii! În casă cînd mi-am dus bagajul, m-am - 
prezentat singur, dar aici, nu mă mai simt în stare s-o 
fac! E... penibil! De fapt, tu m-ai pus în această situa- 
ție... 

— Cu consimțămîntul tău, presupun că ești major! Nu 
te-am răpit, ca dovadă, priveşte-ți mașina, pe care singur 
ai condus-o pînă aici, conștient sper, nu în stare de con- 
fuzie mintală! 

— Pentru ceilalţi sînt invitatul tău! 

— Fereşte-te să spui așa ceva, că intră la idei soţul 
meu! 

— E şi mai bine! Sînt invitatul nimănui! 

— Nu-ţi fă probleme inutile! În zarva asta nu se mai 
știe cine pe cine a invitat, nu-ţi cere nimeni explicaţii, 
intră în grupul lor şi comportă-te ca la tine acasă! 

=— O să încerc, nu am altă ieșire! 

— Acum gata, du-te la datorie, ajunge cu sfiala și cu 
lamentările! 

Marius își aprinse o ţigară și se îndreptă spre grupul 
de lîngă foc, Mariana care terminase de spălat salata se 
duse la masă, unde trebuia s-o așeze pe farfurii. În timp 
ce mîinile ei îndemiînatice lucrau, urmărea pe Marius Al- 
dea care pătrunsese în grup și intrase în vorbă cu bătrîna, 
așa cum îi sugerase ea. 

— Pentru copii, să punem o masă separată, propuse o 
femeie, mamă a doi ţînci care se mișcau odată cu ea în 
jurul mesei. 

— Da, e o idee bună, sînt destul de mulţi şi cei mai 
mari vor prefera să fie singuri, fără părinți. 

Marius terminase sau aruncase ţigara, se aplecase dea- 
supra focului și întorcea friptura împreună cu soţul Dorei. 
A intrat în rol băiatul, gîndi Mariana și căută din priviri 
pe Dora. Aceasta nu participa la pregătiri, face pe prin- 
țesa, îşi zise Mariana și un moment fu chiar iritată de con- 
statarea că ea şi-a stricat manichiura cu salata în timp ce 

Dora priveşte ca la spectacol. În sfîrșit, își înfrînă porni- 
rea, dacă așa se obișnuiește în grupul lor, eu sînt o străină 
nu pot face nici o obiecţie. 

— Cite platouri cu icre sînt? Trebuie să le împărţim 
în farfurii mai mici ca să fie mai ușor de servit, propuse 
din nou o femeie. 

— Mai are în mașină careva farfurii?, întrebă Gertruda 
cu voce tare ca să fie auzită probabil și de Dora. 

Soţul acesteia se desprinse de grup, desigur primise dis- 
poziţii să o facă, se îndreptă spre o mașină și scoase din 
port-bagaj un teanc de farfurii din plastic pe care le aduse 
la masă. 

— Dora totdeauna face așa, nu dă tot ce are de la în- 
ceput, ca toată lumea, veni critica Gertrudei. 

— De aceea ai strigat tu, ca să audă ea?, întrebă Ma- 
riana mai mult ca să-i facă plăcere Gertrudei. 

— Nu e zgîrcită, dar nu-i place să se amestece nici ea 
nici lucrurile ei, dacă se poate. E o femeie mai rece, dar 
bărbatu-său e un om admirabil din toate punctele de ve- 
dere! 

— V-am văzut odată dansînd împreună, vă potriveaţi 
foarte bine! p 

— E un bun dansator și și mie îmi place! Sîntem “sin- 
gurii care nu obosim pînă dimineaţa. Într-o ocazie am dan- 
sat numai noi o noapte întreagă, am dat un fel de spectacol 
pentru ceilalți. Eram mai tînără cu vreo trei ani şi mai 
slabă. Acum nu ştiu ce să mai fac, dar mă îngrașş fără să 
măninc prea mult. Spune-mi nu există un tratament... 

— Există, dar e periculos. Cel mai bine ar fi dacă ţi-ai 
educa voinţa să nu mănînci prea multă pîine! 

— Nu pot, am încercat! 

— Așa mi se răspunde mereu! 

— Tu ai putea? Fă proba și pe urmă să vorbeşti! E 
foarte greu, voi cei slabi, care vă puteţi permite să mîn- 
cați orice bunătăţi doriți, nu mă imaginați ce cereţi ... 

Eu nu-ţi cer, scumpo, gîndi Mariana, aș fi fericită dacă 
ai uita că sînt medic şi nu m-ai sili să transform și această 
zi, în zi de consultaţii. În grup se produseseră schimbări, 
acolo, lîngă foc. Marius își începe atacul, observă Mariana. 
Acesta stătea pe un trunchi împreună cu Dora. Băieţașul 
știe bine lecţia, a reușit să o atragă deoparte. Ce n-aş da, 
să pot auzi ce-i spune, își zise Mariana și se întoarse spre 
Gertruda care o întrebase ceva 

— Poftim? o făcu ea să repete. 

— Te-am văzut că ești preocupată și te-am întrebat 
unde te gîndești. Știu că la o astfel de întrebare, de obicei 
se răspunde cu o minciună... Sa aaa ia 

— A, nu, de ce să mint... Oare e destulă pîine tăiată? 
Cînd eram gînditoare, număram persoanele și calculam cîte 
felii trebuie. | | 

— Se usucă dacă rămîne, vom mai tăia pe parcurs, opi- 
nă Gertruda. | | 

Dora și Marius vorbeau destul de interesaţi de cele ce-și 
spuneau şi nu dădeau nici o atenţie persoanelor din jur. 
lancu se ocupa îndeaproape de friptură înconjurat de cî- 
ţiva copii, profesorul cel bătrin plecase din nou după cren- 
gi, soţia lui își scosese un baschet din picior şi continua 
să se descalţe, probabil intenţiona să facă plajă, deoarece 
își adusese o saltea pneumatică, pe care o plasase departe 
de foc și în plin soare. 

— Unde sînt ceilalţi bărbaţi? 

— În spatele cabanei, se uită la motorul mașinii noas- 
tre şi discută. Poţi să-i vezi pe fereastră, dacă îţi este dor 
de ei! 

— Nu știam unde dispăruseră. L-au lăsat pe profesor 
singur, n-ar fi bine să-i facem atenţi? propuse Mariana. Se 
sperie însă imediat de cele zise de ea însăși. Dacă năvăleau 
ceilalţi, se strica liniștea de care aveau nevoie cei doi, Ma- 
rius și Dora, ca să discute nestingheriţi. 

— Nu încerca, că nu reușeşti! Cînd este vorba de ma- 
șini, uită și de foame. Nu sîntem gata cu masa și nu ne 
strică să fim lăsate în pace! - 

Dora probabil consideră că din moment ce soţul ei pre- 
sătește friptura, ea nu mai are nici o obligaţie, sau poate 
că e invers, el face treabă ca să o acopere pe ea, să nu fie 
criticată de ceilalţi, gîndi Mariana. Riscă o întrebare: 

— Soţul Dorei este tot așa de gospodar şi acasă? j 

— Este foarte priceput și îi place să se bage în bucă- 
tărie. Dora îl lasă. Pe mine, drept să spun, m-ar deranja. 

— Dacă lui îi face plăcere poate mai multă ca ei... 

— Şi ea se pricepe cînd vrea... 

— Cred că nu i se întîmplă prea des! 

— Văd că te preocupă Dora, ești cu ochii numai pe 
cei doi! Scuză-mă că te întreb, cu tine a venit chirurgul? 

— Nu, a venit singur, cu mașina lui! 

— Dar tu l-ai invitat! Nu, să știi că ai făcut foarte 
bine, dacă îţi face plăcere poţi invita pe oricine în grupul 
nostru, nu o lua ca un reproș, eram numai curioasă. Am 
impresia că purtarea lui te decepționează. 

— Oarecum ... 

— Nu este nevoie să-mi spui mai mult! 

— Gertruda, nu-ţi imagina cine știe ce, sîntem prie- 
teni, este adevărat, credeam că este util să mai aveţi o 
cunoștință medic. 

— Da, înţeleg, înţeleg, mori de grija noastră, zise Ger- 
truda rizînd. Cum de nu mi-am închipuit! 

Mariana o privi cu ciudă, incapabilă să găsească o expli- 
caţie mai ușor de crezut. Și culmea, gîndi ea, acum nici 
nu pot să mă mai uit ce fac cei doi, sînt sub supraveghere 
și eu. 

— Cum stăm fetelor cu masa, mai aveţi mult? Vocea 
lui Mihai Tomuș răsună veselă la început și apoi parcă se 
frînse. 

— Vezi în ce stadiu este friptura, noi sîntem aproape 
gata, îl expedie Gertruda, care ar fi continuat convorbirea 
cu Mariana. Aceasta însă, îl privea pe Tomuș, care ră- 
măsese nemișcat, cu ochii la cei doi, de pe trunchiul de 
lîngă foc. Dora şi Marius Aldea discutau cu însufleţire și 
nu se uitau în jur. Mariana observă că Tomuş este foarte 
palid, un moment vru chiar să-l întrebe dacă nu cumva 
se simte rău, dar acesta întoarse capul și zise: 

— Cine e cetățeanul de lîngă foc? 

Mariana observă că evită să pronunțe numele Dorei și se 
făcu că nu pricepe la cine se referă. Tomuș preciză, iritat: 

— Tel care este așezat pe copac, pe ceilalți se înţelege 
că-i cunosc, foarte ciudat că mai întrebi! 

— Acela tînăr este un chirurg, invitatul Marianei, inter- 
veni Gertruda care revenise pe terasă cu niște pahare. 

— În regulă, zise Mihai Tomuş, îndreptîndu- -și privirea 
spre nevasta lui, care îi făcu un semn nu prea discret, să 
tacă. După un moment de ezitare, se îndepărtă de terasă, 
fără să se apropie de grupul de lîngă foc, își făcu de lucru 
la fîntînă, își aprinse o ţigară și, în sfîrșit, cu pași leneși 
se duse la soția profesorului. 

— Friptura e gata, răsună vocea inginerului Iancu, so- 
țul Dorei. 

— ŞI noi am terminat cu aranjatul mesei, dădu replica 
Gertruda de pe terasă. Chemaţi lumea la ospăț! 

— Nu mai așteptăm? Mai sînt trei familii de venit, 
zise una din femei, dar Gertruda nu era dispusă să lase 
să se răcească friptura, 'de dragul unor oameni nepunctuali. 

— Mămică ce găsesc, cînd voi veni! Să se învețe min- 
te! Cu mine nu le merge! 

Ea, ca soţie de director, se considera gazdă, deşi fie- 
care își plătise partea și își adusese în port-bagaj provi- 
ziile pentru cele două zile. Mariana era ea însăși de părere 
să nu aștepte, dar nu vroia să întrerupă discuţia dintre 
Dora și Marius, în plus, îl observa încă și pe Tomuș, că- 
ruia îi pierise foamea probabil subit, fiindcă vorbea acum 
cu soţia profesorului și nu dădea nici o atenţie celor spuse 
mai înainte de Gertruda şi Iancu despre masă. Nu se oferi 
deci să-i anunţe pe cei din spatele vilei și continuă să-și 
facă de lucru cu niște şerveţele. 

— Mariana, cheamă te rog tu pe soţul tău și pe cei- 
lalţi, veni porunca Gertrudei. 

— Câţi sîntem?, temporiză Mariana. 

— Patru familii și doi burlaci. Copiii nu-i mai număr, 
ei sînt separați. Ştii că am invitat-o și pe fata lui Păscu- 
lescu, dar n-a vrut să vină. 

Profesorul şi inginerul lancu se apropiau de terasă și 
pe salteaua ei pneumatică soţia profesorului se încălţa în 
bascheţi, vegheată de Mihai Tomuş. 

— Bărbatul tău este foarte atent cu bătrîna, comentă 
Mariana. 

— Ei sînt invitaţii noștri de onoare, oameni situaţi bine, 
instruiți, au călătorit mult... | 

— Îl ajută pe soţul tău în probleme profesionale, cred, 

«puse Mariana observînd că și Dora şi Marius s-au ridicat 
și pornesc spre vilă. 

— Nu-l poate nimeni ajuta pe Mihai, răspunse Ger- 
truda; el face numai după capul lui. E foarte mîndru și 
încăpăţinat. 

Cineva, probabil un copil, anunţase şi pe cei din spatele 
vilei și acum urcau pe rînd cele cîteva trepte și se așezau 
la masă. Mariana stătea deoparte și observa în continuare 
reacţiile. directorului, ale Dorei şi chiar pe ale lui Marius. 

— Tovarășul director în capul mesei, propuse cineva. 

— 'Ține-ţi gura, spuse încet 'Tomuș, îl punem pe profesor 
acolo! 

Profesorul fu condus, apoi soţia lui, Mihai Tomuș nu 
se aseza, o văzu pe Mariana și se grăbi să o plaseze lingă 

soţul ei, apoi îl luă de braţ pe Marius și îl sili să ia loc 
în dreapta Marianei, așezindu-se în sfîrșit şi el alături de 
acesta. Dora era undeva în partea opusă a mesei, în stînga 
soţiei profesorului şi în dreapta soțului ei. Perfect aranjat, 
gîndi Mariana. Nu s-a făcut nimic la întîmplare, am văzut 
cu ochii mei, chestia se complică. 

Se făcuse seară şi deși era destul de rece, vroiau cu 
toții să facă o plimbare prin mica staţiune care deşi era 
frecventată de cîţiva ani de ei tot nu se săturau să-i admire 
priveliștele, la toate orele zilei şi în orice anotimp. Ieşiseră 
pe rînd din vile, pe măsură ce se echipau, după scurta 
odihnă de după-masă și grupurile se răzleţeau imediat ce 
se depărtau de cabane. Mariana, care se retrăsese de la 
ospăț pe la orele patru şi încercase în zadar să-și facă siesta 
în camera care le fusese rezervată, situată chiar lingă te- 
rasă, obosită de gălăgia care ţinuse tot timpul, simţea ne- 
voia acută de linişte, astfel încît fu printre primii gata de 
plecare. Soţul ei se dusese cu copiii la cabana centrală după 
vederi și obiecte de artizanat. Marius nu dădea nici un 
semn că ar avea să-i spună ceva şi nici nu se vedea, astfel 
că Mariana se văzu nevoită să intre într-un grup în care 
nu prea cunoștea lumea. Mergea tăcută și mulţumită că 
nu e solicitată în convorbire, privea munţii din zarea de- 
părtată și savura prospeţimea aerului și a verdeţii. 

— Ești indispusă, draga mea, i se adresă Gertruda care 
îi ajunsese şi o prinse de braț. 

— Nu, sînt puţin obosită, răspunse Mariana zimbina. 

— De ce n-ai rămas la cabană? 

— Îmi face bine plimbarea, te asigur! 

Gertruda părea că se îndoiește, dar nu mai zise nimic, 
privi însă în urmă și trecu în revistă grupul în căutarea 
cuiva anume. Mariana știa la ce se gîndeşte, nu mai încerca 
să o convingă că se înșeală fiindcă își dădea seama că 
n-ar face decit să-i întărească bănuielile. Căută un subiect 
de convorbire. 

— A fost reușită masa, pînă la urmă au sosit teţi, vre- 
mea a fost splendidă, să sperăm că și mîine va fi o zi la 
fel de frumoasă! 

— De dimineaţă facem o excursie, urcăm pe munte. 

— Admirabil, copiii vor fi fericiţi. 

— Cel puţin ei să se simtă bine, zise Gertruda cu un 
oftat. 

— Tu nu te bucuri, ai ceva neplăceri, o întrebă de data 
asta Mariana pe Gertruda, privind-o cu interes trezit subit. 

— Tomuș este nervos și cînd este așa nu mai pot ve- 
dea nimic în roz. 

— Ce i-a venit? 

— Nu știu, de dimineaţă cînd am pornit era foarte ve- 
sel, a glumit tot drumul pînă aici, acum însă nu mai are 
chef de nimic. 

— E obosit și el, petrecerile istovesc mai rău ca munca. 

— Poate să fie şi asta, dar la el se manifestă cu iritare, 
cu reproşuri și chiar cuvinte jignitoare. 

— Cînd e în toane rele, lasă-l singur, nu te expune! 

— Așa am și făcut! Mă întreb însă cu ce am greșit de 
trebuie să suport astfel de scene, atit de dese și neașteptate. 

— Dacă ai soţ director, ai și neplăceri. Nervii lui sînt 
suprasolicitaţi și se descarcă pe tine, la serviciu nu are voie, 
nu-și poate permite. 

— Îmi dau seama. Înainte de a fi director nu era așa, 
într-adevăr! Am trăit foarte bine mulţi ani, acum însă ade- 
sea e de nesuportat, ţi-am mai spus eu! 

— Da, îmi amintesc, și repet că trebuie să fii înțelegă- 
toare, să eviţi să te manifești și tu în același fel cu el. 

— Cît o să mai pot! 

— Gertruda să nu faci prostii! Te rog un lucru! La- 
să-mă să te ajut, cînd treci prin momente grele, vino la 
mine și nu acţiona înainte de a ne sfătui. Îmi promiţi? 

— Nu depinde numai de mine! Ți-am spus că și el mă 
suportă greu! 

— Tu să te convingi de un lucru, că nu trebuie cu nici 
un preț să-ţi strici căminul. Să nu-ți uiţi copilul care are 
nevoie de tată, este mare şi... 

— Mi le spun și eu toate astea! 

— Şi casa ta, aşa de frumos aranjată! 

— Mă simt uneori așa de singură în ea, îmi e urit. 
Uneori regret micul apartament în care venea adesea şi 
mama. 

— Poate să vină și aci unde stai acum! 

— E mai greu. Acolo mama locuia pe acelaşi palier cu 
noi. Și nici nu vreau să o chem, nu ţin să ştie că sufăr, 
ar durea-o și pe ea, la ce bun să-i tulbur bătrîneţile cu 
necazurile mele. 

— Ai perfectă dreptate. Te înţeleg și aș vrea să-ți pot 
fi de folos. 


— Îmi ești. După ce vorbesc cu tine sînt mai liniștită 
un timp, mai răbdătoare, mai sper că totul va trece și vom 
reveni la viaţa de mai înainte de a fi director. 

Mariana suferea şi ea pentru Gertruda. În liceu se cu- 
noscuseră puţin, de cînd deveniseră prietene, o îndrăgise 
pentru sinceritatea ei, căldura sufletească, încrederea pe 
care o manifesta de cîte ori se întîlneau. Ar fi vrut să 
aibă puteri de vrajă, să schimbe totul, să-i redea fericirea. 
Spera că este adevărat, că se liniștea după convorbirile cu 
ea. Mariana intenţiona să nu o lase să facă un gest necu- 
getat, mai ales că acum îi încolţise în suflet ideea că tot 
Dora este de vină. Trebuia să mai verifice, adesea deduc- 
țiile ei nu erau juste. Ceea ce observase în cursul acestei 
zile putea fi interpretat în defavoarea Dorei: Tomuş îi fă- 
cuse impresia unui om preocupat să o păzească pe aceasta 
de Marius. Aici să fie oare sursa necazurilor Gertrudei? 
Cind Dora i-a spus de acele serenade la telefon, din gre- 
șeală a lăsat-o pe Mariana să afle că ea se aştepta la sere- 
nade de la mai mulți, sau cel puţin de la doi. 

Mergea fiecare cu gîndurile ei, priveau în jur, dar nu 
vedeau, mintea era preocupată de probleme grave, se de- 
părtaseră de ceilalți și le făcea bine această singurătate. 
Tăceau. Și Mariana își aminti de plimbarea lor prin frun- 
zele veștede, în toamnă, cînd Gertruda îi vorbise pentru 
prima dată de necazurile ei. Se schimbaseră multe de 
atunci. Păsculescu murise, aflase lucruri noi în legătură 
cu el și cu Dora, dar mai ales, se atașase de Gertruda. 
Atunci spovedania ei o obosea, suporta greu nevoia aces- 
teia de a împărtăși cuiva suferințele, și se părea că Gertruda 
exagerează, amănuntele pe care i le dădea o enervau. As- 
tăzi suferea cu ea, era gata s-o ajute, era revoltată cumva 
că soarta o pusese pe Gertruda în competiţie cu Dora, 
competiție din care totdeauna soţia pierde, oricît ar fi de 
bună, își zise Mariana. Bine că cel puţin nu bănuiește ni- 
mic, Tomuş n-a avut cruzimea să-i spună, dacă totul va 
trece, va uita mai ușor. 

Cineva o strigă pe Gertruda și se întoarseră, observară 
un nou grup, le ajunsese din urmă și în el era și Marius 
Aldea. 

— Să-i așteptăm, zise Mariana, cu intenţia de a vorbi 
cu Marius. Era torturată de curiozitate. Gestul ei aduse un 
7îmbet pe buzele Gertrudei. 

— Cum vrei tu, răspunse ea. 

Fiindcă și aşa se ştia bănuită, Mariana se decise să pro- 
fite de ocazie și îi spuse Gertrudei: 

— Fii drăguță şi fă în așa fel să pot sta cu Marius Aldea 
de vorbă măcar un sfert de oră! 

— Am să încerc, promise Gertruda, va să zică nu m-am 
înșelat! 

— Am să-ţi povestesc eu o dată, nu e ce crezi, zise 
Mariana, dar vezi cum mă ajuţi, să nu observe toţi că vrei 
să ne laşi singuri! 

— Să sperăm că mă voi pricepe, nu trebuie să vă de- 
părtaţi prea mult, dacă vrei să nu bată la ochi, mergeţi cu 
un pas înaintea sau în urma noastră. Nu va putea auzi ni- 
meni ce vorbiţi, voi avea eu grijă să nu tac deloc și să 
nu-i las să asculte cumva. 

— Mulţumesc! 

De fapt Mariana regreta că nu avusese răbdare pînă 
vor putea vorbi nestingheriţi și fără suspiciuni. Ar fi dorit 
un loc liniştit şi timp suficient, să poată analiza amîndoi 
cele ce-i va relata Marius. La repezeală și cu acest grup în 
spate, nu va putea fi atentă și nici el nu-i va povesti pro- 
babil totul, va uita unele lucruri, unele cuvinte şi gesturi 
și nu trebuia omis nimic. Această Dora, dacă este adevărat 
că acum cochetează cu Tomuş, așa cum a făcut cu Păscu- 
lescu, și este în perspectivă să mai distrugă o familie, după 
ce a distrus una, trebuie demascată şi pusă la stilpul in- 
famiei. Mariana o ura în acest moment, deși personal nu-i 
făcuse nimic. Din cauza ei, gîndea Mariana, mă expun unor 
bănuieli acum și m-am mai expus și în alte ocazii, tot da- 
torită ei. 

— Nu vă e frig? Mie mi-au îngheţat mîinile, n-am bu- 
zunare, n-am mănuși, zise o femeie din grup. 

— Vino la mine să te încălzesc, uite, îți dau șalul, fă-ţi 
un manşon din el, propuse Gertruda mereu în rol de gaz- 
dă atentă. 

— Bună idee, mulțumesc, dar ţie nu-ţi trebuie șalul? 

— Mie nu mi-e frig, m-am acomodat. 

Gertruda o luase de braț pe una din femei și profitînd 
de o îngustare de teren se înșirară cite doi, Mariana rămi- 
nînd cu Marius ultimii. 

— De cînd aştept să vorbesc cu tine, zise ea în şoaptă, 
ceilalți nu erau prea departe. 

— Da? De ce? întrebă chirurgul mirat. 

— Cum de ce? Vreau să ştiu ce aţi vorbit! 

— Nimic deosebit! 

— Marius nu fă pe misteriosul și pe discretul cu mine. 
A fost vorba că îmi spui tot ce discutați! 

— N-am discutat nimic special, îți repet! 

Mariana încerca să nu-și piardă calmul: 

— Despre ce aţi vorbit? 

— l-am povestit cum a murit Irina Păsculescu și i-am 
spus şi de scrisoare, de bănuielile mele... 

— N-ai omis nimic! Bravo! S-a priceput să te tragă de 
limbă și eu care speram s-o descoși tu... 

— Ce ai cu femeia asta? De ce n-o lași în pace? 

Mariana simțea că explodează de indignare: 

— Te-a dat gata și pe tine! Te-a convins, ţi-a băgat în 
cap tot ce i-a convenit, încă o dată bravo! De asta te-am 
adus aici!? 

— Tu m-ai adus? Parcă ziceai că am venit singur! Și, 
apropo, nu mă mai dădăci că m-am cam săturat! 

Ceea ce se întîmplase cu Marius depășea puterea de 
înţelegere a Marianei, furia o orbea, încerca să se stăpi- 
nească, să nu dea drumul la cuvinte, dar fără voia ei îl 
copleşi cu o ploaie de insulte: 

— Papă-lapte ce ești, te-a cucerit, te-a făcut praf! Nu 
i-a trebuit mai mult de un sfert de oră ca să te dea gata, 
ce fel de femeie o fi, cerule, de nu rezistaţi nici unul? Cînd 
ai să te arunci înaintea trenului am să joc de bucurie, așa 
meriţi! Ai venit aici cu intenţia să o cucerești tu și ai 
picat ca o muscă în lapte! Cum de au avut încredere în 
tine? 

— Ce te-a apucat dragă, drept cine mă iei? Sînt băr- 
batu-tău să-mi faci scene? Eşti ridicolă! 

— Sînt, ai dreptate, dar tu m-ai pus în situaţia asta! 
Tu ai venit la mine cu povestea lui Păsculescu și m-ai 
rugat ... 

— Povestea lui Păsculescu s-a încheiat cu moartea lui. 
Ce mai vrei? De ce o persecuţi pe biata femeie cu curiozi- 
tatea ta morbidă.. . 

Nu, Mariana nu mai putea suporta, surpriza de a-l găsi 
total schimbat, furia, indignarea pe care o simţea cînd se 
vedea pe neașteptate acuzată tocmai de el, depășiseră limi- 
tele răbdării, nu mai găsea cuvinte să-l lovească și nici să 
se apere, se înăbușea pur și simplu dacă mai continua. În- 
toarse spatele și o porni singură spre cabană, fără să mai 

gindească că ceilalţi au observat poate cearta lor şi inter- 
pretează faptul cu totul altfel decit era în realitate. În- 
tr-adevăr grupul se oprise și o privea cum se depărtează. 
Marius se alăturase cetei, dinspre vilă se mai zăreau trei 
persoane şi abia cînd îi văzu realiză Mariana greşeala co- 
misă. Potolită de mersul rapid, avu puterea să se oprească 
şi să spună că a uitat probabil radiatorul în priză şi se 
duce să verifice. Sperînd că a fost crezută cel puţin de 
aceștia, care n-o văzuseră certîndu-se cu Marius, se apro- 
pie de cabană, intră în cameră și se culcă pe pat extenuată. 

Deschisese fereastra care dădea spre terasă, se învelise 
cu două pături călduroase și încerca să-şi facă ordine în 
gînduri și să se liniștească. Își stricase seara, după discuţia 
cu Marius, era sătulă de toţi și de toate, era obosită și tru- 
peşte și psihic. Somnul i-ar fi făcut bine, dar ceilalți nu 
vor întîrzia să apară și din nou va fi gălăgie, vor veni şi 
copiii, va trebui să le dea cina, inutil să încerce să adoar- 
mă. Va începe pregătirea mesei de seară, ar putea să pre- 
texteze că o doare capul și să se sustragă, dar gestul ei 
ar fi interpretat şi comentat, era mai bine să intre în grupul 
femeilor şi să se poarte ca și cum nimic nu s-ar fi întîm- 
plat. De fapt ei nu i se întîmplase mare lucru; că Marius 
se lăsase sedus de Dora, era treaba lui, cît despre Gertruda, 
va face pentru ea ce se poate, nimeni nu-i cerea imposi- 
bilul. 

Liniştea cabanei fu tulburată de niște pași care se apro- 
piau. Mariana distinse vocea Dorei şi a lui Mihai Tomuş. 

— N-a venit încă nimeni, toate luminile sînt stinse, 
spuse bărbatul și se auzi dușumeaua de scîndură a terasei 
scîrţiind sub picioarele lor. 

Mariana se felicita că nu a aprins lumina și că geamul 
este deschis. Cei doi se așezaseră după toate probabilitățile 
chiar sub fereastra ei şi tăceau. Admiră natura, gîndi Ma- 
riana. 

— Vrei o ţigară? întrebă încet Tomuş cu o voce pe 
care nu i-o cunoștea, caldă şi parcă mai tînără îşi zise 
Mariana, fără duritatea obișnuită. 

— Mulţumesc! Vocea Dorei, era abia șoptită, uşor tre- 
murată. I-o fi frig? O fi îmbrăcată subţire, se întrebă doc- 
torița. 

— Dora! 

— Te rog, taci! 

Ei, nu, de ce să tacă, lasă-l să vorbească, vreau să aud 
și eu, ştiu că nu este frumos și ar trebui să tușesc, să vă 
fac atenţi că nu sînteți singuri, dar mi-e teamă s-o fac, 
este prea tîrziu acum. Dacă tot mi-am încărcat conștiința, 
cel puţin să-mi lămuresc unele nedumeriri. 

— Băiat simpatic chirurgul, nu? 

— Cam copilăros, răspunse Dora prompt, mi-a povestit 
cum a operat-o el pe biata Irina, destul de încrezut și cam 
fanfaron. 

Mariana ar fi dat mult ca Marius să poată auzi cum îl 
caracterizează Dora, simţea o mare satisfacţie și ar fi feli- 
citat-o în altă împrejurare pentru talentul ei de psiholog. 

— Credeam că-ţi place, este băiat tînăr și frumos, este 
și chirurg, femeile sînt atrase de astfel de bărbaţi. 

— Fii sigur că pe mine m-a lăsat rece! 

Tăcere. Mariana abia mai respira de teamă să n-o simtă 
cei doi. Ar fi vrut să se întîmple ceva, să vină careva şi să 
întrerupă scena de pe terasă. Dacă ar avea curaj acum să 
iasă și să le spună, ce să le spună? 

— Ce mînă caldă ai! 

— Am mănuși groase, nu suport frigul la miini. Vocea 
Dorei tremura, dar nu de frig. 

— Noaptea trecută am visat să mergeam de mînă și uite 
că visul mi s-a împlinit. Încotro ne duceam nu-mi dădeam 
seama, dar la un moment dat a apărut cineva, nu mai ţin 
minte cine, vroiam să-mi trag mîna și nu puteam, știi cum 
este în vis, vrei să faci o mișcare și nu poţi. M-am speriat 
și m-am trezit! 

— Vise de noapte. Am citit că nu au nici o semnifi- 
caţie! 

— Semnificație poate nu au, dar visăm totdeauna în 
legătură cu preocupările noastre. Dacă stai și analizezi gă- 
seşti de ce am avut un astfel de vis. Teama noastră per- 
manentă . .. 

— Dacă s-ar găsi un medicament să ieșim din această 
stare cu ajutorul lui, să fim iarăşi liniștiți! 

— Nu cred că l-aș lua! 

— Îţi place să te chinui? 

— Fără acest chin viața nu ar avea nici un haz! 

Dacă mai durează mult cred că ţip, își zise Mariana. 
Pe unde naiba umblă ceilalți și proştii ăștia doi nu văd 
că în spatele lor fereastra e deschisă? Mă silesc să le as- 
cult șoaptele, cine ştie ce va mai urma, cum să ies din 

această situaţie nenorocită? Uitase că dorise să tragă cu 
urechea, sau se așteptase la altceva, oricum nu era con- 
vorbirea pe care o credea ea posibilă între cei doi. Dora 
nu cocheta, Tomuş avea o tonalitate a vocii care îi făcea 
rău Marianei. Era cumplit de sigură înainte că o va putea 
ajuta pe Gertruda. Acum își dădea seama că nici nu poate 
şi nici nu e nevoie să intervină ea. Orice amestec din afară 
în povestea celor doi, n-ar face decît să strice. 

Cu infinite precauţiuni, Mariana își puse perna în cap, 
să nu mai audă. Timpul se scurgea foarte încet pentru ea, 
pentru cei doi probabil zbura. Se trezi că simte o deosebită 
milă pentru ei, ca și cum ar fi fost niște bolnavi. Probabil 
cuvintele Dorei m-au făcut să gîndesc aşa. Ar vrea să ia 
medicamente să scape de aceste sentimente. Mie îmi cerea 
somnifere. Nu doarme, suferă, își face reproșuri, dar nu 
poate îndrepta nimic. Este tare, totuşi, nu se dă în spec- 
tacol. Merită admiraţie. Îşi aminti de Marius, de felul cum 
a fost cucerit de Dora. Îl înţelegea acum şi pe el. Și ce 
crudă am fost cu amîndoi, gîndi Mariana, ce convinsă că 
fac bine! N-aș fi crezut să-mi schimb așa repede părerea. 
Dar Gertruda, ce se va întîmpla cu ea? l-am promis spri- 
jin, dar ce se poate face, cum se poate rezolva o astfel de 
situaţie? Numai timpul, timpul va reuși să calmeze pasiu- 
nile, să vindece rănile. 

Cînd se auzi deschizîndu-se ușa cabanei se trezi și Ma- 
riana din somn. Pe terasă nu mai era nimeni, afară se 
auzeau voci vesele, totul intrase în normal. Ce bine ar fi 
fost dacă scena de pe terasă ar fi fost un vis, îşi zise Ma- 
riana şi se dădu jos din pat. Nu voia să spună că a dormit, 
trebuia să iasă pe nesimţite afară și să apară de undeva, 
ca după o plimbare de una singură. Un copil deschise uşa 
camerei, văzînd întuneric nu intră. Mariana pîndi pașii 
care se depărtau şi ieşi repede pe terasă. Privi spre foc şi 
îi văzu pe toţi așezați în jurul lui, cu excepția soțului ei 
care stătea în picioare și privea neliniștit în toate direc- 
țiile, desigur așteptînd-o pe ea. Ar fi fost imposibil să 
iasă din vilă fără să fie zărită de el, intrarea în cabană 
era foarte bine luminată. Se retrase în sala din mijlocul 
vilei și, privind mereu spre foc, ajunse la geam şi îl des- 
chise. Nu era prea sus și se decise să sară pe fereastră. 
Încălecă pervazul și se lăsă să alunece de-a lungul zidului, 
pînă ce tălpile atinseră pămîntul. Își scutură pantalonii de 
eventuale urme de praf şi ocrotită de întunericul ce dom- 

nea aici, făcu un ocol și se angajă pe șoseaua ce urca la 
mică distanță de cabană. Cu pas obosit, ca după o lungă 
plimbare, apăru în cîmpul vizual al celor din jurul focului. 
Imediat soţul ei se detașă de grup şi îi ieși înainte: 

— Unde ai întîrziat atît, draga mea? Eram îngrijorat! 
spuse el. 

— M-am plimbat. 

— Singură? 

— Se poate și așa! 

— Ești supărată de ceva? 

— Nu, dar a fost atîta gălăgie după-amiază, din camera 
noastră știi bine că se aude totul, încît simţeam mare ne- 
voie de linişte. Am încercat să mă plimb cu un grup, dar 
începuseră să vorbească de boli și i-am lăsat. Nu mă sim- 
ţeam în stare să mai dau consultaţii şi aici. 

— Cine te solicita? 

— Gertruda cu probleme de siluetă ... 

— Îmi pare rău că nu te-am luat cu mine și cu copiii... 

— V-aţi distrat bine? 

— Copiii s-au amuzat, eu mai puţin. Am cumpărat niște 
fleacuri şi multe ilustrate pentru colecţia lor. 

— Mă bucur... 

Ajunseră la foc și Mariana fu atentă la felul cum erau 
așezați ceilalţi. Își căută din ochi un loc. 

— Credeam că te-a răpit cineva. Unde ai umblat atîta 
timp? Soţul tău era să dea alarma la cabana centrală, zise 
Gertruda care, probabil, fusese îngrijorată cu adevărat. 

— Îmi pare rău că v-am dat emoţii! Mie îmi place să 
mă plimb şi singură. Pe aici nu sînt lupi sau alte fiare 
sălbatice și nici tilhari, nu văd de ce m-aș fi temut! 

— Pînă unde ai fost? insistă Gertruda, total deplasată, 
crezu Mariana. Tocmai prietena mea îmi creează greutăţi . .. 

— Este mai jos o troiță şi lingă ea o bancă, preciză 
Mariana. Văzuse și troiţa și banca cînd urcaseră cu mașina 
spre cabană. 

— Cam departe doctoriţo, remarcă Tomuş. Mariana nu-şi 
dădu seama dacă o crede sau nu că a fost tocmai acolo. 

I se făcu loc pe un trunchi, atenţia tuturor era acum 
îndreptată spre bețele în care înfipseseră cîrnaţi și pe care 
îi prăjeau în flăcările ce se ridicau din crengile așezate ca 
pentru un rug. 

— Mîncăm cu toţii aici!, propuse Gertruda. Ce ziceţi, 
fetelor? Scăpăm de vase și de aranjatul mesei! 

— Excelentă idee, răspunse altă femeie. 

— Atunci să aducem ceva de băut, pîine şi ce mai ser- 
vim la cină! | 

„ Mariana se ridică şi plecă spre cabană cu alte femei, 
mulţumită că totul s-a desfăşurat bine, că a intrat în grup, 
că n-o bănuiește nimeni. Își simţea sufletul ușor şi era 
plină de bunăvoință cu toată lumea. Hotări să aducă „la 
masa comună prăjiturile pe care le pregătise cu multă grijă 
pentru copii şi să sacrifice și o sticlă de băutură fină. Ă 

— Dora, tu ești prea categorică, spuse un cercetător în 
momentul cînd Mariana se reîntoarse la foc. 

— De ce? Fiindcă nu fac concesii? Tonul Dorei era cu 
totul altul, sigur și tranșant. Parcă nu mai e aceeași fe- 
meie, își zise Mariana. 

— "Te crezi cel mai mare cercetător din sud-estul Eu- 
ropei! 

— Crede-te şi tu, dacă poţi! 

— Uiţi că n-ai lucrat singură? 

— Nu uit. Tu se pare că uiţi unele lucruri! 

— Că m-ai luat în colectivul tău? 

— Şi asta dacă vrei... | 

— Hai, nu vă certaţi acum, lăsaţi că o s-o faceți cu 
mai mult spor la noi, la staţiune, aici vă mai aud și cei 
dinafară. ȘI 

— Spune şi tu Mihai, se adresă lui Tomuş cercetătorul 
vădit supărat, nu este cazul să fie mai modestă? Nu zic 
că n-au fost ideile ei, nimeni nu-i contestă meritele, dar faptul 
că a luat un premiu internaţional ar trebui s-o facă mai 
mare sufletește, să nu ne amintească de zece ori pe zi acest 
lucru. , 

— Nu strică să ne amintească, ne ambiţionează, răspunse 
directorul care părea bine dispus și ţinea cu orice preț să 
nu-și strice seara, supărînd-o cumva pe Dora, gîndi Ma- 
riana. 

— 'Tu întotdeauna îi ţii parte, veni răspunsul celuilalt 
bărbat. a. 

— Nu-i ţin parte, se apără imediat Tomuş, dar știi și 
tu că acum avem nevoie de niște stimulente, dacă vrem 
să ne menţinem prestigiul. 

— Să-l menţină ea, că ea l-a cîștigat! | 

— 'Tovarăşi cercetători, plictisiţi doamnele, interveni 
cavalereşte profesorul. N-ar fi mai bine să ascultăm muzică 
sau să cîntaţi ceva. Ştiu că se cîntă bine în acest grup! 

Un aparat cu tranzistori fu deschis şi imediat răsună o 
melodie care umplu atmosfera de veselie. Mariana înregis- 
trase discuţia și își promisese să o reia în minte și să ana- 
lizeze ce elemente noi se adăugau la ce ştia despre Dora. 
Cu puţin timp înainte crezuse că nu o mai interesează ni- 
mic în legătură cu ea, că este elucidat cazul ei, dar ceea 
ce aflase o situa într-o lumină nouă, mereu altă lumină își 
zise ea. Oare cînd voi şti în sfîrșit totul, cînd fapte şi dis- 
cuţii întîimplătoare vor veni să confirme, nu să răstoarne, 
tot ce ştiu, cînd interesul meu pentru ea se va stinge sin- 
gur? Își amintea că o dată, într-o discuţie, ea Dora, afir- 
mase că era vioara întîi la o ședință de lucru a lor. Tonul 
cu care o spusese fusese o surpriză atunci pentru Mariana. 
Își ieșise din politețea obișnuită, era arogantă. Acum găsea 
o explicaţie: Dora exasperată de perseverenţa și curiozita- 
tea ei, a Marianei, dăduse frîu liber unor gînduri despre 
ea însăşi, unor autoaprecieri. Spera să o impresioneze pe 
Mariana, spunea doar adevărul cel mai curat, dar Mariana 
nu fusese decit parţial atentă la problemele profesionale 
ale Dorei, considerind-o o femeiușcă cochetă şi cam atit. 
Încă o eroare, și cîte oare voi mai fi făcut, cînd am judecat 
oamenii după niște șabloane, își zicea Mariana, în timp ce 
muzica răsuna în valea din jurul celor două cabane. 

— La ce te gîndești? 

Tresări și îi fu ciudă. Marius era în spatele ei și se 
aplecase la urechea ei să o întrebe. 

— Îmi place melodia şi decorul, demult n-am mai trăit 
așa o seară plăcută şi neobișnuită. 

— Credeam că ești supărată pe mine! 

— Fii liniştit, am şi uitat ce-am discutat! Plimbarea, 
pădurea, seara, focul acesta, toate au contribuit... 

— Ce romantică ești! 

— Tocmai! Aș vrea însă să mă lași să visez. Nu mă 
pisa cu întrebări şi cu aprecieri. Distrugi inefabilul! 

— Credeam că şi eu contribui la farmecul serii! 

— Contribui dacă rămii în decor, dacă faci numai figu- 
raţie. Cînd deschizi gura, farmecul s-a dus! 

— Eşti cea mai dură femeie pe care am cunoscut-o! 

Dintr-odată îl văzu nefericit. Marianei îi păru rău de 
el și căută în minte cu febrilitate ceva cu care să-l bine- 
dispună, pînă nu era prea tîrziu, pînă nu pleca. Din cauza 
muzicii, a serii, nu-i veniră în minte decît versuri. Se sculă 
de pe trunchi şi îi șopti: 

— O, ești frumos cum numa-n vis un demon se arată... 
Fără să mai aștepte reacţia lui, îl părăsi şi se duse ală- 
turi de Gertruda să împartă farfurii cu mîncare copiilor 
așezați mai la o parte. 

— V-aţi împăcat? o întrebă în șoaptă Gertruda. 

— Așa s-ar părea, răspunse Mariana și-și văzu mai de- 
parte de treabă, neobosită în a-i servi pe toţi, chiar și pe 
Dora, care nu se deranja şi acceptă farfuria fără să dea 
importanţă faptului că i-o întindea Mariana. E distrată, 
gîndi aceasta, reușind să stingă în ea însăşi un început de 
iritare. 

— Tu nu măniînci? o întrebă soţul ei la un moment dat. 

— Ba da, vreau însă să termin cu copiii. _ 

Adevărul era că nu avea poftă de mîncare. Emoţiile 
prin care trecuse lăsaseră urme, așa era ea, își pierdea 
pofta de mîncare cînd era supărată sau prea preocupată de 
ceva. Ştia însă că pofta vine mîncînd așa că se așeză la 
foc şi gustă din cele aduse pe o farfurie. Glasul lui Marius 
răsuna vesel, spunea o glumă, totul era în ordine. Versurile 
îşi făcuseră efectul exact ca o băutură tare. Apoi, iarăși 
muzica acoperi totul și Mariana avu din nou senzaţia unei 
seri neobișnuite. 

Nu-şi putea da seama de ce s-a trezit şi nici cît a 
dormit, în orice caz nu avea acea senzaţie de odihnă pe 
care o dă un somn îndelungat, dar nici imediat după o aţi- 
Ppire nu era, judecînd după respiraţia celorlalți din cameră, 
soțul ei și copiii, care se aflau într-o fază de somn profund. 

În cabană nu se mișca nimic și nici de afară nu răz- 
bătea nici un zgomot. Chiar dacă a fost, gîndi Mariana, a 
încetat înainte de a fi eu complet vigilă spre a-l putea 
identifica, așa mi se întîmplă și acasă și la spital. Acasă 
se aude zgomotul străzii, la fel la spital, pe coridoare se 
circulă toată noaptea, se deschid uși; aici, însă, este o Li- 
miște totală, ce m-o fi trezit? Patul nu-i destul de larg, 
soţul meu a ocupat, ca întotdeauna, partea de la margine 

şi eu mă înghesui în zid. Ascultînd respiraţia copiilor din 
celălalt pat, fu mulțumită că măcar ei se simt bine. Stătea 
nemişcată, cu ochii închişi, ştiind că somnul o va cuprinde 
din nou, cînd de afară se auziră voci. Nu dădu importanţă, 
crezînd că sînt trecători întîrziați pe șoseaua ce urca pe 
lingă cabane. În curînd îşi dădu însă seama că se vorbea 
în acelaşi loc şi din cînd în cînd mai răstit. Își încordă 
auzul, dar nu putu înţelege nimic, totuşi i se păru că re- 
cunoaşte vocile. Se ridică încet în genunchi şi, prin fereas- 
tră, dînd perdeaua la o parte, văzu în spaţiul dintre cele 
două cabane, aproape de focul acum stins, siluetele unor 
bărbaţi. Locul era slab luminat, în egală măsură de becu- 
rile de la intrarea cabanelor şi de cel de pe șosea. Cei doi 
bărbaţi, care vorbeau și gesticulau, se aflau chiar în cen- 
trul unui triunghi, parcă sînt pe o scenă, îşi zise Mariana 
şi în acel moment spre surprinderea ei cel mai robust dintre 
bărbaţi îl prinse de piept pe celălalt. 

Unul este Marius, cu siguranţă, gîndi Mariana, iar celă- 
lalt n-ar fi exclus să fie Tomuș. După statură el pare; să 
te văd amice cum te descurci, e mai solid ca tine, dar mi 
te-ai lăudat cîndva că ai făcut box, își zise în sinea ei și se 
așeză mai comod să privească. 

Precis că tot Dora este cauza, şi din nou o năpădi ciuda 
pe această femeie, pe care cu citeva ore mai înainte o absol- 
vise de orice vină. Ce o fi făcut cu Marius? Îi cred, pe 
amîndoi, în stare de orice. Şi Tomuș i-a prins asupra fap- 
tului, după ce ea îl asigurase, în cursul serii, că Marius îi 
este indiferent. Ce perfidă! 

în acest timp cei doi, foarte apropiaţi, se împingeau re- 
ciproc, se roteau pe loc, Mariana nu distingea bine, apoi 
dintr-o dată, probabil că Marius lovise zdravăn, văzu că 
Tomuş era la pămînt. 

Mariana nu era încîntată de succesul chirurgului, dar 
nici nu-i părea rău de suferinţa lui Tomuş. Merita un pumn 
bine plasat, fie şi numai pentru necazurile pe care i le fă- 
cea Gertrudei. Iarăşi uita Mariana că și pe el îl înțelesese 
în aceeaşi seară, îi dăduse, dacă nu dreptate, cel puţin cir- 
cumstanţe atenuante pentru purtarea lui de acasă. 

Marius îşi aprinde o ţigară, observă ea, este satisfăcut, 
seamănă cu un erou de serial de televiziune, degajat, în- 
vingător, suplu, elegant în gesturi şi chiar în loviturile pe 
care le dă. Sportiv. De jos, se ridică încet Tomuş, pare 
ameţit. Se clatină, gîndi Mariana, nu îi fu milă de el, dar 

îi acord toată atenţia şi observă cum se apropie fulgerător de 
Marius și îl loveşte cu piciorul în gambă. Acesta nu se aş- 
tepta, probabil durerea fu mare, chirurgul spuse ceva și 
lovi din nou în adversarul lui. Se îngroașă gluma, gîndi 
Mariana, şi se strînse lîngă fereastră. Cei doi erau din nou 
agăţaţi unul de altul, parcă dansează, se amuză un moment 
spectatoarea, apoi căzură jos şi nu se mai distinse aproape 
nimic. 

Pînă în ac=st minut nu se gîndise să dea alarma, ştia 
că oriunde, în orice colţ al lumii, ar fi lăsaţi să se răfuiască 
singuri, dar dacă se întîmplă ceva grav ea, ca medic, cum 
va explica altora și ei înşişi, că nu a făcut nimic. Erau 
amâîndoi pe jos, oare ce se petrecea acolo? 

— Scoală-te, şopti ea, zgîlțiindu-l de umăr pe soțul ei. 

— Ce este, ce ai cu mine? 

— Scoală-te, se întîmplă ceva afară! 

— Ce se întîmplă? De ce nu dormi şi să nu lași şi pe 
mine în pace? 

— 'Tomuș îl bate pe Marius Aldea! 

— Draga mea, tu visezi? 

— Mai încet, că trezești copiii! Vino şi priveşte, zise 
Mariana dînd perdeaua la o parte ca să poată vedea și el. 

— Eşti sigură că sînt ei? 

— Le-am auzit vocile, s-au certat întii. 

— Bineînţeles! La mijlocul nopţii n-au altă treabă, zise 
bărbatul nedecis dacă să se scoale sau nu. 

— Du-te nu mai sta, să nu fie prea tîrziu! Dacă nu te 
scoli imediat, dau alarma în toată cabana! 

Cristescu se ridică vădit nemulţumit şi se îmbrăcă pe 
întuneric. Mariana, la rîndul ei, se hotărî să iasă şi ea. Își 
căută pantalonii, apoi canadiana și se strecură afară odată 
cu soţul ei. În fugă ajunseră lîngă cei doi. 

— Sînteţi nebuni, ce v-a apucat, se răsti la ei doctorul 
Cristescu, imediat ce îşi dădu seama că Mariana avea drep- 
tate, chirurgul şi Tomuş erau pe jos, icneau şi se loveau 
reciproc. 

— Marius, strigă şi femeia îngrozită de ceea ce vedea. 

Cei doi nu aveau timp de vorbe. Încleștaţi, cuprinși de 
o furie ce părea de nepotolit, se rostogoleau, lîngă cenuşa 
caldă încă. Marius era deasupra acum şi îl imobiliza pe 
'Tomuș, acesta însă, foarte puternic, cu o mişcare bruscă îl 
aruncă jos, lovindu-l în cădere de unul din buştenii pe care 
şezuseră seara la foc. 

— Îl omori omule, vrei să ajungi la închisoare? Gata, 
destul, încercă Cristescu să convingă pe Tomuş să înceteze 
lupta, apoi văzînd că acesta nu renunţă, se agăță de el. 

Cu un gest scurt, Tomuș se degajă şi se repezi din nou 
la Marius Aldea, care nu se ridicase încă de jos. 

— Bestie, ţipă Mariana și îl lovi în cel mai clasic chip, 
pe la spate, cu o tigaie mare, chiar a lor, adusă de Ger- 
truda și uitată acolo, apoi cînd aceasta îi scăpă din mînă, 
lovi cu ce mai nimeri, bețe și lemne pe jumătate arse, cu 
pumnii şi, în final, cînd toate se dovediră neputincioase 
faţă de spatele lat al lui Tomuş, îşi încleştă mîinile în 
părul lui. Acesta se roti puţin, își liberă o mînă şi o îm- 
brînci cît colo. Mariana se ridică imediat, culese un scaun 
și reveni lîngă bărbaţi. 

— Vezi să nu-i spargi tu lui capul, o preveni soţul, care 
trăgea în continuare de Tomuş, văzînd că ea se pregăteşte 
să lovească din nou. 

— Ascultă, măi omule, ești turbat, repeta exasperat 
Cristescu, dă-i drimul, nu vezi că nu mai mișcă? 

Într-adevăr chirurgul zăcea pe spate, imobil. Tomuș, cu 
mîinile pe gîtul lui, părea că nu înţelege nimic. Giîfiind, 
luptîndu-se să-l îndepărteze pe Cristescu, primind indiferent 
loviturile Marianei, dezlănţuit, părea de neînvins. 

Mariana intrase în panică. 

— Mă duc să-i chem pe toţi, să vadă cum îl omori, uci- 
gașule, nelegiuitule, barbarule! 

n furia ei, avea totuşi grijă să nu-l lovească în cap şi 
să nu pomenească numele Dorei. Îl izbi însă de mai multe 
ori eu scaunul în coaste, cît putu de tare, gîndind că pen- 
tru prima oară, poate, produce ea însăși o fractură cuiva, 
apoi o străfulgeră un gînd. Dacă ceilalți se trezesc, n-ar fi 
exclus ca ea să fie considerată cauza acestei bătăi, la care 
participa şi soţul ei. Tomuș ar putea susţine că el a inter- 
venit să despartă pe Aldea de Cristescu şi toată lumea ar 
crede. Dora ar scăpa ca de obicei basma curată. 

— Dă-ţi seama ce faci, termină! Directore, te știam om 
serios, continua Cristescu, respirînd cu greu la rîndul lui. 

— Mă duc să-i scol pe soţii Iancu, ţișni Mariana, dar 
nu făcu doi pași şi ameninţarea avu efect. Ca trezit din 
somn, Tomuș se ridică cu greu, îşi trecu mîna prin păr și 
zise potolit: 

— Nu ştiu ce ne-a apucat, vă rog să nu mai spuneţi la 
nimeni. El a lovit întîi! Să plece, să nu-l mai văd! 

Mariana se aplecase deasupra lui Marius, controlindu-i 
pulsul, dar acesta îşi retrase mina oarecum agasat şi în- 
cercă să se ridice. j , 

— Cred că nu l-am rănit grav, continuă Tomuş, dacă 
suflaţi ceva despre povestea asta, își reluase tonul porun- 
citor, aveţi de-a face cu mine! PER ă 

Desigur Dora trebuie să nu sufere, are grijă, in rest nu-i 
pasă de nimic, l-ar fi omorît dacă nu-l amenințam că o 
trezesc pe ea. Este înduioșătoare bruta asta de Tomuș, gin- 
di Mariana, dar femeia care îi inspiră o astfel de dragoste, 
merită să fie demascată. Să plătească şi ea, să nu mai fie 

tită... | 
piei: Plecaţi imediat! Ai înţeles? se adresă Tomuș Maria- 
nei, observînd probabil că este cu mintea aiurea şi bănuind 
că pe ea trebuie s-o convingă mai întîi, dacă vrea să scape 
de toți trei. | 

— Dacă nu mă înșel, cabana este a statului, nu este 
proprietatea dumitale, să ne dai afară cînd pofteşti! 

— Eu am închiriat cabanele! 

— Am plătit însă şi noi, ripostă Mariana. 

— Îţi voi restitui banii! 

— Să ţi-i păstrezi, ţi-i fac cadou! i | 

— Asta: numai năroada de nevastă-mea mi-a făcut-o, 
sa invită toţi nedoriţii, dar vă asigur că este ultima oară! 

— Tomuş, ai grijă cum vorbeşti, interveni Cristescu. 
Vom pleca, n-ai grijă, plăcerea a fost de partea noastră ... 

— Şi dumneata, se adresă Tomuş lui Marius Aldea, ai 
auzit ce am spus? O vorbă dacă sufli, o păţești! , 

Mai vru să spună ceva, ezită și după un moment, plecă 
brusc. LL a 

— L-ai dat gata pe bădăran cu ironia ta fină, zise Ma- 
riana cu ciudă. 

— Mariana, taci! î 

— De ce să tac, nu mi-e frică de el, eu nu am nimic de 
ascuns, zise Marius suficient de tare ca Tomuş, care se în- 

ărta încet, să poată auzi. 
is Ce, voiai să mă bat și eu cu el? întrebă bărbatul 
iritat. | 

— Nu, am observat că nu l-ai atins nici cu o floare, 
în schimb l-am atins eu, răspunse Mariana care se aple- 
case deasupra lui Marius şi îl ajuta să se ridice. Ş | | 

— Ai ieşit cam jumulit din această dispută, stimabile, 
dar ce să-i faci la război, ca la război... 

— Lasă-l în pace, o întrerupse Cristescu. Te doare ceva, 
ai vreo fractură?, se adresă în continuare celui bătut. 

— N-am nimic. Te-aș ruga să mă ajuţi să merg la ma- 
șina mea, vreau să plec imediat, răspunse chirurgul cu o 
voce răguşită. 

— Cum crezi că ai să poţi conduce în starea asta și încă 
pe timp de noapte. Tot drumul este numai serpentine, nu 
poţi pleca, ar însemna să te sinucizi ... 

— Mariana nu te amesteca, te rog, fac ce vreau! 

— Îmi pare rău, dar nu-ţi permit! Chiar dacă te su- 
peri, îţi dezumflu cauciucurile de la mașină... 

— Nu poţi pleca singur, spuse și soțul Marianei, rămii 
pînă se face ziuă şi te duc eu pînă acasă. Revin cu tre- 
nul și o iau pe Mariana și copiii după-masă. 

— N-aș mai rămîne nici eu, zise Mariana. 

— Nu încăpem cu toții şi tot trebuie să revin să iau 
cealaltă mașină, eu sau altcineva. Fă așa cum zic eu, de- 
cise soţul Marianei. | 

Marius Aldea se așezase pe un trunchi cu capul în mîini. 
Are de ce să fie mîndru, gîndi Mariana, în definitiv din 
cînd în cînd nu-i strică unuia ca el să fie pus la punct. 
Sînt răutăcioasă, își mai zise, din ce s-or fi apucat la bă- 
taie? Dora, desigur, numai Dora și iarăși Dora! 

me Dă-mi cheile de la maşina ta, se adresă Cristescu 
lui Marius, apoi Marianei: tu du-te încet în cabană și adu-mi 
canadiana. | 
| — Cred că l-am atins bine pe Tomuș, începu Mariana 
discuția cu Marius intenţionînd să-l consoleze arătîndu-i 
că a avut prieteni, că a făcut pentru el ce n-a mai făcut 
în viața ei. Acesta însă îi spuse scurt: 

— Te rog, taci! 
| Mariana se simţi jignită, ea avusese cele mai bune sen- 
timente, făcuse cu adevărat ceva pentru el, nu ţinea să se 
laude, vroia să-l facă să nu se simtă singur și nu culegea decît 
nerecunoştinţă. Rămase tăcută privind cum se apropie ma- 
șina lui Marius condusă de soţul ei, apoi amintindu-și că 
trebuie să aducă o hană din cabană se duse după ea. 

Cînd se întoarse, Marius era instalat în mașină și după 
ce puse haina pe bancheta din spate, soțul ei porni încet 

mașina. De pe terasă, Mariana, căreia îi pierise somnul și 
nu avea poftă să intre în cabană, îi urmări pînă dispărură 
după o curbă a șoselei. 

Zarva plecării în excursie o trezise şi pe Mariana, 
dar nu părăsise patul, hotărise că nu va merge nici ea nici 
copiii, cuvintele lui Tomuş îi răsunau încă în ureche. Nu 
vroia să-l mai deranjeze cu prezenţa ei, acum cînd se știa 
nedorită. Dealtfel se simţea şi foarte obosită, nu dormise 
suficient, deşi nu venise să doarmă în această cabană. Va 
profita, deci, de liniştea ca va urma plecării și-și va com- 
pleta restanțele de somn. Nu ţinuse însă seama în calculele 
ei de preferinţele copiilor, care se treziseră şi ei, bucuroși 
de excursie şi acum se foiau în pat nemulţumiţi. Tocmai 
restabilise liniștea în cameră, cînd se auzi o bătaie în ușă. 

— Ce faceţi dragă, nu vă sculaţi, grăbiţi-vă, este o zi 
splendidă, spuse Gertruda cu o voce veselă, băgînd capul 
în cameră. 

Mariana deduse că ea n-a observat nimic și că totul e 
în ordine în familia Tomuş. O chemă înăuntru, îi examină 
ținuta, o admiră cu sinceritate, îi veneau bine tricoul şi 
pantalonii special aduși pentru această zi şi cînd crezu că 
este pregătită să-i spună şi o veste mai puţin plăcută, zise: 

— Soţul meu și Marius au plecat la cel mai apropiat 
service, mașina lui Marius a suferit o avarie la nu ştiu ce 
mecanism, s-a lovit probabil de o piatră cînd a urcat. Nu 
vor veni cu voi în excursie și fără ei nici eu nu merg. 

— Mariana, fă-mi plăcerea şi scoală-te imediat! Dacă 
ei nu au avut răbdare să meargă după-masă cu mașina la 
reparat, tu nu-ţi rata ziua! F 

— N-am nici o poftă de... 

— Cred, dar la copii te-ai gîndit? 

Aceştia ridicaseră amîndoi capetele la începutul discu- 
ţiei, acum săriră din pat și o înconjurară pe Gertruda, aliin- 
du-se cu ea împotriva mamei lor. Observînd mutrișoarele 
lor fericite de sprijinul neașteptat, Mariana se decise să le 
permită lor să meargă. Explozia de bucurie ce urmă, săru- 
tările pe care le primi Gertruda pentru intervenţia ei, o 
făcură pe aceasta să plece mulțumită cu atît și să renunţe 
la alte insistenţe, cărora cu greu le-ar fi făcut față Ma- 
riana. 

Pregătirile erau făcute din ajun, copiii se îmbrăcară mai 
repede ca niciodată, toate lucrurile se găseau, ca prin far- 

mec, la locul lor și, în mai puţin de o jumătate de oră, 
tot grupul era în fața cabanei. Mariana însoţise copiii afa- 
ră, dădu din nou explicaţii pentru lipsa soţului ei şi a lui 
Marius Aldea. Pretextul invocat de ea se dovedi plauzibil, 
se iscă o discuţie chiar între bărbaţi despre defecţiunea 
produsă și automobiliștii, toţi, găsiră că era firesc să re- 
nunţe la excursie cînd se punea problema mașinii. Mariana 
îi lăsă să vorbească, aproba din cînd în cînd și observa pe 
cei din jur. Tomuș nu avea nici o plagă pe faţă, nici o zgî- 
rietură nu trăda cele întimplate; era posomorit, dar liniștit, 
neobișnuit de tăcut. Inginerul Iancu, soţul Dorei, în schimb 
era foarte bine dispus, glumea, nu se observa nimic la el 
care să fi arătat că nu a dormit bine. Dora însă lipsea. Ma- 
riana nu îndrăzni să întrebe, se pare că problema fusese dis- 
cutată în grup înainte de venirea ei, fiindcă nu o mai aș- 
teptară pe Dora și porniră la drum. Îi urmări pînă dispă- 
rură după o cotitură a șoselei, apoi intră în cabană şi se în- 
tinse în pat. Totul a ieşit bine, gîndi ea, atît cît se putea 
de bine după cele întîmplate; ziua celorlalți nu este stricată, 
numai combatanții, și între aceștia se număra și ea, numai 
ei lipsesc, și nu toţi. Tomuș este prezent. Nu se vede însă 
ea, ea care este şi cauza celor petrecute și sigur este la 
curent cu tot. I-o fi spus Mihai Tomuș. De ce a rămas la 
cabană? Probabil n-a dormit toată noaptea și nu este în 
stare de efort. Insomniile ei. Fără ea Tomuş nu va fi fe- 
ricit, îi va simţi lipsa, este o pedeapsă pe care i-o aplică 
sau într-adevăr Dora e indispusă. Treaba lor, își zise Ma- 
riana, m-am săturat de povestea asta, nu mai vreau să mă 
gindesc la ea. Îmi ajunge, de astă toamnă mă persecută 
evenimente și tragedii în care nu pot interveni, numai Ma- 
rius este 'de vină, dar și-a primit porția. Gîndul la felul 
cum arăta la plecarea din faţa cabanei după bătaia luată, o 
făcu să zîmbească, nu mai avea nimic din alura de sportiv 
învingător. Sînt răutăcioasă, gîndi ea, mă bucur de răul lui. 
Era însă insuportabil de sigur pe el și ce urit s-a purtat 
aici cu mine. Tot Dora este de vină, ea l-a atras în cine ştie 
ce situaţie, Tomuș n-a suportat, este oribil de gelos, ea îl cu- 
noștea şi nu i-ar fi fost greu să evite orice fapt care l-ar 
fi putut supăra pe Tomuș. Dar ea nu evită nimic, împinge 
oamenii la disperare, la moarte și apoi se vaietă că nu doar- 
me. O femeie crudă, fără suflet şi în ciuda faptului că e o 
cercetătoare foarte bună, nu este o femeie deșteaptă. Ma- 
riana puse diagnosticul cu o siguranță pe care nu și-ar fi 

permis-o în medicină, se întoarse pe o parte și hotărî să 
doarmă. Se gîndi că ar fi bine să deschidă fereastra să aibă 
aer curat şi cînd se ridică observă pe Dora singură pe unul 
din buștenii de lîngă focul stins, fumînd și parcă așteptînd. 
Renunţă să mai deschidă geamul și o spionă de după per- 
dea. Cînd termină ţigara, Dora se ridică şi porni să se plim- 
be pe şosea, fără să se îndepărteze prea tare. N-ar fi exclus 
să mă aștepte pe mine, gîndi Mariana, ea știe cine a plecat 
în excursie şi cine nu, ca și mine a văzut grupul, crede 
că eu dorm, așteaptă să ies, vrea să afle ceva de la mine. 
Nu-i nimic, va aștepta, acum este rîndul meu să fac pe sfin- 
xul, s-o reped cînd mă întreabă, să ocolesc răspunsurile și 
să mă joc cu ea ca pisica cu șoarecele, cum mi-a făcut și 
ea mie. Cu deosebirea că eu nu am nimic de ascuns, sînt 
spectatoare la această poveste, dar din cînd în cînd am fost 
și eu pusă în situaţii imposibile, care se puteau solda cu o 
tragedie. 

Dora se plimba în continuare. Porțiunea de șosea parcur- 
să era mai scurtă, se întorcea mai repede cu fața spre ca- 
bană, devenise nerăbdătoare, fumase cîteva ţigări. Las-o 
să fiarbă, decise Mariana, şi se întinse din nou în pat, re- 
nunţind să mai privească pe fereastră. Eu nu mai am ce 
afla nou de la ea, știu acum totul, mi-ajunge. Cea mai bună 
soluţie este să evit o discuţie cu ea. Este dreptul meu săo 
ocolesc, din pricina ei, colegul meu a mîncat bătaie, deşi o 
merita întrucîtva, fiindcă s-a lăsat antrenat ca un prost. 
Este, totuși, aliatul meu și, chiar dacă am fost oarecum sa- 
tisfăcută de cele întîmplate, ea nu trebuie s-o ştie, dar tre- 
buie să plătească. Îi voi întoarce spatele, de azi înainte n-o 
mai cunosc. O ciocănitură sfioasă în ușă, o trezi pe Maria- 
na din gînduri, Spuse mașinal: 

— Cine e? 

— Dora! 

— Poftim, intră, zise tare Mariana, deși se hotărise să 
n-o mai cunoască. Voi fi însă foarte rece cu ea, decise. 

Ușa se deschise încet şi Dora intră în cameră. E nedor- 
mită, are cearcăne, constată Mariana cu satisfacție, arată 
foarte rău, ce or fi văzînd bărbaţii la ea, se întrebă în timp 
ce îi făcea semn să ia loc pe un scaun, pe care îl debara- 
sase de lucrurile copiilor și îl plasase în așa fel încît Dora 
să stea cu faţa la lumină. 

— Te superi dacă eu rămîn în pat? 


8 — Adevărul despre Dora ALI 


— 'Te rog chiar, scuză-mă că am dat buzna peste tine, 
+e-am trezit din somn cred... 

— Nu-i nimic, răspunse Mariana, afirmînd indirect că 
a fost adormită la venirea ei. Să se simtă prost, cît mai prost, 
nu vreau s-o încurajez, gîndi ea, nu merită. 

— N-am dormit toată noaptea, începu Dora. 

— Inscmniile tale, o întrerupse Mariana cu un ton plic- 


| tisit. 


Dora nu luă în seamă faptul că Mariana se purta cu ea 
rece și inospitalier. Spuse cu un zîmbet: 

— Imi pare rău de cele întimplate azi-noapte prietenu- 
lui tău! 

— Nu ştiu la ce te referi! 

— La bătaia dintre Tomuș și chirurgul tău! 

— Nu e chirurgul meu, rectifică glacial Mariana. 

— Mă rog, m-am exprimat poate greșit. Voiam să spun 
colegul tău. 

Zimbea cumva complice și asta o enervă pe Mariana. E 
moartă de curiozitate, vrea să știe ce e cu Marius, dar mă 
atacă pe mine. Lasă că te aranjez eu, scumpo, gîndi Maria- 
na şi spuse cu o voce incoloră: 

— În cursul bătăii Marius s-a lovit cu capul de un 
trunchi şi mă tem să nu facă un hematom extradural, cum 
a făcut biata Irina Păsculescu. 

Lovitura mersese în plin. Mariana constată cu satisfac- 
ţie că zîmbetul Dorei piere. Continuă să dea amănunte folo- 
sind intenţionat cît mai multe cuvinte tehnice, ca Dora să 
fie impresionată dar să nu înțeleagă mare lucru. Păstră 
un ton profesional, degajat, ca și cum ar fi vorbit despre 
un străin şi nu se opri decît cînd cealaltă femeie, conster- 
nată, o întrebă: 

— Va trebui să fie operat? 

— S-ar putea, după felul cum arăta nu m-ar mira. 

Dora se ridicase de pe scaun, se întoarse cu spatele. Ştie 
să sufere, îşi zise Mariana, ce-i al ei, e-al ei, tace, nu se dă 
în spectacol. 

— Eşti sigură că nu exagerezi?, se întoarse pe neaștep- 
tate Dora şi Mariana se temu că i-a citit pa faţă gîndurile. 
E deşteaptă individa, își spuse doctoriţa, dar sînt decisă să-i 
dau o lecţie. 

— Evident, nu pot fi sigură, știi în loviturile astea la 
cap se pot întîmpla complicaţii neaşteptate chiar la mai 

multe săptămîni de la accident. Am avut un caz care s-a 
lovit la o nuntă și... 

În fond, nici nu spun un neadevăr, se scuza Mariana 
faţă de ea însăși, chiar dacă strecor în sufletul ei grija pen- 
tru soarta lui Marius, nu comit o nelegiuire. Trebuie să 
știe ce știm și noi, să fie plină de teamă ca şi noi, în plus, 
să gîndească că ea este de vină, și nu o vină oarecare ci 
una gravă. Nu trebuie cruţată, nu vreau s-o cruţ de nimic. 

— Cred că o să înnebunesc pînă la urmă, spuse Dora 
dintr-o dată extenuată, aşezîndu-se pe scaun cu capul pe 
braţele puse pe spetează. 

— S-au bătut din cauza ta? 

Mariana nu era impresionată, profita de ocazie, voia să 
afle cum de ajunseseră cei doi la bătaie. Nu se jena să-i 
pună întrebări, nu voia să o menajeze, se înșela însă crezînd 
că Dora îi va răspunde imediat. Era prea preocupată acum de 
soarta lui Marius Aldea ca să dea atenţie întrebărilor Ma- 
rianei. O auzi că spune: 

— Soţul tău l-a dus la spital pe Marius? 

Doctoriţa fu neplăcut surprinsă de faptul că Dora îi 
spune chirurgului pe nume, era prima dată că o făcea, 
Mariana avea sentimentul că drepturile ei au fost încălca- 
te, chiar și grija Dorei pe care ea însăși o exacerbase mai 
înainte cu bună știință o deranja acum. Nu-i dădea voie 
să fie preocupată de Marius. Dar de ce oare nu-mi place?, 
se întrebă singură doctorița, apoi decizînd să se gîndească 
mai tîrziu la această problemă, cînd va avea timpul nece- 
sar, se întoarse la întrebarea Dorei și răspunse exact așa 
cum își propusese, în doi peri, perfid încurajatoare, inten- 
ţionat confuz, insinuant îngrijorată. Dădu drumul la o mul- 
ţime de termeni tehnici medicali, cazuri asemănătoare sol- 
date cu decese, spunîndu-și că, în fond, din punct de vedere 
științific totul este perfect exact, dar recunoscînd încă oda- 
tă în sinea ei că nu ar fi procedat cu nimeni așa decît cu 
Dora. Cînd consideră că terenul este pregătit, repetă între- 
barea cu privire la cauza conflictului dintre cei doi. 

— Aseară după ce tu şi ceilalți aţi plecat, eu am mai 
rămas să fumez o ţigară, soţul meu se culcase, mie nu-mi 
era somn. 

— Sperai să te întîlnești cu Tomuș? 

— Ştiam că va veni la mine dacă mă vede așteptînd, 
cu încă o persoană de faţă, nu trebuia să rămînem în doi 
din cauza soției lui care ar fi bănuit imediat ceva. 

— Şi l-ai atras pe Marius? 

— Exact. A venit singur, s-a așezat pe marginea terasei, 
începusem să vorbim despre filme, destul de tare. Din ca- 
bană se putea auzi ce vorbeam, treceam de la una la alta, 
apoi a venit Tomuș. Am continuat discuţia fără nici un fel 
de jenă, el a luat şi el parte, și-a spus părerile. Deşi pare 
un om oarecum simplu, citește mult și și-a format un gust 
destul de rafinat. Este la curent cu tot ce apare nou prin 
librării, îl depășește pe chirurgul tău, deși Tomuş e un 
om foarte ocupat... 

Mariana recepţionă revenirea la formula „chirurgul tău“ 
fără plăcere deosebită, își zise că va analiza și aceasta cînd 
va avea timp, şi mai remarcă căldura cu care Dora vor- 
bea de Tomuş. O căldură disimulată, sub o obiectivitate pe 
care și-o impunea dar pe care nu reușa s-o realizeze per- 
fect. O notă bună pentru ea, gîndi Mariana, o umani- 
zează. | 

— Am stat destul, la voi se stinseseră luminile, era pu- 
jin frig, dar noaptea era frumoasă şi nu mă înduram să 
plec. Nici ei nu plecau, mă simţeam bine, credeam că şi ei 
se simt, în fine, Tomuș știam că suferă din cauza prezen- 
ţei celuilalt, dar fără Marius nici eu n-aș fi rămas așa tîr- 
ziu, speram că a înţeles şi a acceptat situaţia, dar n-a fost 
așa. Cind, în sfîrșit, m-am decis să plec eram convinsă că 
a fost o seară plăcută pentru toţi trei. 

— Tu ai plecat și i-ai lăsat pe amîndoi pe terasă. Nu se 
iscase nici un conflict în prezenţa ta? 

— Nimic. Bănuiam, ţi-am spus, nemulțumirea lui Mihai, 
dar ce puteam face? 

Mariana își amintea de întrebările lui Mihai Tomuș, 
relativ la Marius, la care Dora răspunsese cu răceală și 
calificîndu-l pe acesta de fanfaron. Probabil că între ei au 
mai fost astfel de situaţii, gîndi Mariana, Tomuş este foar- 
te gelos. Într-adevăr, ce putea face Dora? l-ar fi plăcut să 
mai rămînă cu Tomuş, singuri, însă, nu se putea și cea mai 
bună acoperire în ochii Gertrudei i-o oferea Marius, recu- 
noscu Mariana. 

— Nu puteai face nimic altceva. Aveaţi nevoie de un pa- 
ravan și Marius se preta de minune, spuse Mariana, punînd 
pentru prima oară în această discuţie un balsam pe rănile 
Dorei. $ 

— Credeam că înţelege şi Mihai, dar n-a înţeles! 

— Ai vorbit cu el azi de dimineaţă? 

— Nu, dar bănuiesc ce s-a întîmplat. Îl cunosc perfect 
pe Mihai, probabil i-a interzis lui Marius să se mai ţină 
după mine, fiindcă toată ziua m-a urmărit. 

Imbecilul, gîndi Mariana, eu ştiam de ce te urmărește, 
știam că tu l-ai dresat ca pe un ogar, îmi place expresia, 
jubilă doctoriţa, poate i-o servesc lui Marius, dacă scapă 
cu bine după cele întîmplate. 

— Ţineam să-l lămuresc oarecum, continuă Dora, să-i 
sting acea curiozitate trezită în el de tine... 

— Pardon, el m-a antrenat pe mine, rectifică Mariana. 

— Mă rog, așa gindeam eu, vreau să-ţi explic de ce nu 
l-am trimis la plimbare, de ce l-am încurajat oarecum, deși 
știam că ochii lui Mihai mă urmăresc. Speram să-i pot ex- 
plica tactica mea, dar noi doi. Mihai și cu mine, nu putem 
rămîne singuri, asta e soarta noastră, un fel de statut ac- 
ceptat de amîndoi, așa că nu i-am putut risipi bănuielile, 
le-am întărit chiar. Chirurgul tău e băiat frumos şi poate 
stîrni gelozia oricărui bărbat. 

— Cu excepţia soţului tău, zise Mariana. 

— Exact, el nu-i strică buna dispoziţie... pretinde... 
că mă cunoaște, nu mă consideră în stare de lucruri ne- 
permise... 

— Îmi place că recunoști singură că el, soţul tău, crede 
numai că te cunoaşte, dar nu te cunoaște cu adevărat. 

— Dacă și-ar fi dat osteneala ar fi putut afla cum sînt, 
dar e un om comod și este bine că are o astfel de fire... 

— Îţi poţi permite tu destule... 

— Ești dură, neînţelegătoare. Judeci oamenii după niște 
scheme, parcă nici n-ai trăit. Sub ochii tăi am impresia că 
sînt un animal de experienţă pe care îl observi fără să te 
preocupe prea mult, adică suferința lui nu produce un 
ecou în sufletul tău, nu știu cum să-ţi explic... 

Mariana se simţi atinsă, ea însăși se suspecta de tendinţă 
spre schematizare, de simplism, datorat nu lipsei de bună- 
voinţă, ci unei necunoaşteri a anumitor situații, situaţii pe 
care nu le trăise. Viața ei nu i le oferise și din cauza asta 
se simțea adesea săracă sufletește, cumva inferioară. Bănu- 
ia că unele experienţe, chiar amare, lasă urme, modifică 
felul de a vedea viaţa. Își estima deficitul de înţelegere așa 
cum se calculează eroarea în tehnică și nu era un lucru de- 
loc simplu. 

— Ai dreptate Dora, viaţa mea a fost liniară, lipsită de 

conflicte, de situaţii dificile. Uneori nu pot să înțeleg com- 
plicaţiile altora. 

Era pentru a doua oară cînd Mariana alina suferințele 
Dorei şi aceasta, dornică de confesiune și avidă de întele- 
gere, se uită la Mariana cu recunoştinţă. | 
„e N-am povestit nimănui, spuse ea, am tăcut ani în 
şir, n-am avut încredere în nimeni, dar ce am trăit eu nu 
e ceva obişnuit! 

— Dragostea ta cu Tomuș? Cred că e un fapt destul de 
banal, dar vouă vi se pare unic. În toate scenariile de te- 
leviziune se găsește cîte o idilă de acest gen! 

— Da, dar nu e numai atît! Viaţa poate fi şi foarte 
complicată, situaţiile nu pot fi descrise toate, ar fi prea 
confuz... se împletesc adesea atîtea sentimente și gînduri 
într-un fapt, într-un gest! 

— Nişte probleme profesionale, nişte sentimente extra- 
conjugale, puţin despre copiii care reacţionează la indife- 
rența părinţilor preocupaţi prea mult de propriile lor gîn- 
GUI as e 

— Uiţi condiţia femeii... 

— Ei da, tocmai eu o uit! Eu care nu încetez să mă 
pling pînă și de moda feminină care ne obligă să purtăm 
rochii nepractice! 

— De-ar fi numai rochiile! 

— Problema fiind generală și privind sute de milioane 
de femei de pe întregul glob, nu mă preocupă chiar atît 
încît să-mi dea insomnii! 

— Mie mi-a dat multe nopţi albe! 

— Mă surprinde! 

— Mariana, tu crezi că mă cunoşti pe mine? 

Cele două femei se priviră în ochi. Se cercetară una pe 
alta în tăcere, își inventariară părerile, impresiile. A uitat 
de Marius, gîndi Mariana, nu se mai vede nici interesul 
pentru Tomuş în ochii ei, altceva o obsedează, altă proble- 
mă. Să vedem care, în fond nu o cunosc destul, ea nu se 
lasă ușor descifrată, trebuie să recunosc. Zise: 

— Nu cred că te cunosc, sau cel puţin nu din toate punc- 
tele de vedere. În Transilvania circulă o zicală, care spune 
că nu poţi cunoaște un om pînă nu mănînci o majă de sare 
cu el. 

Dora trecu peste cele spuse de Mariana, urmărindu-și 
propriul ei gînd şi spuse: 

— Ai auzit şi tu că o inovaţie se face greu, că trebuie 
să lupţi cu ignoranţa, cu inerția, cu interesele meschine ale 
unora! 

— După cîte ştiu, s-au luat măsuri pe plan naţional să 
fie promovat noul în toate domeniile, răspunse Mariana 
ca un școlar. 

— Traducerea în faptă a acestei hotărîri e foarte grea. 
Se face, în multe locuri se face, se înregistrează destule 
succese... 

— Evident, este loc pentru mai bine, dar nu văd unde 
vrei să ajungi! Problema aceasta ne interesează și pe noi, 
ca pe orice cetăţean al ţării, dar este prea mare, ne de- 
păşește, nu înţeleg de ce ai adus-o în discuţie, ce legătură 
are cu tine! 

— Eu sînt o inovatoare, te rog lasă-mă să vorbesc des- 
chis, fără falsă modestie, să-ți spun care sînt problemele 
mele. Îmi place meseria mea, mai mult ca orice, am idei, 
am avut întotdeauna, dar nu le-am putut materializa din 
lipsă de înţelegere. Ani de zile am luptat, (înainte de a 
veni în oraşul vostru, am mai lucrat în două locuri) nu 
mi-a reuşit nimic, am fost chiar codașă în instituţie, fiind 
preocupată de o anume idee şi scîrbită de ceea ce mi se 
impunea; nu am dat randament. În plus, insistenţele mele 
și criticile- pe care le aduceam, mi-au creat mulți dușmani, 
am pierdut timp să mă apăr, am ieșit rău din anume dez- 
bateri, m-am descurajat, am obosit și, în final, am crezut 
că am apucat-o pe o cale greșită și trebuie să fac ce face 
toată lumea, adică muncă de rutină, fără nici un fel de 
perspectivă. În această situaţie am venit aici, la locul de 
muncă în care mă aflu, pe care l-am ales pentru faptul 
că soţul meu este din împrejurimi. 

— Aici ai găsit condiţii... 

— Nu de la început. Era alt director, am intrat în co- 
lectiv cu intenţia să nu-mi mai bat capul cu nimic, să 
rămîn în anonimat, să nu mai fiu considerată o nedisci- 
plinată, o nemulțumită, deoarece chiar și soțul meu înce- 
puse să creadă că eu sînt de vină. El nu m-a încurajat nici- 
odată să lupt, din contră mă certa și dădea dreptate celor- 
lalţi, mie niciodată. Am lucrat așa cîţiva ani buni în care 
n-am făcut nimic. Zilele erau cenușii, mă plictiseam, eram 
rea şi indiferentă, nemulțumită, în fine, cum să-ţi explic, 
nu-mi plăcea ce fac, nu-mi plăcea de fapt nimic. Credeam 


11$ 


că așa o să sfîrşesc, anii se scurgeau, nici nu-mi părea rău 
că îmbătrinesc, mă obișnuisem cu toate, cînd... 

— Te-ai îndrăgostit de Tomuş, sau el de tine! 

— Nici vorbă de aşa ceva. Întiîi a fost numit director! 

— Fără îndoială că numai în această situaţie îți putea 
fi de folos! 

— Eşti rea şi nedreaptă! Ce folos am avut eu din tot 
ce am realizat în ultimii ani? Material, nimic, sau aproape 
nimic. Am cîștigat însă enorm pe plan sufletesc, m-am 
putut realiza, am recăpătat încrederea în mine. 

— Deci asta era? Așa se explică dragostea ta pentru 
Tomuș! 

— Iar schematizezi! Cînd a fost numit director nici eu, 
nici el nu am prevăzut ce va urma. La început am fost 
puțin mai amabilă cu el, adică i-am arătat un plus de con- 
sideraţie fiindcă era director. Această modificare a com- 
portării mele de atunci se încadra în modificarea generală 
care se produce în jurul unui proaspăt promovat și la noi 
şi oriunde. Pe el însă l-a impresionat nu știu cum, a luat-o 
ca pe ceva ce i se cuvenea lui ca persoană, ca om, nu direc- 
torului, oricare ar fi fost el. Era o copilărie din partea lui, 
eu am sesizat-o şi am profitat de ea. 

— Recunoști, deci! 

— Recunosc! Această copilărie a lui, contrastind cu fi- 
rea lui voluntară, cu autoritatea de curînd căpătată m-au 
atras. A fost o cursă în care am căzut amîndoi. Nu mi-am 
dat seama atunci, eram prea încîntată de faptul că pentru 
Prima dată mi se luau în considerare sugestiile. Cînd mi 
s-au pus în practică ideile, eram extrem de ocupată cu 
urmărirea experienţelor, mă îmbătau micile succese, fiind- 
că la început au fost mici. Treptat au căpătat cu toţii în- 
credere în mine şi eu m-am avîntat. Uneori îmi era teamă 
că o fac prea tare, că antrenez prea multe mijloace mate- 
riale, prea mulți oameni. Au fost și nişte eșecuri, ca în 
orice cercetare, dar el nu şi-a pierdut încrederea în mine 
și m-a ajutat cînd eram descurajată, în fine (acest cuvînt 
îi place în mod deosebit, gîndi Mariana) am avut şi re- 
zultate pozitive şi am fost toți foarte mîndri. Nu primisem 
acel premiu internațional de care știi și tu, dar eram deja 
un colectiv format, îndrăzneț şi cucerisem încrederea altor 
personalități din domeniul nostru. Lucram cu tot sufletul... 

— Se spunea la un moment dat că şi Păsculescu ar fi 
avut un rol deosebit în acea cercetare, apoi mi s-a relatat 

exact contrariul. Care este explicaţia acestor versiuni con- 
tradictorii? 

Dora se opri din înflăcărarea cu care vorbea despre 
munca lor, stătu un timp cu mîinile în poală, privindu-și 
degetele, apoi ridicînd capul cu un aer decis, spuse: 

— Cu el a fost altă poveste! 

— Ţi-a făcut şi el curte! Pe el de ce l-ai cucerit, de ce 
l-ai încurajat, de ce ai ascultat acele serenade la telefon?... 

— E destul de complicat... nu știu dacă ai să înţe- 
legi... 

— Chiar aşa de proastă nu-s! 

— L-ai cunoscut pe Păsculescu? 

— Da! Era un tip bine, mai prezentabil ca Tomuş! Cînd 
l-am cunoscut eu, după moartea soţiei lui, nu mai era ace- 
lași om de mai înainte, aşa spuneau toţi cei din jurul lui, 
totuși mi s-a părut interesant! 

— De departe așa părea, de aproape însă era altfel. Cu 
excepția staturii lui, totul era mic la el. Inteligență mică, 
putere de muncă mică, stăpînire de sine puţină, cinste pu- 
ţină, rușine, îndrăzneală, limitate, totul, absolut totul me- 
diocru sau submediocru. 

— Avea succes la femei! 

— Nu cine știe ce! 

— Pe tine te-a iubit! 

— La început nu m-a iubit, mi-a făcut curte cum făcea 
la toate femeile, fără prea multă convingere, fără prea 
mult elan, aşa cum făcea el totul şi eu nici nu l-am luat 
în serios. 

— Totuşi, îi ascultai serenadele! 

— M-ai omorit cu acele serenade! Nu știam de la cine 
sint, credeam că Mihai îşi permite astfel de glume, mă 
amuzau ... 

— Îm fiecare seară... 

— Nu chiar în fiecare seară, poate o dată sau chiar de 
două ori pe săptămînă. Nu știam de la cine sînt. Îl bănuiam 
pe Tomuș, nu eram atît de intimi ca să-l întreb... 

— Nu-ţi făcuse încă declaraţii! 

— Exact! Ai un fel de a mă chestiona şi de a mă sili 
să precizez anumite lucruri! Parcă mă acuzi tot timpul! 

— Pînă acum nu-ți găsesc nici o scuză, dar îţi acord 
circumstanţe atenuante. Poate problemele tale profesionale 
nu le prea înțeleg... 

De fapt, Mariana sesizase că Dora face parte din altă 
categorie de femei decît ea. Ea nu era o oarecare în me- 
seria ei, așa cum era Mariana. Un fel de respect pentru 
Dora i se strecurase în suflet, o simţea punînd probleme 
majore, încercînd să rezolve situaţii în care ea, doctoriţa, 
nu va fi niciodată. Era o altă lume, lumea celor ca Dora, 
nu li se puteau aplica acestora legile obișnuite, nu putea 
fi judecată Dora, inovatoarea, cum ar fi fost judecată ea, 
Mariana, sau oricare altă femeie din anturajul ei. Dora 
era din alt aluat, i se cuvenea altceva, beneficia de alte 
criterii. În faţa ei Mariana se pleca! Probabil, gîndi Ma- 
riana în continuare, așa se explică succesul Dorei la băr- 
bati. Simt în ea ceva deosebit. O întrebă pe neașteptate: 

— Dora, poţi să-mi explici, de ce se îndrăgostesc băr- 
baţii de tine? 

— Nu ştiu nici eu, răspunse aceasta și zîmbi. 

Aceste cuvinte, aparent fără nici o semnificaţie, îi spu- 
seră Marianei mult. În primul rînd, Dora nu negase, admi- 
sese că aşa este, apoi, afirmînd că nu știe, nu găsește expli- 
cația acestui succes, lăsase să se înțeleagă că nu se știe 
posedînd calități care să atragă în mod deosebit. Dar mai 
fusese zîmbetul care o transfigurase, o întinerise. Un zîim- 
bet în care se exprima bucuria, triumful, surpriza că lu- 
crurile stau așa, plăcerea de a trăi, un anumit chef de 
joacă, o anumită indiferență pentru ce poate urma faptelor 
ei, o căldură şi o strălucire, care o convinse definitiv pe 
Mariana că se află în fața unei femei neobișnuite. Deci 
asta eşti, Dora, gîndi Mariana şi oftă. Zise: 

— Am impresia că faptul că ai succes te amuză, că 
nu prea ţii cont de suferinţa pe care o poţi produce! 

— Nu sînt o sfîntă, dar nici nu-mi place să provoc 
dezastre! Dacă s-au întîmplat, nu au fost din vina mea 
sau, mai exact, nu numai din vina mea! Au contribuit din 
plin și alţii! 

— In chestia cu Păsculescu nu-ţi faci nici un reproș? 

— Nu! 

Ce ton aspru are, își zise Mariana, cu ce i-o fi greșit 
acest om? Îl urăște poate pentru faptul că a existat în 
jurul ei şi că, brusc, a încetat să mai fie, provocîndu-i re- 
mușcări pe care nu vrea să le mărturisească nimănui. 

Dora tăcea, se plimba prin cameră și Mariana obosise 
urmărind-o. Se hotări să se scoale din pat şi să se îmbrace. 

— Cred că ar fi cazul să ieşim puţin afară! S-a făcut 
frumos şi e păcat să stăm închise! Putem vorbi și mergînd, 
zise şi Dora, fără un cuvînt, se îndreptă spre ușă, dar înainte 
de a ieşi se întoarse și o întrebă pe Mariana care se scu- 
lase pe marginea patului: 

— Ce ai zice de o cafea? S-o pregătesc pînă te îm- 
braci? 

Mariana, plăcut surprinsă de această amabilitate (Dora 
nu participase niciodată la pregătirile pentru masă), îi 
zîmbi şi începu să se îmbrace, gîndind că dimineaţa aceasta 
se dovedeşte mai plină de evenimente chiar decit noaptea 
care a trecut. 

— Cred că va fi necesar să fac și puţină ordine prin 
cameră, spuse doctorița pentru Dora, care încă nu se de- 
cisese să iasă. 

— Spune-mi Mariana, zise aceasta, ca și cum nu ar fi 
auzit ce se spusese mai înainte, este chiar așa de serioasă 
starea chirurgului? 

Șmecheră ce ești, cum știi să duci oamenii, își zise doc- 
torița, apoi către Dora, privind-o cu un zîmbet în care se 
amesteca admiraţie şi surpriză și bună dispoziţie: 

— Ei, uneori mai exagerăm, noi, medicii, punem tot- 
deauna răul înainte. Marius este tînăr și sper că are un 
craniu rezistent și n-a făcut fractură. Cît despre bătaie, 
am impresia că o merita! 

Dora ieși și Mariana o urmări pe fereastră cum traver- 
sează spaţiul dintre cele două cabane și dispare în inte- 
riorul celei în care se afla camera pe care o ocupa cu soţul 
şi copilul ei. 

Abia peste o oră îşi reluară discuţia, plimbindu-se 
pe şoseaua ce traversa stațiunea. Luaseră micul dejun, avu- 
seseră și un invitat, pe cabanier, căruia îi oferiseră de băut, 
deși era de dimineaţă. Mariana își strinsese lucrurile din 
cameră în vederea plecării, apoi îşi făcuse toaleta. În acest 

timp, Dora aranjase masa, apoi tot ea o strînsese şi se 
regăsiră mai bune prietene decît speraseră vreodată: Ma- 
riana, ușor flatată de atenţia pe care i-o dădea Dora, iar 
aceasta, nu atît de speriată ca la începutul discuţiei lor, 
fiindcă se convinsese că nici Mariana nu e neliniștită de 
soarta lui Marius, ceea ce era un argument capabil să 
spulbere o bună parte din spaimele Dorei. 

— Ştii, Mariana, începu Dora, cît timp am pregătit ma- 
sa, m-am gîndit și am luat o hotărîre. Tu ești prima care 
o afli, înaintea soțului meu și a șefului meu ... 

— Mă onorezi... 

— Orice s-ar întimpla, am de gind să părăsesc staţiu- 
nea experimentală. Trebuie s-o fac, înainte de a fi prea 
tîrziu. Nu vreau să stric familia lui Tomuș, orice greșală 
a noastră, a mea sau a lui, ar putea da totul pe faţă, întîim- 
piarea de aseară nu a lipsit mult să ne dezvăluie secretul. 
După ce ar fi cunoscut de toți și ar produce soțului meu 
și Gertrudei suferinţele pe care le aduce o astfel de desco- 
perire, degeaba aș mai pleca, sau chiar dacă ar fi utilă 
plecarea, ar fi prea tîrzie, în ceasul al doisprezecilea. Vreau 
să evit acest lucru! 

— Şi munca ta, cercetările tale? Unde vei mai găsi 
atita înţelegere, cine îţi va mai da concursul cu atîta lar- 
gheţe? Crezi că mai găsești un alt Tomuș? 

— Nu, și nici nu caut! La ora actuală sînt cineva în 
domeniul nostru de activitate, mă pot impune, adică îmi 
pot crea singură condiţiile de cercetare. Mă voi adresa fo- 
rurilor noastre și voi cere să mi se pună la dispoziţie tot 
ce-mi trebuie. Am acest curaj și am credința că mi se va 
oferi fără multe insistenţe. 

— Ce pretext vei invoca, cum îi vei explica plecarea 
lui 'Tomuș, soțului tău şi celorlalţi? 

— Nu voi recurge la pretexte! Voi spune un adevăr! 
Am mai de mult o idee în cap și vreau s-o pun în practică. 
Ştiu niște terenuri nefolosite, ar putea fi ideale pentru o 
anumită cultură. Vreau să încerce! Nu cer mare lucru și așa 
stau în paragină. Îmi iau familia și mă duc. Pe soțul meu 
îl propun director, mie nu-mi place să-mi bat capul cu 
probleme administrative; va fi pentru el o promovare și va 
accepta mai ușor plecarea. 

— Te-ai gîndit la toate! Tomuş nu se va opune? 

— Ba da, din toate puterile! Va încerca să mă convingă 

pe mine mai întii, dar după cele petrecute aseară, nu-mi 
va fi greu să-l refuz. M-a supărat comportarea lui... 

— Marius a lovit întîi! , j 

— Ştiu, am privit totul pe fereastră, nu apucasem să 
mă culc, cearta a izbucnit imediat ce au părăsit terasa. 

— Soţul tău dormea? | , 

— Da, dacă nu interveneaţi voi, ieșam eu să-i despart, 
eram la ușa cabanei cînd aţi apărut, m-am întors din drum. 

Aga ieșit fiindcă am văzut că Marius este dominat, 
Tomuş este mai puternic... i ă A 

— Da, el e puternic, repetă Dora puţin neatentă. Apoi, 
revenindu-și: cine, oare, a adus acele trunchiuri în jurul 
focului, sînt destul de mari, aci le-am găsit cînd am venit, 
nu-i așa? Mă tot întreb, de cînd mi-ai spus că s-a lovit cu 
capul de ele colegul tău! | a | | 

— Cred că cei care au tăiat arborii au făcut și focul și 
i-au adus ca să aibă pe ce ședea. Au fost neglijenţi cînd 
au plecat și i-au lăsat așa. Noi cînd am venit, am găsit 
cenușă și resturi de lemne arse. Azi-noapte am dat în To- 
muș cu ce-am nimerit. Nimic nu mi se părea destul de con- 
tondent, credeam că i-am fracturat o coastă cu scaunul 
acela, spuse Mariana riîzînd, dar Dora nu păru să se amuze 
și Mariana puţin jenată schimbă imediat subiectul. 

— Deci vrei să pleci. Îl vei convinge pe Tomuș, pe soțul 
tău, pe cei care te pot ajuta și vei începe o viață nouă un- 
deva! 

— Nu va fi uşor, zise Dora tristă. SI 

— Cred și eu, dar tu ai darul să convingi și să con- 
strîngi! SI 

— O voi face în interesul tuturor! Mihai îmi va pune 
piedici, de aceea nu vreau să știe nimic pînă ce numirea 
mea și a soțului meu nu este perfectată. Atunci nu va mai 
putea face nimic. 

— Va fi o lovitură pentru el! j 

— Va fi greu, îl va durea, dar n-am ce să-i fac, altă 
ieşire nu există, cred că ești de acord! Cu timpul se va 
vindeca, va uita... i i 

— Îmi displace, zise Mariana, modul cum acţionezi, pe 
ascuns! De ce nu discuţi cu el deschis, să-i explici, sînt 
sigură că ar înțelege! | 

Dora nu răspunse. Privea înaintea ei şi un timp mer- 
seră tăcute. Mariana deduse că erau lucruri pe care nu i le 
putea spune și cînd o auzi oftînd ușor, simți pentru Dora 

un amestec de compătimire și de admiraţie. Își zise că 
această femeie, din orice unghi ai privi-o, e imposibil să 
n-o admiri. Şi totuşi, uneori a fost rea. Mariana zise: 

— Spune-mi, Dora, cum a fost cu Păsculescu, începu- 
seşi de dimineaţă, acolo în cameră să spui ceva, dar n-ai 
terminat, sau eu n-am reușit să înțeleg. Mă întreb, văzînd 
că nu ești o femeie fără suflet, de ce te-ai purtat şi de ce 
vorbeşti atît de aspru de Păsculescu? 

— Bine, o să-ți povestesc și cred că o să-mi dai drep- 
tate! Ce ai face tu, care preferi discuţiile deschise, care ai 
oroare de lovituri pe la spate, ce ai face tu deci, dacă te-ar 
iubi un bărbat puternic, care e şi director și care dispune 
oarecum de soarta ta, a muncii tale, de aceea a soţului tău 
și a încă unui coleg, care, inconștient, îţi face curte? Stai 
că n-am terminat, interveni Dora cu un gest, la încercarea 
Marianei de a răspunde. Acest coleg nu te iubește, face 
curte la toate femeile din jurul lui, așa, din obișnuinţă, 
dar orice cuvînt şi orice compliment pe care ţi-l face ţie 
îl supără pe director, îl vezi cum suferă, cum se ascunde, 
cum încearcă să-l îndepărteze discret pe celălalt de tine? 

— Cred că cel mai bun lucru este să-l previi pe coleg. 
E cinstit să-i spui direct și omul să-și vadă de treabă. Dacă 
ar fi îndrăgostit poate l-ar durea, dar așa nu-i pasă! 

— Vorbeşti ca din carte, Mariana dragă, ca în filmele 
văzute la televizor, în care se simplifică totul, oamenii sînt 
perfect educați, raționali ca niște extratereștri! În viaţă nu 
este aşa... 

— Bine, lasă generalităţile, treci la fapte! Tu cum ai 
procedat? 

— Așa cum ai spus tu! Dar mie îmi tremurau mîinile, 
trecuram toată cînd i-am atras atenţia lui Păsculescu să-și 
vadă de treabă, cînd i-am spus că Tomuş îmi face curte, 
că își periclitează situaţia și a lui și a mea! 

— Nu văd de ce tremurai! 

— Nu e uşor să faci o astfel de mărturisire! Nu-ţi mai 
spun că el, Păsculescu, mi-a ripostat că nu crede, nu-l vede 
pe Tomuş îndrăgostit. Am încercat să-l conving atrăgîndu-i 
atenția asupra unor gesturi ale lui Tomuş mai concludente 
în acest sens. l-am spus că se poate aștepta la orice din 
partea directorului. Păsculescu m-a întrebat foarte ironic, 
fii atentă, eu tremuram și el își permitea să fie ironic, m-a 
întrebat, deci, de ce îl previn și eu i-am răspuns că din 
cinste și nimic altceva și iar nu m-a crezut! A tras con- 

cluzia, și n-am mai putut să i-o scot din cap, că eu ţin la 
el şi îl apăr din acest motiv. M-am jurat că-mi e tot atit 
de indiferent ca oricare alt coleg și că prezența lui mă lasă 
tot atît de rece ca aceea a unui scaun. Da, ţin minte că 
am făcut această comparaţie stupidă, un scaun era lîngă 
noi, dar tot nu m-a crezut. Bineînţeles că l-am rugat să 
păstreze totul pentru el. 
— Am impresia că l-ai jignit! _ 
— Da, vezi că adevărul brutal doare, dar am crezut că 
e în interesul lui să știe ce-l ameninţă, ce simt pentru el, 
să fie lămurit în toate privinţele. Ce a urmat a fost cumplit! 
— S-a supărat? | | 
— Nu s-a supărat, s-a dus şi m-a spus lui Tomuș, mai 
exact a spus versiunea care i-a convenit lui, cum că eu 
profit de sentimentele lui Tomuş, îmi fac interesele, îmi 
bat joc de el, de Tomuş, şi mor de grija lui, a lui Păscu- 
lescu. L-a umilit pe Tomuş, m-a prezentat ca pe o femeie 
interesată, capabilă. de orice pentru a avea influenţă asu- 
pra directorului, iar el a apărut ca un bun prieten care îl 
previne pe Tomuş să nu se dea în spectacol de dragul meu. 
— Oribil! o 
— Să vezi cum a reacţionat Tomuș! Umilit, jignit în 
sentimentele lui, a negat totul, spunînd pur și simplu că 
sînt nebună, că inventez, că sînt una din acele femei care 
își închipuie că toţi bărbaţii o plac, una din acele neno- 
rocite la care de fapt nu se uită nici unul, fiind lipsită de 
orice calitate fizică sau morală care să placă. Asta i-a spus 
cînd au discutat amîndoi, iar mie mi-a făcut o scenă, & 
țipat la mine, a amestecat autoritatea de director cu indig- 
narea de bărbat jignit, a fost dur, mi-a interzis să mal vor- 
bese cuiva despre el, n-am putut să strecor un cuvînt în 
apărarea mea, nu mi-a dat răgaz, m-a sancționat pe linie 
profesională pentru o greșeală care nu era a mea și priete- 
nia lui pentru Păsculescu părea indestructibilă. A început 
să-l laude în toate ședințele, să treacă intenționat în contul 
lui succesele mele, știa că eu nu voi îndrăzni să zic nimic, 
l-a premiat, erau nedespărţiți, iar eu spectatoare la toate 
acestea. Păsculescu își ajunsese scopul, mă înlăturase din: 
centrul problemelor, se vîrise el, profita din plin, jubila. . 
— Dar tu, nu i-ai zis nimic lui Păsculescu? Eu cred că 
l-as fi făcut de două parale, cel puţin între patru ochi! 
_— Ce rost ar mai fi avut! Greşeala fusese a mea! Eu 
l-am considerat mai cinstit decît era, eu nu mi-am dat 

seama că era o lichea. Nu e bine să vorbești rău de morți, 
dar așa era Păsculescu. L-am lăsat să se bucure de rezul- 
tatul faptei lui. Mi-am spus că mi-am făcut datoria de om, 
l-am avertizat, mi-era indiferent ce va urma. Ştiam că mai 
curînd sau mai tîrziu Tomuş mă va ierta, voiam să las 
timpul să acţioneze, eu să nu intervin. L-am scuzat că a 
țipat ia mine, că m-a sancţionat, că a fost atît de furios. 
Fusese jignit, luat „drept fraier“, acestea au fost cuvintele 
lui Păsculescu. Tomuş a suferit crîncen în acele zile, nici 
el nu mai credea decît ce-i spusese Păsculescu, îl convinsese, 
de aceea negase totul și m-a făcut nebună. Cînd s-au po- 
tolit puţin lucrurile, cînd am fost din nou toți trei îm- 
preună, tot el, Păsculescu ne scormonea rana și mie și lui 
Tomuş. Mă întreba cu zîmbetul lui ironic de ce am minţit, 
ce am urmărit de i-am spus lui acea poveste bună de ador- 
mit copiii, cum mi-am imaginat eu că el mă va crede... 
Întrebările erau puse de faţă cu Tomuş, eu recunoșteam 
deschis că sînt o mincinoasă incurabilă, că așa îmi vine 
citeodată mie și suportam avalanșa de reproșuri și insulte, 
da, insulte chiar, odată mi-a spus că el m-ar bate să fie în 
locul lui Tomuş. Discuţii de acest gen s-au purtat de mai 
multe ori, erau un chin pentru mine, Tomuş tăcea, Păscu- 
lescu era convins că are dreptate. 

— Eu nu l-aș fi suportat! Aș fi spus iarăşi adevărul 
de faţă cu Tomuş. 

— Care adevăr? Într-o poveste ca asta sînt doi parte- 
neri. Cînd unul neagă, și acesta este bărbatul, femeia se 
ample de ridicol! 

— Ai dreptate! Dar Tomuş de ce nu ţi-a luat apărarea? 
De ce n-a mărturisit cinstit? Un cuvînt să-i fi spus lui 
Păsculescu și el şi-ar fi schimbat imediat, cred, atitudinea! 

— Asta m-am întrebat și eu! Era jignit de cuvintele lui 
Păsculescu, era nesigur pe mine, nu mai știa ce să creadă, 
negase odată și persevera. Pe de altă parte, îl lăsa pe Păs- 
culescu să mă insulte cu intenția de a ne vedea certaţi de- 
finitiv. Era probabil convins că eu îl iubesc pe Păsculescu. 
Chiar prietenia pe care i-o arăta acestuia, faptul că-i atri- 
buia lucrări pe care le făcusem eu, că-l lăuda în ședințe, 
toate acestea aveau drept scop să mă irite, să mă facă să-l 
dușmănesc pe Păsculescu. Am sesizat această intenţie și i-am 
dejucat toate încercările! Părea că nimic nu mă supără, că 
orice mi s-ar fi cuvenit mie eram fericită să-i cedez lui 

Păsculescu, că nu ar exista nimic şi nimeni care să ne 
facă să nu mai fim prieteni! 

— N-a fost cinstit din partea ta! 

— Ce voiai să fac? Sînt și eu om! Cînd sînt făcută ne- 
bună de amindoi, cînd eu lucrez și se trece în contul altora, 
cînd doi bărbaţi nu au curajul să-și spună adevărul, cînd 
încearcă să mă facă să joc cum cîntă ei, se trezește în mine 
un demon care mă îndeamnă să-i las să facă ce vor! să 
fiu spectatoare! Și i-am tratat cu indiferență pe amâîndoi, 
mi-am văzut de lucrări, treptat Tomuş a uitat, s-a reîntors 
la mine, ca să zic aşa, Păsculescu şi-a dat seama că a fost 
un prost. Prietenia lor de suprafaţă a continuat, erau prea 
mîndri amindoi ca să o rupă, dar era un calvar și pentru 
unul şi pentru altul. Tomuș era mereu gelos, Păsculescu 
primea mici lovituri, ca din întimplare, fără ca directorul 
să pară amestecat, la un moment dat a vrut să-l mute și 
așa mai departe... 

— Pină la urmă totuşi Păsculescu te-a iubit! i 

— Inchipuiește-ţi, cînd s-a convins că eu îl ţin la dis- 
tanţă. că nu am nici un fel de afecţiune pentru el, l-a 
apucat un fel de ambiţie să mă cucerească cu orice chip! 
Nu i-a reuşit, a început să-l invidieze pe Tomuş, lucrurile 
s-au complicat şi acasă la el și știi ce a urmat! D 

Dora se opri. Mariana nu mai avea nimic de întrebat. 
Totul era atît de complex, din nou avea impresia ca nu e 
aptă să judece o astfel de situaţie. O depăşea. | | 

— Stiam de mult că se va termina totul într-o zi! Îmi 
era teamă de acea zi, o voiam cît mai depărtată. Iată că a 
sosit! | 

— Da, cred că ai găsit cea mai bună soluţie! Plecarea ta 
se impune! Ai judecat bine totul și vei fi în stare să înde- 
plinesti totul; tu ești atît de tare! 

— Distanţa şi timpul mă vor ajuta să fiu tare! ; 

S-au mai plimbat încă mult timp, toată acea dimineață 
de mai însorită. Au discutat alte lucruri, și-au comunicat 
impresii, gînduri, proiecte, Dora păstrîind un ton ce trăda 
destulă tristeţe, Mariana încîntată că se vor rezolva toate 
cu bine, avînd senzaţia că a contribuit la precipitarea fap- 
telor spre un deznodămint fericit. Chiar dacă, momentan, 
Dora suferă, chiar dacă pe Tomuş îl va durea nespus ple- 
careâ Dorei, rănile se vor vindeca, exact ca după o inter- 
venţie chirurgicală. Eu am practicat incizia salvatoare, gîn- 
dea Mariana, la timpul oportun, înaintea apariției compli- 

caţiilor. M-a ajutat și întimplarea, dar am contribuit din 
plin şi eu. Încurajind pe Dora în hotărîrea ei, alinîndu-i 
suferința cu sfaturi şi chiar cu medicamente în cazul că 
vor apare din nou acele insomnii, doctoriţa știa că-și va 
face datoria. Conștiința ei putea fi împăcată. Nu mai ac- 
ționa din ambiţie, curiozitate, plictiseală, așa cum se sus- 
pectase și cum de fapt păreau că se petrec lucrurile, adică 
așa le interpretase ea la un moment dat... Da! Dar nu 
fusese astfel! O plictisise o îndeletnicire cumva extrapro- 
fesională, avusese ambiția să rezolve o situaţie conflictuală 
generatoare de tulburări psihice! Fusese curioasă construc- 
tiv, așa cum era nerăbdătoare să afle rezultatul unei ana- 
lize, a unei radiografii, care să-i confirme sau nu diagnos- 
ticul. Făcuse lucruri nepermise de etica medicală? Acum 
nu-și amintea. Totul e bine cînd se termină cu bine, con- 
chise Mariana Cristescu, mergînd în urma Dorei prin pă- 
dure, prin iarba răsărită de sub frunzele putrede ale anului 
care trecuse. 


SFIRȘIT 


ROCHIA DE DANTELĂ VIȘINIE 


p Silvia se aşeză pe pat, îşi aruncă din picioare pan- 
iofii şi rămase cu ochii aţintiți pe micul raft de cărţi, fără 
să-l mai vadă însă, urmărind același gînd, chinuindu-se cu 
aceleași întrebări, extenuată de noaptea nedormită, de plim- 
barea tristă, deprimantă, pe care o făcuse cu Elena prin 
parcul cu vegetaţie debordantă, plin de flori, de iarbă 
proaspătă crescînd impetuos, spărgînd asfaltul în aleile mai 
puţin frecventate, lăsînd impresia că vrea să șteargă ur- 
mele strădaniilor omului, să distrugă vremelnica așezare 
creată de acesta şi să-și recîștige drepturile. Nu-i făcuse 
bine. plimbarea, nu o alinase, iar cuvintele și gîndurile 
exprimate de femeia care o însoţise, o umpluseră de obo- 
seală, îi sporiseră senzaţia de pustiu, de deznădejde, pe 
care nu o putea mărturisi nimănui. Miine probabil la aceas- 
tă oră va fi în tren, se va îndepărta cu viteză de acest 
oraș, ducînă cu ea nemulțumirea, mergînd spre altă ne- 
mulţumire, aceea a părinților ei, care se vor mira de apa- 
riția ei subită, vor chestiona-o, vor cere explicaţii, va tre- 
bui să mintă, nici chiar lor nu le putea spune adevărul. 
N-ar fi înţeles sau, mai rău, ar fi înțeles că este profund 
nefericită şi ar fi reacţionat după firea lor. Tata s-ar fi 
enervat brusc și ar fi început să se lamenteze că are un 
astfel de copil, ar fi dojenit-o fără milă, ar fi acuzat-o de 
tot felul de greşeli. Mama ar fi suferit imaginîndu-și pe 
fiica ei singură între străini, fără un prieten, fără o rudă, 
chiar și depărtată, ceea ce era perfect adevărat, și sufe- 
rința aceasta a mamei, o să o doară pe ea, pe Silvia, de- 
oarece este mai greu de suportat decît propria suferinţă. 

Ştia că nu va rămîne mult acasă, tatăl o va împinge, 
o va îndemna să plece, să nu lîncezească, nimic nu era mai 
străin de el ca suferințele psihice, mai ales cînd nu le 
înțelegea cauza și ea nu-i putea spune nimic. Va pleca la 
Cluj, unde nu avea un loc anume și unde poate vor ajunge 

înaintea ei niște zvonuri și iarăşi explicaţii, dar poate pro- 
fesorul o va crede, lui îi putea vorbi deschis, îi va spune 
totul, va fi un moment greu, îl va trece și apoi ce va mai 
arma, nu mai voia să se gîndească. 

Din hol se auzi vocea blindă a gazdei, pe Silvia însă 
o deranja orice și ar fi preferat să fie lăsată în pace, dar 
cu un efort se ridică și deschise ușa. 

— Credeam că ești în baie, să ştii că masa e gata. Te 
mai doare capul? 

— Mă simt mai bine, mulţumesc tanti Elena, minţi Sil- 
“ia. De fapt nici nu o duruse capul, dar trebuise să dea şi 
aici o explicaţie pentru starea ei de indispoziţie, cu care 
iupta de două zile. Ceea ce era însă mai grav, faptul că 
nu avea poftă de mincare, îi va pricinui şi ei și amabilei 
gazde o serie de neplăceri. Ea, Silvia va încerca să mănînce 
cîte ceva, dar gospodina va observa că nu apreciază cum 
ar merita felurile pregătite. Silvia era doctoriţă, este ade- 
vărat că foarte tînără, nu avea nici o experienţă, totuși cu 
greu şi-ar fi imaginat că o mare supărare ar putea avea 
un efect asupra poftei de mîncare. Citise despre acest lu- 
cru, îl crezuse sau nu, acum se convingea că litera cărții 
este sfîntă, tot ce s-a scris în manuale este cules cu migală 
din experienţa miilor de medici. 

— Draga mea, dar nici nu ţi-ai scos aceşti pantaloni 
odioşi. Ce modă cumplită, nu mai aveţi pic de feminitate. 
Păcat de corpul frumos pe care îl ai, cu oroarea aia de 
bluză parcă ești o ţărancă șlampătă, pe vremea mea ce 
rochii plisate purtam şi nu erau atitea materiale ca acum! 

Nu era prima oară că aveau astfel de discuţii, de fapt 
Elena înţelesese că aceasta fiind moda, Silvia nu s-ar îi 
putut sustrage, nu-i făcea ei nici o vină, o considera o 
victimă, o deplingea fiindcă nu-şi putea expune farmecele 
depistate de gazdă şi care vor trece neobservate odată cu 
tinereţea. Silvia era însă prea puţin preocupată de aceste 
probleme, tinereţea i se părea, la cei 25 ani ai ei, veșnică şi 
era asaltată mereu de probleme mult mai importante, cre- 
dea ea, care n-o lăsau să-şi trăiască virsta, completa Elena. 
Ca să-i facă plăcere gazdei, să compenseze nemulțumirea 
pe care o va produce cu lipsa ei de apetit, Silvia apăru 
în capot. 

— Dacă nu te mai doare capul, ia și tu un păhărel, să 
vezi că ai să te simţi mai bine, te dispui un pic! 

— Mulţumesc, am luat medicamente şi nu este permis 
alcoolul. 

Cu un efort, Silvia zimbi și începu să mănînce. Ce bine 
era la Cluj, cînd era supărată ca acum şi nu putea mînca, 
lăsa la cantină farfuria plină, nimeni nu-i făcea observaţie. 
Nici n-ar fi putut suporta să fie mereu supravegheată, atit 
de des fusese necăjită, nefericită. Lulu lovise în ea fără 
milă, îi rănise sufletul mereu pînă umpluse paharul. De ce 
în momentele grele mă gîndesc tot la perioade triste din 
viața mea, se întrebă Silvia, ar trebui să încerc să fac in- 
vers. Să nu-mi amintesc de Lulu, mai ales tot ce este în 
legătură cu el să caut să evit, miine va fi o zi extrem de 
neplăcută și am nevoie de forţă morală să trec prin clinică, 
să nu fug ca o vinovată. 

— Nu-ţi place supa? 

— Este excelentă, dar puţin fierbinte. Dacă Elena s-ar 
fi ridicat de la masă, ar fi turnat-o în castron, cum făcea 
în copilărie, dar nu se ivea nici un motiv ca aceasta să 
părăsească masa, totul fusese aranjat cu grijă să poată 
mînca liniştită. Era singura plăcere care i-a mai rămas, ex- 
plica ea Silviei, o mîncărică bună, o cafeluţă proaspăt riş- 
nită, atît! Silvia nu înțelegea de ce se autocompătimește, 
ea nu avea nici aceste plăceri, nu știa de disperarea care ce 
cuprindea pe Elena de cîte ori mai descoperea un rid, mai 
apărea un semn al bătrîneţei apropiate. Profesorul va veni 
miine, profesorul acesta îi este un străin, o tolerează din 
cauza scrisorii de recomandare, dar cum va reacționa cînd 
i se va spune, este uşor de prevăzut. Numai de s-ar petrece 
totul cu cît mai puţini martori; fiul lui stă cam mult priri 
cabinet, va fi desigur prezent, se va mira, va crede, cum 
să nu creadă, în fond nu mai are nici o importanţă părerea 
lui, miine în acest timp va fi în tren. Înghiţi ultima lin- 
gură de supă și Elena îi servea un nou fel, mîine va putea 
să nu mănînce nimic, n-o va obliga nimeni, acasă din cau- 
za mamei ei, ca să n-o aducă la disperare va trebui să 
simuleze poftă de mîncare mai multă ca aici. Ar dormi, ar 
dormi mult, ar zăcea așa cîteva zile, dar tatăl nu-i va per- 
mite, nu-i va da pace. Nici cînd era supărată din cauza lui 
Lulu, şi cît a suferit astă vară, n-a încetat să fie activă fără 
spor însă, învirtindu-se mai mult prin casă decît realizînă 
ceva, un fel de năuceală o stăpînea, nu putea nici să ci- 
tească, nici acum nu poate, să sperăm că va dura mai pu- 
țin, atunci a durat săptămîni, ceva s-a rupt definitiv în su- 

fletul ei, tot ce a fost frumos în dragostea lor a dispărut 
atunci. N-a încetat să-l iubească pe Lulu, a mai suferit în 
continuare și la Cluj cînd s-au întîlnit, au mai fost și 
momente de fericire nu, ar fi prea mult spus, momente 
bune, este mai exact, dar n-a mai avut nimic frumos în 
suflet, s-a spulberat pentru totdeauna acea încîntare, stu- 
pidă încîntare, că este logodită. 

— Am făcut odată la o onomastică a soțului meu un 
curcan, se topea în gură, un tort în formă de trunchi de 
copac şi unul ornat cu niște omuleţi care stau în picioare, 
din cremă, dar nu trebuie ţinut la cald că se topesc și se 
deformează imediat şi este păcat de muncă, se execută 
foarte greu. Dacă vrei te învăţ la iarnă, numai de săr- 
bătorile de iarnă este bine să-l faci fiindcă este ger... 

Atunci suferința a fost mai mare, a durat mult, a lăsat 
urme, a fost cea mai mare suferință din viața ei. Cînd nu 
i-au dat premiul acela în liceu a durut-o și cînd i-a res- 
pins schița pentru revista şcolii directoarea sfătuind-o să 
scrie ceva sentimental, satira este mai grea, nu ai suficiente 
forţe, i-a zis, a suferit de asemenea. Au fost însă scurte 
acele dureri, s-au alinat repede și fără nici un efort. Poate 
ar fi mai bine să plece în această seară, să nu mai dea ochii 
cu cei din clinică, să-i scrie profesorului o scrisoare şi atit. 
Ar scăpa de privirile surorilor, de aluziile medicilor, cu si- 
guranţă că nu se vor abţine, de surpriza pe care o va citi pe 
chipul profesorului cînd va afla, de indignarea sorei Melania. 
Dare va mai accepta vreo soră să lucreze cu ea în salon? 
Cu o astfel de doctoriță? Ar evita mici scene jenante, cei 
care i-au arătat încredere vor fi în situaţie foarte penibilă 
cînd vor fi nevoiţi să se ferească de ea. Este ca o ciumată, 
ce să mai caute în clinică? S-ar putea să le inspire milă uno- 
ra, alţii o vor dispreţui, profesorul probabil o va compăti- 
mi, dar ar îndepărta-o elegant imediat, dacă ea nu s-ar re- 
trage singură. Este inutilă orice explicaţie, numai timpul 
va dovedi că nu a fost vinovată. Nu va putea rămîne însă 
printre ei pînă atunci, cuvintele lui Florescu au fost cate- 
gorice. „N-ai ce mai căuta în clinica noastră“, cu un ton 
aspru, o privire care a înghețat-o și spatele întors, semn că 
srice explicaţie ar fi de prisos. i 

— Mi-a plăcut din cînd în cînd să dau cîte o masă, să-mi 
invit prietenii, deși nu poți niciodată să știi dacă nu te 
critică mai tare chiar ei. Şi eu cînd mă duc la Emilia, care 
îmi este ca o soră, văd ce nu-mi place la ea și nu-i spun, 

nu vreau s-o jignesc, dar dacă aș avea un soţ, sigur că are 
discuta amîndoi și am critica ce am văzut. Eu nu mă su- 
Dar ss e 

Cum au dispărut fiolele? Deșirata de Melania este ce 
mincinoasă, dar cum să n-o creadă toţi cînd o crede șeful 
clinicii. El o decretează soră foarte bună şi toţi se închină, 
în fond numai el lucrează cu ea, ceilalți nu-și pot da seama, 
totuși este în clinică de peste cincisprezece ani, imposibil 
să n-o fi prins nimeni pînă acum cu minciuna, dar a inter- 
venit Florescu și s-a șters totul. S-ar putea ca unii să o cu- 
noască bine, dar de unde să-i știu eu care sînt și între 
mine și ea, îi dau crezare ei, eu sînt o necunoscută, venită 
în clinică de cîteva luni, mulţi nici nu știu bine cum. Şi 
este linguşitoare şi cu un fals aer de discreţie, în fond o 
intrigantă, de la ea a pornit totul, ea declară că a lăsat 
fiolele în cabinet și numai eu am intrat acolo singură. 
Şi ce obraznică, cum mi le-a cerut, fiind sigură că eu le-am 
luat, ce indignată, ce fals suna glasul ei cînd spunea că îi 
este penibil să spună unei doctorițe că este o hoaţă, insis- 
tențele să scot fiolele, amenințările lui Florescu în cabi- 
netul cu ușa închisă, insultele lui și în final „n-ai ce mai 
căuta în clinica noastră“. 

— Bravo! Ai mîncat tot, vezi că pofta vine mîncînd?? 
Acum plăcinta, specialitatea casei, este o reţetă din Mol- 
dova, o am de la o mătușă care... 

Mai bine că n-a fost profesorul în clinică, nici fiul lui, 
cînd vor afla mîine, eu voi fi în tren. Scriu o scrisoare, î: 
spun că sînt nevinovată, că am fost tratată cum nu meri- 
tam, fără nici o consideraţie, că timpul va dovedi că alt- 
cineva a comis această faptă, care, desigur, se va mai repeta, . 
cine fură morfină nu fură numai o dată, că a fost neșansă 
mea să fiu prima bănuită și gata, expediez scrisoarea, plec. 
Deșirata de Melania va fi încîntată, de rolul pozitiv jucat 
în descoperirea acestei fraude. Dacă se gîndea bine, nu gă- 
sea nimic care să explice ura Melaniei. N-au avut niciodată 
nici cea mai mică neînțelegere. În cele șase luni de cînd era 
în această clinică a avut grijă să nu supere pe nimeni. Sil- 
via nu se știa o persoană dificilă, se adapta ușor și de obi- 
cei nu avea probleme cu surorile. Le respecta pentru vîrsta 
lor, pe unele pentru competenţa lor. Melania nu i-a plăcut 
din prima zi, dar spera că aceasta nu a simţit. Dacă totuși 
a sesizat antipatia doctoriţei și a căutat să se răzbune însce- 
nînd dispariţia fiolelor de morfină? Putea să arunce fio- 

sele! Şi să canalizeze bănuielile în direcţia în care a vrut! 
Si ea, doctorița Silvia Damian, şefă de promoţie, studentă 
eminentă va circula de aici înainte cu această acuzaţie. Va 
fi suspectată mereu în serviciile pe unde va lucra, astfel de 
zvonuri se răspîndesc repede. Probabil și eventualii ei curte- 
zani vor fi avertizaţi, totul va crește, va creşte, exact ca in 
aria calomniei. 

Este absurd să mă gîndesc așa departe. Înnebunesc dacă 
nu pun frîu acestor sinistre deductii! În definitiv de ce să 
mă distrugă pe mine această femeie? Plecam peste cîteva 
luni și nu ne mai întilneam poate niciodată în viaţă. Nu 
i-am făcut nimic care să justifice o astfel de ură. Fiolele au 
fost furate de cineva care le folosește, care va mai fura și 
atunci eu nemaifiind aici, se va dovedi că sînt nevinovată. 
Dar cînd va fi asta? Cum să suport tot ce va urma? 

Masa era pe sfîrşite. Elena strîngea deja şi Silvia se 
prefăcea că o ajută. Pleca cu un platou la bucătărie, apoi 
cu restul de piine, făcea multe drumuri inutile, cînd tele- 
tonul sună. Elena, care se afla mai aproape de aparat, 
ridică receptorul, dar îl lăsă de la ureche imediat şi îi făcu 
semn Silviei să vină. Aceasta nu-și putea imagina cine 
este. Puţine persoane știau unde locuieşte ea și abia dacă 
una sau două îi știau numărul de telefon, de fapt numărul 
Elenei. 

— Alo, spuse Silvia cu voce stinsă. 

_— Sînt doctorul Petrulian! Nu profesorul, simplu, doc- 
torul! 

— Ah, dumneavoastră? 

Incep dezastrele, gîndi Silvia și plină de jenă continuă, 
bună ziua, tovarăşe doctor! 

— Ce faceţi? 

— "Tocmai am luat masa! 

— Evident, m-am trezit prea tîrziu! Vroiam să vă invit 
undeva, aveţi un program? De fapt eu v-am mai căutat pînă 
acum o jumătate de oră. N-a răspuns nimeni la telefon, 
mi-am închipuit că sînteţi plecată, mi-am zis să revin, dar 
am revenit prea tîrziu! Ce-aţi zice însă de o plimbare cu 
mașina, undeva la iarbă verde, sau unde preferaţi .. . 

— Nu pot merge nicăieri, mulțumesc, sînteţi foarte a- 
mabil! 

— De ce? 

— Nu mă simt prea bine! 

— Presupun! După bădărăniile lui Florescu, nimeni nu 
se simte bine! 

— Aţi aflat? 

— Desigur! Şi eu şi tata regretăm cele întîmplate şi bi- 
neînțeles vă veţi continua activitatea în clinică cît veţi con- 
sidera că este necesar. 

— Cred că nu mai consider că este necesar! 

— Eram sigur! De aceea ar fi fost bine să putem sta da 
vorbă, la telefon nu se poate. Chiar nu puteți veni la o 
scurtă plimbare? 

Silvia se simţea ușurată, o povară i se luase de pe su- 
flet, îi făcea bine grija lui, dar undeva se temea că este 
mumai o amabilitate a profesorului Petrulian, care nu vrea 
să-l supere pe colegul lui de la Cluj. S-au decis să o su- 
porte pînă termină anul în clinica lor, aşa cum îi rugase pro- 
fesorul de la Cluj, luîndu-și însă toate măsurile de sigu- 
ranţă. Silvia, ea însăşi, ar fi procedat la fel, de aceea su- 
ferința ei se atenuase numai pentru scurt timp; revenise în- 
să după ce-şi lămurise care este de fapt intenţia lor, a 
profesorului Petrulian şi a fiului său, care era un execu- 
tant, desigur. Îşi imagina ce îi va spune, scuzele care i se 
Vor cere, vedea plictiseala bine ascunsă a tinărului doctor 
Petrulian, care își va pierde o zi, din porunca tatălui sau, 
ca să salveze aparențele, să împace lucrurile. 

— Îmi pare foarte rău... Într-adevăr, nu pot merge. 
Vom discuta miine, cred că mai vin la clinică! 

Elena se oprise lingă masă cu o farfurie în mînă şi 
asculta fără sfială, pe faţă cu un zîmbet de dezaprobare, 

— Mă refuzaţi, deci? 

— Îmi pare rău! 

— În cazul acesta vă las. Bună ziua! 

— Bună ziua! 

Elena se repezi la Silvia curioasă: 

— De aceea nu erai în apele tale și nu aveai poftă de 
mîncare?! Acum înțeleg! V-aţi certat! Cine este? 

— Fiul profesorului Petrulian, din clinica unde lucrez, 

— Bravo! Frumoasă partidă! 

Silvia nu se mai osteni să-i explice că se înșală, ar fi 
trebuit să-i spună prea multe și nu vroia. Dacă va pleca mii- 
ne, sau chiar peste șase luni cum fusese planificat, nu era 
necesar ca Elena să cunoască această întîmplare. Zise: 

— Mulţumesc pentru masă! Vreau să dorm puţin şi apoi 
ara de citit! | -P 

Era adevărat, se simțea mai bine după acest telefon, va 
putea dormi şi va putea învăța. 


Mariana Cristescu se afla în clinică, venită la un 
urs de perfecționare pentru două luni. Auzi de povestea 
zu fiolele exact cu cinci minute înainte de începerea ra- 
portului de gardă. Ea lipsise vineri și sîmbătă din clinică, 
profitase de absenţa profesorului și făcuse un drum acasă. 
Nu dădu prea mare importanță faptului, fiind preocupată 
de alte probleme. După începerea raportului, cu atît mai 
mult nu mai putu să se gîndească la niște evenimente care 
2-0 priveau și care i se păreau minore. j 

Şedinţa decurse normal, se discutară urgenţele, se co- 
mentară evoluţiile bolilor mai interesante și toţi credeau 
că raportul s-a terminat, cînd doctorul Florescu, cel mai 
bătrîn dintre medici şi șeful clinicii, se ridică și se apropie 
de profesor, zicînd: PIN , 

— Tovarășe profesor, permiteţi, s-a întîmplat ceva mai 
neobișnuit în clinică în lipsa dumneavoastră. 

— Am fost informat... este regretabil... să mergem 
la vizită! : 

— Cine v-a informat? 

— N-are importanţă! _ 

Ceilalţi se ridicaseră și se scurgeau încet pe ușă, Flo- 
rescu rămăsese lîngă profesor. | 

— Am crezut că este bine să o trimit pe Damian acolo 
de unde a venit, nu putem tolera astfel de fapte în clinica 
noastră. Nu știu cum voi putea deconta fiolele de mor- 
fină ... Ă | 

— Te-ai cam grăbit, trebuia să mă aştepţi pe mine! 

— Mă rog, dacă am procedat greșit, vă las pe dumnea- 
voastră să rezolvaţi problema, inclusiv decontarea fiolelor. 

Vorbiseră destul de tare, mai ales la sfîrşit cînd Flores- 
=u era supărat, astfel încît Mariana auzi totul, înregistră 

plictiseala profesorului și se întrebă cine l-o fi informat. Pă- 
seg cu toții biblioteca unde se ţinuse raportul de gar- 
e Su spre saloane în grupuri. Florescu o luase de 
apa i ci gi tînăra iad Damian și discutau foarte aprins 
era însă interesată de vizită ă 3 
! ă, astfel că se st ă 
i , ă, recură 
ca ui aproape de profesor, să nu piardă nici un cuvînt din 
CC... uită sep orice în afară de cazurile discu- 
; urse mai mult de o oră şi nimi 
ic nu tulbura - 
sul firesc al lucruri i ăru Ap 
rilor, cînd apăru secr i î ă 
a etara și îl anunţă 
r | ati. 
i irita iei) car pi telefon de ministrul sănătății 
ă fa e medicii care îl înconj i părăsi 
pe im cuzi : ? Ă conjurau şi părăsi 
ea Ara se grupară după preferințe sau întîm- 
d. i e trei sau patru, şi discuta ca într-o pauză bine 
Fi i ă, alte lucruri decît medicină. 
DRE rea se nimeri într-un grup în care se afla și Flo- 
scu. sa iritat de atitudinea profesorului vorbea: 
i a e esorul este ciudat, inconsecvent. Nu ştii niciodată 
ie SĂ, sa gta Poftim, acum de pildă, i s-a făcut milă 
i-a SE î i eu nu ru răspund de nimic! Îmi dau de- 
„ Să-ș sească alt sef de clinică, să-şi i ă și 
si C E să-și mai bată șş 
alții capul, eu am făcut-o doi ani! | iti 
== pa să vă accepte demisia, spuse un alt medic. 
aie ic să nu treacă peste hotărîrile mele! Nici mie 
mp place să rămin ca un caraghios, să-mi rîdă în nas 
ae de osiorița, absolventă de un. an! 
— Aia este, că n-are î i ă 
fesor plîngînd, i se rupe read pa E sa emigeca ca 
ii ra A ; de, oameni sîntem, comen- 
Du gi „ cel mai cu haz dintre medicii clinicii. 
= CC . pi chestii din astea, că nu înghit! 
-— să înghiţi! Ai mai văzut tu şi al ti 
ui să înghiţi! și altele 
ieri de alaltăieri în clinica asta! | săi alei 
rap mega este de principiu! Sînt sau nu șef de clinică? 
pna săpa =. SE Ape, personal de toată bucătăria clinicii, 
-o facă, să nu mai numească i i 
are | e ni 
clinică! Eu așa înțeleg! . ic cd 
— Las-o mai moale! 
— Măi, tu ştii ii ni j 
| , știi ceva, deţii nişte i ji i 
ET epicul i ţ ş nformaţii sau vorbești 
= si II alge pe bătrinul și te cunosc și pe tine. Tu eşti 
ză zi ci are, eşti util tocmai fiindcă ești energic şi sever 
rinul are în spatele lui generaţii de intelectuali, are 


O v! 
mamere m steni te Nu in vâţa e ca tine, es te di plomat din 

— Să fie sănătos... 

— Fără tine nu poate face treabă, dar cînd tu exagerezi, 
intervine şi potoleşte lucrurile. 

_—— Dar nu am exagerat! Spuneţi, se adresă el celorlalți 
de faţă, eu răspund de stupefiante, trebuie să am o eviden- 
ță exactă, niciodată nu am păţit încă așa ceva, să-mi dis- 
pară de pe masă cinci fiole de morfină! Le scosesem pen- 
tru aparatul de urgenţă! Ce mă fac acum! Îl las pe pro- 
fesor să se descurce el! 

— Așa trebuia să faci de la început, chestia era prea 
gravă, te depășea, era bine dacă îl așteptai.... 

— Doctore Dumitraşcu, nu sînt obișnuit să las pe alţii 
greul, sînt capabil să rezolv singur probleme și mai difi- 
cile. Dacă aș fi procedat așa cum spui, ce s-ar fi întîmplat 
cînd profesorul a lipsit luni de zile? Dumneata ştii, că ai fost 
aici, el a fost bolnav, apoi a fost plecat în străinătate, ex- 
plică Florescu pentru Mariana și ceilalţi care mai ascultau. 

— Atunci a fost altceva... 

_— Ce altceva? Sute de probleme, mari și mici, ce vă 
păsa vouă celorlalți medici, toate mergeau ca pe roate, dar 
eu mă luptam cu concediile personalului îngrijitor, cu tu- 
rele surorilor, cu disciplina bolnavilor, cu supravegherea in- 
dicilor ... 

— Te-ai omorît! Nu vrei să-ţi ridicăm o statuie? 

Florescu se opri indignat, la drept vorbind lui îi plăcea 
munca aceasta, o făcea bine, dar ce ciudat, nimeni nu-i re- 
cunostea meritele, pe unii îi deranja autoritatea lui, pur și 
simplu, pe alţii era nevoit să-i admonesteze pentru vreo 
întîrziere sau o altă greșală şi evident nu-i erau prieteni. 
Zise ca inspirat: 

— Ştii ceva? Ce ar fi să te numească și pe tine anul 
acesta? Am să-i dau ideea profesorului, fiindcă eu în orice 
caz nu mai rămîn! 

_— Ar face cea mai proastă alegere! Dealtfel bătrînul 
o știe! Mă vezi pe mine controlînd condicile de medica- 
mente, foile de observaţie la ieşire, concediile medicale acor- 
date și toate chestiile astea plicticoase? 

— Eu cum am făcut-o? 

— Ţie îţi place! 

— Uite că m-am săturat de această plăcere! 

Profesorul se întoarse exact la timp, discuţia dintre cei 
doi medici risca să devină ceartă curată, vizita fu reluată 

și Mariana se întoarse la preocupările profesionale. Își pro- 
puse însă să o vadă şi ea pe acea Damian de care se vorbea. 

Intr-un scurt răgaz, cineva îl deranjase pe profesor pen- 
tru o semnătură, Mariana aruncă o privire căutînd printre 
medicii strinşi în jurul cazului ce se examina, o fată tînără 
şi probabil drăguță. Destul de departe de patul bolnavului, 
așezată pe un scaun, ceea ce era un semn prost, se afla- 
o fată nici frumoasă nici uriîtă, care părea neatentă şi pro- 
babil era obosită, dacă își permitea în prezenţa profesoru- 
lui să stea jos, tocmai ea cea mai tinără dintre toți. Aceasta 
este, își zise Mariana, cum de a făcut o astfel de faptă, va 
rămîne pătată toată viaţa! Va avea de suferit și ca medic 
și ca femeie, cine va lua de soție o hoaţă de morfină, pro- 
babil morfinomană? Nenorocita, păcat de ea, este atît de 
tînără, fu ultimul gînd al Marianei. Profesorul reluase ex- 
punerea şi ea redevenise atentă. 

— Să rugăm pe cineva mai tînăr să ne descrie exact 
ce vede, spuse profesorul şi se uită în jur roată, pînă dădu 
cu ochii de doctoriţa Damian. 

— Scoală-te, o făcu atentă pe aceasta un medic. 

— Tovarășa Damian, sînteţi amabilă să ne spuneți ce 
ebservaţi ... 

Ca trezită din somn tînăra fată se apropie de patul bol- 
navului și cu un efort înţelese ce i se cere și spre surpriza 
tuturor, începu o descriere amănunţită, competentă, într-un 
limbaj frumos și nu se opri numai la atit, trase concluzii, 
puse diagnosticul. 

— Perfect, veni verdictul profesorului, vă felicit! 

Cei din jur se uitară dintr-o dată cu respect la tînăra 
doctoriță, dar şi oarecum contrariați. Evident profesorul 
vroia să-i ridice moralul, o proteja deci, dintr-un motiv sau 
altul, îi lua partea în disputa cu Florescu. O făcea din 
diplomaţie, să nu-și strice relaţiile cu colegul lui din Cluj, 
din milă față de tinereţea ei, sau pur și simplu din spirit 
de contradicţie, ca să fie altfel de cum a decis Florescu, 
să dea satisfacţie celor ce nu-l sufereau decît cu greu, să-și 
răzbune poate cine ştie ce mici inconveniente create de 
autoritatea lui Florescu, care nu-l cruța nici pe profesor, 
îi aplica și lui aceleaşi restricţii. De pildă, toţi cunoșteau 
situația delicată în care a fost pus profesorul cînd a che- 

mat pe cineva la el în clinică şi Florescu nu i-a permis 
accesul nefiind oră potrivită. Sigur că astfel de întîmplări 


„au mai existat, profesorul le tolerează fiindcă Florescu este 

*» . . . . ă . era 
prea util, dar îi place să-i ară a ară nt .. sai 
j î i autoritar, p , 
una din ele. El însuşi un a ve pla e e 
înd în cî ă ă blând şi tolerant, de obice 
cînd în cînd să apară blind ș spite alrie 
ai t, spre amuzamentu C 
Florescu era mai tranşant, j ea ele 
i inică ă înşelaţi de aparenta : 
din clinică, care nu se lăsau înş e A 
i i ă -i făceau jocul, 
e urmărește acesta și-i 2 , 
a profesorului, știau ce Ș pi pg 
i ii au pe Florescu pro 
se distrau. Unii îl consider e Flo e 
i i ilit di înd în cînd, alţii îl a 
folosit dar şi umilit din cînd i ale ere a 
duplici i mai mulţi se obișnuiseră ș 
profesor de duplicitate, cei mal” t bișnu sati 
i mici lupte constituiau evenimentele clinicii, sarea şi pi 
»erul existenţei lor. , , _ 
Mariana nu cunoştea aceste lucruri, dar le află curînd 
după vizită de la doctorul Titus pie. ea ic cui iata 
— În orice caz, zise ea cu prudenţă, gb ia 
are dreptate. Nu se poate tolera regie ra ata E 
este întotde ! 
— Florescu a fost prea dur, eaur A 
— Dacă nu-i place, profesorul E pps za eg 
ă-i ! "Țăranul oltean car 
— Asta este, că-i place! i £ pa ) 
i i eleganți 
tem fi noi manieraţi şi 
rescu este prea util, nu put noi Tr Ă E 
decît după ce Florescu a făcut Curăţenie, după ce ela p 
mîna pe mătură şi făraș! | 
— Atunci să-l lase în pace! | ă 
— Nici așa nu se poate, ar deveni absurd, are a 
tendinţă, trebuie stăvilit şi profesorul o ră cu pl it der 
fineţe, ceea ce doare la urma urmei mai mult ca o 
ir ctă! . 1: . . 
i pă Am observat! A ţinut s-o reabiliteze pe Damian, chiar 
ă ă î i ă că bine pregătită. 
să scoată în evidenţă că este egătit 
— Este setă de promoţie, a venit aici cu o piane 
excelentă de la Cluj și se pare că așa este, coresp 
scrierii. i da | i 
i —_ Putea s-o cheme în cabinet la el şi să aranjeze lucru 
rile acolo şi cu ea şi cu Plazesgu. 
— Păi vezi că nu înţelegi!? 
— Îi trebuia public! | j 
— Da, profesorul adoră publicul și aplauzele. taie si 
J . . » 
piardă el o astfel de ocazie! Şi cum să-l pună la punct p 
Florescu? | A | PREZ 
— Să-i fi spus două cuvinte în cabinet, să-i fi sri 
atenţia că este prea dur, să-i fi făcut cîte observaţii credea 
de cuvinţă ... i i 
— Nu este genul profesorului să facă astfel de prelucrări, 
lui îi trebuie spectatori! 

— Mă decepționează ... îl credeam um om mare... 

— Este un om mare, un savant, un diagnostician de 
mina înţîi, a consultat și în străinătate, dar este om și 
el, nu poate fi perfect. Pe mine mă amuză formula găsită 
de el în a-și conduce clinica, metodele lui... 

— Da, dar nu sînt educative! ş 

— Sînt în schimb eficiente și deocamdată este suficient 
atit. Să vedem dacă Florescu demisionează, ce va mai urma. 
Cred însă că va reuși să-l împace, dacă nu, va relua siste- 
mul vechi, prin rotaţie toți medicii primari, în ordine al- 
fabetică. 

— Așa era înainte? 

— Da, apoi s-a fixat la Florescu şi de doi ani nu se 
mai rotează. 

— După ce mi-ai spus toate acestea, încep să înțeleg și 
să fiu şi eu curioasă. Sper să mă ţii şi pe mine la curent 
cu desfășurarea evenimentelor, presupun că multe lucruri 
nu se vor spune față cu noi cursanţii veniţi din toate col- 
țurile ţării, dar sîntem colegi de facultate şi pe mine n-o 
să mă ţii la distanţă ca pe la 

— Nici vorbă dragă, dealtfel ţi-am spus că la noi nu 
se petrec fapte de culise. Profesorul detestă să asculte șoapte 
ia ureche! 

— Cred că este bine cum procedează! 

— Depinde... uneori este bine... reușește să afle ade- 
vărul într-o problemă dată. Alteori nu se întîmplă așa, oa- 
menii nu au curaj să spună în public tot ce gîndesc și el 
nu află esenţialul și judecă strîmb! 

— E greu și rolul lui! 

— Evident, dar n-ai grijă că-i place și nu se plinge. 
Nu-i prea pasă dacă mai trece și peste cadavre! 

— Chiar așa? 

— Au fost oameni care au părăsit clinica nemulţumiţi, 
mă refer la medici valoroşi, care ar fi putut ajunge depar- 
te, pe care i-au aruncat peste bord niște nulităţi, profeso- 
rul a fost dezinformat, cînd a știut adevărul a fost prea 
tirziu, i-a părut rău, foarte rău, a spus-o faţă de toţi, a re- 
cunoscut că a greșit, dar a dormit liniștit, iar cei plecaţi, 
plecați au fost, nu s-a ales mai nimic din ei, au devenit 
din cercetători, practicieni și gata! 

— Putea să-i aducă înapoi? 

— Desigur... 

— Probabil că e comod, nu-i place să se zbată! 

— Pentru alții nu, pentru el da! 

— Titus, ţie ţi-a făcut ceva profesorul, prea îl critici? 
Spune drept, eu pot să judec, nu-i ţin partea, sînt puţin de- 
cepționată de cele ce mi-ai spus despre profesor, dar în- 
țeleg că nu i se poate cere să fie perfect, totuşi vreau să 
știu dacă nu vorbești cumva sub influența unor sentimente 
personale, unor interpretări subiective... . 

— Nu, dragă, n-am avut nimic cu el, sînt absolut obiec- 
tiv. Eu sînt aici pe post de bufon, dacă vrei să ştii, ca la 
curțile regale de altădată și în clinica noastră există un om 
care poate spune orice în faţă și nimeni nu se supără. Sînt 
singurul care îl tutuiește pe Florescu, cînd este supărat mă 
ia cu dumneata, în rest îl amuză. Se spune că am haz, lu- 
mea ride... 

— Bufonii erau socotiți nebuni! 

— Şi mie îmi zic unii că sînt nebun, dar nu sînt, cum 
nici aceia nu erau, în plus, nu sînt nici schilod, ce vrei, 
ne-am modernizat şi în acest domeniu... 

— Cine este mai apropiat de profesor dintre medici? 

— Fiul lui, bineînțeles, și Florescu, totuși. 

— E bine așa! 

— Corespunde cu ideile tale despre lumea universi- 
tară? 

— Exact! 


Gîndind la întimplările acelei zile, Silvia ieşise în 
alee și mergea fără să dea importanţă mașinilor care o 
depășeau, către poarta principală a curţii spitalului. O ma- 
șină mare, o marcă străină, se opri lîngă ea, dar nu-i dădu 
atenţie; aceasta luă puţină viteză și se opri ceva mai de- 
parte, în faţa Silviei. Cu portiera deschisă, o aștepta Florin 
Petrulian, fiul profesorului. În momentul cînd îl recunoscu 
tînăra fată avu un aer mirat, nu-și iuţii paşii, păstră mer- 
sul ca de plimbare ca să aibă timp de gîndire. Un gest de 
politeţe din partea lui, desigur, nu se putea face că n-a ob- 

servat-o trecînd în mașină pe lingă ea. Profesorul a aran- 
jat lucrurile, tînărul doctor Petrulian nu mai putea avea 
nici un rol. Ajunse în dreptul maşinii. 

— V-am văzut și, dacă doriţi, vă pot conduce acasă, i 
se spuse. 

Silvia, deşi nu era posesoare de autoturism, ştia de la 
colegele ei ce greu este cînd iei pe cite cineva, te învîrți 
pe unde n-ai treabă şi ajungi la tine acasă mai tîrziu decit 
cu tramvaiul. 

— Mulţumesc, mai trebuie să fac niște mici cumpără- 
turi! Era minciuna cu care scăpa de încurcătură pe cei ce 
se simțeau obligaţi s-o invite. 

— Mergem şi după cumpărături, veni răspunsul neaș- 
teptai. 

— Nu pot abuza, sînteţi foarte amabil, s-ar putea să fie 
aglomeraţie la ora asta, mă descurce mai bine dacă știu că 
nu mă așteaptă cineva. 

— Dacă acesta este motivul, aflaţi că nu am nici un 

zor... 
Începe să semene a altceva această insistenţă, gîndi Sil- 
via şi deşi ştia cît îi datorează profesorului Petrulian, ho- 
tări să fie fermă cu fiul lui, chiar cu riscul ca acesta să-l 
influenţeze pe tatăl lui împotriva ei. Zise: 

— 'Tovarăşe doctor, sînt onorată, dar nu mai este ca- 
zul să insistaţi! 

Maşina porni imediat şi Silvia îşi zise că deși tonul a 
fost poate deplasat de dur, (dar ea nu cunoștea acea ma- 
nieră categorică dar elegantă de a refuza, pe care o invidia 
la alte fete) a rezolvat problema. Cu siguranţă că era ultima 
invitaţie de acest gen. 

Mașina pieri din cîmpul ei vizual. Ieşise din curtea spi- 
talului şi cotise pe bulevard, la dreapta. Silvia își urmă dru- 
mul oarecum liniștită. Va rămîne în continuare în această 
clinică, dar nu va fi nici măcar atit de bine ca pînă acum. 
„Bine“, era un fel de a spune, se simţise înstrăinată, sin- 
gură, deprimată, suferind încă de faptul că era departe de 
Lulu, ruperea din mediul ei și fuga de el îi ceruseră un 
efort deosebit, luptase cu ea însăși, se dominase, dar sufle- 
tul îi era sfişiat. Activitatea din clinică îi făcuse bine, mun- 
cise cât putuse de mult, îi plăcuse să intîrzie, să se aplece 
asupra bolnavilor cu cea mai mare atenţie și conștiinciozi- 
tate. Fusese singura ei mulțumire și firavele semne de încu- 

rajare din partea celorlalţi contribuiseră și ele la ridicarea 
moralului ei. 

Acum va veni cu greu și în clinică, n-o așteptau aici de- 
cît suspiciuni și neîncredere, mai mult sau mai puţin ca- 
muflate. Va trebui să suporte și asta încă șase luni. Întoar- 
cerea la Cluj i se părea la fel de îndepărtată ca vacanțele 
în copilărie. Cînd va fi din nou acolo, Lulu va fi terminat 
în sfîrșit facultatea și va fi fost numit medic undeva, în 
nici un caz nu îl va mai găsi în oraș. Un repetent ca el 
nu va putea obţine un post prea bun, cu toate că mama lui 
va face toate intervențiile posibile, dar la repartizare nu 
conta decît media de absolvire și el era foarte slab. 


Sosi autobuzul şi Silvia se urcă, în față găsi un loc, se 
așeză şi gîndul ei se întoarse la Lulu. Sigur că are o nouă 
prietenă, el le găsea foarte repede, probabil o balerină sau 
o studentă mai mică, mama lui putea fi mulţumită că a 
scăpat de ea, de Silvia. Ea, o biată pensionară, visa pentru 
fiul ei cel frumos, o fată cu vilă şi mașină și părinţi influ- 
enţi. Tot ce a făcut Silvia pentru el, anii de învăţătură cu 
el, strădaniile de a-l pregăti pentru examene, nu au în- 
semnat nimic în ochii acestei femei. 


Cobori în staţie și o apucă spre casa Elenei. Strada era 
liniștită şi năpădită de verdeață, o stradă plăcută și paşii 
Silviei se răriră, din grădini venea miros de flori, trecu pe 
lîngă vila cu brazi în faţă și cu regret intră în curtea casei 
în care locuia. 

— Bună ziua, strigă către bucătărie, știind că Elena se 
află acolo. 

— Masa este gata, veni răspunsul. 


Silvia nu întîrzie mult în camera ei, Elenei nu-i plăcea 
să aștepte. Era înfometată de obicei, dar nu mînca pînă nu 
venea Silvia ca să nu dea mesei un aspect dezordonat, aceas- 
ta trebuia să admire întîi platourile și apoi urma servitul. 

— Salată de sezon! Ce frumos arată! începu tînăra. 

— Am pus de toate în ea. Salate am voie să mănînc și 
eu, nu îngraşă, nu-i vorbă însă, că nu mă abţin nici de la 
celelalte. Dacă aș fi mai puţin bătrînă, aș zice, dar așa... 

— Cine a spus că ești bătrînă? 

— Eu nu văd? Dar să lăsăm asta! Ce mai face tînărul 
doctor Petrulian? S-a supărat că i-ai refuzat invitaţia? 

— Nu s-a supărat, m-a invitat şi azi în mașina lui să 
mă aducă acasă. 


147 


— Ai venit cu el? De ce nu mi l-ai prezentat și mie, ador 
poveştile de dragoste între tineri! 

— L-am refuzat din nou. 

— De ce?, veni întrebarea cîntată a Elenei. 

— N-am decît de pierdut dacă mă împrietenesc cu el. 

— Este o partidă extraordinară ... 

— Tanti Elena, nu șa se pune problema. S-a dus tim- 
pul cînd mai credeam în povești cu cenușărese. Acest fiu de 
profesor nu va lua de soţie decît o fată din lumea lor, ma: 
ma lui trebuie să fi pus ochii pe vreuna... 

— Dacă el te vrea pe tine! 

— O invitaţie la o plimbare cu mașina nu înseamnă că 
va urma o cerere în căsătorie, din contră, cred că în cazul 
“cînd i-aș face pe plac, mi-ar întoarce spatele imediat ce s-ar 
plictisi. 

— Şi dacă nu s-ar mai plictisi? 

— Nu-mi fac astfel de iluzii. Eu nu sînt o fată frumoa- 
să, n-am succes de obicei şi nu am încredere! A 

— Ce lipsă de vlagă și de ambiţie! Draga mea, cred că 
ești prea modestă, deşi unora tocmai modestia le place... 

Silvia mînca, nu auzea ce vorbea Elena. În minte în re- 
venise acea zi, cînd i se alăturase la ieșirea de la un curs, ca 
din întîmplare, el, Lulu și în cuvinte puține o rugase să-i 
permită să o însoţească. Fusese un curs în care profesorul 
făcuse cu ajutorul lor, al studenţilor demonstraţii de cazuri. 
li întrebase cine se oferă și nu se oferise nimeni. Ea, ca 
şefă de an, fusese nevoită să iasă din bancă și să se pre- 
zinte la profesor, în fața colegilor ei. Se descurcase foarte 
bine, fusese încîntată și ea şi profesorul de reușită, iar, la 
plecare, Lulu cu invitaţia lui. O condusese, la despărțire 
o întrebase dacă ar acepta să meargă împreună la operă în 
acea seară. Se cînta Carmen. Era prima invitaţie a unui bă- 
iat, în sinea ei probabil de mult o așteptase, o dorise în 
serile cînd mergea singură sau cu o prietenă și băiatul care 
îi făcea curte acesteia, știindu-se de prisos totdeauna, dar 
acceptînd situaţia fiindcă îi era greu să iasă seara singură. 
Acum va avea un cavaler al ei! Un triumf, o zi plină de 
satisfacţii, o zi meritată. Așa gîndise. Se bucurase în acea 
seară și în multe altele. Lulu o dusese la plimbare, la spec- 
tacol, uneori la o grădină să danseze și la toate reuniunile 


studențești din anul acela și au fost multe și a fost feri- - 


cită. Singura perioadă... și cea mai lungă vară apoi, cînd 
abia aștepta să se întoarcă la Cluj. 

— Nu mai vrei puţină friptură? 

— Mulţumesc, a fost suficient! 

— Atunci treciala cireşe! Purtam o rochie roz cu bu- 
zunare, așa se purta atunci... continuă Elena să povesteas- 
ză din viața ei. 

Pe Marin îl întîlnise la gară, se urcaseră în același com- 
partiment, începuseră să vorbească, Silvia ar fi vrut să 
zboare, dar trenul mergea cu viteza lui obișnuită și Marin 
vorbea: 

„Te-ai făcut drăguță foc în vara asta, te-ai bronzat, arăţi 
odihnită şi bine dispusă! Păcat de tine că te-ai lăsat păcă- 
lită de Lulu. Eşti fată deşteaptă, dar ai stat numai cu na- 
sul în cărţi, nu cunoşti viaţa“... 

„Cum adică păcălită? Nu înţeleg ce vrei să spui“... 

„„Măi, fată, doar nu crezi că Lulu te iubește? Poate ţi-o 
fi tăcut declaraţii, dar să nu ie dai nici o importanţă“... 

„Asta este treaba mea, mă privește“... 

„Mă privește și pe mine, eram și eu printre cei cu care 
s-a făcut pariul, n-am crezut că o să iasă ceva“... 

„Ce pariu?% 

„Tu te-ai oferit atunci la demonstraţii și ai fost grozavă, 
noi te admiram, Lulu a spus că te cucereşte în trei zile 
şi s-a făcut un pariu“. 

„„Nostim ... înţeleg“... 

Parcă nu simţise atunci imediat nimic, spusese ceva şi 
Tisese, apoi dorind să gîndească, se prefăcuse că doarme și 
suferința crescuse încet, încet, îi umpluse sufletul, se fă- 
cuse seară și la coborîrea din tren, nu se mai vedea pe chipui 
ei nici bucurie, nici frumusețe. Judecase, hotărîse în timp 
ce trenul traversase cîmpiile transilvane. Întîmplarea era 
clasică: studenta eminentă păcălită de cel mai slab dintre 
colegii ei, cel mai îndrăzneţ, mai sigur pe el, mai frumos. 
Decisese să joace mai departe rolul de păcălită, dar să rîdă 
<a ia urmă, să-i spună că a fost la curent cu tot, a amu- 
zat-o jocul și a intrat în el. De fapt ea nu era în stare de 
o ruptură, își dăduse seama, spera că în ciuda începutului, 
el ţine totuşi la ea, sau îl va face să țină, cu perseverență 
care o caracteriza îl va cuceri. Era al ei și nu-l mai dădea, 
îl va schimba cu timpul, va face din el un student bun, erau 
șanse, ea avea posibilități pentru doi din punct de vedere 
intelectual. Trebuia să fie totuși atentă, prudentă, să nu se 
dea în spectacol în faţa întregului an, hu mai era vorba 
de același lucru ca înainte de vacanţă, dispăruse încrede- 

rea, dar jocul cîștigase în interes, devenise o competiţie, ori 
ea, ori el vor învinge. 

— Dacă ești drăguță, strînge tu farţuriile pînă duc eu 
miîncarea, o rugă Elena îndepărtîndu-se cu restul de salată 
într-o mînă și de friptură în cealaltă. 

— Numaidecit, zise Silvia ca trezită din somn. 

— Ne-am luat cu vorba şi am stat cam mult la masă 
dar a fost plăcut! spuse Elena revenind din bucătărie. 

— Masa a fost excelentă, îi dădu replica Silvia. 

Se simţea vinovată față de Elena, această femeie pe care 
o cunoştea de puţin timp, care o primise în casa ei pentru 
o plată modestă, dar o trata ca pe o rudă apropiată. Venită 
în București, tînăra fată stătuse la început la un hotel, 
simțind nevoia să asculte muzică simfonică se tot dusese la 
magazinul „Muzica“, îşi făcuse prieteni acolo şi i se indi- 
case adresa Elenei, despre care se știa că are o cameră de 
închiriat. După ce se mutase la ea, Silvia simţise cum îi 
devine necesară Elenei. Îi asculta poveştile, era prea sin- 
gură și nu avea cu cine schimba o vorbă ore întregi. Astăzi 
însă o înșelase, nu auzise nimic din ce-i spusese. Se așeza- 
se la masa ei frumos aranjată, se lăsase servită, se uitase 
în ochii ei, dar nu recepționase nici un cuvînt din tot ce-i 
povestise. Tinăra doctoriță avea senzaţia că şi-a însuşit ceva 
fără să plătească. 

— Diseară este un film bun la televizor, o anunţă gazda. 

— Perfect! spuse Silvia, am de citit cam mult, dar sper 
să termin pînă atunci. 

Se strecură în camera ei şi ca să-și liniștească conștiin- 
ţa decise să-i consacre Elenei toată seara ce va urma. 


3 


Se întîlniseră cu ocazia examinării unui bolnav, 
schimbaseră păreri, dar fiecare gindise că cealaltă fusese 
mai reținută decît se obișnuia. Mariana fusese reticentă de- 
sigur din cauză că o credea pe Silvia o morfinomană, o fiin- 
ţă decăzută cu tot aerul ei de studentă eminentă, evident 
ea, Mariana nu o putea ajuta cu nimic și căuta să o evite, 

să aibă cît mai puţin de-a face cu ea. Silvia se știa bănuită, 
suferea şi își ascundea durerea sub o răceală care nu i se 
potrivea. 

— Vom prezenta miine la raport cazul tovarăşului pro- 
îesor. De acord, te angajezi s-o faci?, întrebă Mariana. 

— Nu, aș prefera să-l prezentaţi dumneavoastră, aveţi 
mai multă experienţă, veţi expune mai bine... 

— Am văzut cu toții că te descurci admirabil... 

— Da, dar nu sînt prea în formă! 

— Încearcă, dacă va merge greu te mai ajut și eu! 

Tinăra doctoriţă, o privi pe colega ei mai vîrstnică cu 
un zimbet apoi ochii i se umeziră și se ridică imediat, se 
îndreptă spre fereastră, rămase cu spatele fără să mai spu- 
nă nimic. 

— Sper că nu plingi, zise Mariana, care detesta să vadă 
femei plîngînd. 

— Nu, răspunse cealaltă și se întoarse, victorioasă în 
lupta cu lacrimile, vroia să-i arate acestei colege că este 
o fată modernă care nu bocește, care ştie să se domine. 

— Bravo!, nu se putu împiedica Mariana să zică şi o 
privi cu simpatie. Silvia nu-i ocoli ochii şi ceva o atrase 
spre Mariana, o chemare mută în ajutor, deznădejdea, tris- 
tețea, nici ea nu înțelegea bine ce anume, dar se trezi că 
o ia de umeri și o întreabă: 

— Ce-i cu tine? Ai făcut o prostie şi acum regreţi de- 
sigur! Cum credeai că o să treacă neobservată această faptă? 

— N-am făcut nici o prostie, nu sînt vinovată cu ni- 
mic. Melania vrea probabil să mă distrugă, deşi nu i-am fă- 
cut nimic și chiar dacă aş fi supărat-o cu ceva, plecam peste 
citeva luni şi nu ne mai întîlneam poate niciodată în 
viaţă. 

— Aşa să fie, oare? 

— Nimeni nu mă crede, trebuie să suport ruşinea unei 
astfel de fapte, acum şi pe viitor. Reputația de hoaţă de 
morfină mă va însoţi de aici înainte, ştiţi cum se răspîndesc 
astfel de zvonuri... 

— Bine, nu avem timp acum, dar trebuie să-mi poves- 
tești amănunțit cum s-au întîmplat faptele, tot ce-ai obser- 
vat în acea dimineaţă, tot ce știi în legătură cu eventualii 
dușmani pe care îi ai aici, gîndeşte-te pînă la prînz, pia- 
căm împreună. Unde iei masa? 

— La gazda mea, dar ea nu știe nimic din ce mi s-a 
întîmplat! 

— Wîncăm amîndouă la cantină, aici, telefonează la ti- 
ne că nu poți veni la masă și stăm de vorbă pe îndelete, 
îmi spui tot și vedem ce se poate face. Dacă într-adevăr nu 
ești vinovată, nu este drept să suferi! Ne vedem deci la 
prînz, de acord? 

— Cum vreţi dumneavoastră! 

Cele două femei se despărțiră, dar fiecare ducea cu ea 
un nou gînd. Mariana era surprinsă de cele auzite, i se 
părea că tinăra fată era sinceră și se mira cum de nimeni 
nu se îndoiește că ea este hoaţa. Recunoștea că ea însăși. 
fusese convinsă că Silvia Damian a luat fiolele. Ce repede 
acceptăm un vinovat, destul să ni-l indice cineva și îl le-- 
găm la stîlpul infamiei, fără să cercetăm, dar și ea este de 
vină, de ce nu spune, suferă și tace, gîndea Mariana. 

Silvia nu spera mare lucru de la Mariana, dar simţea 
nevoia să vorbească deschis cu cineva, acum că i se tra- 
sase sarcină să povestească cum s-a petrecut furtul, gîndul 
ei deviase de la ea însăși și nefericirile ei, era preocupată de 
reconstituire, încerca să-și amintească pe cine a întîlnit în 
acea dimineaţă, cine mai era pe coridor cînd a intrat ea 
în cabinet, ce străini de clinică au circulat la ora la care 
s-a constatat dispariţia fiolelor. Fuseseră destui, trebuia însă 
respectată ordinea în care îi văzuse, locul unde fuseseră și 
cît de mult se aflaseră în preajma cabinetului unde erau 
depuse fiolele. 

Dimineaţa trecu încet, mai ales pentru Silvia, care mîn- 
că ceva la cantină, o anunţă destul de tirziu pe Elena că 
nu vine la masă și începu să aștepte pe alee pe Mariana. Se 
așeză pe o bancă mai ferită și încă o dată mai trecu în 
revistă în gînd pe cei pe care îi văzuse la locul furtului. 
În sfîrșit apăru Mariana și se așeză lîngă ea. 

— Am întîrziat puţin, se scuză. 

— Nu-i nimic, răspunse Silvia, care ar fi așteptat oricît. 

Mariana o privi insistent, voia să-și verifice impresia 
cu care rămăsese după discuţia din cursul dimineţii. Nevi- 
novată și nefericită, diagnostică ea din nou. Zise: 

— Povesteşte! 

— Era pe la ora 10, stăteam în coridor de vorbă cu un 
bolnav, îi explicam că nu trebuie să fie îngrijorat. Era ur 
nevrotic, care nu mai termina cu întrebările și am stat cu 
el cam mult, aproape un sfert de oră... 

— Cine mai era pe coridor? 

Silvia nu se gindise la acest amănunt. Încercă să-și amin- 
tească, revăzu coridorul cu linoleumul ud, apoi pe o tînără 
infirmieră, care îi făcuse totdeauna o frumoasă impresie 
prin ţinuta ei îngrijită și ca semn de respect pentru muncă 
ei, s-a ferit să mai calce pe unde spălase, ca să nu lase 
urme, da, exact, dar venise Melania care nu se jenase să 
umble pe la mijloc și pașii ei se vedeau bine. 

— Fata care făcea curăţenie, spăla coridorul, m-am dat 
ia o parte ca să n-o incomodez și n-am călcat pe linoleum 
pînă nu s-a uscat. Fata aceea merită consideraţie, este tot- 
deauna frumos îmbrăcată, am remarcat acest lucru. 

— Cam superficial mod de a judeca! 

— Probabil, dar ştiţi cum sînt îngrijitoarele, nu au 6 
înfățișare care să te facă să te uiţi de două ori la ele... 

— Sînt femei necalificate, necăjite, și-au luat servici de 
nevoie, cele mai multe nu au soţi și cresc singure copii... 

— Aceasta e necăsătorită şi urmează liceul la seral. 

— Bravo ei! Să trecem mai departe! Cine a mai fost în 
coridor? 

— A venit Melania cu o cutie cu medicamente, se vedeau 
adică pungile, venea de la farmacie, scosese morfina. Avea 
în mînă și condica de stupefiante, trebuia să pună fiolele 
la aparat, nu le-a pus că a sunat telefonul. A răspuns şi a 
ieșit să-l cheme pe Florescu. 

— A lăsat fiolele pe birou în cabinet presupun. 

— Da, l-a găsit pe Florescu, acesta a vorbit, era soţia 
profesorului la telefon, Melania a stat afară cît a durat 
convorbirea, apoi Florescu a plecat, Melania l-a însoțit ce 
bucată de drum, a sunat din nou telefonul, m-am dus eu 
și am ridicat receptorul, era o greșeală, am închis și am ieșit 
din cabinet. M-am dus în salon. 

— Cînd a revenit Melania? 

— Nu ştiu exact cît a trecut, nu cred să se fi petrecuti 
totul în mai mult de un sfert de oră. 

— Cîna te-a înștiințat Melania de dispariţia fiolelor? 

— Imediat ce a intrat în cabinet, a vrut să pună fioleie 
în aparatul de urgenţă şi nu mai erau în plic. 

— De unde ştia că ai fost în cabinet? 

— Cînd l-a însoţit pe Florescu, la ușa de trecere spr& 
hol, ea s-a oprit în loc, lăsîndu-l pe Florescu să treacă îna- 
înte și a aruncat o privire înapoi pe coridor. 

—  Auzise telefonul din nou sunînd? 

— Nu ştiu dacă pentru asta, în orice caz m-a văzut 


pe mine cînd intram în cabinet, i-am întîlnit privirea. 

— Ai avut impresia că te aștepta? 

— N-aș putea spune, atitudinea ei mi s-a părut fireas- 
că, discuţiile ei cu Florescu sînt explicabile, lucrează îm- 
preună. 

pr Sînt deci patru suspecți, dacă te scoatem pe tine dir 
nauză, 

— Sint mai mulți suspecți, ar fi bine să fie numai pa- 
iru, dar nu trebuie să uiţi că pe acel coridor dau toate sa- 
ivanele în care se aflau internaţi patruzeci de bolnavi. În 
timpul cît am fost eu în salon, putea să intre în cabinet 
oricare din cei 28 bolnavi din celelalte rezerve, plus bolna- 
vul cu care vorbisem și care nu se afla în patul lui. 
___— Deci treizeci şi două de persoane puteau să ia fio- 
ele. 

— Nu numai atît! Adaugă pe cele două surori care mi 
se aflau în salonul meu, așa cum s-a întîmplat cu Marga- 
reta, pe care am avut-o mereu sub ochi și care este exclusă. 

— Doctorul Pavel unde se afla? Și el intră în discuţie! 
Pe Nu s-a aflat în clinică pînă la prînz. A fost chemat 
sa un consult în locul profesorului care lipsea. A venit a 
mașină și l-a luat. Cînd s-a întors, Melania deja declanşase 
totul. / | 

— Alte persoane nu au mai venit prin saloane? 

— Ba da! De la bucătărie s-au trimis suplimentele de 
mincare, a venit o fată cu o tavă cu fripturi și brînzeturi. 
Tot coridorul se umpluse de miros de mîncare. 

— Unde erai cînd a venit aceasta? 

— Intram în salon după ce vorbisem la telefon, am re- 
*narcat mirosul și am găsit-o printre paturi repartizînd ali- 
mentele. 

— Altcineva din altă secţie? 

— Sora care lucrează cu doctorul Dumitrașcu ne-a anun- 
țat că vine cardiologul și să pregătim bolnavii. Eu mă aflam 
ia masa de scris în salon cînd a venit aceasta. 

— Nu mai puţin deci de treizeci și șase de persoane! 

_— Şi mai putea să intre oricine fără să mă anunțe pe 
mine, în intervalul cît eu am fost în salon și Melania cu 
Florescu în hol sau cine ştie unde l-a mai însoţit pe acesta. 

— Putem afla de la ea dacă au stat în hol sau au intrat 
undeva și eventual cine a mai trecut pe lîngă ei și a intrat 
în secţia voastră. 

— Eu n-am îndrăznit s-o întreb! 

— Sper s-o pot face eu şi încă cu succes. Am eu meto- 
dele mele la care nu rezistă nici una dintre surori. 

— Ce fel de metode? 

— Din cele mai blînde și mai eficiente. O cafeluţă bună, 
o ţigară, pălăvrăgeală și niște întrebări bine puse! Lămu- 
resc problemele. .. 

— Este totuși foarte greu, sînt prea multe persoane! 

— Să-mi faci o listă cu toţi bolnavii internaţi la data 
respectivă. Mi-i treci şi pe cei care s-au externat și în ca- 
zul cînd unul este nedeplasabil, menţionezi acest lucru. 

— Am făcut lista însă de atunci, m-am gîndit și eu să 
cercetez, m-am descurajat însă cînd am văzut cît de mulţi 
sînt. Cuvintele lui Florescu. .. 

— Profesorul în schimb s-a purtat frumos! Am avut 
impresia că te susţine împotriva lui Florescu. .. 

— Și acesta este furios! Crede că eu l-am înștiințat du- 
minică pe profesor. Eu însă n-am vorbit cu el decît luni. 
Este adevărat că mi-a telefonat fiul lui duminică, dar erau 
deja informaţi. Nu l-am întrebat cine le-a spus, probabil 
s-au interesat ce mai este nou prin clinică și li s-a spus de 
către vreo soră care s-a nimerit pe lîngă telefon și a ridi- 
cat receptorul cînd au sunat ei. Florin Petrulian a insistat 
să merg cu el la o plimbare cu mașina, intenţiona să mă 
invite la masă, dar luasem deja prînzul. Telefonase de mai 
multe ori, fusesem plecată cu Elena, gazda mea... 

— Ce crezi că voia de fapt? 

— Am gîndit că se simt prost din cauza scenei pe care 
mi-a făcut-o Florescu și vor să îndulcească situaţia, să nu se 
supere profesorul meu din Cluj, care m-a trimis aici cu 
scrisoare de recomandare. Ceea ce mi se pare ciudat, însă, 
este faptul că m-a invitat destul de insistent și alaltăieri. 
Am fost nevoită din nou să refuz. 

— Ce va fi vrind cu tine tînărul doctor Petrulian?... 
Crezi că s-a îndrăgostit de tine? 

— Nici vorbă nu poate fi de așa ceva! Sint de şase luni 
în această clinică și pînă acum am crezut că nici nu mi-a 
observat prezența. Nu știu ce l-a apucat așa deodată! 

— Probabil l-a rugat tatăl lui să-ţi facă puţină curte, 
să te facă să uiţi neplăcerile din clinica lor. 

— La fel am gîndit și eu și întrucît îmi imaginam ce 
efort i se cere, l-am scutit, refuzîndu-l categoric. 

— Foarte bine ai făcut! Tineri ca el cred că li se cu- 
vine îotul şi poţi avea surprize neplăcute dacă te încrezi 
în ei. 

pe Sînt vaccinată! Am pățit destule, am trăit multe de- 
cepţii, nu-mi mai doresc nimic decît liniște şi să pot învă- 
a, dar vezi că și acest lucru mi se refuză. Am ghinion! 

— Se vor aranja toate! Adevărul va ieși la iveală, eu 
te voi ajuta, și să știi că nu sînt oricine! Cînd îmi pun în 
cap să rezolv o problemă, găsesc și căi și mijloace! 

— Îţi mulţumesc din suflet, nici nu-ţi închipui ce bine 
mă simt că nu mai sînt singură, că am cui să-mi deschid 
inima, cu cine să discut, că se mai află cineva în această 
clinică care nu mă consideră vinovată! 

Se ridicară de pe bancă şi porniră pe alee spre poarta 
spitalului. Autobuzul Marianei era în staţie. 

ei Ne întîlnim imediat ce avem ce ne spune! Îmi dai de 
stire în fiecare zi dacă a survenit ceva nou, zise Mariana 
și fugi spre autobuz. 

Ce să mai survină, gîndi Silvia rămasă în staţie în as- 
teptarea troleibuzului ei. | | 


Şi iată că doar peste o săptămînă, Silvia avea atî-- 
tea noutăţi de spus Marianei, încît cu greu își ascundea 
rerăbdarea în această zi de luni, fiindcă deciseseră să se 
întîlnească ca de obicei după program, pe aceeași bancă și 
în aceleaşi condiţii, după ce vor fi luat masa. | 

Se dusese la laborator după o analiză şi se întîlnise cu 
Florin. O privise cu insistenţă și o oprise în loc cu o în- 
trebare: 

— Cum ai dormit? 

— Foarte bine, n-am avut insomnii, dar de ce întrebi? 

— Eu n-am avut... somn prea bun! 

— Regret! 

— Nu-mi face impresia! 

— Vrei să-ţi pling de milă? 


— Din contră, aş vrea să te bucuri şi să mă întrebi de 
ce n-am dormit bine, eu să-ţi spun că tu ai fost cauza, să 
te bucuri mai tare... 

— Cam complicată povestea pentru gustul meu! Spu- 
ne-mi mai bine ce vrei de la mine că am treabă! 

— Nimic, să stăm puţin de vorbă... 

— În orele de program nu este cazul! 

— Atunci după program, te aştept la plecare! 

— Am o întîlnire, nu pot! 

Silvia spusese un adevăr, urma să se întilnească cu 
Mariana. Nu precizase cu cine se întîlnea și această mică 
stratagemă constituia un mijloc de apărare de eventuale 
insistenţe, în cazul cînd i-ar fi spus că este o femeie la 
mijloc. Reacţia lui fusese însă neașteptată. Se oprise brusc, 
nu mai vorbise și parcă nici nu mai gîndise, pupilele i se 
dilataseră, rămăsese, un timp ce ei i se păruse foarte lung, 
nemișcat, apoi se scuzase și plecase. Silvia pornise și ea 
în sens invers contrariată. Va avea ce-i spune Marianei, 
va adăuga și această scenă la cele petrecute în noaptea de 
sîmbătă cînd avusese cinstea să fie invitată la petrecerea 
dată în casa profesorului, unde în ciuda celor întîmplate 
se simţise foarte bine. 

Orele trecură, mîncă în fugă și o așteptă pe Mariana 
pe aceeași bancă, la care se furișase să nu fie văzută de 
cineva din clinică. Observase mașina profesorului plecînd, 
la volan fiind fiul lui, și se simţea în siguranță de parcă 
cineva ar fi vrut s-o răpească. Îi venea și ei să rîdă de 
bucuroasă că a scăpat și se află pe această bancă. 

— Am avut un curs şi de aceea am întirziat! se scuză 
Mariana. 

— S-au întimplat foarte multe de la ultima noastră dis-: 
cuție, abia aşteptam să-ţi pot povesti! 

— Văd că ești foarte veselă, ai uitat chestia cu fiolele? 

— Sigur că nu am uitat-o, dar situația mea s-a îmbu- 
nătăţit mult, nu mă mai simt așa de prost ca acum două 
săptămîni... 

— Fii atentă... nu te lăsa antrenată, s-ar putea să fie 
numai un sistem de a-ţi adormi vigilența. 

— Nu pot să cred... 

— Sînt niște oameni foarte rafinaţi, diplomaţi, te in- 
vită la o petrecere numai cînd au anumite intenții! Să 
nu fii naivă să crezi că n-au mai văzut mutră ca a ta! 


162 


—-.—_ -—.-——, 


— Mariana, mă dezumfli de tot, poate este necesar s-o 
faci... 

— Dar nu-ţi place! 

— M-am simţit aşa de bine la ei, am dansat ca nici- 
odată, mi s-a făcut curte, toţi au fost aşa de drăguţi! 

— Eşti pierdută, fetiţo! Ei știu să vrăjească, să încînte 
şi apoi fac ce vor cu tine, cînd nu mai ești necesară te 
aruncă cît colo, tocmai cînd te-ai învăţat cu binele! 

— Sînt obișnuită să plătesc fiecare bucurie cu suferințe. 
Să nu crezi că eu nu m-am gîndit! 

— De ce te-au invitat pe tine? Pe noi, pe cursanțţii ve- 
niţi din toate colţurile ţării nu ne-au invitat pe nici unul! 

— Şi încă ce invitaţie, ce insistenţe! Doctorul Pavel cu 
care lucrez a primit dispoziţie de la profesor să nu vină 
fără mine şi m-a luat de acasă cu maşina, împreună cu 
soţia lui. 

— Aşa fără să te anunţe? 

— Mi-a spus de vineri Florin că sînt invitată şi eu am 
răspuns că nu mă duc. Am fost cît se poate de tranșantă! 

— Și a intervenit tatăl lui cu autoritatea de profesor! 

— Doctorul Pavel mi-a zis că să nu-i fac cumva figura 
și să nu merg, bătrînul s-ar supăra pe el că n-a fost în 
stare să mă convingă! 

— Ce vor cu tine? 

— Mă întreb şi eu! Nu știi ce probleme mi-am creat 
cu această petrecere! Nu aveam rochie, biata tanti Elena 
mi-a împrumutat una de a ei, a trebuit o mică transfor- 
mare, eu sînt mult mai slabă ca ea, am fost la croitoreasa 
ei, am zorit-o și sîmbătă seara am fost și eu îmbrăcată de- 
cent. Să vezi ce casă au! 

— Îmi închipui! 

— Aparține familiei de un secol, a clădit-o străbunicul 
profesorului care a fost negustor de vinuri. Mobilele sînt 
şi ele vechi, moștenite, de trei generaţii, au cărți rare şi 
tablouri... 

— Ce cauţi tu în această lume? 

— Invitată ca oricare dintre colaboratorii lui. Am în- 
țeles că dă des astfel de petreceri și invită întotdeauna pe 
cei din clinică cu soțiile. 

— De ce a insistat să te duci? 

— A vrut probabil să șteargă impresia proastă pe care 


mi-o făcuse Florescu, ţine poate să povestesc la Cluj ce am 
Văzut; ss 

— Nu cred, colegul lui îl cunoaște, posibil să fi fost 
și invitat la profesor acasă, nu mi se pare suficient ceea 
ce spui, tu ești, scuză-mă, prea neînsemnată, prea mo- 
destă... 

— Să-ţi mai spun ceva! 

Silvia îşi netezea o cută la fustă, nu știa cum să în- 
ceapă, i se părea riscant să povestească, Mariana ar putea 
ride de ea. Începu: 

— Astăzi Florin m-a invitat din nou la plimbare, m-a 
întrebat cum am dormit, aproape mi-a făcut o declaraţie. 
L-am refuzat, i-am spus că am o întîlnire, vorbisem cu 
TIE a 

— Şi a fost gelos! Fetiţo, bagă de seamă, nu-i bine! 
Admiţind că i-ai place pentru moment, să nu-ţi faci iluzii, 
mama lui... 

— Cunosc mentalitatea mamelor, știu că nu corespună 
nici pe departe cu ce visează probabil părinţii lui pentru el! 

— Tocmai! Cum s-a purtat cu tine mama lui? 

— Foarte amabilă! Este o femeie fermecătoare, nu-i dai 
cincizeci și cinci de ani cîţi are, avea o rochie de la Paris, 
un vis, în viaţa mea nu am văzut ceva așa de frumos! 

— Te-au fermecat! 

— Adevărat! Dar știi care este faptul cel mai tulbu- 
rător? În această lume total străină mie, în care eu ar fi 
trebuit să -mă simt strivită, așa mă așteptam să fiu cînd 
am plecat, ei bine, am plutit, m-am amuzat ca niciodată 
în viaţa mea, am avut succes cu rochia mea de împru- 
Mut aa 

— Eşti pierdută... și nu știu la ce le eşti necesară! 
Ce vor să facă cu tine? 

— Nu poți să crezi că poate mă place Florin? 

— Ţi-a intrat asta în cap? Sărmana de tine! Crezi că 
n-a mai văzut fete ca tine? Trebuia să vii tu din provincie 
ca să se îndrăgostească? 

— Mariana eu știu că nu sînt frumoasă, am mai fost 
păcălită de un băiat, am mai fost respinsă de o mamă, 
nu sînt la prima experiență de acest gen, am să-ţi poves- 
tesc odată cînd avem destul timp, am fost și logodită... 

— Şi vrei să repeţi figura, nu ţi-a ajuns!? 

— Nu, dar vreau să-ți demonstrez că am trăit astfel 
de clipe, sînt pregătită să mă apăr, am deja un plan... 
— Să auzim! 

— Imi scot logodnicul de la naftalină! Îmi pun veri- 
gheta, pe care nu i-am înapoiat-o lui Lulu că era cumpă- 
rată din banii mei, el a pierdut-o pe a lui, mai bine zis, 
la o beţie .a azvirlit-o ca semn că puţin îi pasă de mine, 
deci îmi pun verigheta și fotografia lui Lulu cel frumos 
in geantă, eventual și o scrisoare fără plic, Lulu nu punea 
niciodată data zilei, şi i le arăt lui Florin, ca să motivez 
refuzul meu permanent. 

— Perfect, așa să faci! 

— Voi deveni cea mai fidelă logodnică. 

— Era beţiv? 

— Tot ce vrei! Era însă frumos! 

— Sărmana de tine! 


Nu era zi de vizită, profesorul era plecat din cli- 
nică la un consult, Florescu era la o şedinţă, Mariana care 
venise pregătită să -o tragă de limbă pe sora Melania, își 
termină munca în salon și în loc să intre în bibliotecă să 
citească, se îndreptă spre secția unde lucra aceasta. 

O găsi la datorie, înconjurată de eleve de la școala sa- 
nitară, explicîndu-le ceva. Mariana se retrase, ar fi de- 
ranjat-o prezența unei doctorițe, și o așteptă pe coridor cu 
țigările şi cafeaua în buzunarul de la halat. 

Curind sună telefonul în cabinetul de alături. Mariana 
ridică receptorul și nu merse să anunţe pe cel chemat, ci o 
înștiințţă pe Melania. Aceasta le lăsă pe eleve să aranjeze 
paturile şi noptierele bolnavilor și ieși pe coridor, apoi 
intră în rezerva în care se afla bolnavul chemat la telefon. 
Mariana o urmă și i se adresă în șoaptă: 

— Sint informată că faceţi nişte cafele grozave! Am 
adus și țigări bune, simt că adorm dacă nu beau imediat 
o cafea! 

— Vă fac numaidecit, veniţi în cabinet că nu este ni- 
meni, șeful are ședință, ceilalți medici mai tineri sînt prin 
saloane sau în bibliotecă. 

— Să nu faci cafeaua prea tare, ameţesc dacă este prea 
concentrată, o rugă Mariana, care se temea că pentru a-i 
demonstra ce pricepută este, va pune cafea cu nemiluita. 

— Nici mie nu-mi place decît mai slabă, este de fapt 
un obicei ca la această oră să bei ceva şi să fumezi o ţigară. 
Uneori beau ceai... 

— Ai dreptate, este momentul de relaxare după cîteva 
ore de muncă, se lucrează intens în această clinică! Eşti 
de mult aici? 

— De cincisprezece ani... 

— Frumos! Doctorul Florescu te apreciază îndeosebi! 

— Am lucrat aproape tot acest timp cu el, s-a învăţat 
cu mine și eu cu el, ne-ar fi greu la amîndoi să schimbăm! 

— Ce a fost cu fiolele acelea de morfină, cum a rămas 
pînă la urmă? 

— Nu s-a mai aflat nimic, tovarășul profesor o prote- 
jează pe doctorița Damian! Nu se mai poate face deci ni- 
mic! 

— Cu ce intenţii o protejează? 

— Cine poate să știe gîndurile altuia! Are un băiat și 
ea este potrivită pentru el. 

— Exclus! Nu este o fată care să strălucească, este 
dintr-o familie modestă, ce ar putea vedea la ea? 

— Ce le trebuie lor! 

— Adică? 

Melania se lăsa greu, insinua ceva dar se ferea să lă- 
murească lucrurile. Exact genul de om pe care îl detesta 
Mariana, o înțelegea pe Silvia care n-o putuse suferi de la 
început. 

— Profesorul n-are decît un băiat... 

— Ştiam că are doi, am auzit că cel mare este magis- 
trat, că mai are şi o fată căsătorită cu un diplomat... 

— Băiatul cel mare îi poartă doar numele, nu este al 
lui. Soţia profesorului a fost logodită cu un tînăr care a 
murit într-un accident, ea era gravidă cînd s-a măritat cu 
profesorul şi el a recunoscut copilul, adică i-a dat numele 
lui! 

— Nu știam! 

— Acest băiat mai mare, Sergiu se numește, a fost că- 
sătorit cu o fată de ministru, n-au avut copii, au divorţat 
și el s-a însurat cu secretara lui care are un copil din altă 
căsătorie. Asta e soarta, crește și el copilul altuia... 

Mariana era numai urechi. Se temea să nu apară cineva 
și să le strice atmosfera de încredere și bună dispoziţie 
care se crease. Melania, odată ce începuse, părea încîntată 
să-i spună tot ce știa în legătură cu familia profesorului. 
O flata atenţia cu care era ascultată. 

— Cu fata au avut și mai puţin noroc, are un copil 
debil mintal, nenorocit. L-au dat la un spital de cronici că 
nu se mai putea, crescuse puternic și voinic, dar era să 
dea foc la casă de cîteva ori! 

— Îngrozitor! 

— Acum toţi zic: Florin este un băiat zdravăn, dar nu 
se știe cum vor fi copiii lui. Poate nu le mai trebuie fete 
cu relaţii sau bani, vor una sănătoasă, altfel piere familia 
Petrulian! 

— Interesant tot ce-mi spui, dar oare este adevărat? 
Să fie ei atît de speriaţi, să-și dorească urmași indiferent 
de la cine? 

— Nu este nici ea un nimic, o doctoriţă prinde bine în 
familie! Florin o place și asta este principalul, ei nu se 
amestecă, au intervenit la ceilalți și nu a ieșit bine. 

— De unde știi aceste lucruri, ţi-a spus cineva că așa 
gîndesc ei, sau numai îţi închipui dumneata? 

— Mi-a zis ceva șeful, așa s-a exprimat profesorul la 
petrecerea pe care au dat-o. Florin a dansat aproape tot 
timpul cu doctoriţa Damian, lumea a remarcat desigur și 
au început glumele. 

— Soţia profesorului poate este de altă părere, am au- 
zit că arată foarte bine și că avea o toaletă minunată în 
seara aceea. 

— A fost o frumuseţe la vremea ei, avea la picioare 
întreg orașul. Cînd apărea ea la o reuniune sau la un bal, 
se adunau în jurul ei... Mi-a povestit o dată, mi-a arătat 
și fotografii. Este foarte amabilă cu noi cînd ne ducem pe 
la dinsa, să-i ducem salariul cînd profesorul nu este în cli- 
nică. Cînd este bolnavă îi place să ne cheme să o îngrijim. 

— Am observat că toți vă duceţi în casa profesorului, 
dă petreceri dese, medicii se duc cu soțiile, sînt ca într-o 
mare familie, îmi place acest lucru, dar trebuie să fie foarte 
costisitor. .. 

— Nici vorbă de cheltuială! Nu se servește mai nimic. 
Se bea foarte puţin, mai mult citronadă, cîteva gustări, 
fructe, niște fursecuri... Nu se fac nici un fel de pregă- 
VU i ai 

— Sint zgirciţi? 

— Nu se poate spune acest lucru! Casa profesorului 
este ca un fel de club, nu știu dacă pot să spun așa... 
Acolo se duc să discute, să asculte muzică bună, să-și arate 
rochiile cine le are... să se simtă bine... 

— Mi se pare un mod foarte civilizat de a primi. Sint 
niște oameni cu adevărat rafinaţi, după părerea mea... 

— Toţi s-au obișnuit și le place să meargă la profesor. 
Să vedeţi cum se umple casa, se răspîndesc peste tot, se 
adună cîte doi sau trei și discută, alţii dansează, doctorul 
Dumitrașcu de multe ori adoarme în fața televizorului. Își 
alege întotdeauna cel mai comod fotoliu și nu-l mai mișcă 
nimeni. Profesorul glumește, zice că dacă soţia doctorului 
Dumitrașcu nu ar fi cea mai veselă și mai drăguță dintre 
femei, l-ar muta din clinică, fiindcă somnul lui este cea 
mai mare insultă pentru casa Petrulian. Profesorul este 
totdeauna foarte galant cu sexul frumos! 

— Dar Florin ce fel de om este? 

— Mai închis, nu seamănă nici fizic, nici la fire cu 
tatăl lui și nici cu mama. Se zice că este un doctor bun. 
Este serios... Oh, să-l fi văzut pe profesor acum cinci- 
sprezece ani! 

Melania se opri din vorbit și rămase visătoare, cu ochii 
la perdeaua cabinetului, pe care cu siguranţă că nu o ve- 
dea. Mariana făcu un calcul rapid, cam ce vîrstă să fi avut 
Melania în urmă cu cincisprezece ani. Nu mai mult de 
douăzeci şi cinci sau treizeci de ani. Așa înaltă cum este, 
nu-l depășește pe profesor, în schimb ceilalți medici din 
clinică sînt desigur mai scunzi, sau în cel mai bun caz cît 
ea. I-a făcut probabil mare plăcere să stea lîngă un bărbat 
care o domina cu statura lui. 

— Spune-mi soră Melania, soţul dumitale ce înălțime 
are? 

— Este puţin mai scund ca mine. Din această cauză 
eu nu-mi cumpăr niciodată pantofi cu toc înalt. În timpul 
școlii mă simţeam foarte prost printre colege, toate erau 
mici. Sufeream cînd mă vedeam așa înaltă; de cînd am 
venit în clinică nu mă mai stinghereșste acest fapt. Printre 
fetele tinere de azi sînt multe ca mine și acum mai sînt și 
sportivele care depășesc cu mult media, dar tot nu pot să-mi 
cumpăr pantofi cu toc. 

— Cum s-a întîmplat atunci cu fiolele? Crezi că nu 
mai putea să le ia și altcineva? schimbă subiectul Mariana. 

Ai mers cu Florescu în hol, a mai trecut vreo persoană pe 
lingă dumneavoastră doi, în timp ce vorbeaţi? A mai intrat 
cineva în coridorul acela? 

Melania rămase gînditoare, spre surprinderea Marianei, 
nu zise imediat că n-a văzut pe nimeni. Doctoriţa simţi o 
furie crescînd în ea. Adică această femeie nu și-a dat oste- 
neala să caute și alt vinovat, a tăbărit cu acuzaţiile pur și 
simplu pe biata Damian, s-o distrugă, s-o alunge din cli- 
nică! Atîta inconștienţă i se părea de neimaginat, atîta in- 
diferență pentru soarta unei tinere fete, excepțională pro- 
fesional. . . 

— Au mai trecut pe lingă noi doi bărbaţi, m-am dat 
la o parte să le fac loc. M-au întrebat de doctorul Pavei, 
dacă mai revine în clinică. Le-am spus că nu ştiu, să se 
intereseze la el în secţie. Erau cu halate pe ei, șeful a 
vrut să zică ceva, dar s-a abținut din acest motiv. Eu l-am 
rugat să-i lase în pace dacă au halate pe ei. Mă gindeam 
că sînt cine ştie ce persoane importante dacă au fost lăsaţi 
să intre. Nu voiam ca șeful să se lege de ei, își face prea 
mulți dușmani. I-am atras atenția mereu, că nu este bine 
să te pui rău cu toată lumea... 

— Nu te-ai gîndit că și ei puteau lua fiolele? 

— N-aveau de unde să ştie ce era în pungi! Au stat și 
foarte puţin, s-au întors imediat. Fiolele au fost luate de 
cineva care ştia că eu le-am adus și că nu le-am pus încă 
în aparat. 

Mariana calcula că dacă la cei treizeci de suspecți ciţi 
mai rămăseseră după ce eliminase bolnavii ce nu se puteau 
deplasa, mai adaugă pe aceștia doi, se ajunge din nou la 
un număr descurajator de mare de persoane care puteau 
lua fiolele. Zise: 

— Afară de aceştia doi, sigur n-a mai trecut nimeni în 
timp ce eraţi în hol? Vreau să te gindești bine, apoi dîn- 
du-și seama că tonul nu era potrivit, îi putea da de bănuit 
Melaniei, adăugă rizind: sau poate grija pe care i-o porţi 
doctorului Florescu te-a împiedicat să fii atentă! Cum ai 
putut să-l trădezi pe profesor? 

— Eu să-l trădez pe profesor? spuse dintr-o dată în- 
grozită parcă Melania și Mariana își dădu seama că a apă- 
sat din greșală pe un resort, a declanșat un mecanism se- 
cret, s-a dat la o parte un paravan. Desigur, această femeie 
nu joacă un rol prea important din moment ce nimeni nu-i 
dă atenţie, dar este probabil neobosită în a-i atrage lui 

Florescu partizani, în a-i demonstra acestuia că nu este 
bine ce face fiind prea devotat intereselor clinicii și astee 
toate fiindcă îi place să se amestece în tot ce se întîmplE 
și fiindcă Florescu care este puţin simpatizat o ascultă, c 
acceptă, poate uneori îi și urmează sfatul. Profesorul nu-i 
dă atita importanţă și de aici trădarea. Cuvîntul a speriat-o 
cu adevărat... 

— Am glumit, draga mea, am vrut să spun că nu-l mai 
admiri acum pe profesor ca în urmă cu cincisprezece ani, 
Florescu este mai tînăr... 

— Cum puteţi să spuneţi așa ceva? Nu vă permit! Chiar 
dacă sînt soră, cer să fiu respectată, la vîrsta mea... 

Poftim scenă, își zise Mariana, cum s-o împac oare, la 
ce poate fi sensibilă acum cînd este iritată, să încerce cu 
țigările. 

— Mulţumesc pentru cafea, zise doctoriţa luîndu-o de 
mină afectuos pe cealaltă femeie, scuză-mă că te-am su- 
părat, am făcut o glumă stupidă. Fă-mi plăcerea și primește 
pachetul de ţigări, ca să știu că m-ai iertat! 

Trecerea de la furie la zîmbet se făcu treptat, fața Me- 
laniei se lumină progresiv. Mariana nu mai aşteptă altceva 
și se retrase cît putu de repede. 


Era duminică, o frumoasă zi de iunie, Elena ple- 
case cu niște prieteni pe valea Prahovei, cu mașina, Silvia 
era singură în toată casa și parcă în toată strada. Instalase 
în mica grădină o saltea pneumatică la care renunţase Ele- 
na, își luase o carte și încerca să se convingă că este foarte 
mulțumită că are liniște și poate citi. Simţea mirosul ierbii 
și lăsînd frecvent cartea din mînă, privea la cei doi plopi 
ale căror frunze se înfiorau la cea mai mică boare de vînt, 
tremurau reflectînd lumina cînd cu o faţă, cînd cu alta și 
scoteau un susur care accentua liniștea, împlinea pacea ace- 
lei ore. La ce bun atita zbucium, și atîta oboseală, mi-e 
sete de repaos, gîndi Silvia cu cuvintele poetului. Da, nu 
mai am putere, sînt epuizată, nu mai vreau să lupt. îi 

spusese lui Florin Petrulian că este logodită şi acesta nu 
reacționase nicicum. Nu manifestase nici o părere de rău, 
dar nici nu renunţase să o invite la o ieşire la iarbă verde. 

defuzase. Nu-l deranja faptul că este logodită, deci Ma- 
riana are dreptate, nici prin cap nu-i trece o eventuală 
căsătorie cu ea, o invită pentru un motiv ușor de ghicit, 
vrea o aventură cu o provincială. Ea nu poate însă accepta 
așa ceva! Și dacă nu poate, uite că stă în grădină singură, 
privește cerul printre frunzele de plop şi timpul se scurge 
încet, se scurge totuşi și nu se mai întoarce și nici cei 
douăzeci de ani. Telefonul suna undeva în casă şi Silvia 
sări de pe saltea cu o sprinteneală care contrazicea obo- 
seala pe care o simţise mai înainte. Știa cine poate fi, bu- 
curia o cuprinsese, ridică receptorul și auzi glasul Ma- 
rianei: 

— Ce faci la această oră? 

— Citeam în grădină, spuse din nou obosită Silvia. 

— Nu te simţi bine? Ai o voce ciudată! 

— Da, da! Vrei să vii la mine? 

— Aș veni. N-am plecat acasă și mă simt tare singură 
și părăsită. Mi-e dor de copii, căminul este pustiu, n-am 
chef de citit... 

— Exact ca şi mine! Vino aici, Elena nu-i acasă și ne 
vom simți bine împreună; mi-a lăsat mîncare pentru trei 
persoane, așa că iei masa cu mine. Vorbim, ascultăm mu- 
zică dacă vrei... 

— E exact ce-mi trebuie! Singurătatea este cumplită, 
eu care am o familie n-am știut pînă acum acest lucru. 

— Te aştept, o întrerupse Silvia, nerăbdătoare să o va- 
dă mai repede lingă ea. Ştii ce mașină te aduce la mine?, 
se asigură înainte de a închide telefonul. 


Se duse în bucătărie și pregăti cafele. Spălă fructe, 


căută ţigări, aranjă totul în grădină şi începu să aștepte. 
Mariana avusese noroc și prinsese un autobuz imediat ce 
sosise în staţie. 

— E plăcut la tine aici, ce bine că m-ai invitat, vom 
face din două singurătăţi o tovărășie plăcută. Ce mai e 
nou? 

Se instalase pe un fotoliu de răchită și sorbea din cafea. 
Silvia așezată turcește pe salteaua pneumatică o privea cu 
un aer jalnic. 

— Ai avut dreptate în tot ce mi-ai spus relativ la Flo- 

rin. L-a lăsat rece faptul că sînt logodită și m-a invitat la o 
plimbare. 

— Ai refuzat, desigur! 

— Da, şi mor de bucurie. Sint fericită că stau acasă 
cind toată lumea se plimbă, mă felicit că nu m-am lăsat 
păcălită, că în loc să mă fi distrat ca fetele de virsta mea, 
fără să mă gîndesc prea mult la ce va urma, eu sînt înțe- 
leaptă, afurisit de înţeleaptă, îmi vine să mă dau cu capul 
de pereţi să-mi iasă deșteptăciunea. . . 

— Ce te-a acupat? Nu cumva regreţi că nu-ţi faci de 
cap cu Florin? 

— Da, regret, de o mie de ori regret! M-am săturat 
să gîndesc la ce va urma, să-mi întunec prezentul din cauza 
unui ipotetic viitor, vreau să-mi trăiesc viața, vreau să fiu 
proastă ca orice fată... 

— Mi se pare că n-ai scăpat ocazia nici la Cluj, tu 
mi-ai spus că și-a mai bătut joc de tine un băiat! Vrei să 
repeţi experiența? 

— Păi, dacă nu știi! Am fost tot timpul sublimă, atît 
de sublimă că nu m-a atins, atît de pură că l-am trimis 
fâră voia mea în braţele altor femei, atît de desăvirşită că 
i-a fost imposibil să mă iubească. Am fost sfînta lui logod- 
nică, căreia îi cerea iertare pentru escapadele lui, care în- 
văţa cu el în sesiune, se bucura mai mult de notele lui 
mediocre decît de cele excepţionale luate de ea, am fost 
proasta care a crezut că îl poate transforma, care a cum- 
părat verighete din banii ei de buzunar... 

— Mi-ai mai spus! 

— 'Ți-am spus, dar nu tot. Trebuie să știi cum s-au 
petrecut faptele. Făcuse un pariu că mă cucerește, am aflat 
de el și în loc să mă supăr și să termin cu el, am continuat, 
n-am putut adică să renunţ la el și mi-am pus în cap să-l 
cuceresc cu perseverenţa mea, puterea mea de muncă, să 
fac din el alt om... timp de trei ani... m-am străduit... 

— Foarte frumos, intenţia îţi face cinste! 

— Îmi face, cum să nu-mi facă, m-am ales numai cu 
ea. N-am reușit să-l fac să mă iubească, imediat ce am 
plecat în vacanţă, în timp ce eu mă luptam să-i conving 
pe părinţii mei că s-a făcut om, că a luat note bune la 
sfîrșitul anului cinci, el s-a îmbătat și cînd unul din cei 
care erau cu el a zis că o să mă supăr eu dacă aflu, a ţipat 
că nu-i pasă de mine, că nu însemn nimic pentru el, că-i 
este groază de căsătoria cu mine și a plins, apoi iar s-a 

înfuriat la vorbele cuiva care i-a amintit că îl ajut, a scos 
verigheta din deget şi a aruncat-o. N-a mai fost niciodată 
găsită. 

— Un beţiv, mai bine că ai scăpat de el! 

— Nu i-am făcut nici un reproş, am scos şi eu veri- 
gheta din deget spunînd că mă supără că-mi zice lumea 
că sînt măritată, sesiunea de anul șase a venit repede și nu 
l-am mai ajutat. Mi-am văzut de examenele mele, am luat 
numai zece, am fost felicitată, el a picat la trei, la unul s-a 
dus beat şi a fost dat afară... 

— Bine că nu l-au exmatriculat! 

— A fost vorba, dar a intervenit mama lui, o biată vă- 
duvă, cu o pensie de urmaș, s-a rugat de profesori, a spus 
că nu are cu ce trăi, l-au lăsat repetent şi atît! 


— O merita! Dacă era lăsat singur, probabil ar fi ră-. 


mas şi în anii anteriori. Ai făcut mult pentru acest băiat! 

— Mama lui era de altă părere. Mi-a reproşat că i-am 
distrus fiul, că din cauza mea a rămas repetent. Mi-a spus 
că ea nu a fost de acord cu această logodnă, că nu sînt 
nora visată și multe altele! 

— O femeie simplă, probabil. Tu însă ştii care e ade- 
vărul, nu era cazul să-ți faci reproşuri. Nu merita mai 
mult! 

— Reproșuri mi-am făcut, au fost momente cînd aș fi 
dat orice să nu fi procedat așa cum am procedat. Să-l fi 
ajutat şi în acest an şi să-i fi spus apoi adio. N-ar fi re- 
cunoscut însă niciodată că a depins de mine, ar fi crezut 
că i se cuvenea totul, că a făcut singur totul. Giîndind așa, 
am hotărît să fiu tare şi consecventă, să dispar din Cluj 
pînă termină facultatea. Să-i dau satisfacţie și mamei lui. 
Am cerut o recomandare la un profesor care mă aprecia și 
posibilitatea de a face un stagiu aici. 

— Ai procedat foarte bine! 

— Eu întotdeauna procedez bine, de ce oare sînt atunci 
nefericită? De ce sînt singură, de ce sufăr, de ce m-am să- 
turat de toate, de viaţă, de muncă, de cinste, de tot?... 

— Acest băiat a fost un accident nenorocit în viaţa ta. 
Trebuie să-l uiţi, să aștepți cuminte şi îţi va ieși înainte 
cel adevărat! 

— Mariana, m-am săturat să aştept cuminte, vreau să-mi 
trăiesc tinerețea, mai ales cumințenia o detest, detest tot 
ce este rațiune... 

— Vorbeşti prostii, eşti iritată, depresivă, încearcă to- 
tuşi să gîndeşti că nu ai altceva mai bun de făcut! 

— Ba da, am! Să nu mai gîndesc, mai ales să nu mai 
gîndesc! 

— Bine, atunci aruncă-te orbește în brațele primului 
venit, fă-ţi de cap, dă-te în spectacol în fața întregii clinici 
şi o să vezi că nu vei fi nici atunci mai fericită! 

— 'Trebuie să existe o cale, poate cea de mijloc, poate 
dacă încerc să fiu ca toate fetele... 

— Fetiţo, am înțeles ce vrei! Te tentează plimbările 
cu Florin, nu-ţi mai place să stai singură. L-ai refuzat și 
regreţi, gîndul îţi este numai la el. Dacă este așa de ce-l 
mai îndepărtezi? 

— Şi tu ai zis că e bine s-o fac! 

— Vrei deci binecuvîntarea mea? 

— Nu ride de mine! Spune-mi ce pierd eu, dacă mă simt 
bine în aceste cîteva luni cît stau în București? Nu ara 
pretenţii mari, să mă simt cîteva luni fericită, pe urmă îmi 
văd de treabă în colțul meu, acolo la Cluj. Cui îi fac rău? 

— Bine, scumpo, dacă tu crezi că te poţi limita la atit, 
eu ce să mai zic? Că este greu să te desparţi apoi? Știi și 
tu cum este! Experiența pe care ai câștigat-o, îţi poate fi 
de folos! 

— Nu-mi poate fi! Cu Lulu a fost altceva, fie că n-am 
avut încredere, fie că l-am considerat tot timpul un obiect 
ce trebuie șlefuit și mi-am exersat asupra lui talentele de 
pedagog şi am fost decepționată că n-a ieșit exact cum am 
vrut eu, în orice cz eu nu mi-am pierdut controlul nici- 
odată. Cind dansez cu Florin, nu mai știu pe ce lume sînt... 

— Cu el crezi că nu vei avea decepţii? 

— Cu el este altceva! Nu încerc să-l schimb, îmi place 
așa cum este. Deși îmi spun că trebuie să fiu prudentă, nu 
văd nici un pericol. Nu vreau să mă mai gîndesc la viitor, 
vreau să-mi trăiesc prezentul, să fiu cu Florin atit cît se 
va putea. Îmi place să-l ştiu aproape, cînd este lingă mine, 
mă simt atît de bine ca niciodată în viaţa mea! 

— Puteai să începi așa, era mai simplu! 

Silvia se opri deconcertată. Înainte de a-i spune aceste 
cuvinte Marianei, ea însăși nu-și dăduse seama ce s-a în- 
tîmplat de fapt cu ea, de unde îi venea nemulțumirea, sta- 
rea de saţietate de toate ocupațiile ei anterioare, revolta 
împotriva ei şi a tuturor, nevoia de a rupe opreliștile de 
orice fel. Vocea Marianei o trezi din visare: 

— Ce ar fi să mîncăm ceva, ţie poate nu-ţi este foame, 
deși dragostea nu știu să ţină loc de mincare! Este ora de 
masă, eu aș vrea ceva mai consistent. Ce meniu ţi-a pre- 
gătit Elena pentru azi? i 

— Hai să vedem, zise Silvia și se ridică rapid de pe 
saltea, în ochi cu o bucurie care o impresionă pe Mariana. 
Zarurile au fost aruncate, își spuse aceasta şi o urmă în 
casă pe tinăra fată, admirîndu-i silueta grațioasă și picioa- 
rele sprintene. 


Ploua. În căminul medicilor cursanţi era liniște. Nu 
se mai trinteau uși, nu se mai auzeau discuţii pe coridor și 
nici muzică din alte camere, majoritatea ocupanților erau 
plecaţi în oraș, unde îi surprinsese ploaia. 

Huruitul tramvaielor în intersecţie se percepea și el mai 
estompat. În cameră era întuneric deși afară era încă zi, 
dar perdelele erau trase şi Mariana nu se ostenea să se 
scoale din pat să facă lumină. Nu voia să vadă paturile 
făcute la repezeală ale colegelor de cameră, cu cuverturile 
decolorate de atita spălat, așezate strîmb, nici masa plină 
de obiecte de toaletă și cărţi, nici rochia pusă la uscat pe 
umeraș şi agăţată de dulap, nici covorul de o curățenie 
îndoielnică. Nimic nu o atrăgea în această cameră. Rămase 
întinsă în patul cu pernă tare și pături aspre fiindcă plim- 
barea pe ploaie nu o tenta. Desigur, Silvia gîndeşte altfel, 
pentru ea o zi ca aceasta este minunată, dacă Florin o ia 
cu mașina undeva, sau chiar numai dacă îi dă un telefon. 
E pierdută, biata de ea. La urma urmei nu e cazul să fie 
compătimită, deocamdată se simte bine, este fericită. Oare 
ce vor aceşti oameni de la ea? Marianei îi era imposibil să 
dea crezare spuselor Melaniei, cum că familia Petrulian 
vrea urmași sănătoși și nu face nici o obiecţie la alegerea 
lui Florin. Profesorul trebuia să răspundă într-un fel la 
glumele celor ce-i observau dansînd pe Florin şi Silvia. 
În locul lui și ea, Mariana, ar fi spus la fel. E greu de 
știut ce gîndeşte, ce socoteli și-au făcut cu toţii, fiindcă nici 

Florin nu este străin de intenţiile tatălui său. Pe tinăr nu. 
l-a deranjat faptul că ea e logodită. Nu l-a îndepărtat. Din 
spusele Silviei reiese că nu a rupt logodna de la Cluj. Acest 
an de despărţire pe ea a vindecat-o, dar Lulu cum va re- 
acţiona? El n-a dorit-o, probabil, niciodată și nici în ea 
nu s-a trezit femeia. Abia Florin a produs acest miracol. 

Nu se ştie însă ceo așteaptă, ea, Mariana se teme de pro- 
fesor, nu are încredere în el. Îl simte dur. Şi Silvia este 
fără nici o apărare, singură între acești oameni rafinaţi, 

în faţa acestui profesor, capabil să treacă peste cadavre, 

cum se exprimase Titus. Un singur lucru nu știau ei, că 
în acest cămin se mai află şi ea Mariana, care va interveni, 

nu va lăsa lucrurile să decurgă după planurile lor. Am să 
le arăt eu că cinstea și curăţenia sufletească își găseşte 
apărători de nădejde, gîndi Mariana Cristescu, şi se simţi 
foarte tare şi de temut, deși nici ea nu știa cum va face să 
fie astfel. Va găsi însă o cale, trebuie să le afle intenţiile, 
aceasta este prima ţintă. Problema cu morfina poate fi lă- 
sată deocamdată pe planul doi, între cele două enigme pare 
să nu fie nici o legătură, deși după spusele Silviei, înainte 
de dispariţia fiolelor, Florin părea că nici nu-i observase 
existenţa, insistențele lui au început imediat după scena 
pe care i-a făcut-o Florescu. 

— Cristescu la telefon, zise cineva deschizind ușa ca- 
merei. 

— Mulţumesc, răspunse automat Mariana și sări din 
pat, începu să se îmbrace, telefonul se afla tocmai la par- 
ter. Îşi găsi papucii pe întuneric şi cobori scările cit putu 
de repede. Nu se gîndeşte nimeni cît de lipsit de confort 
este acest cămin, gîndi ea, sperînd că este chemată din 
orașul ei de către soț. Numai de nu s-ar întrerupe legă- 
tura pînă ajung jos. Două etaje se pot cobori şi cu liftul, 
dar acesta vine foarte greu, e mult solicitat de etajele su- 
perioare; cei de acolo, ca să fie mai siguri, lasă ușile des- 
chise să nu răspundă la apelul altora. 

— Alo, spuse abia suflind. 

— Scuză-mă că te deranjez, dar a intervenit ceva şi 
te-aş ruga dacă poţi să-mi faci un serviciu! 

— Tu eşti Titus? Ce s-a întîmplat? 

— Spune-mi eşti ocupată în seara asta? 

— Nu, de ce? 

— Vino la clinică și ţine-mi locul două ore, am ceva 

urgent, soacra mea a făcut probabil un infarct, trebuie să 
merg acasă... 


— De unde vorbeşti? 

__— Din clinică vorbesc, sînt de gardă. Nu am găsit pe 
nimeni să mă schimbe, toţi sînt plecaţi sau ocupați, nu- 
mai două ore... | 

— Vin imediat, răspunse Mariana. 

ră la un taxi, îți plătesc eu, mă înţelegi, este vorba de 
soacră, dacă nu sînt acasă și se întîmplă ceva... 

Pee Am înțeles, mă duc să mă îmbrac. Rog pe portăriță 
să-mi cheme un taxi. Ce nu fac eu pentru tine!? | 

— Sărut mîna... 

| Mariana nu mai auzi cuvintele de recunoștință ale lui 
Titus, lăsă jos receptorul și ceru să se telefoneze după o 
mașină. Se uită la ceas și rămase surprinsă ce devreme este. 
Abia orele șaptesprezece, ar fi jurat că este seară, spuse 
portăriței că în zece minute este gata şi o luă la goană pe 
scări în sus. 

__Cobori la timpul cuvenit și taxiul o aștepta. Se instală 
dădu adresa întrebîndu-se dacă va mai putea prinde masa 
de seară. Probabil nu se va mai întoarce cu taxiul, va face 
o oră cu troleibuzul, de fapt drumul se parcurgea într-o 
jumătate de oră, dar mai calcula și așteptatul în staţie si 
mersul pe jos de la staţia din centru la cămin. Într-o si- 
tuație ca aceasta nu mai putea să facă obiecţiuni chiar dacă 
rămîne fără cină. Titus este colegul ei de an și un tip foarte 
deștept. | 

Intră în clinică grăbită și întrebă pe un alt coleg unde 
este Titus. 

— A plecat în oraș de un sfert de oră! 

— Şi garda cui a lăsat-o? 

— Nouă tuturor! 

— M-a chemat şi pe mine de acasă, de la căminul unde 
stau se corectă ea, nu văd de ce a mai făcut-o dacă eraţi 
atiţia ... | 
— Titus este dispus să aducă şi pe profesor. 

— Cum adică? 

— Farse! 

— Nu i s-a îmbolnăvit soacra? 

o: Aiurea . .„ spuse celălalt plictisit de credulitatea Ma- 
rianei și îi întoarse spatele. 

Ce să fac acum? își zise aceasta, căzută dintr-o dată de 
la înălțimea entuziasmului anterior, la situația de păcălită. 

Rămiîn aici, să aud ce-mi va mai îndruga, merită să pierd 
chiar şi masa... 

— Dumneavoastră ţineţi locul doctorului Dumitrașcu? i 
se adresă o soră. 

— Da, eu! 

— Veniţi la salonul 10, îi este rău unei bolnave! 

— Imediat, să-mi iau un halat, se dezmetici Mariana. 

— Vă aştept! 

Mariana constată că nu luase cheia de la dulap, era în 
geanta albă, schimbase geanta fiindcă schimbase și pantofii, 
nu plecase cu pantofi albi din cauza ploii, ce plictiseală! 

— Poţi să-mi dai un halat? se adresă ea sorei. 

— Să mergem la cabinetul asistenţilor, acolo se află 
halatele de rezervă, răspunse femeia și o luă cu pași re- 
pezi înainte. Mariana o urmă, intră în holul ce ducea la 
cabinetul profesorului, din care în dreapta se intra și la 
asistenții universitari. Găsi imediat ce căuta şi plecă la 
patul bolnavei. 

Se întoarse după un sfert de oră, ușa la cabinetul pro- 
fesorului era deschisă, se făcuse curat; Mariana aruncă o 
privire înăuntru. Era o cameră pe colţ, cu multe ferestre, 
cu un parchet ca lămiia, cu covoare mici, un birou mare, 
două fotolii şi o canapea. Mobila ca și parchetul deschisă 
la culoare, o impresie de spaţiu, de lumină. În peretele în 
care se afla şi ușa, era un dulap cu uși culisante, un dulap 
enorm de haine, ar fi putut să ţină în el toată garderoba, 
dar nu se afla în el decît un halat pe un umeraș, ambele 
uși erau împinse spre dreapta. Mariana păși cu sfială și 
se uită în el, era gol. Ce bună ascunzătoare pentru cine 
căuta așa ceva, nu se putu împiedica să gîndească și auzi 
pași. Cum a intrat în dulap nici ea nu ar fi putut explica, 
destul că se afla acolo, în capătul cel mai din spre dreapta. 
De fapt profesorul nu intrase imediat, mai trecuse un timp, 
îl așteptase pe fiul lui. Mariana după ce auzise pașii, avu- 
sese tocmai bine răgazul necesară să se strecoare fără ca 
frecarea ei de lemnul dulapului să fie auzită. Acum asculta 
cu răsuflarea tăiată. 

— Închide uşa, spuse profesorul cu un ton în care se 
citea enervarea. 

— Vrei să mai rămii aici în clinică? 

— De ce mă întrebi, ai nevoie de mașină? 

— Da! 

— Să nu întirzii mult nici tu diseară, cine știe ce se 
mai întîmplă, să fim amindoi... Ă 

— Bine! 

— Eu o să plec de aici cind termin, cu vreo mașină de 
ocazie. Am de lucru, acasă nu pot face nimic. Am dus 
hirtiile astea degeaba... Mai vrei ceva? Să nu uit, ia cîteva 
sute de coli de hîrtie... 

— Ai aici în birou, ţi-am adus... 

— Uitasem... m-am frămîntat atit zilele astea... să 
treacă odată... 

— Eu am plecat, la revedere! 

— Tot cu fata aceea umbli? Scuză-mă că te întreb... 

— Da! 

Pauză. Pași şi ușa deschizîndu-se și închizindu-se. Din 
nou paşi mari, rari, parchetul scîrţiind. Inima Marianei bă- 
tea ca o tobă. Liniște. Iar pași, mai deciși de astă dată, mai 
fermi și o altă ușă deschisă. Se auzi apa curgînd, este în 
baie deduse Mariana și nu mai așteptă. leşi repede din du- 
lap, se opri la ușă, bătu în ea şi o deschise, ca să se creadă 
că atunci venise, dacă era cumva surprinsă ieșind. Hai că 
sint tare, își zise Mariana Cristescu cînd se văzu în anti- 
cameră. Intră în cabinetul asistenţilor universitari să-l aş- 
tepte pe Titus şi se așeză în cel mai comod chip pe cana- 
peaua acoperită cu stofă bej, încercînd să-și reamintească 
cele auzite și să tragă concluzii dacă se poate. Mai gîndi 
că și altă dată trebuie să procedeze exact ca azi. Nu este 
elegant, dar scopul scuză mijloacele. Tonul cu care rostise 
profesorul cuvintele „fata aceea“, o îndreptăţea să ia orice 
măsuri. O neliniștise și tăcerea oarecum dezaprobatoare ce 
urmase răspunsului lui Florin, care confirmase că era vor- 
ba tot de „fata aceea“. 


La ei acasă au fost discuţii, s-au petrecut ceva eveni- 
mente neprevăzute, profesorul vine să lucreze aici. Pro- 
babil soţia lui face scene, exfrumoasa nu-i dă pace, așa o fi? 

Apăru Titus, zîmbitor, fără pic de remuşcare. Mariana 
nu era supărată pe el, o servise bine împrejurarea, decise 
să facă în continuare pe proasta, poate se mai repetă figura. 

— Mii de mulţumiri... 

— Și douăzeci și cinci de lei pentru taxi! 

— Serios? 

— Ce crezi că am zburat? 

— Poftim! 

li întinse banii, Mariana îi luă, se feri să-l întrebe ce-i 
mai face soacra, se temu că, cinic cum este, îi va spune 
adevărul. Părăsi clinica cu sentimentul că este alea A 
va învinge, va lupta pentru Silvia şi va cîştiga. Nu văzus 
cam de mult ochii cenușii și reci ai profesorului. 


Se întilniseră pe coridor într-o dimineaţă, ir 

fiind încă sub influenţa melodiei „Seara pe deal 3 sep i 
în timp ce se îmbrăca, în interpretarea unui cor pi ; 
Cuvintele poeziei, muzica suavă și vocile sea ale î 
piilor îi răsunau încă în urechi, producîndu-i o sei 
specială, greu de definit. Cînd Florin se apropiase de ea, 
în loc să aștepte salutul lui, îl întrebase: 

— Supărat? | | 

Surprins, vădit amuzat de întrebarea ei, se oprise, o 

iivise, îi trebui il timp să răspundă. 

privise, îi trebuise destu i ă! Ş EE ai 

— S-ar putea, aș fi îndreptăţit. Ce să fac să-mi treacă? 

— Perseverează! | | dia 8a 

Se încruntase uşor, iarăși îi trebuise timp de gîndire, ș 
cercase să citească pe chipul ei ce va mai urma, nu ştia la 
ce să se aştepte. 

— Ce să înțeleg? 

— Ce vrei! e ae j 

Vrusese să arunce cuvintele în fugă, să dispară repede 
undeva, se jena de echivocul lor, dar fusese prinsă de pi a 
întîi de una, apoi de cealaltă. Încercarea de a scăpa se sol 
dase cu o strîngere mai fermă, plăcută totuşi, apa ci- 
neva pe coridor şi rezolvase situaţia. Îi dăduse pai ea 
fugise şi toată dimineaţa lucrase cu mult zel, inci să 
mai iasă din salon. Către amiază el venise. Băgase capul pe 
ușă să vadă dacă mai este acolo, apoi o chemase. 

5 . . . . . [] 

— Diseară vin să te iau! | , i 

Spusese ora, întrebase strada și numărul, ea i plati 
cuminte, totul se petrecuse în citeva minute, el „P ecase, 
ea se întorsese la notițele pe care le citea, în suflet cu o 
bucurie și o stare de bine nemaiintilnită. 

Acum aștepta la fereastră, ascunsă de perdea, emoţio- 
nată, încercînd să se domine, ştiind totuşi că face un pas 
mare. Se gătise ca o mireasă, își privise chipul în oglindă 
insistent, ca pentru a şi-l întipări pentru totdeauna, nu va 
mai fi aceeași cînd se va întoarce. Își repetase mereu, inutil, 
că e stupid să dea importanţă la virsta ei unor astfel de 
lucruri, era doar doctoriţă, orice puștancă ar putea ride 
de ea. 


Mașina coti încet, cumva solemn, se apropie mare, pu- 
ternică. Frînă brusc, probabil în momentul cînd văzu nu- 
mărul casei. Silvia nu mai gîndi nimic, nu mai avu nici 
timp și era și prea tulburată. Plecă de la fereastră, merse 
către ușă și ieşi din casă înainte ca el să sune. 

— Bună seara. Glasul avea un timbru neobișnuit, parcă 
nu mai era al ei, dar cel puţin nu tremurase, fusese sigur. 

— Sărut mîna! 

O conduse la mașină fără grabă, închise portiera şi se 
urcă și el. Cu miinile pe volan întrebă: 

— Unde mergem? 

— Unde vrei! 


Porni mașina, atent la circulaţie, viră prin mai multe 
străzi, străbătură orașul. Nu discutară decît puţin. Ea re- 
marcă aglomeraţia de la această oră, el vorbi de niște sto- 
puri care nu funcționau de cîteva zile. Străzile deveniră mai 
largi, mai liniștite, apoi bulevardul gol, luminat de ambele 
părți, ieşirea din oraș, lămpi mai puţine și undeva la o 
parcare opri. 

— Aici stăm? Spuse fără nici o intenţie aceste cuvinte, 
vocea îi sună normal, dar regretă fiindcă păru că lui nu-i 
place întrebarea. 

Aprinzîndu-și o ţigară zise: 

— Aș vrea să stăm puţin de vorbă, apoi plecăm unde 
crezi că ne putem simţi bine. Ştiu cîteva locuri, vei alege. 

Fuma. Scutura cu grijă scrumul ţigării. Silvia cobori 
geamul, privi în noapte, aștepta să audă ce va 'spune el. 
Nu mai era așa de emoţionată, dar era toată numai aştep- 
tare. Deși plecase cu intenţii precise, nu lăsa să se vadă 
acest lucru. Nu-şi dădea osteneală să se ascundă, era în- 
tr-adevăr în apărare. Inutilă. Capitularea fusese decisă de 
mult, dar așa se petreceau faptele și nu era nimic de făcut, 
pe vremea bunicii, ca și azi. 

— Cum se face că eşti aici? 


176 


4 


— Ce întrebare, am venit doar împreună, ocoli ea răs- 
punsul. | i i 

— Ştii ce vreau să spun! Cum te-ai decis, din moment 
ce ești logodită? Încep să mă îndoiesc de existența frumo- 
sului din fotografie... 

-— Faci rău! | 

— Nu mai știu ce să cred... mi s-a părut că ai venit 
pregătită cu verighetă, cu fotografie, aveai și o scrisoare, 
ca să-mi demonstrezi ceva, am înțeles că vrei să te las în 
pace, ca după aceea tot tu să mă provoci... | 

Silvia asculta simulînd indiferența, dar nu mai spera 
să fie crezută. Florin era mai bun psiholog decît se aștep- 
tase, sau ea era foarte nepricepută; în orice caz mica ei 
stratagemă se dovedise inutilă și de prost gust. Curios i se 
părea faptul că el îi dă atîta importanţă, pierde timpul cu 
explicaţii. Neobișnuit, din cîte ştia, în astfel de ocazii băr- 
baţii nu vorbesc prea mult, profită. : 

— Nu ești atentă, la ce te gîndești? Na 

— La ce spuneai... mă întrebam și eu ce caut aici. 
Sigur că ţi se pare de necrezut ce ţi-am spus. Probabil că 
dacă aș adăuga că logodnicul meu nu este nici el un 
sfint... 

— Spune-mi, ce vrei de la mine? 

Silvia rămase uimită de tonul aspru, de mișcarea bruscă 
făcută de el ca să o privească în faţă, de întrebarea pusă, 
care o transforma subit în agresor, pe ea care tremurase tot 
timpul. Situaţia o amuză. Zise: 

— Banii sau viaţa! 

— Îţi baţi joc de mine? 

Asta era și mai grozav! Silvia se simţi dintr-o dată 
puternică, fatală, se așeză mai comod în scaunul mașinii, 
deveni stăpînă pe ea, pe el și chiar pe mașina lui. 

— Ți s-a mai întimplat așa ceva, să-și bată o fată joc 
de tine? | 

— Nu, și nu te sfătuiesc să încerci! 

— Ce risc? 

— Nu se ştie! Cine ride la urmă, ride mai bine! 

Tonul era rău și o duru pe Silvia. Nu acest fel de seară 
așteptase ea. Încercă să dreagă situaţia, să fie sinceră. 

— Nu văd de ce îţi pui întrebări, am venit cu tine 
probabil fiindcă îmi face plăcere, ţi-am spus că nu am prea 
mari obligaţii faţă de Lulu. 

_— Vrei un mic intermezzo amoros cît timp ștai în 
București, apoi te duci cuminte la el! 

— Exact! 

— Ar trebui să accept şi să zic mersi, dar să știi că nu 
mă tentează. Nu știu de ce așteptam mai mult de la tine. 

— Convins că ţi se cuvine, ești Florin Petrulian și ai 
dreptul să alegi, aștepți să fii dorit, meriţi. . . 

—— Lasă ironiile! 

Silvia tăcu brusc. Situaţia nu mai putea fi salvată, sim- 
țea o durere în suflet, o dezamăgire, o parere de rău atit 
de mare că totul mersese prost. Avea nevoie de mingiiere 
dar nu o putea cere, mîndria ei îi impunea să-i pretindă 
să o ducă acasă, cu mihnirea în inimă, obosită dintr-o dată 
şi sătulă de discuţii. Spuse cu o voce slabă: 

— Vrei să fii bun să mă lași undeva la o staţie de 
autobuz? 

— Cum dorești! 

Și iată cu cîtă ușurință îi împlinea dorința. Manevră 
mașina, peste cîteva minute o va lăsa să coboare, şi restul 
serii şi-l va petrece cu o carte în mină din care nu va 
înțelege nimic. Sau cu Elena la televizor, deși nu va vedea 
nimic pe ecran, gîndurile ei se vor întoarce la această par- 
care din afara orașului, va încerca să găsească motivul 
acestei nereuşite, va analiza, va relua discuţia cuvînt cu 
cuvînt. Elena va comenta din cînd în cînd cele văzute, ea 
va aproba, va pretinde apoi că-i este somn și se va retrage 
cu gîndurile ei. 

Maşina luneca pe asfalt, ar fi fost plăcut, dacă sfîrşitul 
apropiat al plimbării nu ar fi întunecat totul. -Silvia ar fi 
vrut să se întîmple ceva, să le iasă un obstacol în cale, să-i 
împiedice să ajungă, sau să se rătăcească, să ocolească... 

Fu trezită din gînduri de viteza mică a maşinii, Florin 
scruta atent partea din dreapta a autostrăzii: 

— Vrei să stăm puţin aici? o întrebă arătîndu-i mar- 
ginea unei mici păduri din care mai venea o maşină. 

Pînă la urmă deci tot acolo ajungem, îşi zise Silvia, și 
un alt soi de amărăciune o cuprinse. Nici așa nu-mi con- 
vine, constată ea, preferam să mă lase la o staţie de auto- 
buz, să fie furios că nu sînt destul de virtuoasă. Se decise 
prompt să fie rezervată. 

— Mergem cu o condiţie! 

— Care? 

— Să nu mă atingi! 

Nu promise, viră cu grijă mașina și o angajă pe dru- 
meagul neasfaltat, înaintă cîteva sute de metri, opri, des- 
chise portiera și cobori. 

— Nu vrei să vii jos? 

— Ba da! 

Cobori şi ea, ocoli mașina și rămase lingă el, gindind 
că i s-a împlinit dorința, nici el probabil nu vroia să ajun- 
gă acasă după discuţia avută. Observară un trunchi de co- 
pac și merseră la el. Silvia se așeză, el continuă să rămînă 
în picioare fumînd, ea se simţea ridicolă acum din cauza 
condiţiei pe care o pusese, inutilă, din moment ce el părea 
cu gîndul în altă parte. Pădurea fremăta, cerul era plin 
de stele, pe autostradă mașinile treceau vuind din cînd în 
cînd, inundînd totul în lumina farurilor. Ei nu puteau fi 
văzuţi, erau în afara conului de lumină. În alte împrejurări 
Silviei i-ar fi fost frică, acum era însă foarte liniștită, tot 
ce era în jur i se părea prietenos, ocrotitor. 

Florin aruncă ţigara, o stinse cu piciorul, apoi veni şi 
se așeză jos, la picioarele Silviei, rezemat de trunchiul de 
copac și își lăsă capul în poala ei, fără să spună cu cuvînt. 

Silvia se încordă la început ca un arc, dar nu mișcă, 
așteptă să vadă ce va mai urma. Dar nu urmă nimic şi 
treptat se destinse, o căldură o năpădi și abia își ținu miîi- 
nile să nu-i mîngăie părul. Prea ar fi fost îndrăzneț, după 
ce ea însăși pusese condiţii să nu fie atinsă. Nu-i vorbă că 
el nu promisese nimic și nici nu respecta dorinţa ei. Silvia 
care se juca cu o frunză deasupra capului lui, ca să-și ocupe 
mîinile, zise cu o voce ce încerca să fie calmă şi indiferentă: 

— De dimineaţă am ascultat la radio „Seara pe deal“, 
cîntată de un cor de copii. Mi-a răsunat în urechi toată 
dimineaţa, poate de aceea sînt aici. Scăpă frunza pe frun- 
tea lui și o căută imediat, atingîndu-i părul. 

— Scuză-mă, spuse din obișnuinţă. 

— Mi-a făcut plăcere! 

__.— Mă jucam cu ea, încercă să explice, ca să strice at- 
mosfera creată, să readucă lucrurile la rece. Nu reuși. 

— Ce bine mă simt așa... de mult n-am mai avut o 
seară așa de plăcută. Mi-ai spus mai înainte, acolo la par- 
care, că mie mi se cuvine totul, sau cam așa ceva... 

— N-are importanţă ce-am spus... 

— Cred că ne-am certat... 

— Se mai întîmplă! 

— Cu logodnicul tău te cerți? 

— Subiect de discuţie interzis! 

— Bineînţeles! 

Tăcură. El părea supărat, Silvia își reţinu eroic mîinile, 
începu să vorbească de progresele pe care le face de cînd 
este în clinica tatălui lui. Nu aștepta răspunsuri, umplea 


tăcerea. 


După un timp cuvintele prinseră să vină de la sine, în- 
cetul cu încetul discuţia deveni antrenantă, îşi povestiră 
din liceu și studenție, își împărtășiseră proiecte de viitor, 
impresii despre oameni, se cunoscură din aceste schimburi 
de amintiri și păreri. | 

Se scurseră două ore, era tîrziu, pe autostradă nu mai 
trecea aproape nimeni. Dintr-o dată înfricoșată de liniștea 
din jur Silvia se ridică. Protector Florin o luă de umeri și 
o conduse la maşină. Cînd se văzu în siguranţă tînăra fată 
începu să rîdă. 

— Mi-a fost așa de teamă. Dacă ne ataca cineva, ce fă- 
ceai? 

— Știu eu... mă luptam probabil... 

— La ora asta pădurea e sinistră. 

— 'Ţi se pare. 

Florin porni mașina. Silvia gîndi că începuseră să alcă- 
tuiască fondul comun de întîmplări, care va constitui te- 
zaurul legăturii lor, care îi va uni un timp, pe care îl vor 
păstra apoi în memorie. 

Cînd fură aproape de casa Elenei, Florin întrebă: 

— Ce fel de femeie este gazda ta? 

— Suportabilă! 

— Numai atît? 

Silvia era nedreaptă cu Elena, dar nu voia ca Florin 
să vină la ea. Curiozitatea Elenei ar fi deranjat-o, la fel 
ca alte eventuale iniţiative ale ei. O fereastră era luminată 
încă, aceea a Elenei. Nu se culcase, o aștepta. Silvia se 
dădu jos din mașină, îi spuse bună seara lui Florin și îl 
rugă să nu coboare și el. Se strecură prin ușa deschisă ime- 
diat ce sunase, probabil Elena văzuse mașina. Îi ceru ier- 
tare pentru ora tîrzie și fugi în camera ei. 

Mai văzu mașina dînd colţul. 

| Instalată în unicul fotoliu din camera Silviei, Ma- 
riana Cristescu aștepta de cel puţin o oră. Nu se plictisise, 
liniștea și confortul de aici îi dăduseră posibilitatea să gîn- 
dească, să-și pună ordine în idei, să analizeze situaţia ti- 
nerei ei prietene, să facă un plan de acţiune. Trebuia să 
lucreze singură, Silvia era cu gîndul în altă parte și Ma- 
riana nu credea că ar fi în stare să-i mai fie de folos. 
Studiase camera, nu fusese aici de multe ori. dar la 
prima ei vizită nu existau în această încăpere obiectele pe 
care le vedea azi. Atunci remarcase ordinea, cărţile puse 
la îndemînă lîngă pat, putuse privi chiar și în dulap cînd 
Silvia căutase ceva: aceeași rînduială în puţinele lucruri 
pe care le avea, o impresie de static, păreau că toate nu 
s-au mișcat din loc de mult timp şi o oarecare tristețe de- 
gajată de modestia lor, de lipsa de strălucire, de fantezie 
și de utilizare a acestor obiecte. Silvia nu le dădea mare 
importanţă, alegerea lor dovedea și stingăcie și nepăsare. 
În mai puţin de o lună, iată că în această cameră se 
produseseră schimbări mari, lucrurile vechi căpătaseră par- 
că viaţă, apăruseră altele noi, nu mai era acea ordine rece 
de cameră de hotel. Capotul Silviei era aruncat pe pat, 
plecase deci în grabă, geamul era deschis și perdeaua trasă, 
privise pe fereastră, chiar vorbise ceva cu o persoană din 
stradă și nu se ostenise să închidă și să aranjeze frumos 
perdeaua. Erau și flori multe, gladiole mov și albe, tranda- 
firi galben-roz, în trei vaze. Pe masa unde la prima ei 
vizită Mariana nu văzuse decît cărţi erau acum cosmetice 
fine, urme de pudră. În dulap apăruse o rochie de seară, 
Mariana o scoase şi o examină cu interes, o evaluă la un 
preţ destul de ridicat; pe raftul de deasupra o învălmă- 
veală de dantele, niște pantaloni caraghioşi cu centură lată, 
bluze nostime puse una peste alta pe un umeraș, iar jos 
citeva perechi de pantofi noi de diverse culori, cu nişte 
tălpi imposibile. | 
O amuză nespus un fel de desagă lățoasă, aruncată peste 
pantofi, pe care Mariana o scoase de asemenea şi îi con- 
trolă interiorul. În afară de o batistă mai conţinea un soi 

de medalion destul de voluminos, care trebuie să-i fi atir- 
nat Silviei pină aproape de ombilic, gîndi Mariana. 

Se uită la ceas, spusese Elenei că vine într-o oră, tre- 
cuseră două şi Silvia nu apăruse. În sufragerie se auzea 
televizorul, Mariana spera că gazda Silviei va renunţa la 
una din emisiuni și va veni să-i ţină tovărășie. Ar fi ches- 
tionat-o cum știe ea, ca să fie mai bine informată atunci 
cînd va vorbi cu Silvia. Aceasta însă o ignorase pînă acum, 
o poftise în cameră la sosire, îi spusese cînd va veni Silvia 
și atît. Se hotărî să iasă din cameră și să o provoace. Des- 
chise ușa, așteptă să se acomodeze la întuneric și eventual 
să i se vorbească. 

— M-am plictisit aşteptînd, spuse după un timp, pot să 
stau cu dumneavoastră? 

Elena tăcea. Nu-i ușura cu nimic situaţia. Era ca şi cum 
ar fi dat buzna peste ea și Mariana voia deja să se retragă 
cînd îi făcu semn să stea pe canapea, să privească cit vrea 
dar să tacă. Așa cel puţin deduse Mariana din felul cum 
își strînse picioarele să-i facă loc, fără să-și modifice di- 
recţia privirii, care urmărea lacomă întimplările de pe ecran 
și din micul gest al miîinii, rapid, autoritar, agasat. O mică 
flexie a miîinii aprecie Mariana, parcă s-ar fi apărat de o 
muscă. 

Abia acum am să mă plictisesc cu adevărat, gîndi doc- 
toriţa, meciurile nu mă amuză, nu le înțeleg, pe ea nu pot 
s-o deranjez, din cauza comentatorului nici nu mă pot con- 
centra asupra unor probleme pe care le-aș fi rezolvat dacă 
stăteam dincolo. 

Din fericire pentru ea, din hol se auziră paşi și intră 
grăbită Silvia. Mariana se sculă imediat și o întîmpină, tră- 
gînd-o în acelaşi timp înspre camera ei. 

— Te-am așteptat! 

Tînăra doctoriţă nu păru prea încîntată. Își compuse cu 
efort o figură bucuroasă, cînd văzu că Mariana îi cerce- 
tează faţa cu insistenţă. 

— Ai ceva cu mine? 

__Ar prefera să fie singură să viseze la ce s-a întîmplat 
între ea şi Florin, gîndi Mariana, dar nu-i nimic, n-o să 
stau o veșnicie, va avea timp destul. Zise: 

— Ştiai că Petronela nu mai lucrează în clinică? 

— Care Petronela? 

Părea indispusă de întrebarea Marianei, nu se jena să-i 
arate că n-o interesa nimic din ce spunea aceasta. 

— Infirmiera aceea care îţi plăcea, care spăla coridorul 
cînd au dispărut fiolele. 

— Îmi amintesc de ea, nu știam cum o cheamă, dar ce 
importanţă are faptul că nu mai lucrează în clinică? 

— De ce a plecat? 

— De unde vrei să știu! 

Era de-a dreptul ostilă, dacă ar fi putut ar fi dat-o 
afară pe Mariana, dar cu un minim de politeţe spuse: 

— Scuză-mă, vreau să mă duc să mă spăl puţin. 

Mariana se uită la ea cu reproș, dar nu se ridică de pe 
fotoliul pe care se reașezase fără să fie poftită. 

— Deci nu ştii că această fată a plecat plingînd din 
clinică! Ştie toată lumea, tu ești cu gîndul în altă parte, 
deși ar trebui să te întrebi cine a determinat-o să-şi ceară 
mutarea. 

— E treaba ei, nu mă priveşte... 

— 'Te priveşte fetiţo, este ceva suspect în toată povestea 
asta. Dacă s-a mutat fiindcă a găsit un loc mai avantajos 
pentru ea din vreun punct de vedere, de ce să plingă la 
plecare? 

— Femeile pling şi cînd au necazuri și de bucurie... 

— Nu o tînără ca ea! Cei care au asistat la scenă au 
fost impresionați de durerea ei care părea foarte reală. Mi-a 
povestit Melania scena, cu lux de amănunte. 

— Melania este o intrigantă! 

— Poate. Nu asta este esenţialul! Ştii că am aflat de 
la ea lucruri interesante despre familia Petrulian? 

Mariana realiză imediat că a făcut o greșală mare. Nu-i 
poate încredința Silviei nimic din ce a auzit despre familia 
profesorului. Nu este prudent, nu se știe dacă nu scapă 
ceva cînd vorbeşte cu Florin. În ochii Silviei însă strălu- 
cise interesul dintr-o dată și Mariana abordă altfel pro- 
blema, viră cu largheţe. 

— Mi-a spus că mama lui Florin a fost o frumuseţe... 

— Și acum arată foarte bine şi este superb îmbrăcată 
totdeauna! Cu un gust!... are şi lucruri fine... ţi-am vor- 
bit de rochia pe care o purta atunci seara! Era un vis... 

— Mi-ai spus ceva, dar nu mi-ai descris-o! Nu știu ce 
ţi-a plăcut aşa mult la ea... 

— Era dintr-o dantelă vișinie... ceva vaporos, bogat, 
ușor, cu o linie sobră dar dulce, nu știu cum să-ţi explic! 
Zbura cînd dansa, dar nu prea tare, fără vulgaritatea ma- 
terialelor țepene. Fusta era probabil foarte largă, dar foarte 
fină, de aia nu părea voluminoasă, se plia frumos. Culoarea 
era însă surprinzătoare! Te tulbura! Era un vișiniu închis, 
profund, misterios în falduri, aproape negru în adîncimea 
lor. N-avea nimic ostentativ, nu rețin cum era tăiată la 
git, ceea ce m-a frapat a fost culoarea, consistenţa și mis- 
carea ei. Era o armonie în toate astea greu de imaginat! 
O capodoperă a croitoriei în orice caz! Pe lîngă ea celelalte 
rochii păreau șterse, fără personalitate, făcute de niște ama- 
tori în materie. 

— Interesant! 


— Ştii, această rochie dă impresia de ceva gîndit, cal- 
culat cu meșteșug. Este la ea mai multă știință a îmbinării 
detaliilor decît fantezie, mai multă rațiune ... și totuși este 
frumoasă ca un vis! 

— Ce n-aș da s-o văd şi eu! 

— N-ar fi exclus să ţi-o pot arăta într-o zi! 

— Chiar așa? 

— Deocamdată nu sînt prea intimă cu mama lui Florin, 
totuşi sper ca într-o zi s-o rog să mă lase să ţi-o arăt. Aş 
vrea să știu ce impresie îţi face. Silvia trecuse de la indi- 
ferența de la început la un entuziasm sincer, îi făcea plă- 
cere acum să vorbească cu Mariana. 

— Crezi că dacă o văd pachet este același lucru? Vor- 
beai de o anume mișcare... cred că numai îmbrăcată... 

— Desigur, dar aş îmbrăca-o eu, măcar o dată, aşa să 
văd cum îmi stă, n-o pot folosi, n-o pot împrumuta, este 
mama lui cea care o are, dacă ar fi altă femeie, oricare, aş 
cumpăra-o cînd s-ar plictisi de ea. 

— Draga mea m-ai făcut curioasă, zise Mariana și se 
sculă în sfîrşit din fotoliu, eu plec, este tîrziu, te-am ţinut 
mult de vorbă, probabil ai ceva mai bun de făcut. La reve- 
dere! 

— Să te conduc, se repezi Silvia după ea. 

Nu depăși însă pragul ușii casei, trecuse timpul cînd 
Silvia o ducea de braț pînă la staţia de autobuz. Acum nu 
se mai simțea singură, îl avea pe Florin. 

— Faci cea mai bună cafea în această clinică, spuse 
Mariana Cristescu sorei Melania şi nu era un neadevăr, 
dar ea nu-și lăsase notițele de la curs baltă numai pentru 
a savura o cafea. Venise cu intenţii precise și cu un plan 
bine pus la punct. , 

— Îmi pare bine că vă place, răspunse cealaltă, ser- 
vindu-se din pachetul de ţigări pus de doctoriță la înde- 
mînă. . 

— Trebuie să-ţi mai spun un lucru, lingă dumneata mă 
simt bine, nu știu de ce, în curînd voi pleca, se termină 
cursul la sfîrşitul lunii, dar sper să ne mai vedem. Dacă 
cumva călătorești prin orașul meu, te rog să nu mă ocolești! 

— Nu prea mă mișc de acasă, nici în concediu nu mer- 
gem nicăieri, soţului meu nu-i place, cel mult ne ducem 
la mama lui la ţară, dar nu se știe niciodată, poate cu vreo 
ocazie să trec pe la dumneavoastră. 

— M-aș fi simţit singură dacă nu erai aşa de drăguță 
cu mine. Am colege și colegi în această clinică, dar ele nu 
suportă cafeaua. Titus Dumitraşcu, cu care am fost colegă 
de an, are alt cerc și nu m-a invitat. Bine că m-am ataşat 
de dumneata! 

— Și eu sînt cam izolată, nu prea am prietene, fetele 
astea tinere care au venit acum au alte preocupări, se string 
toate, eu nu mă simt dorită cînd mă duc la ele... 

— Vîrsta își spune cuvîntul. La fel am păţit eu cu doc- 
torița Silvia Damian, am fost un timp amice, dar acum s-a 
îndepărtat de mine, o simt că este la ani lumină distanţă 
de mine... 

— Cred şi eu! Umblă cu Florin, au fost la Sinaia amîn- 
doi sîmbătă şi duminică, i-a văzut doctorul Florescu. Au 
locuit în același hotel. Șeful mi-a spus că s-a făcut că nu-i 
vede ca să nu fie nevoit să-i spună profesorului. N-ar tre- 
bui s-o spun, dar nu face bine ce face! 

— De ce? 

— Familia Petrulian are pretenții... . 

— Parcă spuneai că ar fi totuși posibil ca ei s-o accepte, 
a interveniţ ceva care te-a făcut să-ţi schimbi părerea? 

— Dacă vroia să se însoare cu ea, o cerea de nevastă, 
nu se ascundeau prin hotelurile din Sinaia. 

— Ai dreptate. Probabil însă că nici ea nu vrea o căsă- 
torie cu el. Ştiu că este logodită cu un băiat din Cluj. 

— Zice ea așa... 

— Spune-mi, soră Melania, zise Mariana, care nu avea 
timp la dispoziţie să discute lucruri deja ştiute, ce mai 
face Petronela? S-a acomodat la noul loc de muncă? 

— Nu mai am vești de la ea. 

— Mă interesează această fată şi o să-ţi spun de ce. 
Ştii că stau la cămin, ne facem curăţenie singure în cameră. 
Sintem trei care facem murdărie, mai stau în cameră două 
stomatoloage foarte plimbăreţe, dar curăţenie fac numai cu. 
Aş vrea să le fac să simtă și ele cum se întreţine o încă- 
pere, intenționez s-o chem pe Petronela, să-i plătese și să 
îimpărţim la trei. 

— Numai să poată veni, să vrea... 

— Mi-ai spus că la profesor se duce și ajută în casă, 
la mine de ce n-ar veni? Sînt dispusă să-i plătesc cît cere, 
vreau să le usture puţin pe colegele mele de cameră și să 
fie mai grijulii, să nu mai invite atîta lume în cămin, să 
mai am și eu un pic de liniște. La ele este un du-te-vino 
continuu. 

— S-ar putea să aibă nevoie de bani. Încercaţi! Este 
elegantă, cheltuie mai mult de cît cîștigă, mama ei este bol- 
navă grav..., mai primește lucruri foarte frumoase şi de 
la soția profesorului, care se plictisește repede de ele, de 
rochii, de haine de tot felul... 

— Cum aș putea să aflu adresa acestei fete? 

— E prietenă bună cu una de aici, Măriuca. Cred că 
ca știe strada, vă poate face legătura cu ea. 

— Mulţumesc pentru cafea, spuse Mariana și se ridică, 
am s-o caut pe această fată. 

— Să vedem dacă este în tura de dimineaţă, mă duc să 
întreb eu... 

— Fii așa de amabilă! 

Mariana rămase singură, aflase cum poate ajunge la Pe- 
tronela. Numai de ar fi această Măriuca în clinică! Își va 
sacrifica după-amiaza și o va găsi, va vorbi cu ea, cu orice 
preţ trebuie să o aducă în camera de la cămin unde nu o va 
lăsa singură, o va ajuta și va vorbi cu ea în tot timpul cit 
va lucra, o va servi cu ceva bun, eventual și ceva de băut... 

— E liberă azi, se întoarse Melania cu răspunsul. 

— Ghinion! 


186 


Neavind ce să mai facă, Mariana mulţumi încă o dată 
pentru cafea și se duse în bibliotecă, luă o revistă, dar gin- 
durile ei reveneau la aceeași problemă. De ce a fost mutată 
Petronela? Desigur pentru faptul că a furat fiolele! Dacă 
este aşa, de ce nu se spune totul, de ce nu este reabilitată 
Silvia complet din dezvăluirea adevăratului făptaș? Cine & 
descoperit-o și cînd s-a întimplat acest lucru? Melania nu! 
Florescu nu! Ei doi ar fi dat totul pe faţă, ar fi făcut poa- 
te scandal, dar nu ar fi mutat-o cu forţa pe. această fată. 
Florescu este corect! Nu ar fi acoperit pe o infirmieră i 
novată, el care nu s-a sfiit să acuze pe o colegă mai tînără, 
Să nu vrea să-şi recunoască greșala? E posibil, dar parcă 
nu se prea potrivește cu firea lui. Profesorul a reabilitat-o 
în parte pe Silvia, Florin umblă cu ea, nu i-ar fi fost greu 
să-si ceară scuze. Dacă la început Silvia era o oarecare, 
acum este iubita lui Florin și Florescu ştie mai bine ca 
toţi acest lucru. Trebuie să fie mai atent cu ea, să-l acorde 
un pic de consideraţie, evident nu ca la o soție, dar totuși, 
se cunosc cazuri cînd femeile în situaţia Silviei au avut 
mai mare influenţă asupra bărbatului decît o soție. Nu, si- 
gur dacă ar fi aflat ceva, Florescu îi spunea și îi cerea 
scuze, i-ar fi plăcut să recunoască că a greşit. j | 

— Ce ai de te foiești așa pe scaun, nu poţi să stai po- 
tolită să mai citim și noi ceva? o întrebă un coleg furios. 

— Te deranjez? 

— Ba bine că nu! 

— Scuză-mă! | j 

Mariana închise revista și se ridică. Se decise să plece, 
n-avea rost să se prefacă că citeşte. Un moment se gîndi 
s-o caute pe Silvia, dar renunţă, o văzuse de citeva ori Ve- 
nind în clinică, remarcase ce schimbată este, ce sigura ȘI 
ce bine arată. Căpătase un fel de frumuseţe ciudată, faţa, 
ochii iradiau un anume farmec, părul ei care nu era cine 
stie ce frumos devenise viu, strălucea, mlădierea corpului 
trăda plăcerea de a fi iubită. Nu era genul de femeie care 
face confidenţe, o ţinea la distanţă pe Mariana, aceasta nu 
era supărată, o lăsa să-și trăiască cele cîteva luni de feri- 
cire, n-o tulbura, o urmărea numai. [i plăcea s-o vadă, se 
ducea la ea cu diferite pretexte, de cele mai multe ori de 
ordin profesional, o studia, calcula cam în ce stadiu se sa 
legătura dintre ea şi Florin. Ar fi vrut şi acum s-o vadă, dar 
mai trebuia să găsească un motiv şi negăsindu-l plecă din 
clinică. 

| 
| 

După masa de prînz, formă număr 
o ceru pe Măriuca. Așteptă cam mul 
— Draga mea, i se adres 
Petronelei, poţi cumva să mi-o dai? 
— Cine sînteți dumneavoastră? 


ul clinicii la telefon și 
« nult pînă ce aceasta veni. 
ă Mariana, am nevoie de adresa 


Rua O doctorițăe din clinică, te-am căutat de dimineaţă 
vreau strada și numărul prietenei dumitale. ii 


) îi Nu le știu, dar pot să mă duc la ea, cunose blocul, 
m iost de multe ori, dar nu rețin ce număr are... 
— Telefon are? 


— Petronela nu. d | ină și 
” » dar are o vecină și sun acolo ci 
vreau să vorbesc cu ea. | di 


e Mato daf 
— Poţi să-mi dai acest număr?, insistă Mariana. 
— Nu știu dacă îl am la mine. Să mă uit în geantă! 
Mariana simțea că își pierde răbdarea. Se făcuse deja 
coadă la telefon, nu mai putea să ţină firul ocupat pînă 
merge Măriuca la vestiar să caute numărul pe care nu știa 
sigur dacă îl are, de aceea zise: | 


— Draga mea, miine eşti în tura de dimineaţă? 


— Tot de la două încep. 


Eşti liberă mîine înainte de prînz, deci? 
— Dal o 
te, Ti vrei să mă ajuţi și pe mine într-o problemă? Plă- 
î. . Ș Nasa pe Petronela, în acest scop, dar dacă ne 

— Să-mi spuneţi despre ce este vorba! 

— Aș vrea să mă ajuţi să fac o curățenie mare în ca- 
mera de la cămin în care stau, ţi-am spus, preţul îl fixeri 
singură. Nu este cine știe ce muncă într-o GEIteiă dar sii 
buie făcută repede, adică în cîteva ore, două sau trei, să 
nu-mi deranjez colegele de cameră. Crezi că ai să poţi? 

Mariana se hotăriîse acum pentru această variantă ca- 
ve 1 se părea mai puțin riscantă, n-ar fi dat de bănuit nici 
celei mai perspicace persoane. În spatele Petronelei pre- 
simțea nişte forțe pe care nu era bine să le neglijeze De 
la celălalt capăt al firului veni în sfîrşit un răspuns. po- 


zitiv: 
— Cred că pot! 
— Cînd? 
— Miine de dimineaţă. La opt e bine? 
— Perfect! Te aștept! 
— Unde este căminul acesta? 

li dădu lămuririle necesare şi închise telefonul. Din spa- 
te se auzi un „în sfîrşit“ spus cu reproş. Mariana părăsi lo- 
cul rîvnit de lingă aparat şi începu să urce scările gin- 
aindu-se că mîine trebuie să lipsească de la clinică pentru 
a sta de vorbă cu Măriuca. Merita să facă un astfel de sa- 
crificiu? Cînd vii pentru două luni într-o instituţie ca aceas- 
ta, ca să vezi nişte lucruri noi, îţi vizitezi familia la două 
săptămîni ca să nu pierzi decît trei sîmbete, în care nu se 
face mare lucru, profesorul fiind ocupat cu probleme în 
afara clinicii, poate ea să-și permită să lipsească chiar în 
zi de vizită? Merită să-şi irosească timpul? Își zise că de la 
fata asta poate să afle lucruri multe. Probabil va vorbi mai 
uşor ca Petronela căreia i se făcuse desigur un instructaj, 
în care nu este exclus să fi fost strecurată și o ameninţare. 
Dacă Florescu este cel care a prins-o, n-a cruţat-o. El a fost 
dur cu Silvia pe care a dat-o pur și simplu afară din clini- 
că. Ciudat este că se păstrează secretul. Poate Florescu 
vrea să se răzbune pe Silvia pentru faptul că i-a spus pro- 
fesorului. Cel puţin așa crede el, deși Silvia susţine con- 
trariul. 

Cînd intră în cameră Mariana rămase surprinsă. O lă- 
sase goală şi o găsea plină. Coca, o femeie înaltă și slăbuţă, 
era în furou, urcată în pat şi fuma. Ținea scrumiera pe ge- 
nunchi, o golise ca de obicei în vasul de flori. Margareta 
cealaltă colegă de cameră, asistată de alte două doctorițe 
venite în vizită, îşi retușa oja de pe unghiile de la picioare. 
Patul ei fiind ocupat cu tot felul de lucruri și de una din 
musafire, se aşezase cu tot instrumentarul și sticluțele ne- 
cesare pe al Marianei. Mirosea a acetonă și ojă, fumul de 
țigară era gros întreținut de două din cele patru femei. Ca 
să nu i se zică iarăși că face pe soacra, Mariana păru că 
nu observă nimic. Îşi luă revanșa anunţindu-le: 

— Miine fac o curăţenie generală! Am angajat o fată de 
la clinică! 

— 'Te ţine mult cînd te apucă? o întrebă Margareta fără 
să se sinchisească de faptul că îi ocupa patul. 

— Mă ţine cîteva ore şi mă apucă periodic! Cam cum 
se întimplă în amorul tău cu Piposul! 

Piposul era un tip cu barbă și care fuma pipă. Era tot 
timpul cu ea în mînă sau în gură. Nu era medic, nu se știa 
precis ce învîrte, o curta pe Margareta cea durdulie și al- 
bă-roz ca o şuncă de Praga bine preparată. Intenţiile lui 
nu erau prea clare, nici pentru el, poate. Pentru Margareta 

care aștepta cam de multişor să găsească un soț, erau o 
adevărată enigmă, ca tot ce ţinea de persoana lui. 

— Ce să zic, ai un haz nebun, răspunse Margareta oa- 
recum atinsă. 

— Fii atentă, interveni Coca, sînt pe geantă cu banii, 
rişti să plătești singură. Nu pot să-i mai cer lui bărbatu- 
meu luna asta, mi-am cheltuit tot salariul, m-a decavat 
cursul pe care l-am cumpărat... 

— Ai dat 60 lei pe cursul de stomatologie și te-ai rui- 
nat. Pantofii pe care i-ai cumpărat nu-i pui la socoteală, 
zise Margareta. 

— l-am luat luna trecută! 

— Pe cei albi! Dar pe cei albi cu verde și saboţii cînd 
i-ai achiziţionat? Cred că luna asta... 

— Atita plăcere am şi eu... 

— Dă-mi prosopul de pe capul patului, ceru Margareta 
și obiectul zbură numaidecit expediat cu oarecare violență 
de Coca, supărată pe colega ei, fiindcă aceasta intervenise în 
sprijinul Marianei. De obicei ele două erau aliate, era fi- 
resc, fiiind în aceeaşi specialitate și tot timpul împreună. 
Mariana nu se putuse obișnui în luna care a trecut, cu zbo- 
rul diverselor obiecte prin cameră, aveau un sistem amîn- 
două, de a sta turcește în pat și a-și azvirli de la una la 
alta cărţi, creioane, ţigări, chibrituri, chiar și scrumiera 
parcurgea spaţiul dintre cele două paturi în acest chip, 
bineînţeles cînd nu era plină ochi cu resturi de ţigări. Ma- 
riana privea anxioasă traiectoria, este adevărat că erau a- 
mîndouă aruncătoare de elită, s-ar fi descurcat de minune 
la baschet, dacă n-ar fi fost prea comode ca să facă sport, 
dar uneori se mai întîmpla ca o haină aruncată să atingă 
florile din vasul de pe masă și să-l răstoarne, sau vreun 
pahar plin cu apă de pe noptieră. În pericol se afla şi oglin- 
da şi lustra, diversele sticle și sticluțe de cosmetice în- 
grămădite pe masă, cana cu apă și chiar capul Marianei, 
dacă ar fi avut neinspirata idee de a se afla în mijlocul 
camerei. 

— Deci miine de dimineață să vă puneţi lucrurile la 
adăpost, nu răspund de obiectele stricate sau dispărute! 

— Eu îmi închid întotdeauna dulapul, spuse Coca. 

— Cînd nu uiţi! 

— Margareta ce ai tu azi cu mine? 

— Nimic! Spun adevărul pe care tu nu-l recunoşti! La 
tine este ca la Romarta, deschis de la... pînă la, exact în 

orele în care tu scoţi molari la policlinică. E drept însă că 
i-ar fi cam greu unui hoț să găsească ceva în dulap tău! 
Containerizarea pe care o faci, desfide orice experienţă! Cît 


despre ordine... . deschide Mariana dulapul să o admirăm! 

__ Ia te uită dragă cum se dă la mine! se adresă in- 
dignată de astă dată Coca celorlalte doctoriţe, care asista- 
seră tăcute. Lasă că-mi vine și mie rîndul! Su 

Mariana era satisfăcută că se crease o divergență între 
cele două, şansele ei erau mai mari, nici nu sperase să le 
convingă atit de uşor. Putea nici să nu mai insiste, an 
supunea că au acceptat. O servise împrejurarea rar eul - 
nită, de a nu se înţelege ele două şi nu ea, Mariana pro- 
vocase această neobișnuită situaţie. Putea să fie cu conști- 
inţa împăcată, deşi nu s-ar ți dat în lături, să le dezbine ea, 
dacă ar fi fost necesar. 

Profesorul nu venise la clinică în ziua pe care Ma- 
riana o petrecuse curățind camera de la cămin, împreună 
cu Măriuca. j | | Ă 

Apăruse azi la raport sumbru, tăcut şi toți se întrebau 
ce s-a întîmplat. Bănuiau ceva în legătură cu fiul fiicei lui, 
acel biet oligofren, care le mai tulburase și altă dată exis- 
tența şi care constituia o adevărată problemă pentru fa- 
milia Petrulian. XR A 

Raportul se terminase repede, nu se spusese nici o 8 u- 
mă, nimeni nu aruncase nici o ironie îndelung gîndită, din 
acelea care tocmai din această cauză par mal spontane, pro- 
fesorul nu făcuse nici o remarcă, nu punctase nici cu laude 
nici cu critică cele auzite, fusese un raport cumva ratat, nu 
dăduse satisfacţii nimănui, nu crease bună dispoziţie, ple- 
caseră din bibliotecă înainte de ora obişnuită. | E 

Incepuse vizita şi mergea într-un tempo rapid, fără i 
mentarii, fără demonstraţii pentru cursanți, profesorul era 
distant, nu era atent şi cerea să i se repete, făcea eforturi 
să-si facă datoria, dar nu mai era același om parca. Cei din 
clinică nu dădeau importanţă faptului, îl mai văzuseră pro- 

babil de multe ori în aceeași stare, Mariana însă era foarte | 
curioasă să afle motivul. Credea că îl cunoaşte, dar vroia 


certitudini. Dacă nu s-a întîmplat nimic deosebit cu nepo- 
tul cel bolnav al profesorului, atunci numai ceva în pt 
gătură cu Silvia poate fi. Bănuiala îi fusese întărită de Sil- 
via însăși. Venise la Mariana înainte de a veni profesorul 
la raport, era nedormită și foarte tristă, făcea eforturi să 
nu se cunoască, se ferea de Florin. 

— Ce-ai păţit?, o întrebase Mariana. 

— Nimic deosebit! 

— Ai o mutră!... 

— Se vede? N-aș vrea să le dau satisfacție! 

— S-a terminat? iti 

— Cred că da! 

PRE pl ai vorbi mai mult din cauză că venise profe- 

rreati ra puse raportul. În timpul vizitei, la un moment 
E îi at a a una de alta și Mariana a întrebat: 

sa a ada Înţelese că nu, dintr-un clătinat din 

— Atunci cum de s-a terminat? 

— Simplu. A început să mă ocolească 

— Şi tu? | 

— ÎL ocolesc și eu! 

— Bine că poţi! 

Silvia ridicase din umeri și se apropiase de patul bol- 
navului la care ajunsese profesorul. Florin părea şi el la fel 
= dara Mariana observase că se aflase de mai multe 
ha a ta dar aceasta se deplasase imediat și pusese 

anță între ei. Ce se putuse întîmpla? Nimic senzaţional! 
Tatăl îi interzisese fiului să mai umble cu Silvia. Se e 
taseră, își spuseseră cuvinte grele. tă 

pere Cred că Florin te urmărește, vrea să-ţi spună ceva 
șopti Mariana la urechea Silviei la un moment dat. 
ia d ape ia ce să-mi spună, n-am nevoie de explicaţii! 
e suficient un gest, răspunse aceasta și se îndepărtă, 


INC cînd sa fie a l i 


— Ce ţi-a făcut? 

— Lasă-mă, te rog! 
.... mai era mult pînă la sfîrşitul vizitei. Marianei îi 
venise o idee şi se retrase binişor către ușă, ieși și o luă 
repede la fugă pe coridorul pustiu la această oră " Ajunse în 
fața cabinetului profesorului, deschise ușa prin care se in- 

tra în mica anticameră, controlă să vadă dacă la asistenții 
universitari este cineva, încercă ușa de la cabinetul confe- 
renţiarului, era închisă, acesta era plecat în străinătate de 
cîteva luni, și ajunse în faţa intrării de la profesor. Bătu 
uşor, în cazul că era cineva ar fi întrebat de Florescu pe 
care nu-l văzuse la vizită, nu-i răspunse nimeni, intră și se 
îndreptă repede spre dulap. Haina profesorului era pe ume- 
raș. Dacă ar veni să și-o ia cît timp sînt eu în dulap, gîndi 
Mariana, aş trece prin emoţii teribile. Ce i-aș putea spune 
în cazul că mă descoperă? Cum să-i explice fapta ei? Îi va 
face o declaraţie de dragoste! Este singura soluţie! Chiar 
dacă o să i se pară trăznită, o s-o creadă. N-o să spună la 
nimeni, ar fi riîs toată clinica de ei doi. Profesorul e un 
om elegant, nu-și permite să compromită o femeie a cărei 
singură vină este aceea că şi-a pierdut capul din cauza lui. 
Aproape că ar merita să încerc, își zise Mariana, așezindu- 
se în colţul cel mai din dreapta al dulapului. Căută să miș- 
te ușile şi constată că numai cea stîngă este mobilă, deci 
nu putea fi găsită decît dacă profesorul dintr-un motiv sau 
altul ar băga capul adînc în dulap. 

Se ghemui cu picioarele strinse, nu se putea altfel. Da- 
că aș închide și ușa din stinga, aș sta cu ele întinse, gîndi, 
și făcu ușa să alunece în șanțul ei pînă rămase în întu- 
neric. 

De ce fac asta? Cui îi foloseşte că mă pitesc aici să ascult 
ce se va vorbi în cabinet? Silvia va profita! Îi va putea 
spune precis ce are de făcut! Dacă Florin va declara faţă de 
tatăl lui că ţine la ea, dacă, deci, va deduce ceva în favoarea 
Silviei, va interveni, se va zbate și îi va uni prin căsătorie. 
Este posibil ca profesorul să se opună, crezînd că Silvia 
este o hoaţă de morfină, o morfinomană! Ei bine, îi va spu- 
ne că grezeşte, că adevărata vinovată este Petronela și că 
Florescu se răzbună pe Silvia în chip meschin, lăsînd să 
dăinuie bănuiala că ea ar fi furat morfina, cînd el știe cine 
a comis această faptă! 

Se uită la ceas, intrase în dulap de un sfert de oră. Era 
zece. Ochii se obişnuiseră cu întunericul, dar simţi că îi e 
foame. Nu mîncase nimic de dimineaţă, n-avusese timp. Dacă 
se apucă să citească și nu părăseşte cabinetul pînă la prînz, 
va fi cam neplăcut, gîndi. Nu părea capabil de studiu, se 
concentra greu. Mai exista șansa să intre în baie şi atunci 
ar putea fugi, așa cum mai făcuse o dată. Voi vedea, își 
zise. Oricum este palpitant, deşi cam incomod locul. Nu e 

ca într-o lojă de teatru, dar piesa care se va juca, merită şi 
osteneala și riscul. A 

Se auzi ușa cabinetului deschizîndu-se şi pașii cuiva în 
încăpere. Merse direct în baie. O posibilitate de a ieși de 
aici nevăzută s-a dus, gîndi Mariana, strîngîndu-și picioa- 
rele cu genunchii la bărbie. Pînă la plecare va sta numai 
în birou. Atunci va veni Florin și probabil că vor discuta 
ceva, cît de puţin. Ea, Mariana se credea în stare să reconsti- 
tuie din fragmente de convorbire situaţia și să le intuiască 
problemele. 

Profesorul se întoarse cu pași rari, se auzi un scaun mu- 
tat. S-a așezat, deduse Mariana. Foșnet de hirtii și discul 
telefonului. Asta nu prevăzuse! O convorbire telefonică in- 
teresantă o putea ajuta foarte mult. 

— Allo, Fineta? 

Are o voce aşa de obosită, aproape de nerecunoscut! Se 
pare că suferă mai mult de cît am crezut eu, gîndi docto- 
riţa. 

— Nimic nou, deci? 


Rămiîne de aflat cine este această Fineta! În locul unde 
se află ea, Fineta, sînt posibile evenimente, dar nu s-au 
produs, spre regretul profesorului. Oftează ușor, nu-l bu- 
cură ce a auzit, pune receptorul în furcă. O convorbire foar- 
te scurtă, cu cineva apropiat, la curent cu unele întîmplări. 
Este poate un telefon dat acasă. Pe soţia profesorului o 
cheamă însă Malvina, dar mai există o femeie care le face 
menajul și care probabil se numește Fineta. Ușor de veri- 
ficat, îşi zise Mariana, chiar Silvia ar putea ști. 

Se auzi iarăși ușa deschizîndu-se și pași apăsaţi, ener- 
gici. 

— Ce facem... 

Vocea lui Florescu sunase obișnuit, dar se întrerupsese 
brusc. Un gest  provocase oprirea, sau pe Florescu îl im- 
presionase ceva? 

— Rezolvă singur totul cum crezi, nu sînt în stare să-mi 
adun gîndurile. Malvina a dispărut de două zile! Am căuta- 
t-o peste tot! În oraș pe la cunoștințe, pe la rude, am dat 
zeci de telefoane. Florin a făcut sute de kilometri... Mal- 
vina a fugit cu mașina cea mică... ne gîndim și la un ac- 
cident ... am întrebat la morgă și la miliţie! 

— Eu n-am știut nimic! De ce nu mi-aţi spus? Vă aju- 
tam şi eu... e extraordinar ce-mi povestiţi! 

— Da, este extraordinar! Tot ce face ea este extraor- 
dinar! Așa a fost întotdeauna! 

— Sînteţi foarte obosit... 

— N-am închis ochii azi-noapte! 

— Să vă duc acasă! Am eu grijă de tot aici! 

— Cred că nu am altceva mai bun de făcut... Ă 

— Eu plec să mă îmbrac. Vă aştept cu mașina în fa- 


sai CR porni spre ușă. Profesorul se ridică, se auzi 

scaunul mutat pe parchet şi zise în momentul în care ușa 
idea: | 

ii ie îl vezi pe Florin, trimite-l, te rog, la mine! 

Profesorul făcu cîţiva pași. Se apropie de mine, gîndi 
Mariana. Să nu strănut cumva, că în starea în care este nu-i 
arde de declaraţii de dragoste. Tot ce am pregătit a căzut 

ă! 

i auzi oprindu-se și apoi luînd-o în sens invers. Se 
plimbă, deduse Mariana, parchetul scîrțiie ritmic, e all 
întors... Liniște... Priveşte oare pe fereastră pierdut? 

O înjurătură deloc elegantă şi ceva aruncat pe parchet. 
Un sertar tras și după cîteva minute miros de țigară. Cine 
ar fi crezut cînd îl ascultă la cursuri. sau vizită risipindu- 
se în consideraţii strălucitoare de inteligenţă și umor, că fo- 
loseşte și asemenea cuvinte! | 

Din nou linişte. Marianei începu să-i fie cald, din ce în 
ce mai cald. Cu precauţiuni îşi descheie nasturii de ia bluză. 
În dulap parcă nu mai era aer, simțea că se înăbușă. Lupta 
cu amețeala. Cred că fac o lipotimie, diagnostică ea. N-am 
mîncat nimic azi încă. Gîndi cu disperare la toate mijloa- 
cele prin care ar putea ameliora circulația la creier. Își 
muşcă buzele, își strînse pumnii pînă îi intrară unghiile în 
piele. Își flectă capul, începu să calculeze, să numere din 
șapte în șapte. Fu acoperită complet de transpirație înso- 
țită de o senzaţie de căldură înăbușitoare, insuportabilă. Își 
dădu seama că se înmoaie și își rezemă tîimpla de peretele 
dulapului. Ştia încă, mai putea să gîndească totuşi ca me- 
dic, analizîndu-şi starea, că dacă s-ar putea întinde, şi-ar 
reveni imediat, nu și-ar pierde conștiința. Nu-și putea per- 
mite însă nimic, profesorul va deschide dulapul să-şi ia 
haina. l-ar vedea picioarele. Timpul părea că se dilată. 1 
se întunecă vederea, orice efort îi fu imposibil, capul îi 
căzu pe genunchii proptiţi şi ei în perete. 

— Ceva nou? auzi ca din depărtare vocea lui Florin. 

— Nimic, plec acasă, mă duce Florescu. Sînt extrem de 
obosit ... tu rămii... vii cînd crezi... 

Ușa dulapului fu împinsă brusc spre dreapta și mîna 
profesorului trase haina de pe umeraș. Mariana nu avusese 
timp să se teamă, totul se petrecuse foarte repede. 

_— Am şi eu problemele mele, continua discuţia Florin. 
Silvia este supărată de ceva. Fuge de mine... | 

— Așa-s temeile ... maică-ta cîte mi-a făcut mie... Să 
mergem că mă așteaptă Florescu. 

Ușa cabinetului se închise în urma lor. Se făcu liniste. 
Mariana ieşi din dulap. Interesul trezit de convorbirea ce- 
lor doi o făcuse să-și vină în fire. Se grăbi să părăsească 
biroul profesorului, să nu mai fie nevoită să se ascundă 
în cazul că ar mai fi intrat cineva în încăperea aceasta. Îi 
amorțise de tot un picior, simţea pe ea bluza udă în spate 
era încă ameţită, dar porni curajoasă. 

„Abia închise ușa cabinetului, cînd intră în anticameră 
Titus. Mariana tresări ușor cînd îl văzu, dar el nu o zări 
din primul moment, mai răspundea cuiva pe coridor, din 
ușă. Ea avu timp să-și pregătească o întrebare care să ex- 
plice prezenţa ei acolo. 

__— Nu l-ai văzut pe profesor? Sau pe Florescu? Mă simt 
rău. Aș vrea să le cer voie să plec... 

ra Într-adevăr, ești foarte palidă! Vino aici la noi! 

Mariana îl urmă în camera asistenţilor universitari și 
fără să mai fie poftită se întinse pe canapea. | 

— Cred că stat într-o stare de hipoglicemie. N-am mîn- 
cat azi de dimineaţă. M-am sculat tîrziu, una din colegele 
de cameră mi-a trîntit deștsntătorul și s-a stricat. N-am 
avut timp nici măcar să-mi cumpăr tn corn! 

Titus se uită la ea cumva dezaprobator. 

— Am în dulap nişte bomboane de ciocolată. Vrei să-ţi 
dau? 

— Da! Cred că mi-ar face bine! 

Titus deschise o ușă și scoase la iveală o cutie. O servi 
pe Mariana care rămăsese întinsă. 

— Dacă intră cineva și mă vede cum te hrănesc cu bom- 
boane, tu fiind culcată pe această canapea... 

— Îţi stric reputaţia! 

— Mai știi! 

Mariana începuse să se simtă mai bine. Îi era o foame 

cumplită, mai luă bomboane, apoi se ridică să vadă dacă i-a 

trecut ameţeala. Scăpase cu bine şi hotărî ca aceasta să fie 
singura experienţă de acest gen în viaţa ei. Ar fi fost in- 
dignată dacă cineva i-ar fi amintit că a mai luat astfel de 
decizii cu alte prilejuri. Putea fi mulțumită însă că a aflat 
totuși lucruri importante. Chestia cu Malvina merita! 

— Te simţi mai bine? o întrebă Titus. 

— Da, mulțumesc! Bomboanele tale m-au salvat! Ce 
m-aș fi făcut fără tine! Poate mă duci cu mașina pînă la 
cămin, dacă nu-ţi vine prea greu? 

— Nu imediat! Mai am de lucru, dar cînd termin o fac 
și pe asta! M-a rugat Florescu ceva, el a plecat în grabă. 
Malvina a dispărut de două zile și o caută toţi cu disperare. 

— De unde știi că a dispărut? 

— S-a aflat în clinică. Au dat telefoane pe la cunoscuţi, 
pe la rude. A fost comentat faptul pe larg ieri cînd profe- 
sorul a lipsit neanunţat din clinică. Numai lui Florescu nu 
i s-a spus, el a aflat probabil de la profesor. 

— De ce v-aţi ferit de Florescu? 

— EI a iubit-o pe Malvina... 

— Interesant! 

— A fost o mare pasiune la el, ţăranul oltean pierdut 
de dor după frumoasa și rafinata Malvina! 

— Din ce mediu provine ea? 

— Dintr-o mahala de București, cred că fiica unui me- 
seriaș, a fost dată la pension, asta se petrecea înainte de 
al doilea război mondial, a avut şi zestre, dar mai ales tem- 
perament. 

— 'Ţie îţi place Malvina? 

— Este cam bătrînă pentru mine... 

— Așa ca om, nu ca femeie... 

— Malvina nu poate fi judecată decît ca femeie, este 
sută la sută femeie, adică n-o preocupă decît lucruri de 
găteală, distracţiile, cărţile amuzante, muzica sentimentală, 
fiimele asemenea. Pe lîngă alte probleme trece ca și cum ar 
avea orbul găinilor. Gata, am discutat destul, mă duc la da- 
torie, dacă te găsește cineva aici, vezi să nu spui că te-am 
sedus şi te-am abandonat. 

Mariana ieși odată cu el. Se duse în bibliotecă și fără să 
mai încerce să citească, rămase pe gînduri. Ce dimineaţă 
pierdută fără nici un rost! Crezuse că descoperă mari tai- 
ne! Se simţea ridicolă, inutilă, dezgustată de ea însăşi. Ve- 
nise la acest curs să înveţe, ce prostește își irosea timpul, 
ce fapte nechibzuite făcuse. 

Silvia Damian se întorcea acasă după o dimineață 


de muncă, în care evitase sistematic orice prilej în care 

Florin i-ar fi putut vorbi. Nu credea că ar mai fi necesare 
explicaţii, felul cum trecuse pe lîngă ea cu două zile mai 
înainte o lămurise suficient. 

În urmă cu abia trei zile, se despărţiseră seara tîrziu 
trecuseră orele fără ca ei să-și dea seama. Își luaseră ră- 
mas bun în camera ei, a Silviei. Elena era plecată la mun- 
te. “Coborise cu el în stradă să-l conducă, o trăsese în ma- 
şină și mai rămăseseră acolo încă o oră, ea stînd cu capul 
pe umărul lui, vorbind puţin, privind noaptea și ascultind 
muzica transmisă la radio. În dimineaţa următoare venise 
cu sufletul plin de bucurie. Nu i-ar fi plăcut să se oprească 
cu el prin colțurile clinicii şi să-și piardă timpul vorbind 
să atragă disprețul întregului colectiv, să li se spună po- 
rumbeii“, cum se obișnuiește, să dezguste pe profesor. "Nu! 
Silvia era decentă, așa voia cel puţin să fie. Nu-i trebuia 
din partea lui decît un semn, o privire, era suficient. Dar 
el trecuse cu tatăl lui pe lîngă ea ca pe lîngă o străină, se 
făcuse că nu o vede. Era probabil sătul de ea și față de 
profesor Florin nu credea că este cazul să-i dea atenţie. 
Orele rezervate ei erau cele de seară și noapte tirzie, cînd 
întunericul îi ferea de priviri și casa goală a Elenei le ofe- 
rea adăpost. 

i Dacă așa stăteau lucrurile, dacă deja s-a plictisit, ea, 
Silvia are destule forţe să pună capăt unei astfel de legă- 
turi. Știa de la început că nu va dura, spera totuși că va 
ține cîteva luni. Cedase prea uşor... fusese prea sinceră 
și iată deznodămîntul se producea mai repede. Era dureros, 
era greu să rupă, el revenise, insista, cîteva nopţi cu ea i-ar 
mai fi suriîs, dar Silvia voia să fie ea cea care pune punct. 


_Atit cel puţin să-i rămînă, satisfacția de a nu fi umilită, de 


a sista totul cînd încă el o mai dorea. 

Se apropia alene de casă. Era cald. N-o aștepta Elena, 
luase masa la cantina spitalului. Se va odihni în casa liniş- 
tită şi răcoroasă, n-o va chinui nimeni cu întrebări. Va dor- 
mi și chiar va putea citi după aceea. Mînădria ei nu era 
atinsă, suferința se atenua, devenea suportabilă din această 
cauză. Deschise portiţa și intră în grădină. Își căută în gean- 

“tă cheia, o găsi, dar cînd ridică ochii, o persoană era în fața 


ei, răsărită ca din pămînt. Îi trebuiră cîteva secunde ca să- 
recunoască pe Lulu. 

— Ce surpriză! reuşi să spună şi îl privi în continuare 
fără să se miște din loc. 

— Nu te așteptai să mă vezi! 

— Nu prea... 

— Nu te bucuri? 

— Ba da, zise Silvia și gîndi că nu se bucură deloc, din 
contră, prezenţa lui o indispune, îi complică situaţia. Va 
trebui să-l invite în casă, n-ar fi exclus să aibă neplăceri 
cu Elena că i-a adus bărbaţi în locuinţă în lipsa ei. De 
după perdele o poate urmări o vecină. Florin a plecat une- 
ori tîrziu, alteori dimineaţa, imposibil să nu-l fi observat 
iocuitorii acestei străduţe liniștite, mai ales că mașina lui 
staționase tot timpul în faţa casei. De el poate Elena nu 
ar fi spus nimic. Dacă ar fi zis totuşi ceva, orice, oricît de 
aspru, ea, Silvia era pregătită să-i răspundă astfel încît s-o 
înduioșeze, s-o îmbuneze. I-ar fi cerut iertare și bineînţeles 
că după venirea ei, a Elenei, ar fi încetat cu întîlnirile în 
această casă. Silvia ştia cît să ia, nu se jena să profite de 


“absenţa gazdei, de stradă nu-i păsa, peste citeva luni ea 


va fi la Cluj. Totul era prevăzut, cu excepţia acestei vizite 
nedorite, inoportune, care o punea în mare încurcătură. 
Zise totuşi: 

— Să mergem în casă! 

Deschise, intră urmată de Lulu care i se părea un străin, 
fie că barba pe care și-o lăsase îl schimba, fie că ea era 
alta. Nu-şi putea imagina ce caută el aici. Nu-i venea să 
creadă că pentru acest băiat a suferit ea ani în șir. Năvă- 
lise peste ea trecutul nu prea îndepărtat și ea nu era pre- 
gătită să-l întîmpine. 

— Te rog ia loc, zise ea încercînd să fie politicoasă. 

Lulu se aşeză punind o sacoșă pe care o avea cu el, 
lingă fotoliu. Silvia se duse la fereastră să ridice puţin 
faluzelele, era prea întuneric în cameră, se întoarse apoi şi 
se așeză în faţa lui, așteptînd. 

— Stai bine aici, cu cine mai locuiești? 

— Cu stăpîna casei, este puţin plecată. Nu spuse unde, 
se temea să nu-și prelungească vizita auzind că Elena nu 
este în București. 

— Te-ai schimbat foarte mult, zise Lulu care o privise 
tot timpul cu mirare și curiozitate. 

— Și tu arăţi altfel, ţi-ai lăsat barbă! 

Silvia încerca să-l deruteze, știa că s-a schimbat, fie și 
numai indiferența cu care il privea pe Lulu și însemna 
mult, dar mai erau și celelalte modificări, care probabil 
că nu scăpau ochiului unui afemeiat ca Lulu. Cu atît mai 
bine dacă își dă seama singur, își zise Silvia, poate mă 


“lasă în pace. 


— Te-ai făcut drăguță, ești modern îmbrăcată... 

— Ţi se pare, nu m-ai văzut de mult... 

— Nu mi se pare, eu nu mă înșel în astfel de chestii? 
Ce s-a întîmplat cu tine? Spune-mi adevărul! 

Atit ar mai lipsi, își zise Silvia, poate îmi faci o scenă 
de disperare, îmi cazi în genunchi ca și altă dată. Răspunse: 

— Lasă chestiile astea, spune-mi mai bine ce cauţi în 
Bucureşti? Ai terminat sesiunea de examene? 

— Am sfîrșit cu ele, mai am lucrarea de diplomă. Mi-am 
ales un subiect pe care l-am studiat noi împreună ... 

Deci asta era explicaţia, gîndi Silvia, va dori să-l ajut, 
se repetă povestea tocmai cînd credeam că am scăpat de- 
finitiv. 

— E interesant subiectul, într-adevăr... 

— Cere mult de lucru, bibliografie, tabele, discuţii .. . 

— Evident! Îmi amintesc, spuse ea, pentru lucrarea mea 
am muncit trei luni, am făcut o mulţime de planșe, am re- 
produs fotografii ... 

Vorbind de rezolvarea pe care a dat-o ea aceleiași pro- 
bleme, încerca de fapt, să-l facă să înțeleagă, că ea și-a 
încheiat preocupările de acest gen, că n-o privește teza lui. 

— Ai venit după ceva bibliografie în București? Cauţi 
o anume publicaţie, sau a mai lucrat cineva de aici... 

— Am venit la tine! 

— La mine? se miră Silvia îndelung, ca să cîştige timp, 
trebuia să găsească un răspuns. El şi-a permis întotdeauna 
să fie direct, sincer pînă la duritate, rău, mincinos, după 
împrejurări. Ea nu-și putea îngădui acest lux cu el. Căuta 
să găsească explicaţii plauzibile, să-l ducă cu vorba ca pe 
un copil. Îi era frică de reacţiile lui. Ca s-o pedepsească se 
dusese băut la examen și pierduse anul. Putea acum să 
nu-și facă lucrarea de diplomă, sau să simuleze o sinuci- 
dere. A mai amenințat-o o dată. Gîndul la mama lui, la ce 
ar putea spune ea în cazul că s-ar întîmpla așa ceva, o în- 
grozea pe Silvia. Zise: 

— Nu ştiu cum aș putea să te ajut, sînt și eu foarte 


ocupată . 


— Ocupată cu ce? 

— Muncesc mult în clinică! 

—- Și altceva? 

Se uita la ea obraznic, privirea lui părea că spune că 
nu este cazul să se prefacă, să mai mintă, el a ghicit totul, 
dar nu era numai obrăznicie în ochii lui, era și răutate, 
ciudă. Dacă ar fi fost amuzat, mirat și impertinent, Silviei 
nu i-ar fi fost frică. Ar fi cochetat cu el şi i-ar fi întors 
spatele în final. Dar acea lumină malignă din căutătura 
iui, acel rictus de pe faţa lui o înspăimîntă. 

— Spune-mi, zise ea dintr-o dată grijulie, ai mîncat 
ceva? Cred că acum ai coborit din tren! 

— Sînt flămînd și nu am în buzunar nici bani pentru 
biletul de întoarcere, zise cu satisfacţie parcă. 

Silvia îl recunoștea, la fel de grosolan, gata să accepte 
banii ei, să mănînce la ea și pe urmă să se laude că-l 
întreţine ea, Silvia. Alt bărbat ar fi refuzat puţinul ajutor 
pe care era capabilă Silvia să i-l dea, nici ea nu dispunea 
de cine știe ce resurse, nici lui Lulu nu-i era de mare fo- 
los, dar dacă n-ar fi acceptat din cînd în cînd cîte ceva, 
cu ce s-ar mai fi fălit în faţa prietenilor lui depravaţi ca 
şi el. 

— Să-ţi pregătesc ceva de mîncare, eu am luat masa 
la cantina spitalului. Gazda mea nu este azi acasă, măr- 
turisi Silvia parţial adevărul. 

— Pot să mă spăl puţin? 

— Acolo este baia! Eu trec în bucătărie. 

Silvia părăsi încăperea gîndindu-se ce i-ar putea pre- 
găti. Avea în frigider ouă și brînză, îi va mai face pe 
lingă omletă și cartofi prăjiţi. Coboriî în pivniţa casei și 
aduse cartofii, curăţi cîţiva, îi puse la prăjit şi se înapoie 
în pivniţă să ducă restul de cartofi. Se întoarse în bucă- 
tărie, așeză fața de masă, tăie pîine și supraveghea tocmai 
rumenitul feliilor de cartofi cînd auzi voci. Se duse în su- 
fragerie, aşa cu șorțul de bucătărie al Elenei peste rochie. 

— Dumnealui te caută, spuse Lulu arătînd pe Florin 
care rămăsese stupefiat de scena pe care o vedea. Lulu era 
gol pînă la briîu și desculț, ușa la baie era deschisă, avea 
aerul unui om la el acasă, deranjat de un nepoftit tocmai 
cînd se spăla. Silvia apărută în prag, cu șorțul de bucă- 
tărie peste rochie, întregea tabloul casnic. 

— Vă deranjez, reuși să pronunţe Florin. 

— Deloc, răspunse Lulu. 

Silvia recunoștea că pentru Florin este o mare şi ne- 
plăcută surpriză, dar nu se știa cu nimic obligată. Îi adusese 
la cunoștință că are un logodnic, nu i se ceruse și nu-și 
luase nici un angajament, inima o durea de durerea lui, 
dar era mai bine poate că se întîmplase așa. Zise: 

— Dă-mi voie să-ţi prezint pe logodnicul meu, Lulu 
Chiorean! 

Cei doi tineri se înclinară ușor unul în faţa altuia, fără 
să-și întindă mîna. Tăcerea se lăsă, ca s-o întrerupă Silvia 
spuse: 

— Scuzaţi-mă un moment, mi se ard cartofii! 

Fugi în bucătărie, îi lăsă pe cei doi să se descurce. În- 
„tîmplarea era bine venită, nu se ştia vinovată nici față de 
unul, nici faţă de altul. Îl iubea pe Florin, ar fi alergat la 
el, i-ar fi explicat totul, dar nu era necesar, el nu avea 
nevoie de iubirea ei, de statornicia ei, era o oarecare fe- 
meie în viaţa lui, dacă suferea, amorul lui propriu era lo- 
vit, o va uita peste cîteva săptămîni în braţele alteia. Se 
întoarse din bucătărie. 


— Gata masa, spuse către Lulu crezind că acesta se 


va îndrepta, ducîndu-se să mănînce, dar fu Florin cel care 
se crezu expulzat. 

— Mă scuzaţi de deranj, am venit să vă cer cartea pe 
care v-am împrumutat-o, spuse cu o voce incoloră. 

Silvia se duse la ea în cameră să-i aducă un tratat. Ce 
ciudat suna vocea lui cînd îi vorbea la plural, ceremonios. 
Nu era nici o săptămînă de cînd el însuşi se spălase în 
baia acestei case, de cînd dormise aici și luase micul de- 
jun în bucătărie, ea îl servise gătită cu același şorț. Ce 
va fi gîndind el acum? Dacă poate fi obiectiv, ceea ce este: 
exclus, trebuie să recunoască deschis că se putea aştepta 
la așa ceva. Îi întinse cartea și împreună cu Lulu îl con- 
duse pînă la uşă. 

— Cine este tipul? fu întrebată imediat ce Florin ieși 
din casă. 

Lulu se postase în fața ei ameninţător. 

— Un oarecare din clinică! răspunse Silvia, străduin- 
du-se să pară indiferentă, să nu-și arate frica. 

— Ce căuta la ora asta? Nu mă duce pe mine cu car- 
tea, riu deranjezi la o astfel de oră pentru o carte! 

— Hai să măniînci că se răcesc cartofii, evită Silvia 
discuția. Porni iute spre bucătărie, deschise un aparat de 
radio în trecere prin sufragerie, și în casă năvăli muzica. 

Lulu o urmă gînditor. Se așeză la masă, ea îl servi pur- 
tind tot timpul cu el o conversaţie în legătură cu felurile 
pregătite, cu gustul salatei, atentă să nu-i lipsească nimic, 
mișcîndu-se neobosită, ca să n-o privească în ocii, să nu-i 
citească pe faţă adevărul. 

Se învîrtea în jurul lui, aparent fără teamă, dar de 
fiecare dată cînd distanţa dintre ei se micșora ea era în 
alertă. Înfrunta însă pericolul cu temeritate, știa că numai 
așa îl putea ţine la respect. Se comporta ca un dresor cu 
un animal puternic și primejdios. 

Lulu mînca cu lăcomie, era cu adevărat flămînd. Sil- 
viei îi veni o idee: 

— Mă scuzi cîteva minute? 

— Ce vrei să faci? 

Se uită la ea, Silvia tocmai lepăda şorţul de bucătărie. 

— Mă duc după desert, nu am nimic în casă. La doi 
pași de aici este o cofetărie. Sper să-ți săsesc prăjitura 
preferată! Nu am uitat ce-ţi place, ai să te convingi! 


14 


Mariana Cristescu abia aţipise, nu trecuse nici un 
sfert de oră de cînd colegele ei de cameră plecaseră la 
policlinica la care fuseseră repartizate să-și facă stagiul. 
Se pregătiseră o jumătate de oră, își căutaseră lucruri rătă- 
cite, se consultaseră îndelung asupra hainelor pe care tre- 
buiau să le îmbrace, schimbaseră impresii asupra colegilor 
de curs, aruncaseră peste Mariana care stătea culcată în 
patul ei, capoate, prosoape, la un moment dat, pe faţa ei 
se aşezase o enormă hîrtie de ambalaj, pe care Coca o 
folosise la împachetatul pantofilor și pe care prea atentă 
la felul cum arată picioarele ei, o azvirlise în direcția Ma- 
rianei. 

Suportase totul cu stoicism, abia așteptase să rămînă 
singură, să poată dormi, era nemulțumită de ea însăşi, nu 

se simţea nici prea bine, luase hotărîrea să-și vadă de curs 
şi de nimic altceva, planificase ca după un somn bun și o 
cafea să studieze pină seara întinsă în pat. 

— Cristescu la telefon! Vocea o trezi fără menajamente, 
ușa se închise imediat și Mariana nu o văzu pe cea care 
intrase. Așa se obișnuia în cămin, cei ce urcau, erau ru- 
gaţi de portăreasă să anunţe chemările la telefon. Docto- 
rițele de la etajul doi erau fără excepţie conştiincioase, se 
înștiințau una pe alta fără greșeală și fără întîrziere. 

Mariana sări din pat cu acelaşi gînd dintotdeauna, că 
este chemată de acasă. Puse pe ea capotul, găsi papucii și 
fugi pe scări în jos. 

— Allo, spuse abia suflînd. 

— Mariana, tu ești? 

— Da, eu! Ce-ai păţit de-mi telefonezi la această oră? 

— Am nevoie de tine, urgent! 

— Dragă Silvia, nu mă simt prea bine, de dimincată 
mi-a fost rău la clinică. Tocmai mă culcasem puţin... 

— Scuză-mă, cred că te-am deranjat... dar dacă ai sti 
ce este pe capul meu, m-ai înţelege și ai veni numaidecit! 

— De ce nu-mi spui? 

— Nu pot, telefonez dintr-o cofetărie. La mine a sosit 
Lulu, i-am dat să mănînce și pretextîind că nu am desert, 
am fugit de acasă pînă la primul telefon. Te rog să vii, 
acum imediat, nu mă lăsa singură cu el! 

— O să încerc! 

— Ia un taxi, nu pierde timp! 

— Bine, mă descurce eu, răspunse Mariana și puse re- 
ceptorul în furcă. Îi trecuse somnul, emoția şi graba cu 
care coboriîse scările îl goniseră, nu avea totuși chef să 
plece din cămin şi mai ales să se mai amestece în pro- 
bleme care n-o priveau. Cît timp îi mersese bine Silvia 
o tratase cu răceală, cum dădea de necaz își aducea aminte 
de ea, de Mariana. Sper că nu este și aceasta o-farsă ca 
aceea a lui Titus, gîndi ea urcînd alene scările, fiindcă 
decisese că, în cazul în care se va duce, nu se va grăbi. 
Silvia desigur exagerează. 

Peste o oră sună la ușa ei. Silvia apăru în prag, îmbră- 
cată de oraș, vizibil obosită și nemulțumită. 

— În sfîrşit, spuse ea, în loc de bun venit. 

— Unde este? 

— În sufragerie, discut de o oră cu el, nu mai pot! 

— De ce nu-l dai afară? 

— Cu el nu merge o astfel de metodă! 

— Fiindcă îl cruţi tu! 

— Nu, mă cruţ pe mine. E cabotin! Înghite cîteva ta- 
blete, exact cît trebuie ca să fie dus la spital şi să meargă 
vestea că s-a sinucis! Mama lui ar fi în stare să mă omoare! 

— Frumos șantaj! 

— Spune-i cum vrei, dar stai cu mine pînă pleacă el! 

— Silvia, glumești? 

— Mă vezi în stare de glume? 

— Cheamă-l pe Florin, el te poate apăra mai bine! 

— A fost aici, i l-am prezentat pe Lulu. 

— Şi? 

— Nimic! A plecat. Lulu este logodnicul meu, îl averti- 
zasem . ... 

— Nu cumva l-ai chemat chiar tu pe Lulu? 

— De ce aş fi făcut-o? Ca să-mi complic existența? 
A venit să-l ajut la lucrarea de diplomă. M-a găsit schim- 
bată, se uită cu alţi ochi la mine, m-am temut că nu vii, 
ca să stea liniştit i-am pus un somnifer în desert... o 
doză bună... 

— Bravo! Ziceai că nu te descurci fără mine! 

— Da, dar la noapte? 

— Trimite-l la hotel! 

— Dacă aş putea, aș face-o, dar nu cred să accepte. 
Şi-a pus în minte ceva, are o anume intenţie, ţi-am spus, 
trebuie să mă apăr! 

— În fond de ce să te aperi? Este logodnicul tău? L-ai 
gonit pe celălalt a venit ăsta? La ţanc! Celălalt are neca- 


zuri cu mamă-sa... Ce nu-ţi convine nu ştiu, nu mai în- 
țeleg nimic... mă doare şi capul, complicațiile tale mă 
obosesc... 


— Cine zici că are necazuri cu mamă-sa? 

— Florin! Malvina a plecat de acasă de două zile și 
nu s-a mai întors. O caută disperaţi, au scotocit peste tot, 
au anunţat și miliția... 

Silvia rămăsese cu ochii la Mariana, devenise palidă, 
cealaltă se alarmă cînd o văzu că se clatină. O sprijni și o 
întrebă: 

— Ce ai? 

— Nimic! 

Mariana o conduse la un scaun, vru să plece să-i aducă 
un pahar cu apă, dar Silvia sări în sus brusc și declară: 

— Mă duc la el! 

— La care el? 

— La Florin! 

— Eşti nebună? Pe ăsta cu cine îl lași aici? 

— Stai tu cu el! 

— Îţi baţi joc de mine, sau glumeşti? 

— Mariana, înțelege-mă, trebuie să mă duc la el! 2l-am 
purtat oribil. E adevărat că n-am știut ce s-a întimplat la 
ei în casă, nu pot să suport să-l știu supărat, n-am liniște 
pînă nu-i explic, va înţelege și totul va fi iarăși bine. EI 
suferă, din câuza mea, nu era destul povest-a cu mama lui, 
cum am putut să fiu așa de crudă, nu i-am spus nici un 
cuvînt. N-am acceptat nici o explicaţie de la el, vroia de- 
sigur să-mi spună ce necazuri are, n-am vrut să-l ascult... 

— Dsstul... mă doare capul! 

— Scuză-mă, dar rămii aici, trebuie să mă duc... 

— Şi cînd se trezește licheaua asta ce fac? 

— Stai de vorbă cu el! 

— Zău?! Singură cu el aici!? 

— Tu nu ești în nici un pericol, ești mai bătrînă ca el 
cu zece ani, e un puști pe lîngă tine... 

— Faci pe proasta, sau ești proastă cu adevărat? 

Silvia se opri lovită de vorbele Marianei. Ei i se părea 
că a spus lucruri rezonabile. Cum, se teme? Mariana, la 
rîndul ei, gîndi că Silvia o vede din cauza celor zece ani 
diferență, foarte bătrînă, nu este vina ei, a Silviei, aceeași 
optică o avem toţi cînd sîntem tineri, i se pare ridicol să 
mă tem, își zise Mariana. 

— Bine, du-te! spuse doctoriţa mai în vîrstă, mă descure 
eu. Unde e acum? N-a auzit voci, de ce nu a apărut? 

— S-ar putea să fi adormit pe canapeaua din sufra- 
gerie. 

— Telefonul unde e? 

— Acolo, lîngă canapea. 

— Bun! Dă-mi te rog cheia de la casă! 

— Să nu-l lași închis, dacă se trezește și observă, e în 
stare să devasteze tot! 

— N-am să plec nicăieri, îl păzesc pînă vii tu. Acum 
du-te, ce mai stai, vrei să mă răzgîndesc? 

Silvia își căută geanta, scoase cheile din ea și plecă. 

Mariana se strecură în sufragerie. Pe canapeaua Elenei 
dormea un tînăr, fața nu i se vedea, era îngropată în per- 
nă, părul destul de lung îi era răvăşit. Arată bine cînd 
doarme, ca orice animal tînăr, gîndi Mariana, apoi se apro- 

pie de telefon. Îi venise o idee demult, se luptase cu ea 
însăși, decisese să nu se mai amestece, dar acum cînd iarăși 
se ambalase trebuia să o facă și pe asta. Luă cartea de 
telefon, căută un număr, apoi încet îl făcu. Spera că Lulu 
nu se va trezi. Călătorise toată noaptea venind de la Cluj, 
mai înghițise și un somnifer administrat de Silvia, erau 
șanse să nu fie simțită. Cînd ceruse cheile intenţionase să 
telefoneze din altă parte, acum o cuprinsese un fel de ne- 
răbdare să îndeplinească ceea ce-și impusese să nu facă 
mai înainte. 

— Alo, i se răspunse imediat de la celălalt capăi al 
firului. Desigur stăteau mereu pe lîngă telefon, așteptau 
vești, ei bine, ea, Mariana Cristescu le va da aceste vești 
mult așteptate. 

— Casa Petrulian? 

— Da! 

— Căutaţi-o pe Malvina la Petronela! 

— Cine sînteţi... 

Mariana închise telefonul. Miinile îi tremurau. Faptul 
era îraplinit! Era atît de sigură că deducțiile ei erau exacte, 
încît ar fi spus cu plăcere cine este, dar profesorul ar fi 
fost jenat că s-a aflat în clinică ce se petrece în casa lui. 

Părăsi sufrageria și se duse în camera Silviei. Se în- 
tinse în pat, după ce se descălță şi își scoase rochia, punîn- 
du-şi capotul Silviei. Își aprinse o ţigară și în liniștea și 
confortul acestei camere, se simţi bine, era altceva decît 
în camera din cămin. Din moment ce nu avea nimic de 
făcut, putea să şi doarmă pînă vine Silvia. 

O treziră vocile din sufragerie, se uită la ceas, trecu- 
seră trei ore de la plecarea Silviei, acum o auzea vorbind 
destul de tare și răstit în camera de alături. Mariana se 
ridică din pat, se uită pe fereastră, afară plouase, de aia 
dormise așa de bine, se examină în oglindă şi își trecu 
pieptenul prin păr. 

— Ce-ţi pasă ţie unde am fost, este treaba mea, nu-ţi 
dau socoteală de nimic, să fie clar odată pentru totdeauna! 

— Așa, așa te porţi cu mine? Am venit la tine cu tot 
sufletul, eu numai pe tine te am... 

— Cunosc foarte bine formula, mi-ai spus-o de zeci de 
ori și la Cluj, nu era cazul să te mai deranjezi să vii aici... 

— Te incomodez, îți stric combinaţiile! 

— Exact! Ai ghicit, mă incomodezi, nu mai ai ce căuta 
la mine. Mama ta nu mă vrea, i-am promis că te las în 

pace, deși nu se poate spune că eu am venit vreodată după 
tine, tu ai alergat de cîte ori ai avut nevoie și apoi tot pe 
mine m-a acuzat... 

— Las-o în pace pe mama, nu ea îmi dictează ce tre- 
buie să fac. Un lucru vreau să știu, mai ţii la mine? 

Glasul sunase temător, răspunsul nu venea, Mariana de- 
duse că Silviei îi este frică să-i spună adevărul, dar nici 
să-l mintă nu poate, ar însemna un angajament din partea 
ei. Se decise să intervină și ieși din cameră. 

— "Te-ai întors? întrebă ea pe Silvia, care era cu spa- 
tele, tăcută, privea pe fereastra sufrageriei în curtea din 
dos a casei. 

— După cum vezi! Ai dormit bine? 

— Asta cine mai este? întrebă Lulu. 

Grosolănia o revoltă pe Mariana, se abținu însă să-l 
pună la punct, aşteptă să vadă în ce mod şi în ce calitate 
o prezintă Silvia, de pe această poziţie numai, putea să-l 
atace. 

— O prietenă care stă la cămin, nu are prea mult con- 
fort şi mai vine din cînd în cînd pe la mine... 

— De data asta este cam de prisos, cred că eşti de 
acord ... 

Silvia nu-i dăduse chiar nici un atu, era mai puţin 
decît o invitată, o tolerată. Deşi nu era o situație plăcută, 
Mariana zise: 

— Noaptea asta rămîn la tine, unei colege de cameră i-a 
venit sora şi i-am cedat patul meu! 

— Căminul este hotel, spuse Lulu şi frecă un chibrit 
să-și aprindă o ţigară. Fiind atent la mîinile lui, nu observă 
semnele pe care și le făcură cele două femei. 

— Draga mea, îmi vine cam greu. este şi logodnicul meu 
aici, o să fim cam înghesuiți, de camera Elenei nu mă 
ating. Tu cît vei sta în București? se adresă Silvia tină- 
rului. 

— Cât mă ţii tu! 

Cuvintele căzură ca o piatră, Mariana o privi pe Silvia 
și constată că oboseala de pe fața ei dispăruse în mod ciu- 
dat, cele trei ore pe care le petreruse în afara casei o 
schimbaseră, era încordată, neliniștită, dar cumva sigură 
pe ea, decisă. i 

— Scuză-mă, spuse ea, trebuie să mă schimb, m-a udat 
ploaia, vii puţin Mariana? 

Intrară în camera Silviei amindouă, închiseră cu grijă 
ușa, Silvia începu să se dezbrace cu mișcări repezi. 

— Stai cu spatele rezemat de ușă, să nu intre nepoftit, 
zise ea către Mariana în timp ce-și scotea bluza, eu trebuie 
să plec din nou, te descurci cum poţi cu el! 

— De ce să pleci? Unde? 

— După Malvina. 

— Explică-mi! 

— Nu pot acum, mă așteaptă Florin, trebuie s-o cău- 
tăm, a dispărut printre blocuri. Am găsit-o la o fată, ur 
telefon anonim .. . 

— Era deci acolo! scăpă cu satisfacţie Mariana. 

Silvia rămase o clipă nemișcată, o privi intens, îi văzu 
mulţumirea din ochi, înţelese. Așa cum era dezbrăcată se 
repezi la ea: 

— Tu ai dat telefon! 

— Într-adevăr, eu! 

— Cum ai știut? 

— Am dedus! 

— 'Te rog, şi acum spune-mi, unde ar putea să fie, spu- 
ne-mi mie, te rog. Florin mă așteaptă! 

— Nu ştiu! 

— Nu se poate, tu ești singura care știi, spune-mi, fă-mi 
acest bine, ajută-mă, te rog! 

— Draga mea, se degajă Mariana, eu nu sînt ghici- 
toare. i-am spus că am dedus. Cunoșteam niște fapte și 
am făcut un mic raţionament, acum nu mai am date de la 
care să pornesc. 

— Ba da, îţi dau eu, caută, gîndește-te! 

— Dacă te precipiţi așa și te agăți de mine cu dispe- 
rare nu pot face nimic. Trebuie să-mi povesteşti ce aţi 
făcut, aţi găsit-o la Petronela. . . | 

— N-am timp, n-am timp! Am urcat după ea. Mașina 
ei era parcată lîngă bloc, am descoperit-o. 

— Fetelor ce faceţi acolo? 

— Mă îmbrac, venim imediat, răspunse Silvia. 

— Și aţi urcat sus, o ajută Mariana să reia relatarea. 

— N-am găsit-o, am sunat, am bătut, a ieșit o vecină 
care nu ştia că de fapt pe Malvina o căutăm, ne-a spus că 
sunăm degeaba, că nu stă acolo decît o bătrînă bolnavă... 

— 'Treci peste asta! 

— Am coborit, ea tocmai scosese mașina de unde o 
parcase, îi fusese greu, erau multe mașini în jur prost pla- 
sate, sau ea o așezase rău... 

— Bine, bine, las-o încolo de parcare... 

— A pornit mașina, ne-am urcat și noi în a lui Florin 
și ne-am luat după ea. Conduce grozav! 

— O să-mi povestești altă dată cu lux de amănunte... 
ce ați făcut pînă la urmă? 

— Pot să intru? se auzi vocea lui Lulu. 

— Nuuu! răspunseră amîndouă în cor. 

— Mă mai ţineţi mult timp singur aici? 

— Nu, venim imediat! 

— Am impresia că voi complotaţi ceva acolo! 

— Ai puţină răbdare! 

— Îmbracă-te odată, nu mai sta așa, spuse Mariana iri- 
tată. 

— Ce să fac mai întîi, să-ţi spun, sau să mă îmbrac, sau 
să-l liniștesc pe cel de dincolo? 

— Pe toate deodată, zici că v-aţi luat după ea... 

— Şi am pierdut-o, gonea ca o nebună, era s-o facă 
praf un autobuz, a dispărut printre blocuri, ne-am dat jos, 
am căutat-o, n-am mai găsit-o! 

— Nepricopsiţilor! De ce v-aţi dus ziua, v-a văzut pro- 
babil pe fereastră, a recunoscut cu ușurință mașina... 

— Unde s-o găsim acum, spune-mi! 

Silvia tocmai reușise să se îmbrace, se apropiase de 
Mariana şi insista de parcă aceasta nu ar fi vrut să o ajute, 
în mod intenţionat, ar ti ascuns ce ştie. 

— Trebuie să mă gîndesc! 

— Giîndește-te! 

Silvia aștepta cu ochii la Mariana, decisă s-o facă să 
vorbească, să gîndească, convinsă că ea poate totul. 

— Am impresia că mă confuzi cu o mașină de calcul, 
spuse Mariana, să vedem, ce prieteni mai are ea... Flo- 
rescu, căutaţi-o la Florescu. 

— M-am dus! 

— Şi tipul de alături? 

— Descurcă-te! 

— Să te văd întîi cum ieși din casă! Tu! 

Norocul o servi însă, Lulu era la baie, Silvia ieşi în fugă 
în stradă și Mariana o urmări pe fereastra camerei cum dă 
colțul. Rămase mai departe în încăpere. Lulu va crede că 

Silvia se mai află cu ea, astfel o să-i dea timp acesteia să 
se îndepărteze, să dispară. SE i Ş 

— Mă iertaţi, spuse Lulu care intră fără să mai bată la 
ușă. 

— Ce dorești? 

— Silvia nu-i aici? 

— După cum vezi! 

— Unde a plecat? SI 

— Probabil că unde are treabă, ai ceva împotrivă? N 

— Pot să știu și eu, cam ce învîrtești dumneata aici? 

Mariana îşi stăpîni pornirea de a-l pune la punct spu- 
nîndu-i adevărul, că este de prisos, că Silvia iubește pe 
altul. Cu efort urmă calea trasată de Silvia, aceea de a-l 
caini “Fetele de azi sînt ciudate. Sinceră să fiu n-o înțeleg, 
are un logodnic ca dumneata, tocmai asta discutam cu ea 
mai înainte, dar este nebună, nu vrea să asculte nici un 
sfat. Se va trezi ea la realitate. 

— Cine este tipul? j | 

— Băiatul unui profesor universitar, care o să se dis- 
treze cu ea şi apoi îi va întoarce spatele. 

— Asta era deci? N-aş fi crezut să o pierd... 

Ia uite că suferă, își spuse Mariana, sper că nu-mi în- 
scenează mie o sinucidere, nu, pare sincer afectat, nu-i arde 
să se comporte histeric. Să-i găsesc ceva de băut în cămara 
Elenei. Poate îi este și foame. î 

— Scuză-mă, vreau să pregătesc ceva de cină, mie îmi 
place să gospodăresc, am familie, doi copii, aici la cămin 
nu fac nimic, cînd vin la Silvia intru întotdeauna în bucă- 
tărie. Nu aude ce-i spun, observă Mariana, n-aş fi crezut 
că este în stare de astfel de sentimente, Silvia mi-l descri- 
sese altfel, ori poate se schimbase el între timp. 


— Am pierdut-o, este vina mea... murmură el ca pen- 
tru sine. | i 8 

— Mai sînt destule fete în lumea asta, nu-i cazul să fii 
disperat. 

— Ca ea nu! 


— 'Ţi se pare acum, ești tînăr, peste cîţiva ani ai să 
zîmbești cînd te vei gîndi la ziua de azi. 

— N-am să zîmbesc niciodată cînd mă voi gîndi cum 
am pierdut-o. N-am știut să mă port, am chinuit-o... 

— Nu-ţi mai face reproșuri, așa este în dragoste, chinul 
se împletește cu fericirea, s-a scris o întreagă literatură pe 
această temă și se va mai scrie... 

— A fost pentru mine ca o stîncă pe care îmi clădisem 
“viitorul, eram așa de sigur de ea! 

— Pe femei să nu te sprijini niciodată, așa se spune. 

— Ea nu este ca celelalte... 

— Pentru fiecare bărbat femeia iubită este unică! 

— Nici nu credeam că ţin atit la ea, făcea parte din 
viața mea, era de la sine înţeles... 

— Experienţa este veche de cînd lumea! Cînd pierzi 


ceva, îți dai seama de prețul pe care l-a avut, de locul pe 
care l-a ocupat... 


— Cum am să trăiesc fără ea? 


Mariana se sperie, Lulu se culcase în patul Silviei și își 
acoperise ochii cu brațul, plîngea. Asta mai lipsea acum. 
Teși din cameră și se duse la bucătărie, căută ceva de băut, 
găsi numai lămii și apă minerală. Prepară o limonadă, se 
duse în baie, luă din farmacia Elenei un sedativ, îl dizolvă 
în pahar, pe o farfurie pregăti trei bucăţi de pîine cu șuncă 
și brînză, într-un mic castron o salată de roşii. Așeză fața 
de masă în sufragerie și deschise televizorul. Aranjă totul 
cu gust, își luă și ea pe o farfurie ceva și îl pofti pe ne- 
fericitul îndrăgostit. 

Tinereţea şi sănătatea cereau hrană, Lulu veni și se 
așeză la masă destul de abătut, mîncă totuși cu poftă şi 
bău limonada strîmbîndu-se ușor. 

Adormi după o oră. 

Emisiunea la televizor n-o interesa pe Mariana, se re- 
trase în camera Silviei, după ce acoperi cu o pătură, ma- 
tern, pe Lulu. Încercă să gîndească, să pună în ordine cele 
aflate de la Silvia şi să tragă unele concluzii. Îi spusese 
să o caute pe Malvina la Florescu, acum i se părea aproa- 
pe absurd acest sfat, acesta chiar dacă o iubise cîndva, nu 
o putea ascunde de profesor pe Malvina, ar fi fost neloial 
față de familia Petrulian. Silvia m-a forțat să gîndesc exact 
ca o mașină care deține anumite date în memoria ei, care 
exclude o infinitate de nuanţe, simplifică. O astfel de ope- 
rație este necesară și se dovedește utilă în multe domenii, 
dar nu pare să fie folositoare cînd este vorba de acțiunile 
unei femei ca Malvina și a unui bărbat ca Florescu, prinşi 
în angrenajele mediului lor, influențați de personalitatea 

profesorului, legaţi de un sentiment care poate de mult s-a 
stins în sufletele lor. | : y 
Deşi ajunsese la convingerea că nu dăduse un foarte 


„util sfat Silviei, în unele momente i se părea chiar total 


neinspirat, păstra ascunsă o speranţă, că faptele vor do- 
vedi că a avut dreptate. Ca să nu se mai gîndească la aceste 
iueruri, se sculă din pat și căută o carte de citit. Descoperi 
o revistă, „Presse Medicale“, se așeză din nou comod Și 
începu să citească. Articolul era interesant și magistral scris, 
redus la esenţă, limbajul precis, cazuri multe pentru exem- 
plificare expuse suficient de detaliat pentru ca ea Mariana 
să-şi dea seama de ce laborator dispun, care au iost tato- 
nările pentru diagnostic, pe ce elemente s-au bazat. Din 
astfel de articole ea învăţa foarte mult și îi ridicau și mo- 
ralul. | | 

Termină de citit, se făcuse tirziu și Silvia nu venise. 
Mariana se gîndi că poate nici nu mai are intenţia să se 
întoarcă acasă în noaptea asta și se decise să se culce. Căută 
o pernă și o pătură, le descoperi repede, apoi luă o cămașă 
de noapte din dulapul Silviei. Printre cele subțiri de vară, 
nu găsi nici una care să-i convină. Ce gusturi are, nu se 
putu împiedica Mariana s-o critice. Unde găsește oare aceste 
modele extravagante? Se hotărî să îmbrace o cămașă „verde 
închis, mai puţin transparentă ca altele, mai potrivită cu 
situaţia ei de mamă de familie, în vizită la o tînără fată. 
Fxaminîndu-se în oglindă, gîndul îi zbură la faimoasa rochie 
a Malvinei. Ar fi dat mult să afle dacă se mai odihneşte 
acea perfecţiune printre alte haine în dulapul Malvinei din 
casa Petrulian. 

La această rochie visa mica infirmieră Petronela, de 
mai bine de un an, de cînd o văzuse pe Malvina probînd-o, 
la întoarcerea ei de la Paris. _ 

Fata se dusese să ducă profesorului niște hirtii pe care 
acesta le solicitase telefonic. Malvina tocmai despacheta mi- 
nunile aduse. Petronela se oferise să ajute ca să privească, 
să intre în intimitatea unei femei frumoase şi „dispunînd 
de mijloace materiale la care ea nici nu spera. Văzuse apă- 
rind multe obiecte, Malvina îi și dăruise cîteva cosmetice, 
un fular, o pereche de pantofi care fuseseră încălțaţi o dată 
sau de două ori. Fata știa că și alte lucruri îi vor fi dăruite 
tot aproape noi, cînd Malvina se va plictisi de ele. Din 
fericire se potriveau perfect și la picior și la talie, le putea 
folosi fără modificări. Era destul să-i facă mici servicii so- 

ției profesorului. Aceasta o îndrăgise în mod special, așa 
mărturisea Petronela Măriucăi. Malvina se bucura că lu- 
crurile ei ajungeau la o fată frumoasă ca Petronela, ar fi 
fost dezolată să le vadă vindute la consignația și purtate 
de cine ştie ce pocită. Erau cuvintele Malvinei. Fata avea 
o viaţă grea. Mama bolnavă, tatăl mort în accident de cir- 
culație. Fusese grădinarul spitalului, o botezase pe Petro- 
nela cu numele profesorului. Cînd el n-a mai fost, i s-a 
oferit o muncă fetei lui ca să poată urma liceul la seral. 
Tînăra se dovedise capabilă. Își îngrijea mama, îşi învăţa 
sirguincios lecţiile, se achita de obligaţiile de serviciu. Era 
frumușică, îi plăcea să fie elegantă și găsise o sursă gene- 
roasă. Cînd a văzut rochia de dantelă vișinie a știut că tre- 
buie să o aibă. Mai era însă de așteptat, s-o îmbrace Mal- 
vina de cîteva ori. Apoi îi va reveni ei. Se bucura nespus 
încă de acum. O va purta în alte case și locuri decît Mal- 
vina, va triumfa, va face să pălească de invidie fete cu 
părinți bine situaţi. Rochia îi va conferi o distincţie pe 
care o merită corpul ei bine făcut și tînăr, mutrișoara ei 
de păpușă. Toate acestea Mariana le aflase cu uşurinţă de la 
Măriuca, în ziua pierdută cu curățirea camerei de la că- 
min. Şi mai aflase că Petronela stă într-un apartament cu 
două camere, într-un bloc la etajul șapte. Camerele erau 
decomandate și Petronela mai lua pe cite o fată în gazdă, 
locuind ea însăși în aceeași cameră cu mama ei, care Și 
aşa necesita îngrijiri. Apoi Petronela avea nevoie de bani 
pentru vacanţă, pentru o excursie. Pînă aici totul era sim- 
Plu și clar, dar ce căuta Malvina, stăpini unei case splen- 
dide, vaste, aproape un palat, în modestul apartament al 
unei infirmiere? Era exclus să se gîndească la posibilitatea 
folosirii acelei camere ca loc de întîlnire între Malvina și 
un bărbat. În primul rînd erau anii ei care făceau această 
supoziție ca improbabilă, apoi n-ar fi fost nevoie să ră- 
mînă mult timp acolo în cazul că i-ar fi dat această între- 
buințare, o oră, două, o după-amiază, dar ea a stat două 
zile. Mariana se gîndise că se ascunde la Petronela, în mo- 
mentul cînd Titus i-a spus că au căutat-o la prieteni și 
cunoscuți și că aceștia nu au păstrat secretul dispariţiei 
Malvinei, cu toate că profesorul le-o ceruse. Atunci îi ve- 
nise ideea că, din cauza lipsei de încredere, Malvina nici 
n-a apelat la prieteni, a preferat o persoană pe care a plă- 
tit-o să tacă. Şi cine putea fi plătit în jurul ei cu șanse mai 
mari de a fi discret, decît Petronela, angajată permanent 

să-i fie folositoare Malvinei, prin gustul pentru lux și pe- 
treceri? Așa gîndise Mariana și gîndise bine, faptele o do- 
vediseră, dar nu putea să înțeleagă ce o determina pe Mal- 
vina să fugă de acasă. O fi nebună? Nu i s-a spus nimic 
în acest sens; Titus nu o agrează, n-ar fi cruţat-o dacă 
știa ceva, o descrisese ca pe o femeie frivolă, dar care fe- 
meie frumoasă și fără ocupaţie nu devine așa? De aici și 
pînă la fugă era o distanţă pe care Mariana nu o putea 
micșora. N-ar fi exclus, deci, să fie ascunsă la Florescu, 
poate nu la el acasă, avea doar nevastă şi copil mare, stu- 
dent, dar într-un loc știut numai de el. Această deducție 
se baza pe faptul că numai lui îi putea cere să nu o tră- 
deze și, dacă se angaja, Florescu se ţinea de cuvînt. Ei 
erau vechi complici, dragostea lui pentru ea, nu fusese îm- 
părtășşită aparent, dar cine știe ce subtil limbaj folosiseră, 
cine ştie ce gesturi la suprafaţă inofensive întreţinuseră 
pasiunea lui Florescu. Căzuseră, poate, de acord că altă 
soluţie nu există, ori poate Malvina se prefăcuse că nu 
observă iubirea lui, dar tot timpul își exercitase asupra 
lui puterea de seducţie, îl învăluise în vraja persoanei. ei, 
lăsîndu-i dreptul să viseze, pricinuindu-i mici satisfacţii din 
cînd în cînd, ca focul să nu se stingă. Şi anii trecuseră, 
îmbătriniseră amîndoi, pasiunea lui se atenuase treptat, far- 
mecele ei se împuţinaseră cu vîrsta, mai dăinuiau aminti- 
rile, încă tari, capabile să-l determine pe Florescu să-i în- 
deplinească o dorinţă fantezistă, cum era această fugă. 
Marianei i se păru că aude o mașină oprindu-se în faţa 
casei. Se ridică din pat și se duse la fereastră. Nu erau ei. 
Silvia nu se arăta. Trecîind pe lîngă radio, îl deschise; era 
un radiocasetofon şi în cameră se răspîndiră notele picu- 
rate ale pianului din concertul „Imperial“ de Beethoven. 
Furată de muzică, se întoarse la fereastră, privi strada pus- 
tie la acea oră din noapte, cu ferestrele întunecate, în dosul 
cărora ghicea interioare sufocate de mobilă veche, paturi 
cu așternutul răvăşit, prea calde, împiedicînd somnul, con- 
flicte mai vechi şi mai noi revenind în mintea unor per- 
soane obosite, contribuind la întreţinerea stării de veghe, 
pînă cînd răcoarea dimineții şi extenuarea le va adormi 
pentru prea puţin timp, iar la sculare vor păstra imprimată 
pe obraz cuta pernei din patul în care şi-au dospit insomnia. 
Ultima parte a concertului, optimistă, dătătoare de cu- 
raj, o făcu să abandoneze aceste gînduri. Ce dreptate avea 
Beethoven cu finalurile lui. cîtă nevoie au oamenii de cu- 

raj, spre a-și uita condiția lor, să meargă înainte, adesea 
mutilaţi sufletește, uneori purtind suferințe fizice nemeri- 


tate, cum era acel student de la ea din salon, bolnav incu- 
rabil, străduindu-se însă să se califice 


ciștige existența. Miine e zi de vizită, 
profesorului. Oare îi ceruse toate i 
Concertul se termină. Mariana închise aparatul 


și hotărţ 
să se culce. Somnul prelungit de după-amiază o 


împiedi- 


» mai gîndi. Cum a putut 


un om bolnav procedează așa. Evident Mariaia se g&îndea 
la o boală psihică, u 


pentru cei din jur, ca 
la femeile lipsite de 
legate de frumusețea și tinerețea lor. 

Visa ceva, erau și copiii ei în vis, cînd fu trezită de 
un zgomot în cameră. Nu avu timp să se sperie, recunoscu 
silueta Silviei în lumina ce se strecura în încăpere pe fe- 
reastră de la lampa din stradă. 

— Cit e ceasul? întrebă Mariana. 

— Două! 

Silvia se dezbrăca, nu avea chef de vorbă. Mariana era 
însă prea curioasă, ca să-i pese de starea în care se afla 
Silvia. 

— Aţi găsit-o? întrebă fără să îndrăznească să spună 
„la Florescu“. 

— Nu! 


Acest răspuns laconic o enervă brusc pe Mariana. Giîn- 
di: Dacă ești așa de aturisită şi nu-ți pasă decît de tine, 
eu fiind nevoită să-ți ascult smiorcăielile de cîte ori nu te 
poţi tu abţine, ei bine, nu-ţi voi da pace! Nu sînt mane- 
chinul tău, să-ţi îmbrace cămașa ta de noapte de curtezană 
și să dorm în patul tău, nici marioneta ta, să mă las mane- 
vrată şi să vorbesc numai cînd vrei tu și ce vrei tu! Sînt o 


colegă a ta, mai în vârstă şi trebuie să te pun la punct 
cînd faci ca acum! Zise: 


— La Florescu aţi căutat-o? 
— Da. Nu era acolo! 
— V-aţi dus la el? 


— Nu, a telefonat Florin, spuse Silvia scurt. Cealaltă 
clocotea: 

— Ştiu că nu ai chef de vorbă, acum te-ai cati cec aia 
brațele lui, eşti caldă încă, dar, pe pia al N nise 
ă şti i fă e a zis Florescu, ' 
vreau să ştiu ce aţi făcut, c zis E Ă C 
nat. Mariana nu putea crede că dăduse greș, ciuda ei pe 
Silvia se datora, în parte, Şi Sepci, 

— Spune-mi ce-a zis F orescu? | 

— De unde vrei să ştiu? Florin a vorbit cu el! 

— Tu n-ai fost de față? 

— Nu! LL 

— Și Florin ăsta, al tău, nu a spus ae n-a remarcat 
nimic? Florescu nu s-a mirat că o li la el? 

— Ţi-am spus că nu știu nimic! , AI 

— Blestemată să fii tu și problemele Rai i del ca 

ca fite Sia y p ep 
ier -mi uit de curs și de învăţ „r 

i pl pg rai i î i că te poţi descurca 
Î Trei și îmi î ele cînd crezi că te poţ 
cînd vrei şi îmi întorci spate Cin " grei 
singură. Aseară mă implorai să iat acum iri je p:: 
i ii i să i ai nevoie de mine, -am 
informaţiile, vezi să nu ma oi | „n-am S 
te mai pot servi, una că nu meriţi, al doilea, că rage 
mașina de calcul dacă nu bagi niște date, nu poţi scoate 
rezultate. Ex nihilo, nihil. îă 

— Mă rog, ce vrei să ştii! | , j 

— Nu asa cu tonul ăsta de prințesă ofuscată, povesteşte 
curent ce aţi făcut și în special ce ţi-a zis Florin, după con- 
vorbirea cu Florescu. : Ă j 

— Mi-a spus, cred, doar că Florescu a negat că Mal 
vina este la el. | iat a 

— Şi în afară de telefon, ce-aţi mai făcut? 

— Nimic care să te intereseze. E , 

— Florescu nu o caută pe Malvina? 

— Nu cred! | j 

Mariana era din nou satisfăcută. Își amintea î arie 
se oferise să ajute la găsirea ei. Atita timp . - 
Petronela o făcuse, dar dintr-o dată devenise int 4 eren î 
această problemă. Altă explicaţie nu exista, decît aceea 
el e cel care o ascunde acum. A ai i 

— Spune-mi, Silvia, ieri profesorul a mai căutat-o pe 
Malvina? J 

— Da. A fost la morgă împreună cu Florescu, ca fu 
că nu a fost identificată poate în cazul unui acciden ş i 
mai dus la un motel și la Cheia, unde îi plăcea î. ctg să 
unevși, Florin a umblat în alte părți, voia să plece la 
cînd ai telefonat tu. 

— Le-am scutit cîteva sute de kilometri făcute inutil, 
se mîndri Mariana, dacă erați mai abili o prindeaţi! E și 
greşeala mea, trebuia să mă gindesc că așa veţi proceda și 
să vă fi telefonat după lăsarea întunericului. Atunci însă 
nu mai împiedicam drumul pe litoral! 

— Mai vrei să știi ceva? Sînt moartă de somn! 

— Bine! Noapte bună! 

Silvia se înghesui lîngă perete, să nu se atingă de Ma- 
riana și acesteia nu-i displăcu. Nu putea să sufere să doar- 
mă în același pat cu altă femeie. Ce vor fi gîndind colegele 
mele de cameră, își zise ea, n-am dat măcar un telefon să 
le explic absența mea din cămin. Ar fi fost totuși inutil, 
tot nu m-ar fi crezut! Cu toate întîmplările din aceste ul- 
time douăsprezece ore, se simţea bine. Confortul din cameră 
contribuise la aceasta. Ce ar fi s-o roage pe Elena să-i în- 
chirieze şi ei cealaltă cameră pe care o mai are liberă? 
Apoi îi veni altă idee și de bucurie se întoarse bruse pe 
cealaltă parte. 

— N-ai somn? veni reproşul Silviei. 

— Scuză-mă, spuse Mariana gentilă dintr-o dată, fiindcă 
era mulțumită, adorm imediat! 

— Ar fi cazul! 


Mariana nu mai răspunse. Lucrurile erau rezolvate. 
Miine va acţiona, nu mai avea la ce gindi, soluţia găsită 
era perfectă din toate punctele de vedere, putea dormi li- 
niștită. 

Silvia respira ușor, se destinsese. Nu visează încă, gîndi 
Mariana, este într-o fază de somn de început, abia a ador- 
mit. Mai tirziu îl va visa pe Florin sau poate pe Lulu, sau 
pe amindoi, bătindu-se în duel pentru ea, Florin învingînd, 
Lulu rămînînd răpus. 


Nici nu-mi imaginam să scap așa ușor de cel de alături, 
mai gîndi Mariana. I-a prins bine sedativul! Să nu uit 
mîine să-i spun Silviei că am deschis o conservă de şuncă, 
de fapt nu miine ci azi! Lulu va pleca cu primul tren, asa 
îi spusese, Silvia se va liniști. Ar trebui să dorm, voi avea 
o zi plină. Se aud deja paşi pe stradă grăbiţi, nu de plim- 
bare, paşi de om care știe unde vrea să meargă și ţine să 
ajungă la timp. E tîrziu, aproape ziuă, deduse Mariana, cred 
că o să am o insomnie de sfîrşit de noapte. 

Se informase în cursul dimineţii de la Măriuca, unde 
stă Petronela, la ce oră o poate găsi, cu ce mașină se ajunge 
ia ea, şi pe o căldură sufocantă Mariana rătăcea totuși de 
un sfert de oră printre blocuri şi nu găsea pe cel cu nu- 
mărul și litera ce-i fuseseră indicate. Întilnise foarte puţine 
persoane, le întrebase, locuiau chiar în blocuri apropiate, 
dar nici acestea nu se descurcau prea bine și confundau a 
cu A. De aici rezultaseră drumuri inutile și epuizante, pen- 
tru Mariana, dar perseverentă încercă să ghicească logica 
denumirilor. Era imposibil să nu fi existat o logică, gindea 
ea, n-au fost date la întîmplare, dacă găsesc cheia, mă 
descurce fără ghid. Se pare însă că se înșela, nu descoperi 
nici o regulă în literele și cifrele blocurilor, mai exact toc- 
mai cînd credea că a prins un fir, constata că îi tăia calea 
un bloc cu o literă la care nu se aștepta. Se aşeză obosită și 
încălzită pe o treaptă la umbră, în așteptarea unui trecător 
de ia care să mai încerce să obţină o informație. 

O uşă se deschise la parter și Mariana sări în picioare 
să o întrebe înainte de a reintra în apartament pe femeia 
care se uita la cutia de scrisori. 

— Fiţi amabilă, caut de o jumătate de oră un bloc... 

— Nu mă mir că nu-l găsiţi, s-a construit printre ve- 
chile blocuri și numerele și literele s-au amestecat. Acolo, 
la blocul acela verde încep a-urile, apoi vin k-urile, tre- 
ceţi de ele și daţi iar peste a-uri. Nu știu exact unde se 
află cel cu numărul pe care îl căutaţi, dacă nu-l găsiţi după 
k-auri, o luaţi la dreapta, daţi peste l-uri, apoi iar vin 
a-uri. A-urile sînt printre primele făcute în acest cartier, 
erau rare, între ele au mai fost plasate mai tîrziu blocuri 
cu alta litere. 

— Mulţumesc, răspunse Mariana, de data asta lămurită. 

— Cu plăcere, zise binevoitoarea femeie. 

Mariana o porni curajoasă și după alte cincisprezece 
minute suna la ușa apartamentului pe care era prinsă o 
tăbliță cu numele Petronelei. 

Se auziră pași înăuntru și doctoriţa încercă să-și com- 
pună o figură zîmbitoare, senină, ca să-i placă fetei, ceea 
ce nu era tocmai ușor, fiindcă era deja obosită, pe lingă 
faptul că nu prea credea să aibă succes. Știind însă că de 

D.C O LE x. 


| 
| 
| 


prima impresie depind multe, ţinînd să nu rateze totul din 
cauza unui amănunt neglijat, în momentul cînd se deschise 
ușa, spuse bine dispusă: 

— Bună ziua, credeam că nu te mai găsesc în acest la- 
birint de blocuri, sînt o doctoriță de la clinica unde ai lu- 
crat înainte... 

— Vă cunosc, bună ziua, poftiţi înăuntru! 

— E o căldură!... 

— La mine e răcoare, ferestrele dau spre răsărit, pof- 
tiţi! 

Mariana Cristescu o urmă într-o cameră cu puţină mo- 
bilă, dar foarte curată, cu multe flori în ghivece. E plăcut 
aici, chiar și pentru Malvina gîndi doctoriţa, privind per- 
deluțele de creton înflorat. Fata are ochi, cînd intră în casa 
Petrulian, sigur că observă şi învață multe, se vede in- 
fluența unui gust mai puţin obișnuit. Petronela cu mijloa- 
cele ei modeste reușește să creeze o atmosferă de rafina- 
ment. E deșteaptă, într-adevăr. 

— Uite de ce am venit, draga mea... 

— Luaţi loc, o invită fata cu multă politeţe. 

Mariana nu se aștepta la o astfel de primire, crezuse că 
va fi privită cu răceală, dacă nu chiar cu ostilitate. Deduse 
că Petronela e o bună negustoreasă, își tratează bine clienţii. 
De fapt ea nu știa de ce venise Mariana la ea, dar dacă 
este obișnuită să dea camere cu chirie, să mai facă servicii 
ca să mai cîştige ceva, desigur că vedea în fiecare vizitator 
un posibil solicitator și era amabilă. 

— Cred că știi că sînt venită în București la un curs. 
Stau la cămin, nu mă simt prea bine, colegele mele de 
cameră sînt drăguţe, dar foarte gălăgioase, au veșnic musa-— 
firi, vin alte doctorițe la ele şi discută, fumează, pun ra- 
dioul tare. Acum la sfîrşit de curs, dăm un examen. Mai 
sînt două săptămîni și eu nu m-am putut pregăti. Nu vreau 
să mă fac de rîs. Aș dori să mă mut undeva să am liniște. 
Măriuca mi-a zis că ai o cameră... 

— Da, pe aceasta, răspunse fata, gînditoare. 

Mariana crezu că ea își caută argumente ca s-o poată 
refuza. Se așteptase probabil s-o cheme la curățenie, gîndi, 
auzise ce bine o plătise pe Măriuca și ce puţin îi ceruse 
să lucreze. Ar fi tentat-o un astfel de chilipir, era deza- 
măgită că i se cere camera pe care poate o avea închiriată 
Malvinei, dar nu putea spune, fără îndoială va formula o 
scuză politicoasă. Doctorița lansă în disperare un argument, 

ultimul credea ea, observînd reacția pe faţa ca de păpușe 
a Petronelei: 

— Plătesc bine! Numai două săptămîni! 

Frumoșii ochi negri ai fetei, aerul ei concentrat, ară-- 
tară Marianei că n-a avut succes. Refuzul însă nu veni. 
Doctoriţa aşteptă. Spre surprinderea ei se auzi întrebată: 

— Dumneavoastră știți bine franţuzește? 

— Cred că da, răspunse uimită. i î 

— Tovarășul profesor Petrulian a zis că vorbiţi mai 
bine ca dinsul care a studiat la Paris! 

— Sint măgulită! Dar cu ce ocazie a spus aceste cu- 
vinte? 

— Aţi avut un student străin internat în salon, v-a 
auzit vorbind cu el pe coridor. 

— Îmi amintesc de acest bolnav, era de undeva din 
Africa, din ţările în care se vorbește franceza. M-am mai 
exersat și eu, conservînd cu el, nu știam că profesorul a 
auzit... 

— Eram în cabinet la dînsul și i-a spus doctorului Flo- 
rescu de dumneavoastră. Dinsul zicea că a uitat, nu mai 
vorbește cum vorbea... 

— O limbă se uită dacă n-o folosești. 

Ce discuţie, gîndi Mariana, fata aceasta mă surprinde. 
N-aș fi crezut că o interesează nici pe ea nici pe profesor, 
performanţele mele la limba franceză. Sînt curioasă ce va 
mai urma, aceasta pare să fie o introducere. 

— V-aș putea da camera fără bani. 

— A, nu, în nici un caz, așa ceva nu accept! 

— Mi-aţi plăti în alt fel, nu bani... 

— Cum? 

— Eu fac liceul la seral... 

— Știu, frumos din partea ta! _ 

— Să ştiţi că îmi place să învăţ, nu mă duc la școală 
numai ca să am o hîrtie pe care să scrie că am absolvit: 
niște clase. Vreau într-adevăr să mă instruiesc. Merg bine 
la toate materiile, am note foarte bune, la limba franceză 
însă nu sînt mulțumită cu ce știu. Aș vrea niște preparaţii, 
eu am puiin timp, o am și pe mama bolnavă, nu pot pleca. 
de acasă... | A 

— Cu cea mai mare plăcere, dacă mă mut la tine cîștig: 
mult timp și îţi pot consacra cel puţin o oră zilnic. 

— Gramatică știți? 

— Să nu-ţi fie teamă, știu toate verbele neregulate, toate 
regulile, am fost foarte tare la gramatică, și n-am uitat-o! 

— Am încercat și cu altcineva. Vorbea foarte bine, dar 
nu-mi putea explica regulile, n-avea nici răbdare... 

Asta a fost, desigur, Malvina. Ea și reguli gramaticale! 
Biata Petronela! Mariana era mai mult decît încîntată, îi 
făcea plăcere că o va ajuta pe această fată curajoasă, va 
putea să inveţe pentru examenul de sfîrşit de curs, iar 
situaţia de profesoară a Petronelei îi conferea o anume au- 
toritate chiar în casa acesteia. Vor putea sta de vorbă, va 
afla ușor tot ce o interesează în legătură cu Malvina şi 
fuga ei. 

— Deci ne-am înţeles! Studiem amîndouă timp de două 
săptămîni! 

— Da, răspunse fata și ochii ei calzi zîmbiră. 

— Astă seară mă mut! Se poate? 

— Desigur! Vin și eu să vă ajut! 

— Nu e nevoie, iau un taxi, n-am cine știe ce bagaj, 
un geamantan și niște cărți. Ce bine îmi pare că scap de 
cămin! 

— Norocul meu că v-aţi gîndit la mine! 

Mariana plecă gîndind că norocul ei este faptul că-i 
place să nu piardă nici o ocazie de a învăţa. Aceasta e 
Petronela. O fată cu mult curaj, care pe deasupra mai este 
și frumușică. Într-adevăr, seamănă cu o păpușă, îşi zise 
doctorița pe cînd părăsea apartamentul, are niște ochi ne- 
gri, strălucitori, rotunzi, o gură mică, un ten ca de mar- 
mură. Sprincenele sînt cam groase, nu le smulge și nu se 
vopsește. Uite un lucru pe care abia acum l-am observat, 
se miră doctoriţa. Trebuie să-i dau importanța cuvenită și 
s-o întreb de ce nu folosește farduri. Nu m-ar uimi să-mi 
dea cel mai cu bun simț răspuns! Fie să-mi spună că este 
destul de tînără ca să-și permită să fie naturală, fie că ar 
costa-o prea mult cosmeticele bune, iar cele rele nu-i plac. 
A trăit pe lîngă Malvina în ultimul timp, conchise docto- 
rița cînd ajunse în bulevard. 

Autobuzul veni repede, era aproape gol. Îi făcu plăcere 
să privească în lungul lui, un adevărat salon pe roţi, își 
alese un loc și contemplă străzile și clădirile, zicîndu-și că 
va face zilnic acest drum cît va mai sta în București. Îi 
reveni în minte Petronela și grija ei pentru gramatica fran- 
ceză. Era de-a dreptul înduioşătoare! Totuși a comis și 
fapte care nu sînt admisibile. Piolele de morfină au dis- 

părut în timp ce ea era în coridor. Ar putea foarte bine 
să fie ea autorul acestui furt! În al doilea rînd, a găzduit-o 
pe Malvina. I-a plătit cu vreo rochie; n-ar fi exclus ca 
acea minune de dantelă vișinie să fi fost preţul. Se va putea 
convinge, îi va cerceta dulapul cu prima ocazie. 

Autobuzul se aglomeră treptat, pe măsură ce se apropia 
de centru. Mariana trebui să cedeze locul, nu mai avea de 
fapt decit o staţie și cobora. Pătrunse în cămin și rugă pe 
portăreasă să-i cheme un taxi. Spuse că se mută în oraș. 
Urcă cele două etaje și păși în cameră cu intenţia să-și 
anunţe şi aici plecarea de cum va intra. Găsi însă două 
doctoriţe venite în vizită. Margareta îmbrăcată în capotul 
ei, al Marianei, sta cu un curs pe genunchi, din care sigur 
nu citise nimic. Coca fuma, ca de obicei foarte sumar îm- 
brăcată. Enervată subit, Mariana zise: 

— Aici nu se poate respira! Nu vă sufocaţi? 

— Bine ai venit soacră-mea, mi-era dor de tine! 

Mariana trecu peste cuvintele Margaretei ca și cum nu 
le-ar fi auzit. Își luă geamantanul de sus de pe dulap, răs- 
turnînd niște cărţi aflate pe el. Începu să-l umple cu lucru- 
rile puse de-a valma. Goli umerașele, înghesui pantofii, 
scoase de sub pernă cămașa de noapte, culese din noptieră 
obiectele de toaletă. Celelalte femei o priveau mirate. 

— Capotul! se adresă Mariana colegei ei. 

— Mă simţeam așa de bine în el! Mă prinde grozav cu- 
loarea asta! Nu-i așa, fetelor? 

— Margareta, te rog, mă așteaptă taxiul jos! 

— Dar unde pleci dragă? se interesă Coca. 

— Mă mut în oraș, mi-am găsit o cameră! 

— Mobilată? 

— Desigur... 

Un rîs cu subînțelesuri fu singurul comentariu. Mariana 
se alarmă. Dacă se răspîndea în cămin un zvon cît de cit 
răuvoitor, în cîteva zile se putea afla şi la ea acasă. Mai 
locuiau în alte încăperi ale acestei clădiri medici din ace- 
lași oraș cu ea. Preciză: 

— Mă mut la infirmieră, care are două camere. Am de 
învăţat şi aici nu e liniște. Vă las adresa, o scrise repede 
pe un petec de hirtie, veniţi să-mi faceţi o vizită cînd do- 
riți! 

Mariana credea că vestea o să le bucure. Rămîneau sin- 
gure, stăpîne pe dulap și cele trei paturi din cameră. Obser- 
vă însă cu surpriză că toate se întristaseră. Oare ce nu le 

zonvine?, se întrebă Mariana în timp ce golea de apă un 
papuc, care nimerise sub o rochie pusă la uscat. Să mă 
învidieze pentru așa puţin lucru? Dacă ar căuta, ar putea 
găsi și ele destul de ușor o cameră. 

— Fetelor, vă spun la revedere! zise cu sacoșa într-o 
mînă și gemantanul în cealaltă. 

— Stai să vin să te ajut și eu, se oferi Margareta. 

Mariana, și mai surprinsă, se opri în prag. Coca stinse 
tigara, își îmbrăcă pantalonii și o bluză și veni prima lîngă 
Mariana, luîndu-i geamantanul din mînă. Cealaltă, mai len- 
tă în mişcări, își găsi cu greu pantofii, dar pînă la urmă 
se alătură grupului care se strînsese la uşă și o întrebă: 

— Tu chiar pleci, nu glumești? 

Îi luă sacoșa și Mariana protestă: 

— Bine, dar eu nu mai duc nimic? 

— O să le cari singură acolo, acum lasă-ne pe noi! 

Vocea era uşor voalată, faţa tristă și Mariana pricepu 
că se petrece o ruptură definitivă. Ea o simțea mai puţin, 
fiind cea care pleacă, în minte deja cu perspectiva drumu- 
lui si a camerei care o aștepta. Colegele ei rămîneau, vor 
privi la patul gol, îi vor simţi lipsa, cel puţin în primele 
zile, apoi se vor obişnui. Această plecare era definitivă. 
“Trăâiseră în această cameră o lună și jumătate, fuseseră 
cazate aici din întîmplare, se despărțeau acum pentru tot- 
deauna, nu se vor mai vedea poate niciodată în viaţă. O 
etapă trecuse. Fuseseră atit de aproape încît adeseori se 
deranjaseră reciproc, se înțepaseră cu cuvinte, îşi doriseră 
plecarea. Şi totuși despărţirea era tristă. 

— Vă mulţumesc foarte mult, spuse Mariana cînd ajun- 
seră la taxi. 

— Venim să te vedem, mai zise Margareta. Taxiul porni 
si mai văzu o fluturare de miini. 

lată că m-am înduioșat și eu, constată Mariana, ce ciu- 
lat e sufletul omenesc, plin de contradicții, foarte dispus 
la suferință, mai puţin la veselie. Este mai uşor să faci pe 
cineva să plingă, decît să ridă. 

Taxiul se oprea la stopuri, depăşi pe cel din urmă şi o 
luă întins pe bulevardul nou. În faţa blocului indicat de 
“Mariana staţionă şi ea coborî. O mulţime de copii se jucau 
în locul rezervat pentru ei, adulţii stăteau de vorbă pe alei, 
căldura diminuase, spaţiul dintre clădiri se însufleţise, aerul 
era aici curat, mirosea a iarbă coaptă de soare. Mariana in- 
ră cu un ușor regret în interior, urcă în lift şi apăsă pe 

buton. Sus o aștepta Petronela și cînd se văzu în camera ei, 
cînd putut privi pe fereastră avu o senzaţie de bine pe 
care n-o mai încercase de cînd venise în București. Abia 
acum realiză ce influenţă avea asupra ei clădirea veche și 
lipsită de confort a căminului. 

O ciocănitură în ușă o trezi din gînduri, se întoarse de 
la fereastră și așteptă intrarea Petronelei. 

— Dacă doriţi să pregătiţi ceva în bucătărie... 

— Mulţumesc, n-am nevoie! 

— Eu plec, sînt în tura de noapte. V-am eliberat o 
parte din dulap. Cred că o să vă încapă lucrurile, zise și 
deschise dulapul. Pe un umeraș se văzu ceva întunecat și 
lung, căzînd greu în jos, depășind celelalte haine. Rochia 
de dantelă vişinie, gîndi Mariana și o mare satisfacţie o cu- 
prinse. Nu greşise, faptele veneau una după alta să con- 
firme justeţea raționamentelor ei. 

Era de trei zile mutată în această micuță dar plă- 
cută cameră, făcuse progrese substanţiale în pregătirea pen- 
tru examen. Orele de după-masă erau deosebit de liniștite 
în acest cartier, iar orientarea apartamentului excepţională. 
Primea soare dimineaţa, apoi tot restul zilei era umbră și 
răcoare, locul de joacă al copiilor era departe și glasurile 
lor nu se auzeau. Petronela fusese plecată în fiecare noapte, 
dar bolnava ei mamă nu se făcuse simțită. 

Mariana nu-și aranjase lucrurile încă în cameră. Băgase 
hainele în dulap, desigur, dar cărțile, deșteptătorul, foto- 
grafia copiilor, unele obiecte de toaletă care puteau rămîne 
afară şi puteau servi la decorarea camerei, nu-și găsiseră 
locul. Nu vroia să strice armonia camerei. Le lăsase gră- 
madă pe măsuţă și în pat, cît mai stînjenitor posibil, să fie 
nevoită să le mute mereu, pînă cînd descoperea amplasarea 
optimă, care convenea atmosferei pe care vroia să o între- 
țină. Așa proceda și acasă cînd cumpăra un lucru nou, efec- 
tele cele mai deosebite erau găsite după multe tatonări. 

Era ora 19, Petronela schimbase tura, lucra de la 13 la 


15 — Adevărul despre Dora 223 


21, Mariana citise în tot acest timp, acum însă fu distrasă 
de gemetele venite din camera vecină. Mai erau două ore 
pînă la venirea Petronelei, bolnava suferea, vroia probabil 
ceva, doctorița care nu putea niciodată suporta chinul fizice 
al cuiva, fără să încerce tot ce era de făcut ca să-l aline, 
deși fata bolnavei nu o rugase, probabil nu îndrăznise, se 
ridică din pat și merse în camera vecină. 

— Cu ce vă pot ajuta? spuse ea, sînt medic, cred că 
știți! 

— Ştiu, mi-a spus Nela, dar nu trebuie să vă deranjaţi! 

— Nu e nici un deranj, spuneţi-mi ce vă supără? 

— Am dureri, aici, şi arătă locul. Vine acum Nela și 
îmi face injecţia şi-mi trece, parcă îmi ia cu mîna... 

— Pot să vă fac eu... 

— Nu! se apără, parcă înspăimîntată, bolnava. 

— Dacă nu vreţi să vă trateze decît fata dumnez -nastră 
e altceva, eu nu insist. În cazul că vă răzgîndiţi, chema- 
ți-mă, se aude din camera cealaltă și vin imediat. 

— Mulţumesc, spuse bolnava. 

Mariana se retrase, crezu că mama Petronelei este o răs- 
fățată, care refuză îngrijiri din partea altei persoane decît 
fiica ei. Mai întîlnise astfel de bolnavi, adevăraţi tirani pen- 
tru cei din familie, o compătimi pe Petronela, își va sacri- 
fica tinereţea satisfăcîndu-i capriciile. Poate nici nu este 
atit de bolnavă pe cît vrea să pară. Va căuta să afle diag- 
nosticul, trebuie să aibă ceva radiografii și analize. Fata 
se ferise să-i spună, era, probabil, convinsă că este o boală 
rușinoasă. Doctoriţa avea unele bănuieli, dar nu o putea 
examina, nu i se ceruse acest lucru. 

Se apucase din nou de citit, dar iar se auziră gemete. 
Mariana nu mai dădu importanţă, se concentră gîndind că 
prea ar fi fost perfect dacă nu intervenea boala acestei fe- 
mei. Ar fi fost prea bine, nu se putea să fie așa de bine; 
aceste gemete vor însoți cititul ei în multe zile. Era supor- 
tabil, dar nu plăcut. Oricum și trandafirii au spini, gîndea. 

I se păru că este chemată, ascultă și într-adevăr bolnava 
o striga. Intră în cameră victorioasă, cu gîndul că o va mul- 
tumi repede şi-şi va recăpăta liniștea. 

— Mielul blind suge de la două oi, zise doctoriţa. 

— Să nu mă spuneţi Petronelei ... 

— Sigur că nu... de ce s-o mai necăjesc? Ea nu vrea 
să mă deranjeze, dar eu sînt așa de obișnuită... 

— Mi-a zis să nu vă chem, dar nu mai pot... 

— Unde sînt medicamentele? 

— Aici în noptieră... și siringa... 

Mariana se aplecă, deschise ușa și scoase afară o cutie 
cu cîteva fiole. Din obişnuinţă citi denumirea și rămase 
nemișcată, nu-i venea să creadă ochilor. 

— Le-aţi găsit?, întrebă bolnava nerăbdătoare. 

— Da, răspunse doctorița și vocea ei nu trăda cu nimic 
surpriza pe care o încercase. 

— Şi siringa? 

— Desigur. Ce medicament primiţi seara? 

— Algocalmin. Petronela a învăţat să facă injecții, i-au 
arătat surorile de la spital și îmi face în fiecare seară. 


— De cînd? | 
— Poate să fie două săptămîni... la început nu-și fă- 
ceau efectul... acum mă simt foarte bine după ele. 


— Cine v-a prescris acest tratament? 

— Doctorul Stancu de la policlinică. A fost și m-a vă- 
zut, l-a adus soţia profesorului Petrulian cu mașina, dînsa 
ţine foarte mult la Petronela, ne ajută, și profesorul... 

Mariana nu-și revenea din uimire și nu știa nici cum să 
acționeze. Nu-i putea administra bolnavei morfina pe care 
o găsise în cutie. Petronela ar fi observat, fiolele erau de- 
sigur numărate, ar fi găsit-o pe bolnavă liniștită și iarăși 
ar fi ghicit că ea s-a amestecat. Găsi o fiolă de ser fiziologic, 
o luă și o trase în siringă stînd cu spatele la bolnavă, care 
aștepta nerăbdătoare. Îi injectă cinci centimetri de ser fi- 
ziologic, puse siringa la loc, închise dulăpiorul și cu fiola 
spartă în mînă ieși din cameră. Bolnava cu un oftat de 
satisfacţie se întorsese cu spatele, așteptind efectul cunoscut 
al injecției. 

Am făcut o descoperire senzaţională, gîndi doctorița cînd 
se așeză iar în patul ei. De aceea a furat Petronela morfina, 
ca să aibă linişte noaptea să se poată odihni. Trebuia să 
înveţe, avea nevoie de somn. Dacă un medic a prescris 
morfina în modul cel mai legal posibil, ea nu face decit 
să execute o indicație, probabil cînd n-a avut la îndemînă 
a furat, apoi a rugat-o pe Malvina să o ajute să-și procure. 
Totul ar fi logic, dar de ce se amestecă Malvina? Din milă? 
N-are ce face cu timpul ei și face pe filantroapa? 

Mariana se sculă din pat, deschise dulapul să se con- 
vingă că rochia de dantelă vişinie este acolo. O scoase, exa- 
mină țesătura fină, modelul nemaivăzut al desenului dan- 
telei pe tulul ca o pînză deasă de păianjen, culoarea schim- 

bătoare, mai deschisă cînd o ţinea în podul palmei, întu- 
necată și tulburătoare cînd cădea în falduri. O aşeză pe 
pat și încercă să o întindă. Depășea cu mult dimensiunile 
obișnuite, căută să numere fustele suprapuse ridicîndu-te 
în sus cu un gest ce părea indecent chiar aici în cameră, 
deși doctorița se așezase în genunchi în fața patului si 
păstra în mișcări un fel de evlavie. Se convinse, studiing 
structura ascunsă a corsajului, că Silvia avusese dreptate, 
această rochie nu era inspiraţia unui artist, ci munca foarte 
conștiincioasă a unui meșteșugar priceput, care supunea 
materialul, îi cunoștea calităţile, știa să i le pună în evi- 
dență. 

Desigur Malvina mai purtase astfel de rochii, nu fusese 
pentru ea ceva neobișnuit, răpită fusese mica Petronela şi 
Malvina i-o dăruise. Logic, verosimil. Toate se pot explica 
pină aici, îşi zise Mariana. Un lucru rămîne de nepătruns: 
fuga Malvinei şi faptul că s-a ascuns în această încăpere. 
li era datoare Petronela, este clar, dar de ce a preferat ea 
această cameră, luxoasei ei locuinţe? De ce s-a ferit de 
soțul ei şi de fiul ei? De ce continuă să nu apară? Capricii 
de femeie răsfăţată? Cine o ocrotește în continuare și de 
ce? Dacă Florescu este acela, cum îndrăznește s-o facă, ce 
scuze are, pe ce se întemeiază hotărîrea lui de a acţiona 
îm potriva profesorului, el, care este un om cinstit, loial? 

Mariana constată că timpul a trecut, în curînd va veni 
Petronela. Dacă nu este prea obosită, îi va propune o lecţie 
de o oră de limbă franceză. O va chestiona și va trebui să 
răspundă. Gîndindu-se la formulare, va fi mai puţin atentă 
la conţinut, îi va pune întrebări dibace, îi va spune că se 
discută în clinică, ceea ce nu este chiar un neadevăr, că 
Malvina a fost ascunsă aici. Va fi imposibil să nu scoată 
chiar nimic. 

Se auzi ușa de la intrare. A sosit. Bolnava gemea din 
nou, evident serul fiziologic nu avusese nici un efect. Pe- 
tronela nu va bănui nimic. 
| Peste o jumătate de oră, erau instalate în camera Ma- 
rianei, Petronela la casă cu un caiet și cartea în față, doc- 
torița în pat, așezată comod. Bolnava se liniștise, i se admi- 
nistrase probabil morfina. Mariana își propusese să verifice 
găleata de gunoi din bucătărie, pe care Petronela nu o va 
mai goli în astă seară, o va reține destul de tirziu la lecţie. 

— Mai citește o dată bucata! 

Petronela reluă lectura, ascultătoare. Mariana o corecta, 
3 făcea să repete, o întrerupea: 

— Te rog să-mi spui cu ce auxiliar se conjugă acest 
verb! 

Răspunsul venea aproape totdeauna corect. 

— Să-mi faci perfectul compus! 

Fata se executa. Mariana asculta cu atenție. 

— Mai-mult-ca-perfectul, apoi viitorul! 

Aproape jumătate de oră învăţară numai gramatică. Pe- 
“zonela se descurca bine, avea memorie excelentă. Numai 
“egula lui „si conditionnel“ îi scăpa, Mariana revenea mereu. 

— Acum gata cu gramatica, să facem puţină conver- 
zatie. Să ne închipuim că vrem să ne împărtășim ce am 
făcut fiecare din noi azi. Începe! 

Petronela în fraze stîngace, sărace, reuși să spună în 
smare ce a făcut în acea zi. Mariana ca și cum şi-ar fi amin- 
*it atunci, zise în franceză: 

— Am auzit la clinică ceva ce m-a surprins. Madame 
Petrulian a stat ascunsă în această cameră două zile. Este 
“clevărat? 

— Da, răspunse deconcertată Petronela. 

-— A, nu aşa, repetă te rog toată fraza, punînd afir- 
seaţia înainte! 

Usor indispusă fata se conformă. Mariana merse mai 
fleparte. Întrebă: 

— Ce a căutat aici? 

Atacată din două părţi, Petronela încercă să salveze si- 
imaţia, dar vocabularul redus de care dispunea, o forță să 
«pună probabil mai mult decit voia. Zise: 

— Este bolnavă! 

Doctoriţa nu manifestă nici o reacţie la vorbele fetei. 
“parent atentă numai la corectitudinea propoziției, trecu 
peste conţinut, apoi la alt subiect de conversaţie. După ce 
trecu încă o jumătate de oră, o lăsă pe fată să plece. 

— Ai făcut progrese, trebuie să recunoşti! 

— Sigur că am făcut, dacă merge tot așa în două săp- 
tămîni mă pun la punct cu gramatica. 

— Am impresia că te-a persecutat această problemă! 

— ȘI încă cum! 

— Ai muncit mult azi, trebuie să fii obosită! 

— Nu chiar aşa, au formolizat cîteva saloane și au fost 
închise, n-am avut ce face şi am călcat numai nişte uni- 
forme. 

— Du-te și te culcă! 

— Sînteţi și dumneavoastră obosită? Petronela părea că 
nu vrea să părăsească camera pînă nu afla și ea ceva. 

— Eu nu am făcut altceva azi, în afară de citit, spuse 
doctoriţa și așteptă să vadă ce va fi întrebată. 

— Mama nu v-a deranjat? 


— S-a văietat puţin, dar eu sînt obișnuită cu zgomote: 


mai mari. Mi-am văzut de treabă. Pot să o ajut cu ceva 
în lipsa ta? 

— Nu este cazul! Nu vreau să abuzez! 

— Acum s-a liniștit, nu se mai aude. Ce i-ai dat? 

— O fiolă de algocalmin. 

— Perfect! 

— M-au învăţat surorile să fac injecții! 

Tot nu pleca. Învîrtea în mînă cartea și caietul. Mai 
vroia să spună sau să afle ceva. Doctoriţa o privi întrebător. 
— Ce-aţi mai auzit la clinică de soţia profesorului? 

— Nu mare lucru, răspunse Mariana cu indiferenţă. A 
dispărut din nou, o caută toţi. Tu știi unde s-ar fi putut 
duce? 

— N-am de unde să știu, a plecat în lipsa mea! Nu pot 
să-mi explic cum au aflat că a fost aici. 

— Au primit un telefon anonim! 

Petronela era impresionată, chiar puţin înfricoșată. Cine 
era la curent cu ce făcea ea, de ce o urmărea acea per- 
soană, păru să se întrebe. Mariana profită de ocazie și zise: 

— Cineva te supraveghează, știe tot ce faci, cred! 

— Nu sînt vinovată, ce au cu mine, spuse, în panică 
deja, mai palidă ca peretele alb din spatele ei. Marianei 
îi fu milă, în definitiv persoana care o urmărea era ea în- 


săşi, Mariana Cristescu, dar scopurile ei nu erau să o dis- 


trugă pe tînăra fată! Voia să o găsească pe Malvina numai, 
acum cînd povestea cu fiolele de morfină dispărute din cli- 
nică era lămurită. 

— Am glumit, draga mea, zise. Ştii ce bănuiesc? 

— Spuneţi! 

— Cred că Malvina însăși a dat telefonul. Voia să fie: 
căutată, are nevoie de senzaţional! Se plictisea și a pus la 
cale această fugă şi tot ce a urmat. Nimeni nu știa că era: 
aici, decît tu, ea și mama ta! Just? 

— Adevărat, spuse Petronela gînditoare, dar nu prea: 
îmi vine să cred că dînsa a dat telefon 

— Draga mea, ţi se pare de necrezut, dar să știi că fe- 
meile fără ocupaţie fac tot felul de prostii... . 

— Diînsa nu putea... 

— De ce nu? i . 

— Cred că mai degrabă a văzut cineva maşina jos, lingă 
bloc... la parter stă o femeie care nu mă poate suferi, mă 
spionează ... Sau Măriuca, ea a fost la mine în lipsa mea, 
poate a observat că mai este cineva în apartament... Dar 
Măriuca mi-ar fi spus, m-ar fi întrebat... 

— Tot vecina de jos, opină Mariana, s-a amestecat... 
sînt femei care știu tot ce se întimplă în locuinţele altora! 

— Masina a fost parcată chiar sub ferestra ei. Îl cu- 
noaşte pe profesor și pe soţia lui de mulţi ani. Înainte de 
a se muta în acest bloc, a locuit pe aceeași stradă cu ei. 
Le ştie şi mașinile, ea trebuie să fie! E venită în bloc de 
GUrÎNĂ + + 

— Cred că ai dreptate, zise Mariana ca s-o liniștească. 
Să-i dai pace, să nu-i faci cumva reproşuri ... îți închipui 
că nu va recunoaște niciodată că te-a spionat şi a dat tele- 
foane anonime... 

— Nu-mi place să mă cert cu vecinii, orice mi-ar fa- 
ce! 

Discuţia păru încheiată. Doctoriţa avea nevoie de răgaz 
ca să gîndească, așa că nu mai spuse nimic. Petronela se 
hotărî să plece. 

— Noapte bună, zise ea din ușă. 

— Noapte bună, răspunse Mariana nerăbdătoare să ră- 
mînă singură, să reia în minte convorbirea, să analizeze. 

Malvina e bolnavă, sau se preface că e ca s-o impresio- 
neze pe Petronela? De ce s-o impresioneze, ce să obțină de 
la ea? Ce posedă această fată și e rîvnit de Malvina, care 
se pretează la tot felul de șiretlicuri, joacă teatru că e bol- 
navă ... Dar dacă e bolnavă cu adevărat? 

Mariana sări din pat într-o stare de agitaţie neobișnuită. 
Ascultă pe coridor și nu auzi nici un zgomot în camera ve- 
cină. Se duse în bucătărie, răsturnă găleata de gunoi, care 
nu conţinea mai nimic, Petronela era gospodină bună, și găsi 
repede fiola de morfină spartă. Cred că am descoperit mis- 
terul, își zise ea. Puse la loc conţinutul coșului și se în- 
toarse triumfătoare în camera ei. 

: Mariana Cristescu se sculase foarte devreme, se îm- 
brăcase cumva special pentru vizitele pe care intenţiona să 
le facă și în timp ce-și termina toaleta, înainte de pleca- 
re, își rememora cele ce vor trebui spuse medicului din po- 
liclinică şi lui Florescu. Era pregătită sufletește ca înaintea 
unei bătălii, colegul ei, din cabinetul supraaglomerat al sec- 
torului, unde abia va putea pătrunde, nu va fi prea încîn- 
tat să mai dea informaţii despre o bolnavă pe care proba- 
bil a si uitat-o, deși a intervenit pentru ea soţia unui pro- 
fesor universitar. Și-l imagina obosit de suprasolicitare, fă- 
cînd eforturi să rămînă politicos, expediind-o totuşi în mi- 
nimum de timp posibil și cu cît mai reduse amănunte des- 
pre cazul respectiv. Deși nu era ceva foarte curent să eli- 
berezi rețete de morfină, credea Mariana că el nu-şi mai 
amintește mare lucru despre această bolnavă. Dacă va bi- 
nevoi să caute în registru, atunci va fi în cîştig, ea va putea 
să se convingă de diagnosticul pacientei. Nu se îndoia de 
corectitudinea colegului ei, nici de justeţea indicaţiei, stia 
că nici cele mai influente persoane nu ar putea determina 
pe un medic, oricare ar fi el, să prescrie stupefiante unui 
bolnav, fără ca acesta să aibă cu adevărat nevoie de ele, 
fără ca afecțiunea respectivă să se încadreze în baremul 
celor care nu mai beneficiază de nimic altceva. Tocmai de 
aceea se temea că, știindu-se fără pată, îl va plictisi pur și 
simplu cu întrebările ei, îi va răspunde orice ca să scape de 
ea. Doctoriţa își va da seama ea însăși că este deplasată și 
va părăsi cabinetul fără să afle ceva. Acest om trebuia abor- 
dat de dimineață, dar nu imediat ce va intra în cabinet. 
Mariana știa că sînt foarte agasante persoanele care nici 
nu te lasă să-ţi pui halatul, sau se bagă în sufletul medicu- 
lui cu probleme derizorii și la ușă așteaptă urgenţe. Nu, va 
avea răbdare să-și examineze cazurile care nu puteau aștep- 
ta, ea stînd la usa cabinetului va asculta ce spun cei strînşi 
acolo și va face un triaj, va găsi momentul propice. 

Cu Florescu era și mai greu. Va trebui să-i solicite o 
convorbire, acesta va fi foarte mirat, el nefiind membru al 
corpului didactic, nu avea nici o legătură cu o cursantă ve- 
nită din provincie, s-ar putea să fie și ocupat. Avea pe cap 
toată clinica, iar dacă îl supărase cumva, cineva, nu era ex- 

clus să o întrebe pe loc ce are de spus și luată așa repede 
nu era posibil să-i arunce o acuzaţie, cum era aceea că el 
o ascunde pe Malvina. Vîrsta lui, prestigiul lui, situaţia 
Marianei, împiedicau o astfel de comportare. Numai luat 
cu încetul, explicîndu-i că ea stă la Petronela (acest amă- 
nunt nu trebuia în nici un caz uitat), că a aflat că Malvina 
este bolnavă, că o bănuiește că a furat morfină de la mama 
Petronelei, și toate acestea numai după ce va vedea în po- 
liclinică la ce dată a fost eliberată morfina şi cîte fiole au 
fost. Abia după toate aceste detalii, spuse pe încetul, urmă- 
rindu-i mimica şi eventual retractînd sau adăugînd după 
reacţia lui, sistînd imediat dacă o repede, forţind în cazul 
cînd el dă semne că este vinovat, acuzînd dacă va fi nevo- 
ie, tratînd totul ca o glumă dacă se dovedește că au fost 
toate produsul imaginaţiei ei, a Marianei, fiindcă nu era 
exclus, i se mai întimplase să dea importanţă unor detalii 
nesemnificative şi să ajungă la concluzii eronate, ridicol 
de departe de adevăr. Și acum era posibil să se înșele. Une- 
ori se îndoia atît încît îi venea să renunţe la tot, să-și vadă 
de cursul ei de perfecţionare, să meargă la spectacole sea- 
ra, să citească mult, să se plimbe. Era o ocazie foarte bună 
să se simtă iar ca în anii studenţiei, mai ales acum cînd lo- 
cuia într-o cameră plăcută, în acest cartier liniștit și însorit, 
aerat și vesel, cînd simpla plimbare pe bulevardul larg și 
printre copacii aleilor şi ar fi reconfortat-o în fiecare sea- 
ră. Dar, mai era acel ceva în ea, care o făcea să sară în 
ajutor cînd era solicitată și să persevereze cînd începea ceva, 
uneori împotriva intereselor personale chiar. Acest ceva 
ținea și de structura ei, dar era și rezultatul educaţiei; nu 
putea să treacă liniștită și indiferentă peste fapte și lucruri 
care nu-i plăceau nici ei şi nici altora. Dacă i s-ar fi spus 
că idealul este să nu te amesteci în ce nu te privește, ea ar 
fi făcut eforturi să se corecteze și fără îndoială că ar fi 
reuşit, dar i se spusese altfel, peste tot se încurajază par- 
ticiparea, este adevărat că nu se cere să intervii în situații 
neclare ca aceasta, să faci prezumpţii. Dar, își spunea Ma- 
riana, nu fac rău nimănui decît mie, eu risc să fiu ridicolă 
şi atît. Eventual să-l supăr pe profesor și să mă considere 
neserioasă, să mă întrebe mai amănunțit la examen și în 
cazul că nu răspund bine, să-mi spună cu fină ironie, că 
era mai bine dacă îmi vedeam de curs, cîștigam mai mult. 
Nu va fi dur cu mine, gîndea doctorița, nu va avea nevoie, 
profesorul mă va strivi cu ironia, o mînuieșşte bine, o folo- 

epoci, al unei alte lumi, ne este util nouă fiindcă știe carte, 
are experiență mare, ca medic este excepțional, strălucește 
în timpul expunerilor, al cursurilor pe care le ține, ca om 
însă nu trebuie să fie imitat și nici nu este. Prezenţa alături 
de el a unui Florescu, aproape de aceeași competenţă, sim- 
plu și cinstit, face ca atmosfera în clinică să fie tonică, să 
inspire încredere și liniște. În ciuda faptului că Florescu 
este adesea dur, ochii lui nu te îngheaţă ca ai profesorului. 

Mariana coborî în stradă și se îndreptă spre stația de 
autobuz. Bulevardul era proaspăt, nu degaja acea oboseală 
pe care o simțea în aerul străzilor centrale, unde totul pă- 
rea epuizat de atita folosire. Aveai senzaţia cînd puneai 
mina pe o ușă, pe o bară în autobuz, că abia s-a ridicat 
din acel loc o altă mînă, că încă păstrează căldura acelei 
miîini, că pașii îţi calcă pe alţi pași, că aerul pe care îl 
tragi în piept, abia a ieşit din plămînii altei persoane. Ma- 
riana își explica această senzaţie a ei, prin disproporția ca- 
re există între ce au gîndit vechii constructori şi realitatea 
zilelor noastre. Fusese trasat un oraş modest, devenise 
strimt ca o haină veche pentru un copil în creștere. Orașul 
explodase în împrejurimi optimist, de neînvins. 

Se urcă în autobuz în direcţia policlinici, găsi loc, se 
așeză. Gîndul Marianei, distrasă pentru puţin timp de aspec- 
tul cartierului, se întoarse la problema care o preocupa. Îi 
va spune lui Florescu că ea, Mariana ştie că Malvina este 
bolnavă, nu va preciza însă de ce suferă, va trece peste 
asta fiindcă de fapt nu avea idee cam ce ar putea să aibă. 
In orice caz, nu ceva grav, probabil este numai o toxico- 
mană, dar și asta este o boală și destul de greu de tratat. 

Se dădu jos în staţie cu grijă, îşi pusese pantofi cu toc 
foarte înalt ca să fie mai impunătoare cînd intră în cabi- 
net, văzu clădirea policlinicii nu prea departe și o porni 
spre ea. 

La ușa cabinetului era deja lume, medicul nu venise 
încă, mai erau cam cinci minute pînă la începerea progra- 
mului, doctorița se așeză pe un scaun și începu să obser- 
ve și să asculte ce se vorbește. Apăru o soră cu ceva bo- 
nuri de ordine în mînă și întrebă cine mai doreşte, Mariana 
se sculă de pe scaun, se apropie de ea şi îi spuse: 

sește ca armă de bătaie de cînd se știe probabil, îi cunoaște AȘ 
eficiența, îi apreciază eleganța. El este produsul unei alte 


— Sînt medic. Aș vrea să discut ceva cu tovarășul sare 
tor. Cînd vine, dacă sînteţi amabilă, să-i cereți să-mi acorde 
cîteva minute! | A. 

Sora era în toane bune, sau era de felul ei serviabilă 
şi zise: anii 

— Poftiţi în cabinet! PR Ă 

— Nu vreau să-l deranjez, trebuie să se îmbrace... nu 
doresc să-l supăr cu prezența mea! - 

piei Aa igi ie ve m 

— Fiţi fără grijă, veniţi alci! | 9 | 

Se dădu în lături din ușă și Mariana intră în cabinet. 
Fu poftită să ia loc, şi în faţa unei astfel de politeţi ne- 
așteptate, doctoriţa prinse curaj și o întrebă chiar pe aie 

— Inţelegeţi, explică ea, stau în apartament cu această 
bolnavă, știu că face morfină, dar fiica ei nu-mi spune ce 
boală are, pare cumva rușinată, nu înţeleg de ce. 

— Ne lămurim imediat... | Ă A 

Era exact ce dorise Mariana, femeia se îndreptă spre 
dulap și scoase un registru. Îl deschise şi citiră împreună 
ce era scris acolo despre mama Petronelei. Aşa cum bănuise 
Mariana indicaţia era corectă; boală necruțătoare” ajunsă E 
ultimul stadiu, cînd nimic nu mai ajută. Memoră. număru 
fiolelor eliberate și data la care s-a făcut ch a ai K 

— Înţeleg... de ce nu-mi spune biata fată, zise doc E 
rița îndreptîndu-se spre ușă, dorind acum să plece înainte 
de a veni medicul. | aa 

— Se jenează să spună, este firesc. Mama ei își e 
intestinul prin gaura făcută de chirurgi în burtă, a crezu 
că vă va produce silă... 


— Desigur... desigur... mulțumesc pentru informație, 
nu-l mai aştept pe tovarășul doctor! 
— Cum doriţi! 


— Bună ziua, încă o dată mulțumesc! | E 

Sora o conduse pînă la ușa cabinetului, Mariana se stre- 
cură afară şi se pierdu cu plăcere în mulțimea care” aștepta 
pe coridor. Văzu un bărbat trecînd grăbit pe lîngă i Di 
întoarse după el şi îl urmări pînă ce, intră în i e ra 
medicul, se simţi puţin vinovată de lipsa ei de răb are, își 
zise însă că atît ea cît și acel medic vor cîştiga timp dacă 
ea nu-l mai reţine cu această problemă rezolvată. 

Coborînd scările, începu să prelucreze în minte datele 
culese. Îşi rememoră cifrele cu aceeași atenţie cu care un 
țăran își numără banii. Era așa cum gîndise, se confirma 
totul matematic, dacă scădea din totalul fiolelor eliberate, 

pe cele folosite de Petronela pentru mama ei, una în fiecare 
seară, rămineau de două ori mai multe decît se aflau în 
prezent în cutia din noptiera bolnavei. Cu o seară înainte, 
cînd Petronela plecase la o vecină, intrase în camera bol- 
navei, aceasta dormea sub influența morfinei și putuse nu- 
znăra tiolele din cutie. | 

Mariana era mai mult decît încîntată. Plutea, era ca în 
transă, succesul îi dădea aripi, norocul părea că îi suride. 
Autobuzul de întoarcere îi veni imediat și după ce se așe- 
ză, se uită la ceas și calculă că va ajunge numai cu o foarte 
inică întîrziere, chiar în cazul în care trebuie să aștepte 
celălalt autobuz, cel care o lăsa la poarta spitalului. 

Totul i se părea uşor, era plină de bunăvoință, se sculă 
de pe scaun pentru a ceda locul unei alte femei mai în 
vîrstă, cînd maşina se aglomeră nu se supără, se strecură cu 
dificultate la coborire, rise chiar cînd geanta ei fu agăţată 
de altă persoană. În stația din centru autobuzul era sosit, 
fugi și îl prinse exact înainte de a porni. Cînd este să-ţi 
meargă bine, totul se potrivește după cum îţi place, gîndi 
ea, înaintînd în vehicol fără să se supere cînd cineva îi luă 
înainte și ocupă locul pe care îl dorise ea. 

— Bună dimineaţa, spuse o voce la urechea ei. 

— Ah, tu erai Titus, bună dimineaţa. 

Colegul ei, ţinîndu-se de bară o măsura din cap pînă în 
picioare cu oarecare mirare. 

— Ce te uiţi așa la mine? 

— Te-ai pus la mare ţinută... 

— Ţi se pare... 

— Ei, lasă, nu mă înșală pe mine ochii! Nu te-am mai 
văzut cu rochia asta, îţi şade bine... 

— Mulţumesc, ești întotdeauna foarte darnic cu compli- 
mentele. Ca să nu pierd nici eu ocazia trebuie să-ți măr- 
turisesc plăcerea pe care o am cînd te privesc, puţini se pot 
lăuda cu aspectul tău atletic. 

— Fac două ore de nataţie zilnic. 

Mineca scurtă a cămășii de vară dezvelea într-adevăr 
nişte mușchi impresionanţi. Mariana nu mințea, dacă nu ar 
îi tost foarte bine dispusă însă, s-ar fi făcut că nu observă, 

— De ce nu ai venit cu maşina ta? îl mai întrebă ea. 

— Am avut pană, n-am schimbat roata aseară cînd am 
sosit și acum de dimineaţă nu am mai avut timp. 

— Astăzi este vizita la voi, nu-i așa? se interesă ea. De 
fapt vroia să-i spună ceva, indiferent ce, așa cum se întîmplă 

adesea cînd eşti cu cineva într-un vehicol, te consideri n sea 
gat să vorbeşti, tăcerea pare jenantă, or ea era într-o peri 
de euforie, se simţea capabilă să fie bună și atentă cu toată 
lumea. N ti 
— Profesorul va fi în formă azi! îi 
— De ce?, întrebă ea cu prefăcută curiozitate. Nu reali- 
zase de fapt că i se vorbește de soţul Malvinei. Spusese auto- 
mat „de ce“. j SR | 
— Malvina s-a întors acasă, şopti Titus la urechea ei, 
ca și cum în autobuz ar mai fi fost şi alte persoane care să 
se fi interesat de soarta Malvinei. Mariana primi nico malai 
liniştită. Nici un muşchi nu se clinti pe faţa ei. Zise numai: 
— Cînd s-a întors? ... 
— Aseară! Florescu a găsit-o! | 
Cobortră din autobuz, un bărbat o lovi uşor pe Mariana, 
fără să vrea, cu o servietă peste picior. N SR 
— Ce barbar, spuse ea suficient de tare ca să fie auzită 
si de Titus şi de cel ce o lovise. Buna ei dispoziţie dispă- 
ruse ca prin farmec. 

Doctoriţa Mariana Cristescu avea guturai. Venise cu 

o zi înainte încălzită și se repezise la frigider” unde avea 
fructe și sucuri. Îşi preparase băutură cu multă gheață î 
care o consumase după un duș, către seară deja o durea gt- 
tul, iar de dimineaţă nu se putuse duce la clinică in Sr 
stării generale proaste, catarului nazal şi amigdali ei. = 
avea nici medicamente, o aștepta pe Petronela să Sa e 
la serviciu, s-o roage să-i cumpere. Își făcuse un ceai, dar 
îi fusese imposibil să suporte căldura, să transpire, înlăturase 
pătura imediat ce simţise că nu mai este în zona aa con- 
fort a temperaturii și se resemnase să suporte cîteva ore 
neplăcute, omorînd timpul cu un roman. sa ala 
“Exact peste o săptămînă va avea loc examenul de sfirși 
de curs, cu toată bunăvoința nu putea totuşi învăţa nimic. 
Pierduse timpul cu probleme care n-o priveau, pene An 
venise acest guturai şi pregătirea ei era departe de a fi bu- 

nă. Va lua o notă mediocră, și-și va aminti mereu de felul 
cum își irosise zilele. Tot ce făcuse și gîndise nu dusese la 
nimic. Era o caraghioasă, acesta era calificativul exact, își 
închipuise că fără ea nu se rezolvă nimic, dar lucrurile se 
aranjaseră de la sine în făgașul lor. E drept că se orientase 
bine, întuise totul, dar ce folos? Minată de idei măreţe, 
pierduse timp și atît. 

Se sculă din pat să-și ia o nouă batistă, privi un moment 
pe fereastră și era gata să se culce din nou, cînd auzi ușa 
de la apartament deschizîndu-se și paşi care se opriră în 
camera bolnavei. Ascultă vocile care se auzeau vorbind ală- 
turi și gîndind că a venit Petronela ieși în coridor să n-o 
scape. În cazul în care a dat numai o fugă să vadă ce face 
bolnava, s-o roage să-i cumpere cel puţin niște tablete de 
vitamina C. 

Petronela nu se grăbea să iasă din camera bolnavei, doc- 
torița așteptă cu răbdare, nu avea altceva mai bun de făcut. 
În sfirșit uşa se deschise și în prag apăru o femeie pe care 
Mariana n-o mai văzuse niciodată, care tresări violent cînd 
a zări pe doctoriţă în faţa ei. 

Nu poate fi decît Malvina, gîndi Mariana, ea are cheie, 
corespunde ca virstă, pare foarte speriată deci a comis 
ceva nepermis. Remarcă eleganța discretă și oboseala pe care 
o degaja. 

— Sînt doctorița Mariana Cristescu, chiriașa Petronelei, 
se prezentă ea. 

— Nu știam că a dat camera... murmură abia auzit 
cealălaltă fără să spună la rîndul ei cine este. 

— Sînteţi soția profesorului Petrulian, bănuiesc, zise Ma- 
riana. 

— Da, răspunse şi parcă își mai reveni, auzind ea însăși 
vine este, prinsese curaj, reapărea treptat persoana impor- 
tantă care era. 

— Aţi fost să o mai vedeţi pe bolnavă? 

Cealaltă dădu din cap afirmativ. Se lăsa cu greu antre- 
nată într-o convorbire. Mariana simțea că dacă n-o ia tare 
cît este încă slabă și nesigură pe ea, riscă să nu mai facă 
nimic. Va redeveni aroganta femeie care era de obicei și va 
pleca cu fiolele pe care l-e luat. Doctoriţa era convinsă că 
în geanta ei se aflau cîteva din fiolele ce mai rămăseseră 
în cutie. Trebuie să intervin, gîndi ea, deși jurase cu cîte- 
va ore mai înainte că nu se va mai amesteca în treburile 
altora. 

— Sînteţi amabilă să veniţi puţin în bucătărie? Am un 
guturai grozav, Mariana își suflă nasul demonstrativ, v-aș 
E . » » a > 
ruga ceva, nu știu dacă să îndrăznesc... 

De fapt Mariana vroia s-o atragă în bucătărie ca bolnava 
să nu audă ce vor discuta. i NI | S 
— Mă rog, spuse Malvina destul de politicos şi o urmă 


în mica încăpere. | o 
Se opriră faţă în faţă ca două armate dușmane înainte de 


luptă. Femeia mai vîrstnică aștepta, nu bănuia ce intenții 
are Mariana, se uita la ea cu ochi întrebători. 

Doctoriţa o privi ţintă, vroia să dea atacul, nu știa cum 
să înceapă, ezita, deodată zise ea însăşi stupefiată: 

— Dumneavoastră aveţi un tabes nervos! 

— Cum îndrăznești! 

— Sînt medic... 

— E o insultă... | . 

— Este un diagnostic. Și încă unul foarte sigur. Ochii 
vă trădează! _ 

Malvina plecă privirea și se așeză obosită pe un ci 
la masa de bucătărie a Petronelei. Se instală și Mariana de 
cealaltă parte. | | . 

— Te rog să păstrezi secretul, nimeni nu știe... . | 

— Cum se poate? Este așa de ușor de văzut, orice me- 
AIE, | R sie SR 

— Cu condiţia să se uite cu atenţie în ochii mel, i 
evitat acest lucru purtind de obicei ochelari colorați. Azi 


i-am uitat... | , 
— Bine dar, trebuie să faceţi tratament, dacă nu spu- 


Di Nu fac nimic! Prefer să mor, nu vreau să ştie fami- 
lia mea. Am contractat boala în urmă cu cincisprezece ani 
la Paris. Am fost cu soțul meu la un congres. N-am vrut 
să mă mai întorc în ţară, m-am îmbolnăvit, am făcut acolo 
un tratament incomplet, așa mi s-a spus, n-am dat impor- 
pai Cînd v-aţi dat seama că boala a mers înainte lsapi 
de cincisprezece ani? Cînd v-au apărut primele semne: : 

— Acum doi ani. Tot la Paris am fost la un medic. Știu 
ce mă așteaptă, sînt gata să plătesc, te-aș ruga să nu te 
amesteci! 

— De aceea aţi furat morfină? 

Malvina tresări din nou. Rămase un timp tăcută, apoi 
dîndu-și seama după liniștea cu care o privea Mariana că 
nu mai este cazul să nege zise: 


— Am crize la stomac, dureri groaznice... 
Știu, asa se întimplă în această boală, spuse Maria- 
na cu un ton blind, dar cu morfina ce rezolvaţi? 

Malvina ridică privirea spre ea şi o fixă cu pupilele ei 
inegale. Spuse cu o voce obosită: 

— Intenţionam să termin cu viața. Cînd am venit aici, 
cred că ţi-a spus Petronela că am stat aici, am vrut să-mi 
fac mai multe fiole odată și să închei cu toate. N-am avut 
tăria, după ce am făcut o fiolă am așteptat efectul, m-am 
simţit bine, apoi alta și... 

— Dacă i-aș spune tovarăşului profesor și v-aţi trata, 
totul ar putea fi ameliorat... 

— Ameliorat? 

— Da, desigur, familia dumneavoastră ar face totul să 
vă salveze. Aţi deveni pur şi simplu alt om! 

— Eşti naivă... 

Mariana se opri deconcertată. Vorbise ca pentru un bol- 
nav și nu era obișnuită să i se răspundă în acest fel. 

— De ce?, o întrebă nemulțumită de felul în care evolua 
convorbirea. 

— Crezi că pentru soțul meu nu va fi o lovitură această 
mărturisire? 

Mariana era stupefiată din nou. Nu se gîndise că pro- 
fesorul însuși s-a contaminat, că această boală poate i-a 
fost transmisă și lui. Simţi că o apucă ameţeala gîndind la 
reacţia lui în cazul în care află. 

— Ce putem face?, spuse doctoriţa care se frămînta 
acum mai mult ca Malvina, părea doborită de neputinţă. 

— Nimic, draga mea, eu sînt vinovată, voi plăti. Pe- 
trulian nu va ști nimic, este trecut de șaizeci de ani, ce va 
urma pentru el este greu de prevăzut, pînă acum nu s-a 
plins de nimic. 

— Poate că n-aţi mai fost contagioasă cînd v-aţi întors 
în ţară... 

— Sper... tocmai de aceea voi face totul ca să nu se 
ştie. 

Malvina se sculă de pe scaun și se ridică și doctoriţa. 
După această convorbire Mariana era mai afectată, ceală- 

laltă îsi reluase aerul ei obosit şi indiferent. Doctorița sim- 
ţea “că nu' mai are nici o putere asupra ei. Părăsiră bucă- 
tăria, Mariana gîndind că dacă nu o atrăgea acolo, unde 
era lumină, dacă rămîneau în micul coridor întunecos, ni- 
ciodată nu ar fi dezlegat misterul Malvinei. Pură întîmpla- 
re, ca şi guturaiul care o reținuse în casă în această di- 
mineaţă. 

O conduse pînă la ușa apartamentului. Se întoarse, în 
camera ei pradă unei lupte, se războia cu o problemă greu 
de rezolvat.. Ce avea ea de făcut? Trebuia să reia toată 
convorbirea cu Malvina, să judece și să ia o hotărîre. Ştia 
acum totul, prevedea ce se va întîmpla. Era sau nu cazul 
să intervină? Putea salva o ființă omenească de la autodis- 
trugere. Profesorul Petrulian va fi crunt lovit, prin aflarea 
adevărului, dar este singurul care poate lua măsuri efici- 
ente. Ea, Mariana nu se va aștepta la recunoştinţă din par- 
tea lui, de cîte ori o va vedea, profesorul se va simţi prost, 
se va, preface că nu observă, dar ce importanță mai poate 
avea acest lucru, cînd este vorba. de viaţa cuiva. 

Se ridică de pe pat, ieși din apartamentul Petronelei și 
sună la altă ușă pe același palier. 

— Bună ziua, dacă îmi permiteţi, aș da un telefon la 
clinică, sînt bolnavă şi trebuie să anunţ că lipsesc. 

— Poftiţi, îi răspunse femeia care deschisese. 

Mariana intră în apartament și se duse direct în camera 
în care era telefonul, mai fusese aici, cunoștea drumul. Luă, 
receptorul și privi spre ușă să vadă dacă a fost urmată de 
stăpîna casei. Era singură în cameră, avea noroc, cealălaltă 
femeie probabil avea ceva pe foc și nu putea părăsi bu- 
cătăria. i 

—'Allo, spuse doctorița, cu tovarășul profesor  Petru- 
lian. 

— La telefon, răspunse vocea celui chemat. 

Mariana respiră adînc şi începu: 

— Sînt, doctoriţa Mariana. Cristescu, cursantă -la dum- 
neavoastră ... . 

— Vă cunosc! 

— Azi: am avut guturai, n-am venit la clinică. 

— Nu face nimic, staţi liniştită... ( 

— Nu pentru asta v-am deranjat... 
Petronela, infirmiera la care a locuit și soția dumneavoastră 
timp de două zile... 

— Da, şi? 

— Azi, a fost din nou aici, a luat morfină de la.. 4 

—.Mă rog, o să o dea înapoi, voi avea eu EI jăl ua 

— Nu este numai atît, tovarășe profesor... 

— Ce mai este? spuse apăsînd pe fiecare cuvînt, evi- 
dent iritat profesorul Petrulian. 

„_— Soţia dumneavoastră are un tabes nervos. A contrac- 
tat boala în urmă cu cincisprezece ani la Paris. Acum nu 
vrea să se trateze. Se gîndeşte să se sinucidă! S-ar putea 
să încerce chiar azi! Are morfină! | A 

— Ce poveste mai este şi asta? De unde știi dumneata? 

— Se poate diagnostica foarte uşor, este destul să-i pri- 
vii pupilele, a umblat cu ochelari colorați ca să nu obser- 
vaţi dumneavoastră şi fiul... 

— Tovarășă Cristescu, nu mă îndoiesc de competența 
dumitale și nici de bunăvoința pe care o ai față de fa- 
milia mea, dar te rog, fii amabilă şi folosește aceste calități 
cînd ești solicitată, la locul dumitale de muncă. Ai înțeles? 

— Da, tovarășe profesor, am înţeles! 

Legătura se întrerupse, Mariana puse receptorul în fur- 
că şi plecă încet spre apartamentul Petronslei. Din bucătă- 
rie ieşi capul gospodinei, o întrebă zimbitoare: 

— Aţi vorbit? 

— Da, mulţumesc! 


Nu mai întîrzie la discuţii, se întoarse cît putu de repe- 
de la ea în cameră, împunindu-și să nu se mai gîndească la 
ce făcuse. Reacţia profesorului nu o surprinsese, era exact 
aceea la care se aștepta. Își făcuse datoria, deși o repezise, 
profesorul nu va întîrzia să ia măsuri, era tot ce dorise. 
Evident s-ar fi simţit mai bine dacă i se spunea un cuvînt 
de recunoştinţă, dar în fond nu pentru aceasta: intervenise 
atit de prompt. Acum se putea culca liniștită, destul cu fră- 
mîntările, povestea este rezolvată, cînd se va simţi mai 
bine va învăța, se va pregăti pentru examen. Se întinse 
în pat. Ce voce aspră poate avea uneori profesorul, mai 
gîndi Mariana. Se explică frica Malvinei, ar trebui să mă 


tem și eu, numai că eu nu sînt Malvina. În două zile ştiu 
tot cursul pe de rost. 

știți, eu stau la 


19 


£ 


Erău orele douăsprezece şi patruzeci de minute. Sil- 
via! Damian terminase lucrul în salon și se retrăsese în bi- 
bliotecă să răsfoiască o revistă proaspăt sosită din Anglia, 
cînd tu chemată la telefon. ț 

Se ridică fără grabă știind că nu poate fi ceva. impor- 
tant. ' Desigur Elena pleacă undeva şi îi spune ce i-a pre- 
gătit pentru dejun și îi mai dă și instrucțiuni precise asu- 
pră ce mai trebuie făcut în lipsa ei: cumpărături, ceva plăți 
urgente, telefonul poate, în fine, știa că nu o poate refuza 
otice i-ar cere. Ridică receptorul și spuse „allo“. 

— Malvina Petrulian la telefon, auzi. 

Intr- fracțiune de secundă Silvia îşi adună toate pute- 
rile. De mult aştepta o convorbire cu mama lui Florin, Și-o 
imaginase în fel și chip această discuție. Iată că sosise tim- 
pul! A sui 

iii Silvia Damian, reuși să articuleze. SEE e 

i — Draga mea — tonul era foarte dulce — ești drăguță 
să treci pe la mine acum, împreună cu Florin? 

îi = Dat... în ce- problemă? e 

vo 22 Nu pot”să spun la telefon! Veniţi? 

Tînăra doctoriță se uită automat la ceas. Peste un sfert 
de 'oră programul lor se termina, se puteau duce. Zise: 

1 Pe Florin l-aţi înștiințat? sa D 
ui Nu, anunță-l dumneata! Grăbiţi-vă! vă aştept! 

"Silvia nu mai fu în stare să mai spună nimic. Lăsă re- 
ceptorul încet jos şi rămase un moment gînditoare. Plecă 

i ă Florin: i 
ea i la laboratorul de radiologie examinînd un film și 
discutînd în' contradicţie cu un alt medic. Silvia îi ascultă 
dar nu fu în stare să priceapă despre ce vorbesc. Era foarte 
tulburată. O ocrotea întunericul din încăpere, care făcea im- 
posibilă distingerea. trăsăturilor feţei ei, altfei ar fi obser- 
vat-o toţi și i-ar fi pus întrebările inevitabile. 

— Florin, vreau să-ți spun ceva, zise ea la un moment 

dat. h ini 

Acesta lăsă jos radiografia pe care o ţinea la mnegatoscop, 
xeni la ea, o conduse într-un colț. i Ă | 

— Mi-a telefonat mama ta şi ne cheamă pe amiîndoi la 
sa, spuse Silvia precipitat, 


Răa 


=— De ce? 
— Nu mi-a spus! 


Florin Petrulian rămase nemișcat, ea nu-i putea exâtnint 


îaţa să vadă ce expresie are, tăcerea lui o impresionă ne- 
plăcut. El nici nu încerca să dea o explicaţie acestei che- 
mări, nu o încuraja, se temea şi el de ce putea fi mai rău. 

— Bun, ne întîlnim la maşină, zise cu un ton hotărit, 
apoi se întoarse la radiogratia lăsată pe birou, o luă și ieşi 
repede pe uşă. 

Silvia se duse şi ea să se îmbrace. Reacţia lui Florin 
nu-i plăcuse, dar i se părea că el era pregătit pentru o 
luptă. Ea, Silvia, însă nu va accepta nici un fel de discu- 
ţie. Va ceda chiar de la început, îi pare rău că nu i-a spus 
mamei lui la telefon ceva în sensul acesta. Trebuia să-i adu- 
că la cunoştinţă ca din întîmplare că ea pleacă în curînd 
din Bucureşti, că prietenia ei cu Florin a fost ceva fără 
urmări. 

Se îmbrăcă în rochie, se pieptănă cu gesturi automate, 
închise dulapul şi-şi puse cheile în geantă. 

Florin o aştepta la maşina parcată într-un loc anume. 
Se urcară în tăcere, Silvia ar fi vrut să-i spună că nu este 
cazul să se certe cu mama lui, simţea că este furios. Îl lăsă 
să iasă din curtea spitalului, prevedea o discuţie aprinsă în- 
tre ei doi, care nu putea fi purtată în timp ce manevra co- 
menzile maşinii. 

Pe bulevard circulaţia era foarte grea la acea oră. Sil- 
via amină din nou, îl vedea bine ce concentrat este şi în de- 
finitiv totul se putea rezolva înainte de a intra în casă, în 
citeva cuvinte îl va lămuri că ea nu are nici o pretenţie. 
Nu i-a spus niciodată acest lucru, îi era silă de această asi- 
gurare dată întotdeauna de fetele care devin apoi cele mai 
revendicative. A evitat în tot timpul legăturii lor sistema- 
tic acest subiect. Cînd el a făcut cumva o aluzie la un vii- 
tor comun, ea s-a făcut că nu aude, a schimbat subiectul, 
Credea că a procedat corect. Pe mama lui nu a liniștit-o 
însă, altfel nu ar fi fost nevoie de această întîlnire. 

Ajunseră în faţa casei Florin frînă brusc, Silvia se în- 
toarse spre el şi îl reţinu să nu coboare imediat. 

— Aş vrea să-ţi vorbesc! 

— Spune, zise el pe un ton aproape răstit. 

— Văd că ești nervos, n-aş vrea să te cerți cu mama ta 
pentru mine. Bănuiesc de ce ne cheamă... 

— Şi ce vrei? 

— Ai puţină răbdare să-ţi explic. Ştiam că totul se va 
termina într-o zi, a fost frumos, îți mulţumesc... | 

Silvia se lupta să-şi menţină vocea cea de toate zilele, 
suna însă ciudat, nici ea nu şi-o recunoștea. 

EI privise tot timpul înainte, preocupat mai mult de ceva 
ce-și spunea singur, decît de cuvintele ei. La ultimele, însă, 
deveni atent, se întoarse spre ea şi o privi în ochi. : 

— Hai să mergem, spuse hotărît și deschise portiera. 

Silvia îl așteptă să închidă maşina și împreună pătrun- 
seră în curtea impunătoarei case. Merseră alături fără să-și 
mai spună un cuvînt. Silvia își dăduse seama că nu o ascultă 
chiar dacă vorbeşte, se pregătea să fie elocventă cînd va 
veni rîndul ei sâ explice ce intenţii are. ş 

In ușă îi întîmpină Malvina, zimbitoare, „amabilă, ele- 
pantă. Îi pofti la ea în cameră, spunînd că sînt mai puţin 
expuși deranjului. Urcară la etaj, Silvia era nerăbdătoare să 
termine mai repede şi toate aceste preparative o iritau: 
grija Malvinei de a nu fi deranjaţi, ordinul dat unei fete să 
se aducă ceva de băut, felul cum ea, Malvina, își culegea 
țigările și bricheta să nu-i lipsească cumva acolo sus. 

— Luaţi loc! Ş 

Silvia se aşeză aparent liniștită, Florin era însă furios 
de această înscenare, nu se așeză, se duse la fereastră și 

ele, aşteptînd. i 
o pi mă laic voi doi vă iubiţi, începu Malvina 
zîmbitoare. A ur 

— Spune ce vrei. de ce ne-ai chemat, fără ocolisuri! i 

Intreruperea lui Florin păru să o întristeze. Se vedea bi- 
ne că își pregătise un mic discurs. Silvia care credea că are 
si ea replica gata, fu nemulțumită că Florin mai încurcă 
lucrurile. ii i 

— Te rog, spuse ea către el. i Ă 

— Vezi sa E silite este fiul meu, se lamentă Malvi- 
na, dar cei doi nu schitară nici un gest, așteptau. 

Intră o fată cu o tavă și Malvina îi făcu semn să o pună 
pe o masă. După ce ușa se închise. zise. j 

— V-am chemat să vă dau binecuvîntarea mea. Știu că 
este demodat, că voi nu asteptaţi așa ceva, este o plăcere 
pe care mi-o ofer, să vă văd figurile fericite... 

— Extraordinar! SE 

Exclamaţia lui Florin si întoarcerea lui bruscă către ma- 
ma lui îi dădură timp Silviei să priceapă ce se întîmplă. Nu 
se putu abţine să nu întrebe, vroia o asigurare: 

m a a N n „i ar did 


== Dumneavoastră nu vă opuneți? 

-— De ce să mă opun? rca 

— Mamă, ne-ai dat niște emotii, piete Florin; și se i apre- 
pie de ea, îi luă mîna și î-o'sărută. 

Silvia se alătură lui Florin, Malvina cu 'un gest jelătral 
le uni mîinile. Se sculă după aceea și aduse paharele cu 
băutură. Doctorița crezu că s-a dus cîțiva paşi mai departe 
de ei ca să-și ascundă o lacrimă, în timp ce turnase bău- 
tura stătuse cu spatele la ei. 

Desfăcuse o sticlă de șampanie, băură. o sărută pa Sil- 
via. Aceasta emoţionată se supunea ritualului, refuzind să 
mai gîndească. 

— Tatăl tău n-a venit încă, ce mai face la clinică ta 
această oră?, întrebă Malvina. 


— Nu l-am mai văzut de la ora zece, nu știu cu ine 


a plecat, răspunse Florin bine dispus. 

— Nu vă mai rețin, vă puteţi duce, îi eliberă Malvina 
şi se așeză pe un fotoliu, clătinîndu- -se puţin înainte de a TA 
instalată pe perna lui. 

— Vă simţiţi rău, sări Silvia. ni 

— O ameteală, nu sînt obisnuită cu băutura. O privi cu 
atenție pe Silvia prin ochelarii ei fumurii și zîmbi. 

— Mamă, poate să rămînă Silvia la noi la masă? 

Malvina nu păru încîntată de propunerea ue Florin, “ti- 
năra doctoriţă observă si interveni. 

— Nu pot să rămîn Florin, mulţumesc. di aflati că 
Mariana este bolnavă, trebuie să merg la ea, este” getea 
mea cea mai bună. 

De fapt Silvia nu avea intenția să o viziteze pe Martanae 
îi trebuia însă un pretext să 0 scoată pe. Malvina din în= 
curcătură. i ji 

— Te duc la Mariana și ne întoarcem, insistă el. 

Silvia acceptă. Spera să-l convingă pe drum că nu asa 
se procedează. Fa a observat că mama hui mi dorea să o 
invite, le-a pus pe amîndouă în situaţie delicată. Fa nw era 
o persoană de care Malvina să 'se jeneze în cazul'că nu avea 
pregătit un meniu festiv, altceva o determina pe-aceasta să 
nu fie bucuroasă de propunerea fiului ei. Silvia dorea să 
se retragă cît mai revede, bunăvoința: Malvinei se epniza- 
se, gindea ea, dar se văzu chemată la fotoliu şi sărutată. de 
aceasta și nu aşa cum se obisnuieste între femei, mai mult 
simbolic, ci o sărutare maternă, care “îi făcu: bine Silviei. 
TI luă pe Florin de mînă și îl trase din cameră. : -: îl 

TI em Di-mă ia Mariana, ta „Fog, iti e r-mepi . dei pence ce coho- 
rau stările. fă 

—— Binetnelea , gin Și 

Instalaţi în masină, Floriri: comentă cnyăiitadiectuti 

"—'E'formidabilă mama, îi place teatrul. Știi că: a fost 
actriţă în tineretele ei; înainte de căsătorie? di 

— N-am stiut... a fost foarte caldă însă iu mine, nu 
cred că nu era sinceră. „aş fi simțit, oricit de bună artistă 
ar fi: t € 
i— Bhu'aste rea, mai deliaabă crud copilăroasă Roi asa! 
d tratăra, 

” Florin foarte birie dispus, plurinea. Silviai dest puțin Dre0- 
cupată de faptul că Malvina tiu! 6 'învitase la dejun, era fe- 
ricită, îi răspundea tot cu glume. Se fereau amîndoi să dis- 
cute despre dragostea lor. eră-wn subiect care nu era ni- 
ciodată prezent în convorbirile lor. Chiar dacă siifletul fi 
ara plin, Silvia afisase: totdeanna . preozupări pentru orice 
altceva afară de isentimentele Ir "Considera ea că anumite 
lucruri! nu pot“fi spuse pe stradă Din trista ei experiență 
că Tiului "învățase: că nu trebuie să aibă! martori” niciodată 
pi este slabă, Florin, din mândrie bărbătească, proceda 
ia fa. “ei SER [ UT 

" Ajunseră la! ie atadi ali i “Petroneleii. în' aparenţă calmi, 
amuzindu-se să ghicească usa, întrecîndu-se cara să sune, 
ca doi copii. Asteptară dar nu-li'se” nărw mult. Florin se 
plimba” pă coridor cu pasi ea'ai lui Chaplin. Silvia încerca 
si. ea, cînd se'auzi din apartament vocea Martânei întrebînd: 
tare: i uta j tsĂ 

via Cine este? 8-92 ru aădiz, 
— Noi, spuse Silvia Miaiă, « oameni Deir roi 
— Tu eşti Silvia? 1! he să 
— Împreună cu Florin! see Bo ipaill 
i qe- petele imediat! ii SD o 

Mai așteptară 'cîteva minute si'în sfîrșit apăru Marăatia 

cu nasul rosu și ochii Dorinta. e pi cu voce E -uc tc ta 
— Poftiţi! ! 

"a bucuroasă căi: aude Ca! ideet. Sa vină! ic Flo= 
rin la ea tocmai azi cînd este bolnavă, cînd în cameră este 
dezordine, cînd nu'arâ nimic! pregătit să-i apesi Și ce 

caCţe 

oră imposibilă si-au'ales! - . > Babi re 
Intrară în camera Mia anl. aceasta se așeză pa: arta și 
arătînd: în jurisă-şi caute şi ei un loc, zise: | 
— Mă scuzaţi.. (usgreptri 

En Di... o fratia Silvia, și nu stăm mult. Am 

“ -ți spunem că mama lui Florin ne-a 

și ne-a dat binecuvîntarea. Pit pehgga 
— Cum adică? tresări Mariana. 


î ? î ă M p p 


A ca rari impresia că Mariana nu pricepe ce i se spu- 
ne. se așteptase să-i sară în git, dar fă ă ă 
Ș cea o mutră 
preocupată. L] ae 
tape De mama întrebaţi?, interveni Florin. Am lăsat-o aca- 
să, așteaptă pe tata probabil cu masa. Nu știu unde a dis- 

părut din clinică ... 
— Profesorul n-a fost acasă? î ă i i 
ru: ? întrebă Mariana - 
re și ciudă. i pa-er 
„Cei doi erau derutați, nu se așteptaseră la o astfel de 
Si a și la această discuţie. Florin nu-şi explica intere- 
su arianei pentru mama lui, Silvia dedusese că Mariana 
nu se bucură de fericirea ei şi o suspecta de invidie prost 
ascunsă sub aceste întrebări inutile. 
— a fost at profesorul acasă azi de dimineaţă? 
— Nu, nu cred! răspunse Florin, deja indi 
x . . - A su ai 
tă insistenţă. dp pripite 
ă 2 Duceţi-vă repede acasă! Cit puteţi de repede! Se în- 
împ ă nenorocire, mama dumneavoastră a luat de aici 
mai multe fiole de morfină şi are intenţia să se sinucidă... 
— Mariana, glumeşti? 
i în Ştiaţi că este morfinomană? se adresă în continuare 
ariana lui Florin ca şi cum Silvia nu era în cameră. 
— Știe şi Silvia, răspunse cel întrebat. 
R = Aflaţi că mai are o boală! Tabes nervos! Contractat 
ere t, acum ma edvat ani la Paris. Nu vrea să vă spu- 
! Nu vrea să se trateze! A folosit morfină i 
i i ! acu - 
ționează ... due 
Cei doi rămăseseră cu ochii fixaţi asupra ei. Mariana 
ral ame nu mai continuă ideea, se răsti dintr-o dată la 
Rara, paie i er min surzi? Se omoară! Plecaţi repede, 
n teleion de undeva, faceţi ceva, nu staţi şi vă i 
și vă 
la mine! sași n 
În timp ce v îi ioi i 
orbea îi veni o idee şi suflîndu-şi 
, u-și nasul s 
repezi la vecina cu telefonul. y 4 

Cind se întoarse în câriera ei, Silvia şi Florin ii mai 
erau acolo. Mariana se întinse pe pat epuizată. Făcuse şi 
acest lucru, interzis de profesor, alarmase pe cei din casa 
lui. Îi răspunsese la telefon Fineta, o rudă mai îndepărtată 
care le făcea menajul, o făcuse atentă că ea, doctoriţa Ma- 
riana Cristescu, a fost informată de Silvia și Florin că Mal- 
vina nu se simţise bine în cursul dimineții. O rugase pe Fi- 
neta să meargă în cameră la Malvina şi dacă observă ceva 
să anunţe imediat pe doctorul Florescu. Se asigurase că Fi- 
neta are numărul lui de telefon și cu aceasta considerase 
că a făcut tot ce era în puterea ei să facă pentru a împie- 
dica o nenorocire. Ce va zice profesorul de aceste inter- 
venţii ale ei, nu era greu de prevăzut. Faptele erau însă 
comise. Nu-i mai păsa de nota pe care o va obţine, acum, 
cînd se convinsese că într-adevăr profesorul Petrulian ştie 
să treacă peste cadavre, aşa cum se exprimase cîndva Ti- 
tus. Se referise atunci la indiferența profesorului faţă de 
soarta unor oameni străluciți profesional, care se pierdeau 
din lipsă de sprijin. Dar iată că faptele dovedeau că nu in- 
tervenea nici cînd era în joc viaţa propriei lui soții. Mal- 
vina prevăzuse acest lucru, ştiuse că reacţia lui la dezvă- 
luirea tristului adevăr despre boala ei, va fi ura. Nu s-a 
dus acasă alarmat, aşa cum crezuse Mariana, cine ştie pe 
unde îşi făcuse de lucru, ca s-o găsească moartă. Nu trebuie 
să-l condamn, fără să ţin seama de circumstanţele atenu- 
ante, își zise doctoriţa. O detesta poate de mult, i-a iertat 
destule, azi s-au adăugat dintr-o dată groaza pentru propria 
soartă şi ruşinea. Și totuşi, nimic nu-l îndreptățește să o 
condamne la moarte. Să sper că i-am dejucat planurile, 
gîndi Mariana, acoperindu-și ochii, pe care lumina puter- 
nică îi făcea să lăcrimeze. 


20 


Răceala o reţinuse în casă încă două zile pe docto- 
rița Mariana Cristescu. Se gîndise atit la Malvina şi pro- 
blemele familiei Petrulian, încît la un moment dat, surve- 
nise un fel de saţietate. O cuprinsese o oboseală și o indi- 

ierenţă față de tot ce nu era guturaiul ei. În această stare 
zăcuse în pat două zile. Ca să-și omoare timpul citise ma» 
teria făcută la curs, repetase-de-citeva ori, recuperase: toa- 
te: orele pierdute. Examenul !putea fi considerat pregătit. 
In acest interval, nici o ştire din clinică nu-i parvenise. 
Silvia nu o mai căutase,: Petronela. părea să nu. ştie! nimic, 
sau se prefăcea numai, astfel':că în ziua cînd se prezentă. la 
clinică, Mariana primi veştile ca oricare persoană, care: n-a 
avut nimic de-a face'cu ele. Titus îi povesti. ji suna i 
„Malvina încercase să se sinucidă, o'găşiseră: în comă; fu- 
sese alertat! Florescu, dusă la spital şi acum, se. afla în ata- 
ră de orice pericol. Proieşorul Petrulian-nu ştiuse absolui 
nimic, pină după prinz; iusese în: dimineaţa aceea chemat 
la un consult,. trecuse: apoi pe la, un.prieten bolnav, unde 
întirziase mai mult. A fost foarte afectat de gestul Malvinei. 
ii Se atlase cu această ocazie, .că  Malyina. 'este moriino- 
mană. şi'că o infirmieră, o oarecare; Petmonela,; pe care fa- 
milia profesorului a ajutat-o foarte mult, după ce i-a murii 
tatăl, îi procura morfină; A turat odată; chiar din clinică 
şi a fost mutată de profesor, avea însă-pe mama ei; bolnavă 
şi lua din fiolele: prescrise de medicul specialist oncolog. 
Familia Petrulian, păstrase secretul cit se putuse, o .su- 
pravegheau pe Malvina mereu, dar, fugise de. acasă, 0 „gă- 
sise Plorescu şi pină la urmă» făcuse, acest gest, necugetat. 
Florescu. fusese la înălţime, zi și noapte stătuse, lingă 
. patul bolnavei: pînă îşi revenise. Făcuse tratamentul, cu mina 
i lui, îl gonise pe profesor care nu:era bun de nimic, fiind 
foarte impresionat. Nimeni nu ar fi ierezut, că. își iubeşte 
atit de mult soţia. Fusese fără îndoială o. femeie foarte fru- 
moasă, acum se mai putea încă vedea, acest lucru. O luase 
cu un copil fără tată, i-l crescuse ca-pe propriul lui fiu, ji 
satisfăcuse toate capriciile, o iertase după ce îl părăsise la 
Paris, stătuse acolo un an și ceva și apoi se întorsese sin- 
gură în ţară, iar acum această tentativă dezonorantă... 
Malvina va merge în curînd acasă, peste cîteva zile nu- 
mai, dar profesorul Petrulian trebuia să plece; „datoria îi 
chema peste graniţă la un consult. Examenul Ge*sfirşit de 
curs va fi dat cu un subaltern al lui, 
Mariana Cristescu zimbi la auzul ultimei vești. Nu ea 
se temuse de examen, nu;ea fugea. 

